
ARISTOTELOVO UČENJE O DRŽAVI I NJENOM 
ETIČKOM ZADATKU 


1. ARISTOTELOV EMPIRIZAM U PROUČAVANJU DRŽAVA 


Koliko je Aristotel bio rezultat Platonove filosofske aktiv- 
nosti toliko je on svojim zdravim, empirijskim i za konkretan 
život vezanim realizmom bio suprotnost i dopuna Platonovu, 
za nebo vezanom, idealizmu. On nije postao reformator i nikad 
nije hteo da to bude kao Platon; on nije želeo da svet popravlja, 
ali je želeo da sazna sve što može da bude predmet znanja, od 
najapstraktnije logike do najživljega komešanja i najšarenije 
vreve životinjskog i biljnog sveta. Mada je i njemu potrebna 
Metafizika da bi objasnio Fiziku i stvorio osnovu za svoju Etiku 
i Politiku, on je već iz prirodnjačko-medicinske atmosfere svoga 
oca doneo u Akademiju suptilnu posmatračku obdarenost, koju 
je naročito pokazao u svom Proučavanju životinja, na primer, u 
izvanredno plastičnom i vernom opisu kameleona (563 a 15), 
morskog raka (526 a 11) i drugim opisima, koji izazivaju mesti- 
mice pravo divljenje. U vezi s tom obdarenošću, on je doneo i 
drukčiji smisao za proučavanje ljudskoga roda u njegovu ma- 
krokozmičkom proširenju, tj. u državnoj zajednici. Bez duboke 
melanholije, iz koje je rođen onostrani svet platonskih nepro- 
menljivih i večnih ideja, on je već iz biološke atmosfere u rodi- 
teljskoj kući poneo oštro realističko oko i drukčiju metodu za 
proučavanje sveta postojanja i, uopšte, sklonost prema svežem 
vazduhu rastenja, cvetanja i sazrevanja. S takvim osobinama 
ulazio je i u proučavanje države i u posmatranje i ocenjivanje 
političke stvarnosti svoga vremena. 


Realniji naučnik nego Platon, Aristotel je svoju teoriju 
države osnovao na najobimnijem objektivnom i sistematskom 
proučavanju istorijski datih državnih oblika, obrađenih u mo- 


numentalnom zborniku Politije (Državni ustavi), koji je imao 

sto pedeset i osam različitih helenskih i nehelenskih politija. 
Najrazgovetniji pojam o suštini toga zbornika daje nam već 
pomenuti Aristotelov spis Ustav atinski, koji ima dva dela: isto- 
rijski, u kome je izložena istorija atinskog ustava od najstarijih 
vremena do piščeva vremena (gl. 1—41), i sistematski, u kome 
je prikazano uređenje atinske države kakvo je bilo u piščevo 
vreme (gl. 42—69). S postepenim prikupljanjem gradiva za 
taj zbornik, Aristotel je naporedo pisao svoju Politiku. I kao 
što je krupno gradivo, prikupljeno u Proučavanju životinja, 
upotrebio da razvije i utvrdi sistem životinja, tako se gradivom 
Politija poslužio kao osnovom za svoju teoriju države. Takvim 
postupkom državni ustav postavljen je u središte naučnog 
proučavanja. Tako je naučno raspravljanje o organizaciji vlasti 
i ustavnim pitanjima kao veoma važnim činiocima istorijskoga 
događanja uskoro postalo opšte dobro intelektualnog sveta, va 
i samih državnika praktičara. To nam naibolje pokazuje VI 
knjiga Polibijeve Istorije, gde je pisac analizu rimskog ustava 
dao sasvim na Aristotelov način i osetio moć i snagu Rima, 
onako isto kao i Aristotel veličinu i snagu Makedonije. 
Koliko je pisanje Politike proizlazilo iz mnogostrukosti 
Aristotelova genija i njegove univerzalne obrazovanosti, jer je 
on u pravom smislu bio polihistor i tvorac čitavih nauka, toliko 
je ono vproizlazilo i iz potreba njegova vremena. Platonov i 
Aristotelov život pada u vreme najživlje političke literature,! 
jer je tada helenska gradska država bila u krizi, i najravličniji 
filosofi, besednici, državnici, među njima čak i jedan Spartanac, 
Tibron (Arist. Polit. 1333 b 18), i vojnici uzimaju reč i daiu 
predloge za popravku nezdravih i nepovoljnih političkih prili- 
ka, izazvanih razobručenim svojinskim apetitima, teškom eko- 
nomskom nejednakošću i unutrašnjim razdorom, koji je mogao 
dobiti najstrašniji vid, kakav je, npr., bio onaj u Argu god. 370, 
kad je pobesnela svetina pobila više od hiliadu i dve stotine 
građana (Isocr. Phil. 52. Diod. XV 58, 3). U horu tih političkih 
glasova nalazi se i Politika, jedno od najznamenitijih i naitraj- 
nijih dela političke literature uopšte. »Ma koliko Aristotel svo- 
jim mislima,« piše Englez Grant, »zaostajao za potrebama na- 
šega vremena, uvek će proučavanje njegove Politike biti od 


vrednosti za onoga ko misli da jedared uzme učešće u politič- 
kom životu svoje zemlje.« 


1 M. Pohlenz, Staatsgedanke und Staatslehre der Griechen, Leipzig, 
1923, 128 ss. 

Kao teoretičar države, Aristotel napušta platonsku apso- 
lutnu političku normu, tj. ideju spekulativno-konstruktivnog 
izgrađivanja države i ulazi u analizu realno-konkretnoga sveta 
država, da bi takvim iskustvenim putem svojoj teoriji države 


dao pozitivnu osnovu, tj. osnovao je i utvrdio na činjenicama 
iskustva. 


Takvim metodičkim principom već mu je prethodio njegov 
učitelj, koji je u svojim Zakonima napustio metodu smelih de- 
dukcija kakvom se služio u Državi i pokušao da logičko-kon- 
struktivnu strogost pomiri s veoma smotrenom empirijom. Pla- 
ton otvoreno izjavljuje da njegovi Zakoni predstavljaju napu- 
štanje plana kakav je razvijen u Državi, jer oni hoće da ostvare 
državu kakva je mogućna u realnim prilikama helenskoga ži- 
vota. Plan Države mogli bi oživotvoriti samo bogovi ili božji 
sinovi (Legg. 739 D); to su filosofi-kraljevi. Prilaženje metodi 
kakva je primenjena u Zakonima nije »duboka, tragična kata- 
strofa« ni »dubok unutrašnji pad«; ni »slabost,« kako je to shva- 
tio Vladimir S. Solovjev u svom spisu Životna drama Platonova, 
nego hrabro odricanje koje modifikuje ili sasvim preinačuje san 
mladosti da bi ga moglo ovaplotiti na zemljištu stvarnoga života. 

Ugledajući se na svoga učitelja, Aristotel metodu njegovih 
Zakona produžuje u svojim teorijsko-političkim spisima. O svom 
metodičkom principu on se sam, na završetku Nikomahove eti- 
ke, gde Politiku nadovezuje na Etiku, izražava ovako: 


Kako su naši prethodnici teoriju zakonodavstva ostavili neis- 
pitanu, preporučljivo je da je mi sami dalje ispitamo, kao i teoriju 
države uopšte, kako bismo na taj način filosofiju ljudskih stvari 
priveli kraju. Pre svega, mi ćemo pokušati utvrditi što su o našem 
predmetu pravilno rekli stariji. pa ćemo zatim, na osnovu našeg 
zbornika politija (fx rov ćuvnyvevov rotetðv), ispitati šta države 
uopšte i pojedine državne ohlike posebice održava, a šta ih ruši, 
kao i uzroke iz kojih se jedne države nahode u dobru, a druge u 
rđavu stanju. Jer, ako tako postupimo, možda ćemo lakše moći 
uviđeti i koja je država najbolja, i kakav poredak svakoj treba, 


i kojim zakonima i ustanovama treba da se služi. (Eth. Nic. 
1181 b 13 ss.) 


Ono što je originalno u Aristotela i karakteristično za njega 
kao teoretičara države, sastoji se u tome što je on svoje nor- 


mativno-političko mišljenje, koje je stekao za svoga boravka u 
Akademiji, udružio s obilnom iskustvenom osnovom, sa svojom 
moćnom sposobnošću da savlada obilan materijal konkretno- 
-političke stvarnosti kakav se nalazio u mnogobrojnim politija- 
ma njegova zbornika, i da na genijalan način izgradi svoju 

metodu pomirivanja norme i stvarnog sveta. Ne treba naročito 
napominjati da Aristotel i kao socijalan etičar ostaje pravi He- 
len po svome shvatanju države i prave sredine. 


2. ČOVEK JE OD PRIRODE POLITIČKO BIĆE 


Društveni nagon koji se izražava u prijateljstvu još se 
potpunije i u većoj meri ispoljava u državi, i tek u njoj dolazi 
do svojega ostvarenja. To nas vodi do odnosa Politike prema 
Etici i Etike prema Politici. Aristotel obe discipline obuhvata 
zajedničkim imenom Politike u širem smislu, i već to pokazuje 
da je njemu kao Helenu Politika važnija od Etike. Jer, »ako je 
ono (tj. ljudsko dobro), doduše, isto i za čoveka pojedinca i za 
državu, ipak se kao veća i savršenija stvar pojavljuje zasnivanje 
i održavanje dobra države; ako je dobro dostojno da ga voli i 
čovek pojedinac, još je lakše i božanstvenije ako to čini koji 
narod ili država.« To je, eto, predmet ove discipline (tj. Etike), 
koja je jedan deo Politike (Eth. Nic. 1094 v 7—11). Što je, dakle, 
Etika pojedincu, to je Politika udruženju pojedinaca. 


Razvijanje cele i pune ljudske prirode, ispunjavanje mo- 
ralnog zadatka i postizanje potpunog života i blaženstva, mo- 
guće je tek u zajednici (Kotvovta), kojoj je osnovni oblik 
porodica a najpotpuniji država. Jer, »čove k je od pri- 
rode političko biće« (AvBecmoc gUdeL Yõov molrixov) tj. 
biće koje ono za što je određeno može vršiti samo u državi, a 
ne ma u kojoj zajednici (Polit. 1253 a lss; upor. i Eth. Nic. 1097 
b 11, 1169 b 18). »Ko ne može živeti u zajednici, ili je čak i 
ne treba, jer je sam sebi dovoljan, taj nije član države i prema 
tome je zver ili bog« (1253 a 27—29). — U čemu"se sastoji ta 
definicija? Ona se, kaže K. Marks, »sastoji, u stvari, u tome da 
je svaki čovek po prirodi građanin. Ona je za klasični stari vek 
isto toliko karakteristična koliko je za Amerikanca karakteri- 
stična Franklinova definicija da je čovek po prirodi izrađivač 
alata« (Kapital, Beograd 1947, str. 259, nap. 13). To znači: dok 
današnja nauka čoveka i njegovu prirodu želi da objasni nje- 
govim radom i položajem u društvu, Aristotel kao teoretičar 
robovlasničke države čoveka i njegov politički smisao objašnja- 
va njegovom prirodom. 

Najraniji čovekov politički smisao ogleda se u stvaranju 
porodice, u kojoj je isprva sve bilo zajedničko, i koja prethodi 
stvaranju države. Prvobitno postoje muškarac i žena, koji se 
radi lakšega održanja udružuju i radi potomaka brakom osni- 

vaju porodicu, koja čini osnovu države. Da im zajednica bude 
čvrsta, potrebno je da jedno od njih upravlja i naređuje, i to 
ono koje se razumom može starati za porodicu, a drugo da sluša. 
Već iz porodice i domaćinstva razvija se četvorostruk odnos: 
gospodara prema robu, muža prema ženi, oca prema deci i, 
naposletku, posednika prema posedu, i privređivanju (Šeonorixh, 
TAT, TATE) t xenuaorixn 1256 b 8 ss). Sastavljanjem i udru- 
živanjem više porodica (olxla) obrazuje se seoska op- 
ština (xon), a od mnogih opština postaje grad (not), a pojam 
grada za Aristotela kao Helena poklapa se s pojmom države. 
Posmatrana, dakle, analitičko-genetički, država ide posle 
jedinke, porodice i seoske opštine. Međutim, socijalni nagon 
usađen je, po Aristotelu, u ljudskoj prirodi tako duboko da je 
država po prirodi, tj. po cilju, prvobitnija nego porodica i je- 
dinka: »Država je, dakle, od prirode prvobitnija nego li poro- 
dica i jedinka, jer celina nužnim načinom ide pre njenih delova« 
(1253 a 18). Ukoliko se, naime, etički cilj sastoji u »duševnoj 
delatnosti prema vrlini«, a suština države u tome da tu delat- 
nost omogućuje i unapređuje, utoliko pojedincu imanentni etič- 
ki cilj već pretpostavlja postojanje države. Cilj države je održa- 
vanje, obezbeđivanje i unapređivanje ne samo fizičkoga posto- 
janja nego i moralnoga života njenih građana. Kao svako ljud- 
sko društvo, i država teži za određenim dobrom, samo što je 
kod nje reč o najdragocenijem i najširem dobru (1252 a 1—7). 
Ovo dobro unosi Aristotel u svoju definiciju države: »Država 
je ono savršeno ljudsko društvo koje je postiglo cilj pune autar- 
kije (==samodovoljnosti) i koje, doduše, postaje iz životnih po- 
treba, ali postoji da omogućuje najbolji život« (1252 b 27—30; 
vid. i 1280 b 33 ss). Otuda je najviši zadatak države moralno 


vaspitanje građana. Jer gde čovek inače može naan i tražiti 
život u vrlini nego li u državi? 


3. ZABLUDA O ROPSTVU I NJEN ODJEK U SHVATANJU PRIRODE 
I MATERIJE 


Postojanje porodice Aristotel ne može zamisliti bez odnosa 
gospodara i roba, koji je on takođe posmatrao kao prirodan 
odnos. Staru helensku predrasudu o ropstvu kao prirodnoj i 
nužnoj pojavi sa svima njenim strogim posledicama, tj. da je 
ustanova ropstva nužna i da je pravo da Heleni vladaju nad 
varvarima, Aristotel opravdava time što postoji jedan deo ljud- 
stva koji je, tobože, po svojim prirodnim osobinama niži, i zato 

se on mora pokoravati onom đelu koji je priroda obdarila umom, 
jer jedna su bića po prirodi određena da zapovedaju, a druga 
da se pokoravaju; kao što duša gospodari nad telom, i kao čovek 
nad životinjom. tako i slobodan čovek ima vlast nad robom, 
jer rob stoji na stepenu tela ili životinje. Ljudi su po prirodi 
ili slobodni ili robovi. Gospodar je vlasnik roba koji njemu 
sasvim pripada, jer onaj koji po prirodi pripada drugome a ne 
samom sebi jeste rob; on je svojina onoga kome pripada, a svo- 
jina je sredstvo za upotrebu, i zato gospodar ima pravo da se 
služi robom kao sredstvom za upotrebu. Jer »priroda je udesila 
da se i tela slobodnih ljudi razlikuju od tela robova; ovi posled- 
nji su snažniji i zato podesniji za vršenje potrebnih telesnih 
poslova a slobodni ljudi su vitki i nepodesni za vršenje takvih 
radova, a sposobni za politički život u ratu i miru« (1254 b 29). 
Rob je »živ deo imanja« (1253 b 32), on je »živo oruđe, kao što 
je oruđe neživ rob« i već po prirodi čini sastavni deo najprosti- 
jeg ekonomskog uređenja porodice; siromašnu čoveku mesto 
robova služe domaće životinje. Robovi su nužni radi održanja 
porodice i zato da bi građani bili oslobođeni od vršenja teških 
telesnih radova i time dobili »slobodnog vremena« da se pri- 
premaju za valjano vršenje državnih poslova i da svoj život 
udešavaju po etičkim zakonima. Međutim, ima robova ne po 
prirodi nego samo po zakonu; to su ratni zarobljenici. Ali to 
ropstvo opravdava se utoliko ukoliko se onaj koji je odneo 
pobedu odlikovao i kao borac, tako da se čini da ni moć nije 
bez vrline (1255 a 15) — opravdanje na osnovu uspeha. 

Aristotelova zabluda o prirodnosti ropstva utoliko je čud- 
novatija što su već neki sofisti osuđivali ustanovu ropstva, npr. 
Hipija, Alkidamant, Antifont, zatim tragediografi, kao Euripid 
i drugi. 

U zabludi o ropstvu, a ne u fizikalnim proučavanjima, leži 
poreklo Aristotelova shvatanja materije. Kao za Platona, i za 
Aristotela je odnos između gospodara i roba postao osnovna 
shema njegova mišljenja u svima oblastima*. » Gospodarenje i 
služenje pripadaju« — kaže Aristotel — »ne samo nužnim nego 
i korisnim stvarima, i odmah od svog postanka neke stvari se 
toliko razlikuju da se čini da su jedne određene da gospodare, 
a druge da slušaju. Osim toga, ima raznovrsnih gospodara i 
slugu, i uvek je bolje biti gospodar nad boljim slugama, bolje je, 
npr., biti gospodar nad čovekom nego nad životinjom... Su- 


* Gregor Vlastos, Die Sklaverei im Denken Platos, Philosophische 
Rundschau, Mai 1941. 

protnost onoga što gospodari i onoga što služi svugde se pojav- 
ljuje gde se nešto sastoji iz više delova i čini neku celinu, bili 
delovi kontinuirani ili diskretni« (1254 a 21ss). 


Čovek mora dobro paziti da ga ne zbuni naopaka logika 
ovog izvođenja. Nije lako zamisliti da je Aristotel gospodara i 
roba doista posmatrao kao »neku celinu«. Ali njegov račun je 
uvek pogrešan kad se trudi da ropstvo opravda. Međutim, ovde 
nije glavna stvar njegov pokušaj opravdanja ropstva nego odra- 
žaj toga pokušaja u nauci. Budući da on odnos gospodara pre- 
ma robu posmatra kao osnovnu shemu koja se pojavljuje u 
celokupnoj prirodi, prirodno je što on u materiji vidi nešto 
neodređeno, tromo i bezlično, a u prirodi ili u svetskom umu 
ono što materiju primorava da služi kao materijal kome se daje 
izvestan oblik. Osobine što ih Aristotel pripisuje materiji čud- 
novate su samo dotle dok se ne shvati da su mu pri tome pri- 
pisivanju lebdele pred očima iste osobine koje, po njegovu shva- 
tanju, obeležavaju roba. Shvatanje prirode kao svrhovite sile 
koja podređenoj materiji nameće svoju volju osniva se na pred- 
stavi gospodara koji upravlja svojim robovima. 

Na stvaranje pojma stvarnosti često je u helenskih filosofa 
uticala politička stvarnost. U vezi s tim, značajno je što Morison 
(J. S. Morrison) primećuje u svom radu Protagora i njegov 
položaj u javnom životu Atine: samo je politički aspekat ključ 
za razumevanje svih helenskih apstraktnijih obrazovanja ideja 
(Class. Quart., XXXV p. 1). U takav način shvatanja ide i 
Aristotelov pojam materije kao principa nereda i bezakonitosti. 
Ali takvo gledanje na prirodu nema veze s naukom, i zato 
Epikur, odbacujući Platonovu teološku astronomiju, primećuje 
da je naopak posao filosofiju prirode mešati sa zakonodavstvom. 


4. EKONOMSKA. TEORIJA 


U vezi sa svojom teorijom ropstva, Aristotel izlaže svoje 
shvatanje ekonomskog života. 


3 Vid. C. Goettling, De servitute apud Arist., Jenae 1821; S. L. Stein- 
hein, Die Sklaverei bei Arst., Hamburg 1853; W. Uhde, De servitute apud 
Arst., Berlin 1856 Diss.; H. Wallon, Histoire de Vesclavage dans Vantiquitć, 
I—III, 1879*; R. Schlaifer, Greek theories of slavery from Homer to Ari- 
stoteles, Haw. Stud. in Class. Philol. 47, 1936, 184 ss; J. Vogt, Sklaverei 
und Humanitat im klass. Griechentum, Akademie d. Wiss. und Literatur 
in Mainz, Geistes- und Sozialwiss. Kì. Jahrgang 1953, Nr. 4. 

Kao svako organsko biće, i čovek sebe i svoju vrstu održava 
podmirivanjem svojih prirodnih potreba, i zato mu služe eko- 
nomska ili privredna dobra. Kao Platon, i Aristotel u preko- 
mernom sticanju tih dobara nalazi veliku opasnost za vrlinu i 
srećan život, kao i u prekomernom siromaštvu. Težnja za imo- 
vinom i za sticanjem ekonomskih dobara kao osnovnih materi- 
jalnih činilaca etičkog, političkog i opštekulturnog života oprav- 
dana je za Aristotela dotle i utoliko dokle i ukoliko ono služi 
pozitivno etičkom životu i napretku. Time što služi održanju 
kako pojedinačne organske jedinke tako i socijalnog organizma 
i podmirivanju njihovih životnih i kulturnih potreba, ekonom- 
ska dobra imaju etičku vrednost. 

Pribavljanje materijalnih sredstava — privrednih dobara 
vrši se prirodnim i neprirodnim načinom. Priroda je sva živa 
bića snabdela dobrima kojima ona zadovoljavaju svoje potrebe, 
i ta dobra predstavljaju pravo bogatstvo. Prirodan način pri- 
bavljanja privrednih dobara sastoji se, dakle, u svemu onom 
radu kojim se pribavlja ono što je radi održavanja života 
potrebno ili korisno za domaće i političko društvo (1256 b 27 ss). 
U taj rad ide gajenje stoke, lov, obrađivanje zemlje itd. 

Osim ovog prirodnog načina sticanja dobara, ima i drugi, 
neprirodan ili veštački, čnaj koji se prvenstveno i s pravom 
naziva hrematistika (==način pribavljanja bogatstava), a razli- 
kuje se od prvog po tome što je prvi istovetan s prirodnim po- 
stupcima, a ovaj je plod iskustva i umešnosti (1256 b 40 ss). 

Svako dobro može da služi dvama ciljevima: »Svaka svo- 
jina ima dve upotrebe; obe su vezane za nju, ali ne na isti način, 
jer je jedna upotreba svojstvena predmetu, a druga nije. Jedna 
obuća, na primer, služi za obuvanje, ali može služiti i za raz- 
menu. U oba slučaja vrši se upotreba obuće. Jer ko je onome 
kome je ona potrebna dade za novac ili za materijalno sredstvo 
služi se obućom kao obućom, ali ne vrši od nje pravu upotrebu, 
jer ona nije napravljena radi razmene. Isto tako stvar stoji i sa 
drugim predmetima. Razmenjivanje obuhvata sve predmete, jer 
je najpre postalo iz prirodne pojave, a to je obilje jednih proiz- 
voda potrebnih za život, a oskudica u, drugima« (1257 a 6 ss). 
Razmena je, dakle, uslovljena činjenicom da ljudi jednih stvari 
imaju u izobilju, a druge im nedostaju. 

Sa sve većim diferenciranjem društvenog organizma, s 
razvijanjem različnih i mnogobrojnih potreba, s osnivanjem 
naseobina i s otvaranjem novih tržišta, s neprestanom i ponov- 
nom podelom vrsta rada i proizvodnje, i sistem razmene postaje 
sve složeniji. Ta složenost izazvala je potrebu posredovanja 


XII 


novca. U toj fazi razmene razvio se drugi oblik hrematistike, 
tj. čista i prava trgovina, najpre u prostom, a zatim u sve slože- 
nijem obliku ukoliko je iskustvo pokazivalo s kime i kako treba 
vršiti razmenu radi postizanja što veće dobiti. Pošto je novac 
kao zajedničko merilo vrednosti postao svrha trgovanja, razvija 
se veštačko privređivanje, kome nije svrha zadovoljavanje naj- 
neposrednijih prirodnih potreba, nego što veće sticanje novca; 
kad sticanje novca, dakle, postaje svrha samom sebi, nastaje 
nezasitna žudnja za obogaćivanjem. Zato hrematistika stiče 
sistematičniji oblik u onom delu ekonomske nauke koji se, pre 
svega, odnosi na novac i kojem je specijalan zadatak da prouči 
sredstva za pribavljanje bogatstva. 


Dešava se da se bogatstvo ne poklapa uvek s količinom 
novca: »Ponekad se čini da je novac samo prazna stvar i da ima 
samo zakonsko važenje, koje nikakva osnova nema u prirodi. 
Jer, ako mu oni koji su od njega napravili upotrebu promene 
važenje, on gubi svu svoju vrednost i svu korisnost, i nije više 
upotrebljiv za kupovinu nužnih sredstava. A i onome koji novca 
ima u izobilju može se dogoditi da nema šta da jede. Zato se 
bogatstvom ne može nazivati ono čega čovek može imati u izo- 
bilju a što ga ne može spasti da ne umre od gladi, kao što se, 
po priči, dogodilo Midi, kome se sve što mu je donošeno, zbog 
nezajažljivosti njegovih želja, pretvorilo u zlato« (1257 b 10 ss). 
Ističući veštački karakter novca i protivstavljajući ga stvarnom 
karakteru potreba i prirodnih dobara, Aristotel ne izlaže eko- 
nomsko nego etičko učenje.“ 


Razlikujući prirodno bogatstvo, koje je samo deo domaće 
privrede, od hrematistike tj. trgovine kojom se ekonomska dobra 
ne stvaraju nego se prenose iz jedne ruke u drugu, Aristotel se 
zadržava na pojmu granica bogatstva. Dok svrha domaće pri- 
vrede ide do izvesne granice, tj. ono teži da zadovolji potrebe 
porodice, hrematistika nema granica, jer se njen cilj sastoji u 
tome da novac uveća do beskonačnosti. Prva je nužna i oprav- 
dana, a druga se zasniva na razmeni, i Aristotel je s pravom osu- 
đuje, jer nije prirodna, nego je neprirodna, posledica uzajam- 
nog iskorišćavanja, kao što s pravom osuđuje i zelenaštvo, jer 
se novac ne bi smeo upotrebljavati ni za što drugo nego samo 
za razmenu: »Sasvim je, dakle, opravdana mržnja na davanje 
novca na kamatu, jer time sam novac postaje produktivan i 
skreće od svoje svrhe, koja se sastoji u tome da olakša razmenu, 


4“ A. Dubois, Précis de Vhistoire des doctrines économiques dans leurs 
rapports avec les faits et les institutions, Paris, 1903, pg. 51 (nap. 1). 

a kamata mu namenjuje da se sam sobom umnožava. Zato je 
kod nas i dobio ime izdanak (r6xog), jer je dete slično svojim 
roditeljima, a kamata kao novac proizlazi od novca. Zato je 
ovaj način privređivanja od svih najprotivprirodniji« (1258 b 
1 ss). Zelenaštvo se osuđuje i u Etici Nikomahovoj: »Drugi opet 
preteruju kad uzimaju i grabe odakle mogu i što god mogu, 
kao oni koji se bave nedostojnim zanatima, sopstvenici bludili- 
šta i svi njima slični, i zelenaši koji daju male svote na velike 
kamate. Jer svi oni uzimaju novac odakle ne bi trebalo i više 
nego što im treba« (1221 b 31 ss). 


Aristotel je prvi analisao oblike vrednosti, i zato ga K. 
Marks i naziva velikim istraživačem: 


Na prvom mjestu Aristotel jasno izlaže da je novčani ohlik 
robe samo razvijeniji vid prostog oblika vrijednosti, tj. izražavanja 
vrijednosti neke robe ma kojom drugom robom, jer kaže: 


»5 postelja = 1 kuća (xAlvat mévte &vtl otxlag) 

ne razlikuje se od 

5 postelja = toliko i toliko novca (xAlvart zćvre avril... oov ar 
névte xAlva1).« 


Dakle, on uviđa da odnos vrijednosti koji se otkriva ovim 
izrazom vrijednosti, sa svoje strane uslovljava da kuća i postelja 
budu uzete kao kvalitativno jednake i da se ove čulno različne 
stvari bez takve jednakosti svoje suštine ne bi mogle dovesti u 
međusoban odnos kao samjerljive veličine. Bez jednakosti ne može 
biti razmjene, veli on, »a jednakosti nema bez samjerljivosti« 
(057 isómz ph ovano ovuperplac). Ali ovde Aristotel zapinje i diže 
ruke od dalje analize oblika vrijednosti. Ali je zbilja nemoguće da 
ovako raznorodne stvari budu samjerljive, tj. kvalitativno jednake. 


Marks objašnjava zbog čega je Aristotel digao ruke od daljeg 
proučavanja oblika vrednosti: 

Genije Aristotelov pokazuje svoj sjaj baš u tome što je otkrio 
odnos jednakosti u izrazu robnih vrijednosti. Samo ga je istorijski 
okvir društva u kome je živio spriječio da iznađe u čemu se taj 
odnos jednakosti »zbilja sastoji«.š 


Drugim rečima, društvo koje se osnivalo na nejednakosti ljudi 
nije moglo Aristotelu dati uslove da otkrije tajnu vrednosti, a 
ta se tajna sastoji u tome što su »u obliku robnih vrijednosti 
svi radovi izraženi kao jednak ljudski rad, pa time i kao radovi 
jednake vrijednosti«. 

Ako ekonomske partije u Politici i nije završio, ipak je 
Aristotel najvažnije probleme koji se odnose na ekonomsku 
aktivnost video u svoj njihovoj složenosti. Nije mogao doneti 


5 K. Marks, Kapital I, »Kultura«, str. 25—26. 


XIV 


njihovo potpuno rešenje, jer je živeo u vremenu kad ekviva- 
lentni ljudski rad još nije bio istorijska činjenica. Trajna nje- 
gova zasluga sastoji se u tome što je analisao načine ekonomskog 
pribavljanja i otkrio ulogu novca kao običnog prometnog sred- 
stva i kao novčanog kapitala.5 


5. ODSTUPANJE OD PLATONA 


Ne uzimajući u račun jače naglašavanje principa blažen- 
stva, Aristotel se slaže s Platonom u etičko-teleološkom shva- 
tanju države. Zatim, kao Platon, i on osuđuje pohlepnost za 
dobitkom, koja prevazilazi zadovoljavanje prirodnim razlozima 
opravdanih potreba, odbacuje nagomilavanje kapitala, kao i 
novčane i trgovačke poslove, jer oni razvijaju egoističan i zele- 
naški duh i omogućuju samo protivprirodan život uživanja. 
Osim toga, i po Aristotelu građanin ne pripada samom sebi 
nego državi, koja je organizam u velikom. 


S druge strane, ima u Politici partija u kojima Aristotel 
u provođenju političkih principa mnogo odstupa od Platona, 
jer u njega i u teoriji države ne važi transcendentna teleologija, 
kao u Platona, nego imanentna. Platon, na primer, traži da 
među građanima vlada jedinstvenost mišljenja, čuvstvovanja i 
hotenja. Aristotel smatra da se takva jedinstvenost ne može 
ostvariti i da za njom ne treba ni težiti, jer su potrebe, prava i 
poslovi građana i suviše različni. Takva jedinstvenost pre bi 
se pretvorila u monotoniju nego li u »simfoniju«. 

Po Platonu, suština države sastoji se u jedinstvu, u što jačoj 
centralizaciji, u kojoj pojedinac treba sasvim da se izgubi, a 
država da upravlja celim životom svojih državljana. Po Aristo- 
telu, međutim, zadatak države ne ostvaruje se potpunim podvr- 
gavanjem jedinke objektivnim moćima, tj. apsolutnom autori- 
tetu države i njenim vlastitim ciljevima, nego uspostavljanjem 


* Paul Guiraud, La propriété foncière dans l'ancienne Grèce, Paris 
1893, 278—279; A, Souchon, Les théories economiques dans la Grèce 
untique, Paris 1898; M. Defourny, Aristote. Theorie économique et politique 
sociale, Ann. de l'Institut. Sup. de Philos. Louvain 1914 (3), 1—34; G. 
Glotz, Le travail dans la Grèce ancienne, histoire économique de la 
Grece, etc., Paris 1920; H. Brauweiler, Die Wirtschaftslehre des Aristoteles, 
Arch. f. Rechts- und Sozialphilosophie, aug. 1938; A. Andreadčs, La pre- 
mière apparition de la science des finances, un chapitre de VEconomique 
d'Aristote, Econ. polit. contemp. III (1930), 1—9; D. Willers, Die Ökonomie 
des Aristoteles, Diss. Breslau 1931; E. Lama, Il pensiero economico di 
Aristotele, Roma, Ausonia 1933. 

izvesne samostalnosti kojom će svaka jedinka svoje urođene 
individualne sposobnosti i snage moći razvijati i upotrebljavati 
na dobro zajednice. 

Da bi državna zajednica bila čvršća, Platon uvodi komuni- 
zam imovine, žena i dece. Aristotel te komunizme podvrgava 
kritici kojom u isti mah »organski« izgrađuje svoju državu i 
daje pozitivnu odbranu porodice i privatne svojine. On poje- 
dincu ne ostavlja apsolutnu slobodu, ali ga i ne apsorbuje sa- 
svim kao Platon, jer nije u interesu države da pojedinac nema 
nikakve samostalnosti i da je sve zajedničko. »Dve su stvari 
koje ljudima zadaju najveću brigu i najveće interesovanje iza- 
zivaju: ono što je njihovo i što vole, a to dvoje ne može se naći 
u građana onakve (tj. Platonove) države«. Po prirodi, ljudi se 
najviše staraju za svojinu, a ravnodušni su prema zajedničkoj 
imovini ili mare za nju bar onoliko koliko kome pripada; za- 
jedništvo imovine bilo bi izvor beskrajnim prepirkama. Zajed- 
ništvo treba da ide do izvesne granice i u izvesnom smislu, ali 
nije dobra država koja ga ostvaruje do krajnosti. Zajednički 
poslovi ne stvaraju jedinstvo, nego izazivaju razdore. Pravi 
izvor društvenog zla nije privatna svojina, nego ljudsko neva- 
ljalstvo, »jer iskustvo pokazuje da se mnogo vise svađaju oni 
koji imaju nešto zajedničko i koriste se njim nego li imaoci 
privatne svojine« (1263 b 23 ss). Naposletku, Aristotel se izjaš- 
njava: »Sadašnje uređenje (tj. ono koje se osniva na privatnoj 
svojini), ako se običajima i zakonskim naređenjima popravi, biće 
znatno bolje, jer će imati dobro i sjedne i s druge strane, mislim 
od zajedničkog posedovanja dobara i od privatne svojine. U 
izvesnom smislu, naime, dobra treba da budu zajednička, ali 
po opštem pravilu privatna svojina. Jer ako se svako stara za 
svoje, otpašće uzajamna optuživanja, te će svako i više napre- 
dovati, jer dela za svoju vlastitu korist. A zbog vrline s upotre- 
bom privatne svojine dešavaće se prema poslovici: »Prijatelji- 
ma je sve zajedničko« (1263 a 21 ss). i 

Što se, pak, tiče zajedništva žena i dece, ono bi omelo 
razvitak prirodne ljubavi između pojedinaca i naraštaja od 
iste krvi, pa bi tako prestala pra državljana, koja je najjača 
veza države. Ako prestane svojina i brak, prestaće i vrline: 
darežljivost, gostoljublje i stidljivost. 


Aristotel smatra za utopiju sve što je Platon konstruisao 
da bi omeo dinamizam privredne politike. On je odbacio ne 
samo potpuno potčinjavanje pojedinaca državi i komunizam 
žena i dobara u Platonovoj Državi, nego i podelu zemljišta na 
jednaka i neotuđiva okućja, za koja Platon u Zakonima traži da 

se ne mogu ni povećavati ni smanjivati. Jer ako bi trebalo da 
broj okućja ostane uvek stalan, država bi morala naći i sredstva 
da stanovništvo nikad ne naraste preko jednom utvrđene gra- 
nice. Ali na koji je način to moguće, to Platon nije pokazao. 
Jer neprestano iseljavati višak stanovništva, koje ne može do- 
biti nepokretnu sopstvenost, nego mu se mora dati naknada iz 
pokretnoga kapitala, to nije tako prosto rešenje, kao što je 
Platon mislio. Međutim, i Aristotel priznaje državi pravo da 
podesnim zakonskim merama spreči suviše veliku i opasnu 
nejednakost u rasporedu dobara, jer prekomeran apetit za 
bogatstvom i teška sirotinja predstavljaju najveću opasnost ne 
samo za društveni mir nego i za telesno i moralno zdravlje 
građana.? 


6. DRŽAVNI OBLICI 


Pošto je odbacio Platonov komunizam i pretresao različne 
državne oblike, Aristotel pristupa svom učenju o državi. Najpre 
objašnjava građanina kao čoveka koji ima pravo učestvovanja 
ili u savetodavnoj ili u sudiskoj vlasti, a državu kao skup svih 
takvih građana, koji je dovoljan za samostalan život, pa zatim 
prelazi na raspravljanje o državnim oblicima. 


Državni oblik (noliweta) može biti trovrstan: vlast i državnu 


“upravu ima ili jedan građanin, ili nekolicina, ili množina; 


Svaka ta vrsta ima dve podvrste: jednu valjanu (0p9%), tj. 
takav oblik u kojem je cilj opšte dobro (to xotwdv ovupEpov) a 
drugu lošu (rapćxBagic) tj. takav oblik u kome je cilj korist 


samo onih kojidrže vlast (tò ťoov ovupepov). U razli- 


kovanju dobre i loše vladavine Aristotel se u osnovi slaže s Pla- 
tonom, koji u Državniku (302 D) za dobre države uzima one u 
kojima se vlada xarà v6pove (=po zakonima), a za loše u kojima 
se vlada rapavouoac (=mimo zakon), ali je Aristotelovo razliko- 
vanje bolje zato što rasvetljuje motiv zakonitosti ili nezakoni- 
tosti vladanja: motiv zakonitosti je opšta, a motiv nezakonitosti 
individualna korist. 


T Vid, H. Rassow, Die Republik des Platon und der beste Staat des 
Arist., Weimar 1866 Pr.; G. Goldmann, Die Arist. in Plat. Politiam iudicio, 
Berlin 1868 Diss.; A Ehrlich, De iudicio ab Arist. de rep. Plat. facto, 
Halle 1868 Diss.; Wl. Karasiewicz, Die Kritik der Plat. Politik bei Arist., 
Neisse 1886 Pr; E. Bornemann, Arist. Urteil über Plat. politische Theorie, 
Philol. 79 (1903), pg. 70—111, 113—158, 234—357; A. Deschamps, Aristote 
dans sa critique de l'idée communiste platonicienne, Rev. hist. &con. 
21 (1933), 5—12. 

Prema izloženom Aristotel razlikuje šest glavnih oblika 
državnog uređenja. 

Dobri oblici jesu: 1) kraljevstvo (Baoiwela), vladavina 
jednoga koji je u svemu najizvrsniji, i koji po zakonima vlada 
samo za opšte dobro; 2) aristokratija (Zpvoroxparia), vla- 
davina onih koji se najviše odlikuju intelektualnim i“etičkim 
vrlinama; 3) republika (zolrela u užem smislu reči), na- 
rodna vladavina sa što većom pravnom jednakošću svih držav- 
liana. — Svakome od ta tri oblika Aristotel pripisuje samo 
relativnu, nikako apsolutnu vrednost. Ovu poslednju oni bi 
imali kad bi svaki od njih bio potpuno izražen i ostvarivao 
idealno društveno stanje. Da Aristotel tako ne misli, vidi se 
već otuda što on konstruiše »najbolju državu«. Koji će od ta 
tri oblika u pojedinom slučaju biti najpodesniji, to svagda — 
smatra Stagiranin — zavisi od naročitih realnih prilika. Apso- 
lutna monarhija, na primer, gde je kralj jedini nosilac vr- 
hovne vlasti, a sve ostale vlasti njemu odgovorne, opravdana 
je samo onde gde kralj, resp. dinastija, intelektualno i moralno 
prevazilazi sve ostale građane. 

Loši oblici, tj. izopačenja pomenutih, jesu: 4) tiranida 
(r0pavc), izmetnuće kraljevstva, bezakona samovoljna vlast jed- 
noga; 5) oligarhija (Gtyapyla) izrođenje aristokratije, vla- 
davina najbogatijih, i 6) demokra tija (šnuoxparie) pod ko- 
jom Aristotel razumeva vladavinu širokih narodnih masa, izvrg- 
nuće republike. »Tiranida je monarhija radi koristi samodršca, 
oligarhija radi koristi imućnih, a demokratija radi koristi siro- 
mašnih, ali dobru cele zajednice ne služi ni jedna« (1279 a 28 ss). 
Osim merila dobra, ima još i drugih. Kao Platon u Državniku 
291 E, i Aristotel ističe merilo imovine, npr., u oligarhiji drže 
vlast imućni, u demokratiji siromašni (1279 b 17 ss); zatim, 
merilo slobode, koju imaju svi građani u suprotnbsti prema ro- 
bovima, i merilo sposobnosti (1294 a 9 ss). 


Sloboda, imovina i sposobnost jesu jedine odlike koje daju 
pravo na učešće u državnoj upravi, ali između ta tri prava ili 


između dva od njih može se izvršiti kompromis, i tako nastaju . 


mešoviti državni oblici. Ako je, npr., izvršen kompromis između 
slobode, imovine i sposobnosti, ili samo između slobode i spo- 
sobnosti; ako se, dakle, pomešaju demokratija, oligarhija i ari- 
stokratija (u smislu vladavine najsposobnijih) ili demokratija 
i aristokratija, onda nastaje aristokratija (u običnom 
smislu reči); ako je, pak, izvršen kompromis između slobode i 
imovine, ako se, dakle, pomešaju demokratija i oligarhija, onda 
nastaje uređenje koje se obeležava zajedničkim imenom svih 


XVIII 


državnih oblika, tj. politija (1293 b 14 ss, 33 s; 1307 a 8 ss). 
Finom analizom Aristotel ispituje suštinu različitih državnih 
oblika, njihove uslove, njihov postanak i njihovo propadanje, 
njihovo prelaženje iz jednog oblika u drugi, i podvrgava ih 
kritici. 

U Retorici državni oblici svode se na ova četiri: »Imaju 
četiri vrste državnih oblika: demokratija, oligarhija, aristokra- 
tija, monarhija, i najvišu vlast i sudstvo vrši u tim državama 
uvek ili jedan određen deo ili celina. Demokratija je 
državni oblik u kome se državne službe dele kockom, olig ar- 
hija u kojoj se državne službe dele prema porezima, ari- 
stokratija u kojoj vladaju oni koji se odlikuju najvišom 
obražovanošću — a pod obrazovanošću razumem obrazovanost 
prema zakonu, jer u aristokratiji vladaju oni koji su se uvek 
držali zakonskih odredaba. Za ove se nužno čini da su najbolji, 
pa je po njima vladavina i dobila ovo ime. Monarhija je, 
kao što ime kaže, državni oblik u kojem jedan stoji iznad sviju; 
ako se to dešava prema zakonu, onda je to kraljevstvo; ako li 
je vlast neograničena, onda je to tiranida. — Razume se, treba 
znati u čemu se sastoji svrha svakog pojedinog državnog oblika, 
jer se ovi odabiraju prema posebnoj svrsi. Svrha je demokratiji 
sloboda, oligarhiji bogatstvo, aristokratiji obrazovanje i održa- 
vanje zakonitosti, a tiranidi lična bezbednost« (1360 b 14—18). 

Vrednost različnih državnih oblika ocenjuje se prema: 
1) apsolutno najboljem ili idealnom merilu, 2) relativno naj- 
boljem, 3) s obzirom na već dane političke prilike najboljem 
i 4) prosečno najboljem. 

Apsolutno najbolja vladavina (ħ &mìðg 
&elarn) moguća je samo onda gde osnivaču države stoje na 
raspolaganju najbolji delovi zemljišta, ljudski materijal i mate- 
rijalna pomoćna sredstva u neograničenoj meri. Takvo uređenje 
pokušao je Aristotel da deduktivno konstruiše u Vli i VIII 
knjizi svoje Politike. 


Relativno najbolji oblik vladavine (hh & 
TÕN broxerpévov aplorn) postoji onde gde je broj građana koji 
ga usvajaju i žele da on i dalje traje veći nego.broj onih koji 
ga ne žele. 

Najbolji oblik vladavine s obzirom na 
dane političke odnose (ħ éx nofsosax aplarn) jeste 
onaj koji obećava trajanje. Oblici vladavine obično propadaju 
zbog preterivanja u načelu na kojem se osnivaju. Oligarhija, 
na primer, propada zbog preterivanja u preimućstvu imućnih, 
time što političku vlast ograničava na suviše malen krug boga- 

tih i potiskuje ekonomski slabe. Ali, ako ona tome preterivanju 
staje na put uzimajući specifična uređenja drugih oblika i tak- 
vim ublažavanjem obezbeđuje svoje postojanje, onda ona pred- 
stavlja najbolje uređenje dane vladavine. 


Prosečno najbolji oblik vladavine jeste onaj- 


koji je najpodesniji za sve države  (f; u2&MgoTa néo% TÓAEOLV 
&PuOTTOVSR). 


7. UČENJE O REVOLUCIJAMA 


U V knjizi Politike Aristotel izlaže svoje učenje o uzrocima 
propadanja i održavanja državnih oblika. Ono ima dva dela: 
u prvom je reč o uzrocima revolucija, a u drugom o veštini 
kojom se država od njih može sačuvati. Što Aristotel proučava 
uzroke ustanaka koji su težili smenjivanju državnih oblika, to 
se može objasniti time što je u prošlosti tražio mere za savlađi- 
vanje buna koje su dizale pritešnjavane klase, naročito robovi 
i siromašni slobodni građani, koji su svojim ustancima ugroža- 
vali poredak robovlasničkog društva. 

Ispitujući uzroke revolucija, Aristotel najpre, u opštem 
delu, izlaže zakone menjanja, koji u jednakoj meri važe za 
sve državne oblike, a zatim, u posebnom delu, prikazuje pato- 
logiju svakog pojedinog državnog oblika. 

U opštem delu, Stagiranin razlikuje motive i predmete 
revolucije i povode za nju. Motiv koji pokreće revolucionare 
da obore stari i zasnuju nov poredak jeste velika razlika u 
podeli dobara, položaja i prava. Predmet svake revolucije čini 
težnja revolucionara da dođu do imovine i položaja ili da se 
oslobode od pritiska i beščašća. Povod za revoluciju često je 
strah od kazne za učinjenu nepravdu ili strah od nepravde koja 
preti, i taj strah goni revolucionare da obore postojeći poredak. 
Revolucionarnu strast obično raspiruju nasilje, drskost, pohlepa 
na tuđe dobro i slabost vlastodržačke klase. 

Demokratije obično propadaju krivicom demagoga, kad ovi, 
da se dopadnu narodu, otimaju imovinu imućnih i. dele je 
širokoj narodnoj masi; time izazivaju otpor imućnih i njihovu 
revoluciju, i na taj način demokratije prelaze u oligarhiju ili 
u tiranidu. Zbog častoljubivosti oligarha, koji teže ili ka užoj 
oligarhiji u okviru oligarhije ili idu za tim da se dočepaju 
tiranide, oligarhije prelaze u demokratiju ili u tiranidu. Politije 
i demokratije manje su izložene revolucijama; one obično pro- 
padaju kad se ogreše o svoje vlastito načelo: mešavinu oligar- 
hijskih i demokratskih ustanova. »Uopšte svaki državni oblik, 

budući da ovde i onde jača stranka ume da proširi sferu svoje 
moći, prelazi u drugi kome je sklon, dakle politija u demokra- 
tiju i aristokratija u oligarhiju. Ili se okreće u suprotnost, dakle 
aristokratija u demokratiju — jer siromašni narod koji stenje 
pod pritiskom nepravde prisvaja državu sebi — i politije u oli- 
garhije. Jer traje samo ona država u kojoj vlada jednakost po 
zasluzi i svako dobiva svoje« (1307 a 20—27). Svoje teorijsko 
pretresanje Aristotel je isprepleo finim zapažanjima i primeri- 
ma iz istorije. : 

Kad se poznaju uzroci iz kojih državni oblici propadaju, 
Jako se mogu naći mere kojima se oni mogu očuvati. »I u de- 
mokratiji, i u oligarhiji, i u monarhiji i u svakom drugom 
državnom obliku treba kao opšte pravilo da služi ovo: nijed- 
nom građaninu ne sme se dopuštati da svoju političku moć raz- 
vije preko potrebne mere, nego treba pokušavati da mu se ra- 
dije dodeljuju mala i dugotrajna nego li velika i kratkotrajna 
počasna mesta, jer to kvari čoveka i ne može svako da podnese 
sreću« (1308 b 10—15). Da se ukloni razlika između siromašnih 
i bogatih »treba pokušati ili da se siromašni sliju s bogatima 
ili da se ojača srednja klasa, jer ovo će nemirima koji proizlaze 
iz nejednakosti učiniti kraj« (1308 b 28—31). »Ali ono što je 
najvažnije za održavanje državnog oblika... jeste vaspitanje 
u skladu s ustavom. Jer i najbolji zakoni, doneseni jednoglas- 
nom odlukom svih građana, ništa ne koriste dokle god se 
pojedinci ne naviknu na ustav i ne budu vaspitani u njegovu 
duhu, i to demokratski ako su zakoni demokratski, i oligarhij- 
ski ako su zakoni oligarhijski« (1310 a 12—18). 


8. ARISTOTELOVA NAJBOLJA DRŽAVA 


Po apsolutnom merilu, od svih oblika najveću vrednost ima 
kraljevstvo; ono najviše liči na božansku vladavinu svemirom i 
zato je najbolje. Najbolji njegov oblik bilo bi apsolutno kra- 
ljevstvo (h zauBagieta); ali Aristotel tom obliku odaje samo 
idealno priznanje; on ga zamišlja teorijski i hipotetički, tj. uko-. 
liko bi se mogao naći vladalac koji bi svojom sposobnošću nad- 
mašao sve ostale. On bi bio kao »bog među ljudima«, i njemu 
ne bi trebalo nikakva zakona, jer je on sam zakon (1284 a 10 ss). 
Kao što je kraljevstvo najbolje tako je njeno izmetnuće, tira- 
nida, od svih oblika državnih uređenja najgori. 

Gotovo jednaku vrednost kao kraljevstvo ima aristokratija, 
vladavina najboljih i najsposobnijih. To proizlazi iz Aristotelo- 
vih učenja i principa. 

Aristokratija je oblik i Aristotelove najbolje države 
(nolwrelx aplorn) koja stoji u sredini između Platonova komuniz- 
ma i principa laissez-faire krajnjeg individualizma. U toj državi 
svi bi građani dolazili redom u svojim docnijim godinama na 
čelo države, jer bi svi bili sposobni i imali sasvim jednaka 


politička prava. A sredstvo da se dođe do takvih građana bilo | 


bi racionalno vaspitanje svih građana za etičko-politička načela 
uzorne države. 

Za održavanje i napredovanje takve države, potrebno je 
da budu ispunjeni svi prirodni uslovi, a to je pre svega zem- 
ljište koje veličinom, položajem, klimatskim prilikama i plod- 
nošću odgovara zakonodavčevim željama, tako da stanovništvo 
može živeti normalnim, ni ubogim ni raskošnim, načinom ži- 
vota. Ta država treba da bude srednje veličine: ona 
ne sme biti ni prenaseljena ni premalena, nego tolika da može 
biti aorapxie, tj. sama sebi dovoljna i za odbranu i za život, 
a ne sme biti ni prevelika, jer bi u tome slučaju teško bilo 
održavati u njoj red, nego treba da bude lako pregledna 
(čdgvvozros). Ona ne sme težiti samo za spoljašnjim prošire- 
njem svoje moći, nego kao glavni svoj zadatak treba da smatra 
unutrašnje usavršavanje. 

Kako se ceo život deli na rad i dokolicu, na rat i mir, 
tako se jedan njen rad tiče onoga što je nužno i korisno, a 
drugi onog što je lepo. Priroda ljudska ne teži samo za tim 
da svrhovito posluje i radi nego i za tim da dokolicu lepo pro- 
vodi, tj. u razvijanju duhovnih sposobnosti i u negovanju nauka 
i umetnosti. U tome pravcu države će voditi brigu da svi gra- 
đani u jednakoj meri budu telesno, etički i intelektualno vas- 
pitani. 

Vaspitanje građana predstavlja najkrupniji zadatak što ga 
država uopšte može da ima i najvažnije sredstvo za održanje 
celog državnog poretka (1310 a 12—14). Vaspitanjem građani 
stiču ne samo političku sposobnost za učestvovanje u državnoj 
upravi nego i spremnost da se pokoravaju vlastima. Ovo posled- 
nje čine u svojoj mladosti, a ono prvo u poodmaklim godinama. 
Ali ni upravljanje ni slušanje nije cilj vaspitanja. Njegov kraj- 
nji cilj je najbolji život. Ceo socijalno-ekonomski pravni pore- 
dak na kome se osniva najbolja država bezuslovno zahteva ona- 
kav oblik vaspitanja kakav odgovara naročitom duhu njena 
ustava. Vaspitanjem stvoreno načelo jednakosti treba da se 
strogo provodi, tako da nijednu političku službu ne može trajno 
vršiti jedan te isti građanin, nego čas ovaj čas onaj. »Iz mno- 

gih razloga nužno je da svi građani na smenu u jednakoj meri 
vladaju i da se pokoravaju« (1261 b 4 ss, 1332 b 25 ss). 


Krajnji cilj vaspitanja i obrazovanja sastoji se u tome da 
se onemoguće tiranska silovita surovost, aristokratsko slavo- 
ljublje, plutokratska zloupotreba vlasti i demokratska razobru- 
šenost, i da se svi građani moralno oblagorode i u svoj život 
unesu radost i vedrinu. Vaspitanjem i obrazovanjem svako treba 
da se osposobi ne samo da radi ono što je nužno i korisno nego 
i da saznaje i ceni ono što je lepo.š Razume se, da bi se moglo 
živeti takvim životom, potrebno je da se građani ne bave obra- 
đivanjem zemlje, trgovinom ili zanatom. Te poslove vršili bi 
samo meteci i robovi. 


Najbolja država treba da bude organizovana i vojnički, ali 
ne radi ratovanja nego radi održavanja mira. Treba, doduše, biti 
spreman i na ratovanje, ali više treba mirovati i biti dokolan, 
treba raditi što je nužno i korisno, ali još više ono što je lepo. 
»Život kako pojedinaca tako i celine može imati samo jedan cilj, 
i što važi za najboljega čoveka, to mora važiti i za najbolju 
državu. Očevidno je, dakle, da oboje moraju imati vrline koje 
su potrebne za dokolicu. Jer ova je cilj rada, kao što je mir... 
cilj rata« (Polit. 1334 a 11 ss). »Zato se i vrlina ne sme negovati 
kao što se to dešava u državi Lakedemonjana. Oni, doduše, ne 
posmatraju najviša dobra drukčije nego ostali svet, ali greše 
u tome što misle da se ona stiču samo jednom jedinom vrli- 
nom«, tj. ratničkom hrabrošću (1334 a 40 ss). 


Najbolja država ne sme da neguje i razvija ratoljubive 
sklonosti, jer ako ona teži za podjarmljivanjem drugih država, 
time ona svakome svom državljaninu daje i podsticaj i pravo 
da i on pokuša sebi podvrći svoje sugrađane. Ali, ako i ne dođe 
do toga, osvajačka država može se održati samo dotle dok ima 
snage za ratovanje, a čim je potroši, onda, kao i neupotreblja- 
vano železo, izgubi svoju oštrinu, pa se izmetne u život uži- 
vanja, jer se njeni građani nisu navikli da neguju dokolicu, 
i da ovu upotrebljavaju razumno i umno. 


Poslednji cilj državnog života jeste stvaranje i unapređi- 
vanje kulture, ali ne jednostrano moralne nego i estetske. U 
radu na ostvarivanju državnog cilja svagde se uzimaju u račun 


8 J. Polach, Die Erziehungsideale bei Plato und Aristoteles, 
Briinn 1914. 


*R. Meister, Arist. als ethischer Beurteiler des Kregs, Neue 
Jahrbb. 36 (1915), 481—494. 

i realne prilike: za razvijanje kulture potrebno je ekonomski 
razvijeno stanje.!? 

Aristotelovu najbolju državu mogu ostvariti samo onakvi 
ljudi u kojih ima i razuma i ratničke hrabrosti, a takvi su ljudi 
iz najvrsnijih helenskih plemena. »Narodi hladnog evropskog 
severa jesu, doduše hrabri, ali je u njih malo duha i umetničkih 
sklonosti, i zato su oni, istina, slobodni, ali nisu sasvim vrsni za 
stvaranje države i za vladanje nad svojim susedima. Azijski na- 
rodi, pak, imaju, doduše, duha i obdareni su umetnički, ali ne- 
maju hrabrosti, i zato se neprestano nalaze u ropskom položaju. 
Ali helensko pleme, time što drži sredinu ne samo po geograf- 
skom položaju između Evropljana i Azijaca nego i sredinu u 
sposobnostima, jeste i hrabro i razumno: zato je neprestano i 
slobodno te ima najbolje ustavne odredbe, a da je ujedinjeno 
u jednu državu, moglo bi vladati nad svima narodima« (1327 
b 19 ss). 


9. POLITIJA ILI REPUBLIKA 


Kako bi se najbolja država mogla ostvariti samo pod na- 
ročitim uslovima, to je Aristotelu, kao realističkom teoretičaru 
države, ipak znatnije pitanje relativno najboljeg i prosečno 
najboljeg državnog uređenja, tj. onakvo kakvo se najpriklad- 
nije i najlakše može izvršiti u realnim prilikama. 

Po tome. praktičkom merilu, Aristotel nalazi da takvo ure- 
đenje predstavlja republika koja čini sredinu između oli- 
garhije i demokratije, i u kojoj srednji stalež (ot ueoot) ima 
dominantan položaj. Kao takva, ona čini merilo ocenjivanja za 
sve ostale oblike, i ukoliko se ovi njoj približuju utoliko su bolji, 
a ukoliko se udaljuju utoliko su lošiji. Aristotel takvu obliku 
daje prosto ime politija, a to je onaj oblik vladavine koji 
mi danas nazivamo demokratskom republikom ili, prosto, re- 
publikom. 

Kao što je svugde sredina najbolja, te je i vrlina srednjo- 
mernost, tako je i srednja imovina najbolja, pa je stoga ono 
državno uređenje najbolje u kojem i brojem i vlašću preteže 
srednji stalež. Da srednji elemenat predstavlja snagu kojom se 
država u najvećoj meri održava, pokazuje i činjenica da su 
najbolji zakonodavci, Likurg, Haronda, Solon i mnogi drugi, 

1% J. Kinkel, Die sozial&okonomischen Grundlagen der Staats- und 
Wirtschaftslehren von Arist., Leipzig 1911; M. Defourny, Aristote, Théorie 


économique et politique socitle, Ann. de l'Instit. d. philos., Louvain 
III, 1914. 

proizišli iz srednjeg staleža. Dok se monarhija, najbolji od svih 
oblika vladavine, lako izmeće u tiranidu, u najgori oblik (cor- 
ruptio optimi pessima), a aristokratija u oligarhiju, dotle je 
republika kao péoņ votel najstabilniji oblik vladavine, jer 
je najpravednija, i jer je srednji stalež dovoljno brojan i do- 
voljno imućan da državu zaštiti i od nasilja bogataša i od pre- 
vrtljivosti široke narodne mase (1295 b 3 ss, 1296 a 7). Zato 
ona za državnika ima velik praktički značaj. 

Po tome što je Aristotel sa filosofskom jasnoćom princip 
mere i sredine uzeo za osnovno načelo svojih i etičkih i poli- 
tičkih shvatanja, on je postao helenski etičar i teoretičar drža- 
ve par excellence,!! jer je težnja za merom specifično helenska 
ežnja. 

Politiju kao srednji politički sistem uveo je u Atini Solon 
(1274 a 1 ss, Ustav atinski 9), i u vreme peloponeskog rata i 
reakcije protiv radikalne demokratije, ona je pod imenom »usta- 
va otaca« imala mnogo pristalica u atinskom obrazovanom sred- 
njem staležu. 

Dodajemo, naposletku, da, kao za sve ostale oblike, i za 
politiju važi pravilo da »onaj deo građanstva koji želi da se 
postojeći državni oblik očuva, mora biti jači od onoga dela 
koji to ne želi« (1296 b 15—16).!? 


1 Th. Ziegler, Die Ethik der Griechen und Romer, Bonn 1881, 134. 
Vid. i M. N. Đurić, Mera kao glavni princip helenskog života i stvarala- 
štva, Živa antika VIII 2 (1958), str. 218—221, i Aristotelovo etičko učenje 
etc, Glas SAN, CLXXXIV (1940), str. 90—93. 

2? Literatura: W. Oncken, Die Staatslehre des Arist., 2 Bde., 
Leipzig 1870/1875 Pr.; P. Janet, Histoire de la science politique, Paris, 
1887, I, 165 ss; W. Lutoslawski, Erhaltung und Untergang der staatsver- 
fjassungen nach Plato, Arist. und Machiavelli, Breslau 1888; E. Barker, 
The Political Thought of Plato and Aristotle, London 1906; H. v. Arnim, 
Die polit. Theorien des Altertums, Wien 1910, 77—143; A. Abbamondi, 
La politica in Arist. e Machiavelli, Rossano 1911; N. Costanzi, L'individuo 
e lo stato, estratti della Politica di Arist., Bari 1924 (s uvodom); M. De- 
fourny, Aristote, L'evolution sociale, Ann. de IInst. Sup. de Phil., 
Louvain 1924 (5), 529—696; R. v. Pöhlmann, Geschichte der sozialen 
Frage und des Sozialismus in der antiken Welt, zweiter Band, München 
1925%, 245—268; H. A. Klein, Grundzüge der aristot, Staatslehre, Berlin 
1926; B. Guebbels, Die Lehre des Arist. von den arbeitenden Klassen, 
Bonn 1927; V. Batzel Die Staatsphilosopie des Arist. und seine staatspo- 
litische  Erziehungslehre, Pharus 24 (1933), 273—282; B. Mc Keon, 
Aristotle's Conception of Moral and Political Philosophy, Ethics LI 
(1941), 253—290; W. Siegfried, Untersuchungen zur Staatslehre des 
Aristoteles, Zürich 1942; C. db. KeuekbaH, Yuenue ApucrToTena o 20y- 
Qapcrse u npase, Msa. AHCCCP, M.-JI. 1947; M. Wheeler, Aristotle's 
Analysis of the Nature of Political Struggle, Amer. Journ. of Philol., 72 
(1951), 145—161; T. A. Sinclair, A History of Greek Political Thought, 
London 1951, 209—237. 

10. KRITIČKI OSVRT 


Kao svaki duhovno-stvaralački razvitak, i naučno-stvara- 
lački razvitak pojavljuje se, i strukturno i funkcionalno, samo 
kao socijalno-psihički, ali i genetički odražaj, kao funkcionalno- 
-genetičko nadgrađe na osnovu društveno-privrednog sklopa. 
Kao što svaki stepen razvitka proizvodnih snaga nužno povlači 
za sobom određen sklop društva u društvenom procesu proiz- 
vodnje, tako je stepen razvitka pomenutih snaga i u starom 
helenskom društvu izazvao robovlasnički sklop društva kao 
poseban stepen u istorijskom razvitku čovečanstva, i na njemu 
se neizbežno razvila i helenska filosofija i nauka kao deo opšteg 
helenskog ideološkog nadgrađa. 


U periodu robovlasničkog društvenog poretka razvijala se 
i helenska naučno-politička književnost. U nju idu i Aristote- 
lovi politički spisi, i oni ne samo što imaju krupan teorijski 
značaj nego služe i kao bogato vrelo za izučavanje istorijskih 
oblika helenske robovlasničke gradske države. Svoje učenje o 
državi Aristotel je izneo kao ideolog i apologet robovlasničkog 
društva; njegovo teorijsko-političko shvatanje određuje dru- 
oci u helenskoj robovlasničkoj državi, i ona, in ultima analysi, 
svojom uzajamnom aktivnošću uslovljavaju i određuju partij- 
nost Aristotelova ne samo filosofijskog nego i naučnog stvara- 
laštva. Jedan od većih nedostataka njegove političke teorije 
čini to što on nigde ne ukazuje na neko proširenje ili na kvali- 
tativan napredak helenske gradske države, jer on o njoj misli 
da je savršena i da ona predstavlja poslednji oblik obrazovanja 
ljudske zajednice. Ali, i pored ograničenosti svojih političkih 
shvatanja, on je ipak iznosio jasne i osnovne istine. 


U Aristotelovo doba buktinja slobodne i samostalne helen- 
ske robovlasničke gradske države nije više bila u rukama onih 
koji su je nosili ranije, ali su, pre nego što se ona ugasila, njen 
sjaj uhvatili Platon, Demosten i on, i ona otada iz njihovih 
spisa svetli potonjem čovečanstvu. Kao polarna zvezda što 
zasija samo u sutonu dana, tako i ljudska zajednica zasvetli unu- 
trašnjom svesnošću i žarkom voljom za samopotvrđivanjem 
samo u sutonu svojih velikih istorijskih oblika, i ta svetlost daje 
joj ono najviše duhovno obeležje kojim ona, i kad prođe dan 
njena postojanja, i dalje svetli potonjim vekovima. Isti suton 
iznedrio je dva teoretičara država i jednog praktičnog državni- 
ka. To su apstraktni i teorijski Platon, koji svojom filosofijskom 
dijalektikom staru državu s njenom sasvim atičkom arhitektu- 

rom hoće da obnovi na osnovu ideje, i konkretni i praktički De- 
mosten, koji svojom živom i postojanom besedničkom dijalek- 
tikom zameće borbu protiv nehajnosti i nepažljivosti slušalaca i 
razobručenu državu hoće da obnovi na osnovu činjenice. Na 
sasvim drukčiji način no u Platona, umetnika, helenska robo- 
vlasnička država dobila je trajni lik u Aristotela, naučnika. Dok 
je Platon tu državu ispunio svojim državotvornim bićem i za- 
dahnuo je svojim filosofskim snovima i željama, Aristotel ju je 
modelisao prema istorijskoj stvarnosti. Mada se nije mogao 
osloboditi svoje zablude koja se sastoji u tome što je čovekova 
politička shvatanja tumačio ljudskom prirodom mesto da je 


* ljudsku prirodu objašnjavao čovekovim radom u društvu, Ari- 


stotel je opet kao teoretičar države i politički pisac veoma zna- 
čajan, jer njegovi teorijsko-politički spisi imaju trajan značaj i 
predstavljaju veoma bogatu riznicu političkog iskustva u He- 
lena: on je u njima ostavio ideološke sanjarije i čistu konstruk- 
tivnu-političku metodu Platonovu i svugde u obzir uzimao 
samo činjenice i realne mogućnosti. 

Sva.trojica ostaju Atinjani: i u rasporedu i konstruktivnoj 
spekulaciji Platonovih dijaloga, kao i u sklopu, ognjenoj strasti 
i prkosnoj energiji Demostenovih državničkih beseda i u Ari- 
stotelovu smislu za iskustvo i činjenice, ogledaju se igre isto- 
vetne prirode i ćudi istovetnog neba i zemlje, kao što se na 
ljuskama nekih riba svetlucaju i prelivaju srebrne i zlatne luči 
njihova zavičajnog sunca. 

Dr Miloš N. ĐURIĆ 

KNJIGA PRVA 
GLAVA PRVA 


1. Kako vidimo da svaka država predstavlja neku 
zajednicu! i da je svaka zajednica nastala radi nekog 
dobra, jer radi onoga što misle da je dobro ljudi rade 
sve, jasno je da sve zajednice teže nekom dobru, a ona 
koja je od svih najmoćnija i koja sve ostale u sebi obu- 
hvata, teži dobru najvišem od svih. Ona se zove država 
odnosno državna zajednica. 


2. Oni koji misle da je ustavna, kraljevska, doma- 
ćinska* i gospodarska vlast jedna te ista, nisu u pravu, jer 
smatraju da se te vlasti razlikuju samo po većem ili ma- 
njem broju, a ne po kvalitetu; oni misle, na primer, da je 
vlast nad malim brojem ljudi gospodarska, nad većim — 
domaćinska, nad još većim — ustavna ili kraljevska, kao 
da se veliko domaćinstvo nimalo ne razlikuje od male 
države, a da između ustavne i kraljevske vlasti postoji 
ova razlika: kada je jedan čovek na čelu, to je kraljevska 
vlast, a kada, po učenjima ove teorije, građanin naizme- 
nično i vlada i povinuje se vlasti, to je ustavna vlast. 

3. Međutim, to nije tačno. Ovo što je rečeno biće 
jasno ako se stvari budu posmatrale ovde uobičajenim 
[analitičkim] metodom. Jer kao što i u drugim oblastima 
složeno treba rastaviti na proste delove, budući da su to 
najmanji delovi celine, tako posmatrajući državu videćemo 
njene sastavne delove i saznaćemo još više o njima, čime 
se međusobno razlikuju, kao i to da li se nešto od onog 
što je o svakom rečeno može uzeti kao značajno s gledišta 
nauke. Ovde, kao i u drugim oblastima, bilo bi najbolje 


ako bi se stvari posmatrale u njihovu nastajanju od po- 
čeika. 


4. Najpre treba spojiti ono što jedno bez drugog ne 
može, kao što su muškarac i žena koji se spajaju radi ra- 
đanja (to ne proizlazi iz slobodne odluke već je, kao i 
kod drugih životinja i biljaka, rezultat prirodne želje da 
ne budu zajedno s bićima kakva su i sama). Tako se i ovde 
onaj koga je priroda odredila da se pokorava radi zaštite 
spaja s onim ko je predodređen da vlada i gospodari, a 
onaj ko je u stanju da samo telom radi, predodređen je da 
se pokorava i po prirodi je rob. 


5. Stoga i gospodar i rob imaju isti interes. Međutim, 

stvara s višestrukom namenom, kao kovači delfijski noži, 
već svako biće ima jednu svrhu. Svako oruđe najbolje 
ispunjava svoju namenu ako ne služi za mnoge poslove 
već samo za jedan. Kod varvara žena i rob imaju isti po- 
ložaj. Razlog leži u tome što nemaju ljudi koji su po 
prirodi određeni da vladaju, te tako njihova zajednica 
nastaje od robinje i roba. Stoga kažu pesnici da »s pra- 
vom Heleni vladaju varvarima«5 kao da su varvarin i rob 
po prirodi isto. 

6. Dakle, od tih dveju zajednica nastalo je najpre 
domaćinstvo, i s pravom je rekao pesnik Hesiod »najpre 
kuću i ženu pa vola orača«* jer siromašnima vo služi mesto 
roba. Porodica [domaćinstvo] je zajednica sastavljena za 
celi život. Njene pripadnike Haronda?" zove drugovima 
za stolom a Epimenid Krećanin? drugovima po ognjištu. 

7. Prva zajednica od više domaćinstava nastala radi 
trajne potrebe jeste selo. Izgleda da je selo uglavnom na- 
stalo prirodnim raseljavanjem porodice. Stanovnike sela 
neki nazivaju decom po mleku ili decom dece. Stoga su 
u početku gradovi-države bili pod vlašću kraljeva, a iz- 
vesni narodi? su to još i sada, jer su obrazovani od ele- 
menata koji su bili pod vlašću sličnom kraljevskoj. Naime, 
u svakom domaćinstvu kraljuje najstariji, pa tako i u ro- 
dovskim zajednicama zbog međusobnog srodstva. Na to 
misli Homer kada kaže da »svaki deli pravdu ženama 
i deci«!? jer su u davnini živeli raštrkani. Zbog toga što 
su i sami, jedni još i sada a drugi u davnini, bili pod kra- 
ljem, svi ljudi misle da su i bogovi podložni vlasti kralja. 
I kao što likove bogova predstavljaju sebi sličnima, tako 
predstavljaju i živote bogova. 

8. Potpuna zajednica od više sela koja je, da tako 
kažem, postigla najviši stepen samodovoljnosti jeste drža- 

va; ona nastaje radi održanja života, a postoji radi srećnog 
života. Stoga svaka država nastaje po prirodi isto kao i 
prvobitne zajednice. Jer država je cilj tih zajednica, a 
priroda nečega predstavlja njegov cilj. Ono, naime, što je 
svaka stvar po završenom razvoju, to nazivamo njenom 
prirodom, na primer čovek, konj, kuća. Uz to svrha zbog 
koje je nešto nastalo predstavlja najviši cilj, A samo- 
dovoljnost je i cilj i najveće dobro. 

9. Iz ovoga je dakle jasno da država nastaje po pri- 
rodi i da je čovek po prirodi društveno biće, a onaj ko 
zbog svoje prirode, a ne slučajem, stoji van društvene za- 
jednice ili je rđav ili je bolji od ljudi, kao onaj kome 
Homer upućuje ovaj prekor — »bez svojte, bez zakona, 
bez ognjišta«!!, Takav čovek po prirodi želi rat, budući 
da je usamljen i prepušten igri slučaja. 

10. Stoga je jasno da je čovek biće sposobno da živi 
u društvu više no svaka pčela i svaka životinja koja živi 
u stadu. Jer, kako rekoh, priroda ništa ne čini uzalud,!? 
a od živih bića jedino čovek ima razum. Glas je samo znak 
tuge i zadovoljstva, pa ga stoga imaju i druge životinje, 
jer njihova se priroda dotle razvila da mogu da osećaju 
tugu i zadovoljstvo i da to saopštavaju jedna drugoj, a ra- 
zum služi da pokaže šta je korisno a šta štetno, pravedno 
i nepravedno. 

11. Jer u odnosu na ostale životinje jedino je ljudima 
svojstveno da imaju osećanje dobra i zla, pravde i ne- 
pravde i druga osećanja istoga reda. Ljudska zajednica 
stvara porodicu i državu. A država je po svojoj prirodi 
iznad porodice i svakog od nas pojedinačno, jer je celina 
nužno važnija od delova. Ako se celina razori ne postoji 
više ni noga ni ruka, postoji samo isti naziv koji se može 
primeniti i kada je u pitanju ruka od kamena; jer ruka 
odvojena od tela biće slična kamenoj. Sve stvari se defi- 
nišu svojom funkcijom i sposobnošću da tu funkciju izvrše, 
tako da se, kada to izgube, ne može više reći da su iste 
već samo istoimene. 


12. Jasno je, dakle, da država nastaje po prirodi i da 
je važnija nego pojedinac. Ako pojedinac izdvojen [iz 
celine] nije sam sebi dovoljan, odnosiće se prema celini 
kao i drugi njeni delovi. A onaj ko ne može da živi u 
zajednici ili kome ništa nije potrebno jer je sam sebi do- 
voljan, nije deo države, te je ili Zver ili bog. U svim 
ljudima, dakle, postoji prirodna težnja za takvom zajed- 

nicom i onaj ko ju je prvi osnovao začetnik je najvećeg 
dobra. I kao što je čovek, kada dostigne svoj puni razvoj, 
najbolje od svih živih bića, tako je bez zakona i pravde 
najgore od svih — jer naoružana nepravda je nešto naj- 
strašnije. Čovek se, međutim, rađa naoružan razumom i 
vrlinom koje može da upotrebi u prvom redu protiv onoga 
što je tome suprotno. Stoga je čovek bez vrline najizopa- 
čenije i najdivljije biće i najgore od svih u zadovoljavanju 
polnog nagona i gladi. Pravednost je, međutim, potreba 
države, jer pravda čini poredak državne zajednice, a ona 
se sastoji u tome da se odluči šta je pravo. 


GLAVA DRUGA 

treba najpre da govorimo o vođenju domaćinstva, jer se 
svaka država sastoji od domaćinstava. I domaćinstvo ima 
delove od kojih se opet ono sastoji. Potpuno domaćinstvo 
sastoji se od robova i slobodnih ljudi. Kako svaku stvar 
treba ispitivati počev od njenih najmanjih delova, a os- 
novni i najmanji delovi domaćinstva su gospodar i rob, 
muž i žena, otac i deca, treba najpre ispitati kakva su ova 
tri odnosa i kakvi treba da budu, 


2. To su: odnos gospodara i roba, bračni odnos (jer 
veza muža i žene nema posebnog imena) i, treći, roditeljski 
(jer ni on nema posebnog imena!s). To su, dakle, ta tri 
odnosa koje smo pomenuli. Postoji još jedan deo koji jedni 
izjednačuju s vođenjem domaćinstva, a drugi misle da 
je to nešto najvažnije u vođenju domaćinstva. Kako s tim 
stoji stvar, tek treba ispitati. Mislim na takozvanu veštinu 
sticanja imanja. Ali da govorimo najpre o gospodaru i 
robu da bismo videli šta spada u neophodne potrebe i da, 
ako budemo u stanju, damo bolji prilog objašnjenju tih 
odnosa nego što su dosadašnje pretpostavke. 


3. Jer dok jedni smatraju da je vlast gospodara nad 
robovima neka vrsta veštine i da je, kako rekosmo na 
početku!t, vođenje domaćinstva, vlast gospodara nad ro- 
bovima, ustavna i kraljevska vlast jedno te isto, drugi! 
misle da je vlast gospodara nad robovima protivna pri- 
rodi, zato što je samo po zakonu jedan čovek slobodan a 
drugi rob, a da se po prirodi nimalo ne razlikuju i da stoga 
ropstvo nije pravedno jer je prinudno. 

4. Kako je, dakle, imanje deo domaćinstva (jer bez 
neophodnih stvari se ne može živeti, a pogotovu ne dobro 
živeti), onda je i veština sticanja imanja deo veštine vo- 
đenja domaćinstva. Za taj posao su potrebna'i odgovara- 
juća oruđa kao što su i u drugim veštinama za određene 
poslove potrebna određena oruđa da bi se posao uradio. 
Od tih oruđa jedna su živa a druga mrtva (na primer za 
zapovednika broda krma je mrtvo oruđe, a potkrmar živo). 
Naime, u obavljanju zanata i pomoćnik je jedna vrsta 
oruđa. Tako je i imanje sredstvo za život, a bogatstvo je 
mnoštvo tih sredstava. Rob je pak neka vrsta žive stvari, 
a svaki pomoćnik predstavlja jedno oruđe mesto mnogih. 


9. Jer kad bi svako oruđe samo moglo da radi svoj 
posao, bilo da mu je naređeno bilo da predoseti gospoda- 
revu želju, kao što pričaju za Dajdalove statue! i Hefaj- 
stove tronošce!?, za koje pesnik kaže da su »sami išli na 
skupštinu bogova«, i kada bi čunci mogli sami da tkaju a 
plektar sam da udara u kitaru, niti bi graditeljima bili 
potrebni pomoćnici niti gospodarima robovi. Dakle, ta 
pomenuta oruđa su oruđa za proizvodnju, dok je imanje 
oruđe za upotrebu. Jer čunak za tkanje, pored toga što 
se upotrebljava, stvara nešto novo, dok se odelo i postelja 
samo upotrebljavaju. 


6. Kako se, dakle, proizvodnja i upotreba razlikuju 
po suštini, a kako su i za jedno i za drugo potrebna oruđa, 
treba da se i ona na isti način razlikuju. Život je delanje, 
a ne stvaranje!š, pa je stoga i rob pomoćnik.u oblasti de- 
lanja. Za imanje važi isto što i za deo neke celine jer deo 
nije samo deo neke celine već potpuno njoj pripada, a to 
važi i za stvar u posedu. Stoga je gospodar samo gospodar 
roba, ali mu ne pripada; nasuprot tome, rob je ne samo 
gospodarev rob već potpuno pripada gospodaru. 

7. Prema tome, jasno je kakva je priroda roba i ka- 
kva je njegova funkcija. Jer ko po prirodi nije svoj već 
tuđ, on je od prirode!* rob, iako je čovek. Tuđ je čovek 
onaj koji je, mada je čovek, nečije imanje, a imanje je 
oruđe za delanje koje se može otuđiti. Dalje treba ispitati 
da li je ko po prirodi rob ili nije i da li je bolje i pra- 
vedno da neko bude rob ili nije, ili je svako ropstvo pro- 
tivno prirodi. 

8. To nije teško ni teorijski razmotriti ni doći do 
saznanja preko činjenica. Jer vladanje i pokoravanje ne 
samo da su nužni već su i korisni. Jedni su odmah od ro- 

đenja predodređeni da se pokoravaju, a drugi da vladaju. 
I jednih i drugih ima više vrsta. Međutim, uvek je bolja 
vlast nad boljim podanicima, na primer, bolja je vlast nad 
ljudima nego nad zverima, jer je uvek bolji posao koji 
urade bolji, a tamo gde jedni vladaju a drugi se pokora- 
vaju, i jedno i drugo je neka vrsta njihova posla. 

9. Oba ova principa, princip vladanja i princip poko- 
ravanja, javljaju se u svakoj celini sastavljenoj od više 
delova, bilo da su ti delovi spojeni ili odvojeni. Taj princip 
vladanja javlja se, u izvesnom obliku, i u neživoj prirodi, 
to je na primer harmonija u muzici. Ali to možda i nije 
predmet našeg ispitivanja. 

10. Živo biće se sastoji pre svega od duše i tela, i duša 
po prirodi vlada a telo se pokorava. To »po prirodi« treba 
ispitivati kod bića koja su u skladu s prirodom, a ne kod 
izopačenih bića. Zato treba ispitivati čoveka čiji su telo i 
duša najbolje usklađeni i kod koga je očigledno da duša 
upravlja telom. Jer kod ljudi rđavih i sklonih zlu često 

tivprirodnom stanju. 


11. Može se, dakle, ponavljam, najpre kod živog bića 
zapaziti vlast koja liči na vlast gospodara nad robom i 
vlast koja liči na ustavnu. Jer duša ima nad telom vlast 
gospodara nad robom, a razum nad nagonom vlast koja 
se može uporediti sa ustavnom i kraljevskom. Prema tome, 
jasno je da je za telo prirodno i korisno da se pokorava 
duši, a za osećajni deo našeg bića da se pokorava umu i 
onom delu našeg bića koji raspolaže razumom. Jednak 
ili obrnut odnos snaga između ovih elemenata štetan je 
za sve. 

12. Isti je takav odnos između čoveka i ostalih živih 
bića. Pitome životinje po prirodi više vrede od divljih, 
a za sve njih je bolje da se pokoravaju jer tako stiču za- 
štitu. Uz to muškarac je u odnosu na ženu po prirodi bolji 
a ona gora, i on vlada a ona se pokorava. Ovaj isti zakon 
mora da važi za sve ljude.*! 


13. Svi oni ljudi koji se od drugih razlikuju toliko 
koliko duša od tela i čovek od životinje (a takvi su svi 
oni koji za rad koriste samo telo i kod kojih je to najbolje 
što oni mogu dati) po prirodi su robovi. Za njih je, kao 
i za maločas pomenuta bića, bolje da se pokoravaju. Jer 
rob po prirodi je onaj čovek koji može da pripada drugo- 
me, pa mu stoga i pripada, i koji ima samo toliko zajed- 

ničkog s razumom što može da zapaža, ali sam nema ra- 
zuma. Ostale životinje ne mogu da zapažaju razumom već 
se služe nagonima. 

14. A korist od domaćih životinja i od robova je 
gotovo ista ™ jer i od jednih i od drugih, tj. i od robova 
i od domaćih životinja dobijamo pomoć za najnužnije 
telesne potrebe. Pa i priroda želi? da tela slobodnih ljudi 
i robova načini različitim, te, su tela robova snažna za 
obavljanje svakodnevnih poslova, a tela slobodnih ljudi su 
uspravna i nesposobna za takve poslove, ali su sposobna 
za život u državi koji se deli na službu u ratu i službu u 
miru. Međutim, često se događa upravo suprotno: da jedni 
od njih imaju tela, a drugi duše slobodnih ljudi. 

15. Ali kad bi se ljudi samo po svom telesnom izgledu 
tako razlikovali kao bogovi predstavljeni statuama, jasno 
je da bi se svi složiti da oni gori treba da budu robovi 
boljima.™ A ako je to tačno u odnosu na telo, još je 
opravdanije povući tu razliku u odnosu na dušu. Međutim, 
teže je upoznati lepotu duše nego lepotu tela. Prema tome, 
jasno je da su jedni ljudi po prirodi slobodni, a drugi ro- 
bovi i da je za robove i korisno i pravedno da robuju. 

16. Ali nije teško uvideti da su i oni koji zastupaju 
suprotno mišljenje, u izvesnom smislu u pravu. Jer reči 
robovanje i rob imaju dvostruki smisao: rob se može po- 
stati i biti i po zakonu.” Taj zakon je neka vrsta konven- 
cije po kojoj onaj ko je u ratu pobeđen postaje svojina 
pobednika.” Mnogi poznavaoci zakona osporavaju ovo pra- 
Vo i optužuju onoga ko je nezakonito uveo tu konvenciju, 
jer je, po njihovu mišljenju, strašno da neko postane rob 
i bude prisiljen da se pokorava čoveku koji je bio u stanju 
da ga savlada samo silom i koji je samo po snazi jači od 
njega. Oba ova suprotna mišljenja imaju svoje zastupnike 
i među filozofima", 

17. A razlog tom neslaganju i ono što čini da se miš- 
ljenja razilaze leži u tome što vrlina koja raspolaže odgo- 
varajućim sredstvima može da se u najvećoj meri posluži 
silom i što pobeda uvek ima tu prednost što u sebi nosi 
neko dobro. Stoga izgleda da sila ne može da bude bez 
vrline i da je spor jedino u tome šta je pravo. Otuda jedni 
misle da je pravo humanost, a drugi — da je to isto pravo 
vlast jačega. 

18. Drugi razlozi koje, sem ovih, navode pobornici 
mišljenja da ne treba da vlada i gospodari onaj ko je po 


9 


vrlini bolji, nemaju dokazne moći i nisu ubedljivi. A dru- 
gi, koji se, kako sami misle, oslanjaju na neko pravo (jer 
zakon je pravo u izvesnom smislu), smatraju ropstvo koje 
potiče od rata pravednim, a istovremeno ga smatraju ne- 
pravednim. Oni, naime, uzimaju kao mogućno da uzrok 
rata bude nepravedan, i za onog ko ne zaslužuje da robuje 
ne može se reći da je rob. Inače će se desiti da ljudi naj- 
plemenitija roda** budu smatrani robovima i da vode po- 
reklo od robova ako slučajno kao zarobljenici budu pro- 
dati u ropstvo. Zato pobornici toga mišljenja ne žele da 
robovima nazivaju Helene, već samo varvare.” Pa ipak 
kada tako govore, oni u stvari ispituju šta je prirodno 
ropstvo, a to je ono čime smo i započeli izlaganje. Jer 
mora se priznati da su izvesni ljudi na svakom mestu 
robovi, a drugi ni na jednom. 

19. Isto tako stoji stvar i s plemenitim poreklom: ljudi 
plemenita porekla smatraju sebe takvima ne samo u do- 
movini već svuda, dok varvare smatraju plemićima? 
samo u njihovoj zemlji, kao da su oni sami apsolutno 
plemeniti i slobodni, a da su varvari to samo pod izvesnim 
uslovima, kako kaže i Teodektova?! Helena: 


Ko bi se usudio da nazove robinjom mene 
Koja po ocu i po majci potičem od bogova? 


Po tom shvatanju, merilo za razlikovanje roba i slobodnog 
čoveka, plemića i neplemića, u stvari je lična vrednost 
odnosno njen nedostatak. Oni smatraju da dobro rađa 


1255b dobro, kao što čovek rađa čoveka i životinja životinju. A 

priroda želi često to da ostvari, ali nije uvek u stanju. 

20. Jasno je, dakle, da i za ovo suprotno shvatanje 
postoje izvesni razlozi i da ljudi nisu po prirodi jedni 
robovi a drugi slobodni. Jasno je i to da su izvesni ljudi 
određeni da budu robovi odnosno slobodni prema tome 
da li je za njih korisno da robuju ili da gospodare i, u 
tom slučaju, i opravdano je i neophodno da se jedni poko- 
ravaju, a drugi da vladaju na način koji je priroda odre- 
dila, tj. da budu gospodari. Ali zloupotreba te vlasti štetna 
je i za gospodara i za roba, jer ono što koristi delu koristi 
i celini i ono što koristi telu koristi i duši; a rob pred- 
stavlja neku vrstu živog ali odvojenog dela gospodare- 
va tela. 


21. Stoga između roba i gospodara, koje je sama pri- 
roda takvima stvorila, postoji zajednički interes i među- 

sobno prijateljstvo. Ali kod onih koje nije priroda već 
zakon ili sila učinila robovima i gospodarima nema ni za- 
jedničkog interesa ni međusobnog prijateljstva. Prema 
tome, jasno je da su vlast gospodara nad robom i ustavna 
vlast različite i da sve vrste vlasti nisu, kako neki tvrde, 
međusobno jednake. Jer ustavna vlast po prirodi važi za 
slobodne ljude, a gospodarska za robove. I dok vlast u kući 
pripada jednom čoveku, jer svakom kućom upravlja samo 
jedan čovek, dotle vlast u ustavnoj državi pripada ljudima 
slobodnim i jednakim. 


22. Ne naziva se, dakle, neko gospodarem zato što 
zna da gospodari, već zato što je po prirodi takav. To 
isto važi i za roba i za slobodna čoveka. Ali postoji jedna 
nauka za gospodare, a druga za robove. Nauka za robove 
je, na primer, ona koju je predavao onaj učitelj u Sirakusi. 
On je za platu poučavao male robove uobičajenim doma- 
ćim poslovima; a mogli su da steknu i veće znanje u po- 
slovima te vrste, na primer, u kuvarskoj veštini? i drugim 
domaćim poslovima, jer se neki od tih poslova više cene, 
dok su drugi opet potrebniji, i, kako kaže poslovica, postoji 
nad gospodarem gospodar i nad robom rob.” 


23. To je otprilike sve što robovi treba da znaju, a 
gospodar treba da zna kako da iskorišćava robove. Jer 
biti gospodar ne znači sticati robove, već znati ih upotre- 
biti. Ta vrsta znanja nema u sebi ničeg ni velikog ni 
uzvišenog. Ono, naime, što rob treba da zna da radi, to 
gospodar treba da zna da naredi. Stoga oni koji ne moraju 
da se brinu o tim neprijatnim poslovima prepuštaju tu 
čast nadzorniku, a sami se bave državnim poslovima ili 
filosofijom. Veština sticanja?*, ukoliko je to sticanje oprav- 
dano, razlikuje se od obeju napred pomenutih i ima nečeg 
zajedničkog s ratničkom odnosno lovačkom veštinom. To- 
liko i tako o robu i gospodaru. 


GLAVA TREĆA 


1. Imanje uopšte i veštinu sticanja ispitivaćemo na 
uobičajeni [analitički] način", jer je i rob izvestan deo 
imanja. Najpre bi se moglo postaviti pitanje da li je 
veština sticanja isto što i veština vođenja domaćinstva ili 
je samo jedna njena grana, ili je to veština koja samo po- 
maže vođenju domaćinstva. A ako je to samo pomoćna 

veština, da li ona pomaže vođenju domaćinstva tako kao 
što veština pravljenja čunaka pomaže tkačkoj veštini, ili 
tako kao što metalurgika*' pomaže veštini livenja statua? 
Jer ove dve pomoćne veštine nemaju isti zadatak, već 
jedna daje oruđe, a druga materijal. Pod materijalom pod- 
razumevam supstancu od koje se pravi neki predmet, kao 
što je, na primer, vuna za ikača a bronza za vajara. 

2. Jasno je da veština sticanja nije isto što i veština 
vođenja domaćinstva, jer zadatak prve je da pribavi, a 
druge da upotrebi. Koja bi, naime, veština, ako ne veština 
vođenja domaćinstva, učila kako treba iskorišćavati imanje 
jednog domaćinstva. Ali ostaje pitanje da li je veština sti- 
canja deo veštine vođenja domaćinstva ili je to posebna 
veština. Jer ako je zadatak te veštine da sazna odakle se 
može steći bogatstvo i imanje, a imanje i bogatstvo sa- 
stoje se od mnogih elemenata, postavlja se, u prvom redu, 
pitanje da li je zemljoradnja i uopšte briga o hrani i nje- 
nom pribavljanju deo veštine sticanja ili nešto drugo. 

3. Postoje, međutim, mnoge vrste hrane, i otuda raz- 
noliki način života i kod životinja i kod ljudi. Bez hrane 
se ne može živeti i upravo je razlika u ishrani učinila život 
životinja različitim. Od divljih životinja jedne žive u sta- 
dima, a druge usamljene, onako kako im je najzgodnije 
za hranu, jer su jedne mesožderi, druge biljojedi, treće 
svaštojedi, i zato je priroda izdvojila njihove načine života 
da bi lakše našli i izabrali hranu. Način života mesoždera 
razlikuje se od načina života biljojeda jer po prirodi ne 
prija i jednima i drugima ista hrana. 

4. Isto je tako i s ljudima. I njihov način života je 
vrlo raznolik. Najmanje rade stočari, jer hranu «dobijaju 
od domaćih životinja ne radeći ništa i bez ikakva truda. 
Kada se ukaže potreba da menjaju pašnjake, onda su pri- 
nuđeni da krenu za stokom otprilike tako kao da se bave 
nekom živom zemljoradnjom. Drugi žive od lova, i to od 
različitih vrsta lova. Na primer, jedni od pljačke“, drugi 
od ribolova, ukoliko žive na obali jezera, močvara, reka i 
mora, treći od lova na ptice i divlje životinje. Ali najveći 
deo čovečanstva živi od obrađivanja zemlje i pitomih plo- 
dova. 


9. Način života koji se zasniva na ličnom radu i pri 


12550 kome ljudi ne pribavljaju hranu putem trampe može da 


bude stočarski, zemljoradnički, pljačkaški, ribarski i lo- 
vački. Neki ljudi, opet, žive udobno kombinujući ove na- 


čine života i dopunjavajući jednim ono što im u drugom 
nedostaje za potpunu ekonomsku nezavisnost. Tako, na 
primer, jedni kombinuju stočarstvo i pljačku, a drugi 
zemljoradnju i lov. Isto tako postupaju i ostali i prihva- 
taju onaj način života koji im nameće potreba. 

6. Izgleda da je takvo imanje, tj. hranu sama priroda 
dala svim živim bićima, kako onima koja se tek rađaju 
tako i odraslima. Neke životinje pri rađanju izbace zajed- 
no s plodom toliko hrane koliko je dovoljno za vreme 
dok mladunče ne postane sposobno da samo sebi pribav- 
lja hranu. To je slučaj kod onih životinja koje se razmno- 
žavaju crvima* i jajima. A životinje koje rađaju žive 
mladunce nose u sebi samima izvesno vreme hranu za njih, 
i to je ono što se zove mleko. 


7. Jasno je, prema tome, da to isto važi i za odrasla 
živa bića i da biljke postoje radi životinja, a životinje radi 
ljudi — domaće životinje ih služe i hrane, a od divljih, 
ako ne sve, a ono veliki broj služi za hranu i druge po- 
trebe, na primer, da se od njih načini odelo i drugi pred- 
meti. Ako, dakle, priroda ne ostavlja ništa nedovršeno i 
ako ne čini ništa uzalud#%, onda nužno proizlazi da je sve 
stvorila radi ljudi. 

8. Stoga je i rat, u izvesnom smislu, prirodna veština 
sticanja, a i lov je jedna njena grana, kojom se treba 
služiti protiv divljih životinja i protiv onih ljudi koji se, 
mada su od prirode stvoreni da se pokoravaju*!, ipak tome 
protive. Takav rat je po prirodi opravdan. Jedan vid te 
prirodne veštine sticanja je deo veštine vođenja doma- 
ćinstva, utoliko što treba da pronalazi ili nabavlja zalihu 
sredstava neophodnih za život i korisnih i državnoj i po- 
rodičnoj zajednici. 

9. Izgleda da se pravo bogatstvo i sastoji u tome jer 
jedno takvo imanje koje je dovoljno za dobar život ne 
obuhvata neograničeno mnogo stvari, kao što misli pesnik 
Solon kad kaže da »za ljude bogatstvo nema granica«!?. 
Međutim, i.ovde, kao i kod drugih veština, postoji granica, 
jer u svakoj veštini ograničen je i broj i veličina oruđa, 
a bogatstvo je samo mnoštvo oruđa za domaću i državnu 
delatnost. Jasno je, dakle, da postoji jedna prirodna veš- 
tina sticanja, koju treba da poznaje domaćin porodice i 
državnik; jasno je, isto tako, koji su razlozi tome. 

10. A postoji i druga vrsta veštine sticanja, koju naj- 
češće i s pravom nazivaju veštinom bogaćenja. Zbog nje 

nam se katkad čini da bogatstvo i sticanje nemaju granica. 


1257a Mnogi, zbog ove srodnosti, smatraju da je jedina veština 

sticanja veština bogaćenja i da je to jedno te isto. Činje- 
nica je, međutim, da se te dve veštine ne mogu svesti na 
jednu, ali nisu ni daleko jedna od druge, jer jedna je 
prirodna a druga nije, već je pre rezultat izvesnog iskustva 
i sposobnosti. 

11. Da započnemo ispitivanje o njoj odavde: svaka 
stvar koju posedujemo ima dvostruku namenu. Te dve 
namene se razlikuju tako što je jedna svojstvena datom 
predmetu a druga nije. Na primer, cipele služe istovre- 
meno za obuvanje i za trampu. I jedno i drugo je svrha 
obuće. I onaj ko u zamenu za cipele uzima od čoveka 
kome su one potrebne novac ili hranu, služi se cipelom 
kao cipelom, ali ne u njenoj pravoj nameni, zato što cipela 
nije nastala radi trampe. Isti je slučaj i sa drugim stvari- 
ma koje posedujemo, jer razmenjivati se mogu sve stvari, 
a razmena je ponikla iz situacije da ljudi imaju jednih 
stvari više, a drugih manje no što im je potrebno. 

12. Prema tome, jasno je da trgovina ovakve vrste 
po prirodi ne spada u veštinu bogaćenja, jer su ljudi bili 
prinuđeni na razmenu samo da bi zadovoljili svoje potrebe. 
Jasno je, dalje, da se u prvobitnoj zajednici, tj. u porodici, 
za razmenom nije osećala potreba. Ona se pojavila tek onda 
kada je zajednica postala veća jer su članovi porodice 
imali sve stvari zajedničke, a oni koji su se izdvojili, i 
oni su, doduše, imali mnoge, ali ne iste, pa je bilo nužno 
razmenjivati te stvari prema potrebama, kao što se i da- 
nas mnogi varvarski narodi služe razmenom. Oni među- 
sobno razmenjuju samo potrebne stvari i ne idu dalje od 
toga, na primer daju vino a uzimaju žito, a tako i sve 
ostalo. 

13. Takva vrsta razmene je sasvim prirodna i ne spa- 
da u veštinu bogaćenja već služi da upotpuni ekonomsku 
samostalnost. Iz ove prirodne razmene logično se razvila 
ona kojoj je cilj bogaćenje. Jer kada se to uzajamno po- 
maganje, koje se sastoji u uvozu potrebnih stvari i izvozu 
viškova, proširilo i na udaljene zemlje, nužno je došlo do 
upotrebe novca, budući da se sve stvari potrebne za život 
nisu mogle -.lako prenositi. 

14. Stoga su se ljudi dogovorili da pri razmeni daju 
i uzimaju nešto što je i samo po sebi korisno i čime se 
može lako rukovati u svakodnevnom životu, kao što je, 


na primer, gvožđe, srebro ili nešto tome slično. U početku 
je bila određena samo veličina i težina tog metala, a naj- 
zad je u njega bio utisnut žig da bi se izbeglo merenje, 
jer je žig važio kao znak njegove vrednosti. 

15. Pojavom novca ta neophodna razmena preobra- 


1257b žava se u trgovinu, drugi vid veštine bogaćenja. Trgovina 


je, možda, u početku bila jednostavna, ali se, zatim, isku- 
stvom usavršila odakle i kako da izvuče najveću dobit iz 
predmeta razmene. Zato se čini da je predmet veštine 
bogaćenja u prvom redu novac, a njen je zadatak da pro- 
nađe odakle se može dobiti najviše novca. Jer ta veština 
stvara bogatstvo i blago. 


16. Često se misli da bogatstvo sačinjava puno novca 
zato što je novac sredstvo veštine bogaćenja i trgovine. 
Ali, s druge strane, izgleda da je novac, sam po sebi, pred- 
met bez vrednosti i da mu je vrednost dala konvencija a 
ne priroda, jer kada ga promene oni koji ga upotreblja- 
vaju, on gubi svaku vrednost i nije u stanju da zadovolji 
osnovne potrebe. Često će čovek koji ga mnogo ima osku- 
devati u najpotrebnijoj hrani. Takvo bogatstvo čiji sop- 
stvenik može da umre od gladi je besmisleno. Tako je, po 
priči, umro onaj Mida, kome se, sve što bi dodirnuo, pre- 
tvaralo u zlato zbog njegove nezasitne želje za njim.i3 

17. Stoga imaju pravo oni koji istražuju nisu li bogat- 
stvo i veština bogaćenja dve različite stvari, jer se veština 
bogaćenja razlikuje od prirodnog bogatstva, kome vodi 
veština vođenja domaćinstva, dok trgovina ide za tim da 
pravi novac, i to ne na bilo koji način već samo putem 
razmene novca. Izgleda da se trgovina kreće samo oko 
novca, jer novac je ishodište i cilj razmene, i bogatstvo ko- 
je donosi ta veština bogaćenja neograničeno je. Dok me- 
dicina ne želi da zna za granice u lečenju i dok cilj svake 
druge veštine nije ograničen, jer svaka veština želi pre 
svega da radi na ostvarenju svoga cilja, ali su sredstva za 
postizanje tih ciljeva ograničena, pa je time i sam cilj 
ograničen, dotle cilj veštine bogaćenja, tj. bogatstvo i 
sticanje novca nije ograničeno sredstvima. 

18. Ali dok bogaćenje nema granica, veština vođenja 
domaćinstva ih ima, jer zadatak veštine vođenja domaćin- 
stva nije bogaćenje. Zbog toga nam se čini da svako bo- 
gatstvo nužno mora imati granica, ali iz činjenica vidimo 
da se dešava upravo suprotno. Jer svi oni koji se bogate 
putem trgovine gomilaju svoj novac unedogled. Razlog 

za to leži u srodnosti ovih dveju veština. Naime, oblast 
jedne zalazi u oblast druge, jer je predmet kojim se služe 
isti. Međutim, upotreba jednog te istog imanja nije usme- 
rena ka istom cilju, i dok veština vođenja domaćinstva 
ima svoj poseban cilj, dotle je cilj bogaćenja samo gomi- 
lanje novca. S tog razloga neki smatraju da je poveća- 


vanje imanja zadatak veštine vođenja domaćinstva i stoje 
na stanovištu da treba ili sačuvati ili bezgranično poveća- 
vati imovinu u novcu. 


1258a 19. A razlog za to leži u tome što su ljudski napori 

usmereni, doduše, na život, ali ne i na srećan život. Kako 
je, dakle, ta želja za životom neograničena, ljudi žele da 
i sredstva za njeno ostvarenje budu neograničena. Pa čak 
i oni koji žele da žive srećno, žude za telesnim uživanjima, 
tako da se cela njihova delatnost svodi na bogaćenje, jer 
izgleda da ono omogućuje telesna uživanja. To je poreklo 
druge vrste veštine bogaćenja. A kako je uživanje moguće 
samo u izobilju, ljudi traže sredstva da ostvare to izobilje 
koje donosi uživanja. I kada nisu u stanju da steknu bo- 
gatstvo prirodnim putem, pokušavaju to drugim putem, 
služeći se svojim sposobnostima na način koji je protivan 
prirodi. 

20. Jer hrabrost ne postoji zato da stvara novac, već 
da da sigurnost, a svrha vojne i lekarske veštine takođe 
nije zarađivanje novca, već prva treba da donese pobedu, 
druga zdravlje. Neki ljudi, međutim, prave od svih vrlina 
i veština sredstva za bogaćenje kao da je bogaćenje cilj 
tih vrlina i veština prema kome treba sve podešavati. 
To sam imao da kažem o suštini veštine bogaćenja i o 
razlozima zbog kojih nam je katkad potrebna, iako inače 
nije neophodna. Govorio sam, isto tako, o onoj koja je 
neophodna (a to je veština vođenja domaćinstva), da se 
razlikuje od prve, da je u skladu s prirodom, da se brine 
o hrani i da nije, kao ona prva, neograničena, već da ima 
svoju granicu. 


21. Sada je jasno i ono pitanje koje smo postavili na 
početku: da li je sticanje novih dobara zadatak domaćina 
i državnika ili nije, već ona moraju prethodno da im stoje 
na raspolaganju. Jer kao što veština vođenja države ne 
stvara ljude nego ih uzima od prirode i služi se njima, 
tako i priroda treba da pruži ljudima izvor hrane — zem- 
lju, more ili nešto drugo, a dužnost domaćina je da se 
time posluži kako treba. Zadatak tkačke veštine nije da 


stvori vunu nego da ume da je upotrebi i da razlikuje koja 
je vuna dobra i pogodna, a koja rđava i neupotrebljiva. 

22. Moglo bi se još postaviti pitanje zbog čega je ve- 
ština sticanja deo veštine vođenja domaćinstva a lekarska 
veština to nije, iako ukućani treba da budu zdravi, kao što 
moraju hranom da održavaju život ili da zadovolje neku 
drugu potrebu. Kako je, s jedne strane, dužnost domaćina 
i državnika da se brinu o zdravlju ukućana odnosno gra- 
đana, a, s druge strane, to nije njihova dužnost već duž- 
nost lekara, tako je i staranje o imanju, s jedne strane, 
dužnost domaćina, a s druge strane, nije njegova već njego- 
va pomagača — prirode. Najviše toga, kako smo već rekli, 
treba da pruži priroda, jer njen je zadatak da pruži hranu 
biću koje je stvorila. Svako živo biće, naime, dobija hranu 
od onoga od koga je postalo. Stoga je priroda dala svim 
ljudima u posed plodove i životinje. 


23. Veština sticanja je, kako smo rekli, dvojaka: to 


1258b je trgovina, s jedne, i veština vođenja domaćinstva, s dru- 


ge strane. Ova druga je neophodna i dostojna hvale, dok 
se trgovina s pravom potcenjuje** jer nije prirodna, već 
tu ljudi zarađuju jedni na drugima. Sasvim je opravdano 
omraženo i zelenaštvo, jer se tu dobit postiže pomoću sa- 
mog novca i novac ne služi svrsi kojoj je namenjen. Novac 
je, naime, nastao radi razmene, a kamata ga umnožava pa 
je otuda i dobila ime, jer deca liče na roditelje, a kamata 
je novac rođen od novcat. Stoga je od svih načina boga- 
ćenja ovaj najviše protivan prirodi. 


GLAVA ČETVRTA 


1. Pošto smo dovoljno objasnili ono što spada u teo- 
Tiju, treba preći na primenu. Sve stvari te vrste mogu se 
po volji teorijski razmatrati, ali njihova primena je nužna. 
Postoje i praktične strane veštine sticanja: treba znati, na 
osnovu iskustva, koje imanje donosi najveću korist, na 
kom mestu treba da bude i kako treba to postići; treba, 
isto tako, znati, ako je u pitanju gajenje konja ili goveda 
ili sitne stoke ili drugih životinja, koje od njih donose 
najveću korist u odnosu na druge i koje vrste na kom 
mestu najbolje uspevaju, jer ne uspevaju sve podjednako 
dobro svuda, Treba, isto tako, biti iskusan u zemljoradnji, 
kako u gajenju žitarica tako i u voćarstvu, zatim u pče- 

larstvu i u poznavanju ostalih životinja koje žive u vodi 
ili vazduhu, a koje mogu da donesu neku korist. 

2. To su osnovni elementi veštine sticanja u pravom 
smislu reči, a najvažniji elemenat one veštine sticanja koja 
se zasniva na razmeni jeste trgovina. Trgovina se, opet, 
deli na tri grane — pomorsku, kopnenu i trgovinu na 
malo, a one se međusobno razlikuju time što je jedna više 
rizična nego druga, odnosno time što jedna donosi- veću a 
druga manju dobit. Drugi elemenat veštine sticanja zas- 
novane na razmeni jeste zelenaštvo, a treći je najamni rad. 
U najamni rad spadaju, s jedne strane, zanati a, s druge, 
nekvalifikovani rad koji zahteva samo telesnu snagu. Treći 
vid veštine sticanja stoji na sredini između ove, koja se 
zasniva na razmeni, i one prve jer je delimično prirodna 
a delimično se zasniva na razmeni. Ona obuhvata sve ono 
što je u zemlji i one zemljine proizvode koji, doduše, 
nemaju plodova, ali su korisni. To su, na primer, eksploa- 
tacija šuma i rudarstvo, a ono ima mnoge grane jer su 
i vrste rudarskih proizvoda veoma mnogobrojne. 


3. O svim tim elementima govorio sam u opštim crta- 
ma, a podrobno ispitivanje svakog pojedinog je, doduše, 
korisno za te poslove, ali bi bavljenje time sada opteretilo 
izlaganje. Najusavršeniji od tih poslova su oni u kojima 
je najmanje prepušteno slučaju, najprostiji su oni pri 
kojima se najviše deformišu tela, najropskiji oni pri koji- 
ma se najviše koristi telo, a najniži oni za koje nije potreb- 
na nikakva sposobnost, 

4. A pošto su neki pisci već pisali o tome, na primer, 
Haret Paranint i Apolodor Lemnjanin o zemljoradnji 
(tj. o gajenju žitarica i voća), a drugi pisci o ostalim slič- 
nim temama, oni koji se za to interesuju neka prouče te 
pisce. Uz to treba da sakupe rasute podatke o tome kako 
je pojedinim ljudima pošlo za rukom da se obogate, jer 
sve to može da bude od koristi onima koji cene veštinu 
sticanja. 

5. Kao primer može da posluži slučaj Taleta Mileća- 
nina*7, Taj pronalazak koji mu je doneo bogatstvo pripi- 
sivali su njegovoj mudrosti, ali ipak ima u tome nečeg 
opšteg. Jer kada su ga prekorevali zbog njegova siroma- 
štva i govorili kako je filosofija nekorisna, pričaju da je 
on, saznavši pomoću atsronomije da će masline dobro 
roditi, sa ono malo novca koliko je imao kaparisao sve ulja- 
ne prese u Miletu i na Hiju još dok je bila zima i uzeo 

ih pod zakup veoma jevtino, jer nije bilo ponuda. A kako 
su mnogi, kada je došlo vreme berbe, iznenada i u isto 
vreme stali tražiti prese, on ih je izdavao pod zakup kako 
je hteo i, sakupivši mnogo novca, pokazao da je filosofima 
lako da se obogate, ali da to nije ono za čim oni teže. 

6. Priča se da je Talet na ovaj način pokazao kolika 
je moć mudrosti. Ali to je, kako rekoh, opšte pravilo za 
bogaćenje: moći osigurati za sebe monopol. Stoga neke 
države pribegavaju tom sredstvu kada nemaju dovoljno 
novca i monopolišu svu robu za kupovinu iii prodaju. 

7. Na Siciliji je jedan čovek, pošto je imao novac, 
pokupovao sve železo iz železara, a zatim, kada su došli 
veletrgovci s tržišta, prodavao ga je jedino on i, mada nije 
suviše povisio cenu, ipak je za pedeset talanata dobio sto. 

8. Kada je Dionisije#* saznao za to, dopustio mu je, 
doduše, da novac zadrži, ali mu je naredio da ode iz Sira- 
kuse jer je pronašao izvor prihoda štetan po njegove (tj. 
Dionisijeve) interese. Taletov pronalazak i pronalazak ovo- 
ga čoveka isti su, jer su i jedan i drugi umeli mudro da 
ostvare monopol. I za državnike je korisno da to znaju, 
jer su mnogim državama potrebni novci i ovakav izvor 
prihoda, kao uostalom i domaćinstvu, samo u većem obi- 
mu. Stoga neki državnici smatraju da je to njihov jedini 
zadatak. 


GLAVA PETA 


1. Veština vođenja domaćinstva sastoji se od tri ele- 
menta: prvi je vlast gospodara nad robovima, o kojoj je 
bilo govora ranije, drugi je vlast oca nad decom, i treći 
je vlast muža nad ženom.‘ Jer muškarac ima vlast nad 
ženom i decom kao nad slobodnim bićima, ali je ta vlast 
dvojaka: vlast nad ženom je kao nad sebi ravnim, a vlast 
nad decom slična je kraljevskoj vlasti. Muškarac je po pri- 
rodi sposobniji da vlada nego žena, osim u slučajevima 
gde je, protiv prirode, uspostavljen obrnut odnos.: Tako 
isto je stariji i savršeniji čovek sposobniji da vlada nego 
mlađi i manje savršen. 

2. U većini ustavnih država građani naizmenično i 
vladaju i potčinjavaju se, jer. ljudi treba po prirodi da 
budu jednaki i da među njima nema razlike. Ali ipak 
onda kada su jedni na vlasti a drugi potčinjeni, oni koji 

su na vlasti zahtevaju da se razlikuju od potčinjenih, i po 
spoljnom izgledu, i po načinu oslovljavanja, i po oda- 
vanju poštovanja, kao što je Amasid rekao u svome govo- 
ru o posudi za pranje nogu." Odnos muškarca prema ženi 
je, dakle, uvek takav. Vlast nad decom je, međutim, slična 
kraljevskoj vlasti, jer roditelj vlada decom zbog ljubavi 
koju oseća prema njima i zato što je stariji, a to je jedna 
vrsta kraljevske vlasti. Stoga je Homer, nazvavši Zevsa 
»ocem bogova i ljudi«5!, na zgodan način rekao da je on 
kralj svih njih. Jer kralj treba po prirodi da se odlikuje, 
ali da bude iste narodnosti, Isti je takav odnos starijeg 
prema mlađem i oca prema deci. 


3. Jasno je, dakle, da u vođenju domaćinstva više bri- 
ge treba posvetiti ljudima nego sticanju nekretnina, i više 
se treba brinuti o valjanosti ljudi nego o dobrom stanju 
imanja koje sačinjava bogatstvo, i najzad, više o slobod- 
nima nego o robovima. Prvo pitanje koje bi se moglo 
postaviti u vezi s robovima jeste: da li rob, pored sposob- 
nosti da bude oruđe i da služi, ima neku vrlinu koja se 
više ceni, kao što su razboritost, hrabrost, pravednost ili 
neka druga slična sposobnost, ili sem sposobnosti za tele- 
sni rad nema nikakvih drugih. I jedno i drugo gledište 
ima svojih teškoća. Jer ako pretpostavimo da rob ima ove 
vrline, čime će se razlikovati od slobodnih ljudi? A bes- 


misleno je pretpostaviti da ih nema, jer su robovi ljudi 
i imaju udela u razumu. 


4. Gotovo isto takvo pitanje može se postaviti o ženi 
i detetu: da li i oni imaju vrlina i treba li žena da bude 
razborita, hrabra i pravedna i da li postoje razuzdana i 
razborita deca ili ne? Tu treba odgovoriti na opšte pitanje: 
da li onaj ko je po prirodi određen da se potčinjava i 
onaj ko je po prirodi određen da vlada imaju iste ili raz- 
ličite vrline? Jer ako i jedni i drugi treba da budu savr- 
šeni, otkuda to da jedni treba uvek da vladaju, a drugi 
uvek da se potčinjavaju. Jer tu merilo ne može biti da li 
je neko u većem ili manjem stepenu savršen. Pokorava- 


nje i vladanje razlikuju se po suštini, a stepen tu ne igra 
ulogu. 


9. Zahtevati vrlinu od jednih a od drugih ne, isto je 
tako čudno. Jer ako onaj ko vlada nije razborit i pravedan, 
kako će onda dobro vladati? A ako je opet onaj ko se 
potčinjava lišen tih vrlina, kako će se onda dobro potči- 
njavati? Ko je, naime, razuzdan i rđav uopšte neće izvrša- 


vati svoje dužnosti. Jasno je, dakle, da i jedni i drugi treba 
da imaju vrlina, ali te vrline treba da se razlikuju 
isto onako kako se ljudi, od prirode određeni da vladaju, 
razlikuju od onih koji su određeni da se pokoravaju. To 
je upravo ono što smo rekli o duši“: u njoj od prirode 
postoje dva dela: jedan koji vlada i drugi koji se potči- 
njava, i njihova vrednost je različita jer jedan ima ra- 
zuma a drugi ga nema. 

6. Jasno je, dakle, da to isto važi i za druge stvari i, 
u najvećem broju slučajeva, priroda je sama uspostavila 
vladanje i potčinjavanje. Vlast slobodna čoveka nad ro- 
bom razlikuje se od vlasti muža nad ženom i oca nad 
decom, i u svim ovim bićima postoje osnovni elementi 
duše, ali u različitom stepenu: rob apsolutno nema svoje 
volje, žena je ima ali ne može da je sprovede; i dete ima 
volju ali nedovoljno razvijenu. 

7. Isto to mora se pretpostaviti i za moralne vrline: 
da svi treba da ih imaju ali ne u istom smislu, već svako 
prema nameni za koju je stvoren. Stoga onaj ko vlada 
treba da raspolaže savršenom moralnom vrlinom (jer je 
njegova dužnost ista kao dužnost graditelja, a graditelj je 
ovde razum). Ostali treba da raspolažu vrlinama u onoj 
meri koju zahteva njihov zadatak. 


8. Jasno je, dakle, da moralna vrlina pripada svima 
koje sam pomenuo, ali razboritost žene i čoveka nije 
ista kao ni hrabrost ni pravednost, kako je mislio So- 
krat," već je hrabrost muškarca u skladu s njegovim 
zadatkom da vlada, a hrabrost žene je u skladu s njenom 
podređenom ulogom. To postaje jasno kada se vrline ispi- 
tuju jedna po jedna. Međutim, varaju se oni koji vrlinu 
definišu uopšteno kao sreću i spokojstvo u duši ili kao 
ispravno delanje, ili kao nešto tome slično. Mnogo su bolje 
definicije onih koji, kao Gorgija, nabrajaju vrline.5* Prema 
tome, za sve, sem za muškarce, treba da važi ono što je 
pesnik rekao za ženu: ženi je ćutanje nakit.5 


9. Što se deteta tiče, pošto je ono nepotpuno razvi- 
jeno, jasno je da njegova vrlina nije vrlina u odnosu na 
njega samog već u odnosu na njegov puni razvoj i u 
odnosu na onog ko ga vodi i vaspitava. Ista je takva vrlina 
roba u odnosu na gospodara. Utvrdili smo da je rob 
koristan za svakodnevne potrebe. Prema tome, jasno je 
da mu je potrebno malo vrline, toliko da ne zanemari svoje 
dužnosti zbog nediscipline ili lenosti. 

10. Ako je ovo što sam sada rekao istina, moglo bi se 
postaviti pitanje da li i zanatlije treba da imaju takvu 
vrstu vrline kao robovi, jer često zbog nediscipline zane- 
maruju svoje poslove. Ili možda tu postoji vrlo velika 
razlika? Jer rob direktno učestvuje u našem životu, dok 
radnik stoji van njega i potrebno mu je samo toliko vrline 


1260b koliko se njegova uloga približava ulozi roba. Položaj obič- 


nog radnika liči na neku vrstu ograničenog ropstva. Pri- 
roda, doduše, stvara robove, ali ne i obućare i druge 
zanatlije. 

11. Jasno je, dakle, da podstrekač takve vrline kod 
roba ireba da bude gospodar, ali to ne znači da gospodar 
treba da uči robove njihovim dužnostima. Stoga nisu u 
pravu oni koji odriču robovima razum govoreći da jedini 
postupak u odnosu na roba treba da bude zapovest."7" Ro- 
bove treba više opominjati nego decu. Toliko sam mogao 
da utvrdim o odnosu roba i gospodara. Međutim, o čoveku 
i ženi, deci i ocu, o vrlini svakoga od njih, i o njihovim 
međusobnim odnosima, o tome šta je kod njih dobro a šta 
nije, i kako treba slediti dobro a izbegavati rđavo, o svemu 


tome ću raspravljati prilikom razmatranja državnog ure- 


đenja. 

12. Jer kako je svaka porodica deo države, a ovo o 
čemu smo maločas govorili su delovi porodice, i kako 
delovi imaju odgovarajuće osobine u odnosu na celinu, 
neophodno je uskladiti vaspitanje dege i žena s oblikom 
državnog uređenja, ako je, da bi država bila dobra, važno 
da i žene i deca budu dobri. A to je svakako vrlo važno 
jer žene čine polovinu slobodnih ljudi, a od dece će po- 
stati članovi državne zajednice. Pošto smo govorili o tim 
Pitanjima, završavamo ovo ispitivanje. O ostalim pita- 
njima biće govora na drugom mestu. Sada započinjemo 
drugu temu i najpre ćemo uzeti u razmatranje dosadašnja 
mišljenja o najboljem obliku državnog uređenja. 

KNJIGA DRUGA 
GLAVA PRVA 


1. Kako je naš cilj da istražujemo onu državnu za- 
jednicu koja je najbolja od svih za one ljude koji su u 
stanju da žive po svojoj volji, onda treba da ispitamo i 
ostala državna uređenja koja su našla primenu u nekim 
državama za koje se smatra da imaju dobre zakone. Treba 
da ispitamo i neke druge oblike državnog uređenja koje 
su zamislili neki filosofi i koji važe kao dobri, ukoliko ima 
takvih, da bismo videli šta je u njima dobro i korisno i 
da ne bi izgledalo da tražimo druge oblike, pored već po- 
stojećih, zato što želimo da izmišljamo, već da se vidi da 
smo ovo ispitivanje preduzeli zato što ovi sada postojeći 
oblici državnog uređenja nisu dobri. 

2. Da počnemo od prirodnog početka ovog istraživa- 
nja. Jer svi građani moraju da učestvuju u svemu, ili ni 
u čemu, ili u nečem da u nečem ne. Očigledno je da je 
nemoguće da ne učestvuju ni u čemu, jer je država jedna 
zajednica i pre svega moraju da imaju svoj deo teritorije 
pošto je teritorija jedne države jedna, a građani su pripad- 
nici jedne države. Ali da li je bolje da u jednoj državi, 
čije uređenje treba da bude dobro, građani imaju udela 
u svim stvarima kod kojih je to moguće, ili je bolje da u 
jednima imaju udela a u drugima ne? Jer moguće je da 
građani imaju zajedničku decu i žene i imanje, kao u 
Platonovoj Državi. Tamo, naime, Sokrat kaže da i deca 
i žene i imanje treba da budu zajednički. Da li je, dakle, 
bolje da bude ovako kao sada ili prema zakonu datom 
u Državi?! 

3. Zajednica žena među svim građanima sadrži mno- 
ge druge teškoće, i izgleda da razlog zbog koga Sokrat 

smatra da to treba ozakoniti ne proizlazi logično iz njego- 
va raspravljanja. Štaviše, to je nespojivo s krajnjim ciljem 
koji Platon namenjuje državi, onakvim kako ga je on 
formulisao. Međutim, on ništa nije rekao kako treba rešiti 
ovu protivrečnost. Mislim pri tome na jedinstvo cele drža- 
ve kao najveće moguće dobro, jer Sokrat polazi od te 
pretpostavke. 

4. Ipak, jasno je da će država, napredujući ka tom 
jedinstvu i postajući jedinstvena, prestati da bude država. 
Jer država je po svojoj prirodi jedno mnoštvo i postajući 
sve više jedinstvena postaće od države porodica, a od 
porodice čovek. Moglo bi se, naime, reći da je porodica 
jedinstvenija od države, a pojedinac od porodice. Stoga, 
ako bi ko i bio u stanju to da čini, ne bi trebalo, jer će 
razoriti državu. Država se ne sastoji samo od mnogo ljudi 
već i od različitih vrsta ljudi, jer država ne nastaje od 
jednakih ljudi. Savez i država su dve različite stvari. Ko- 
Tist od saveza leži u broju njegovih članova, pa makar bili 
međusobno jednaki, jer savez nastaje radi pomoći i pod- 
seća na vagu gde uvek preteže tas na kome ima više tereta. 

5. Time se država razlikuje od narodaž, kada ovaj 
ne živi sakupljen po selima već raštrkan, kao Arkađaniš. 
A jedinstvo može da nastane samo od elemenata različitih 
po vrsti. Stoga, kao što sam već rekao u Etici*, spas drža- 
ve leži u naizmeničnoj jednakosti, i to mora da važi i za 
slobodne i jednake. Jer ne mogu svi istovremeno da vla- 
daju, već po godinu dana ili prema nekom drugom redu 
i vremenu. Na taj način bilo bi moguće da svi vladaju, 
otprilike tako kao kada bi se smenjivali kožari i zidari 
i kada ne bi uvek isti ljudi bili kožari i zidari. 

6. Ali pošto je bolje ovako kako je sada, jasno je da 
je i za državnu zajednicu bolje da jedni isti ljudi uvek 
vladaju, ukoliko je to moguće. A tamo gde to nije moguće, 


1261b zbog toga što su svi građani po prirodi jednaki, i gde je 

pravedno da vlast, bez obzira da li donosi nešto dobro ili 
rđavo, bude podeljena između svih, tamo treba podraža- 
vati takvo uređenje time što će se jednaki naizmenično 
potčinjavati onima koji su na vlasti. Tada naizmenično 
jedni vladaju, a drugi se potčinjavaju, kao da su zaista 
postali drugi ljudi. Na isti način će različiti ljudi kada dođu 
na vlast, dobijati različite položaje. 

7. Iz ovoga je jasno da nije prirodno da država bude 
jedinstvena, kako neki misle, i da ono što je označeno kao 


najveće dobro za državu u stvari nju razara, mada orio 
što je za neku stvar dobro, treba da obezbeđuje njeno po- 
stojanje. I drugim putem može se dokazati da za državu 
nije najbolje da teži što većem jedinstvu, jer porodica 
uživa veću ekonomsku nezavisnost nego pojedinac, a 
država veću nego porodica. A država će tek tada postati 
država kada udružena masa bude u stanju da zadovolji 
sve svoje potrebe. Ako je, dakle, poželjnija najveća mo- 
guća ekonomska nezavisnost, onda je ono što je manje 
jedinstveno bolje od onog što je u većoj meri jedinstveno. 

8. Međutim, čak i ako bi za državu bilo najbolje da 
zajednica bude što je moguće više jedinstvena, to se ipak 
ne može dokazivati time što će svi građani za jednu istu 
stvar govoriti »moja je« odnosno »nije moja«. A Sokrat 
misli da je to dokaz da je država potpuno jedinstvena. 
Međutim, reč »svi« ima dvostruko značenje. Ako se shva- 
ti u smislu »svaki pojedini«, onda bi pre moglo da izađe 
ono što Sokrat hoće. Jer svako će jedno isto dete nazivati 
svojim sinom i jednu istu ženu svojom ženom, a isto to 
važi i za imanje i bilo koju drugu stvar. 

9. Ali oni koji imaju zajedničke žene i decu neće 
tako govoriti nego će samo svi zajedno, a ne kao pojedin- 
ci, moći o njima tako da govore. Isto će tako i za imanje 
svi zajedno, a ne kao pojedinci, moći da kažu da je nji- 
hovo. Jasno je, dakle, da upotreba reči »svi« navodi na 
pogrešan zaključak. Jer izrazi svi, oba, paran, neparan, 
zbog svog dvostrukog značenja dovode u raspravama do 
spornih zaključaka. Stoga, ako svi za istu stvar kažu da 
je njihova, to je, s jedne strane, lepo, ali je nemoguće, 
a, s druge strane, to ne znači da su svi oni jednodušni. 

10. Uz to, ovo shvatanje ima drugi jedan nedostatak. 
Jer o onome što pripada mnogim ljudima vodi se vrlo 
malo računa. Ljudi se najviše staraju o onome što je 
njihovo, a o onome što je zajedničko manje, odnosno samo 
toliko koliko se to tiče svakog pojedinačno. Ljudi zane- 
maruju brigu oko zajedničke imovine pored ostalog i zato 
što pretpostavljaju da će se drugi brinuti. Isto tako u 
kućnim poslovima katkada veći broj slugu gore radi nego 
manji. 

11. Tu će se, međutim, svakom građaninu roditi hilja- 
du sinova, ali ne svakom pojedinačno, već će bilo koje 


1262a dete biti podjednako sin bilo koga građanina, tako da će 


se svi podjednako malo starati o njima. Uz to, svaki gra- 

danin ćc pre nazvati svojim dete koje je dobro nego ono 
koje je rđavo, bez obzira da li to odgovara računu [0 vre- 
menu začeća), reći će, na primer, »to je moj sin«, ili »sin 
toga i toga« i isto tako će govoriti za svakoga od hiljadu 
gradana, ili već od koliko se građana država sastoji, i 
uvek će postojati neizvesnost. U tom slučaju neće biti 
jasno kome će se roditi dete i ko će ga očuvati. 


12. Da li je ipak bolje tako da svako naziva svojim 
jednog te istog čoveka između dve hiljade ili deset hiljada 
ljudi. ili je bolje upotrebljavati reč »moj« onako kako se 
ona danas u državama upotrebljava? Jer ovde jedan čovek 
naziva svojim sinom, drugi svojim bratom jednu te istu 
osobu, treći ga naziva svojim nećakom ili rođakom po ne- 
kom drugom srodstvu, bilo da je to krvno srodstvo ili 
bračno srodstvo koje nastaje u prvom redu njegovom že- 
nidbom ili ženidbom njegovih rođaka, ili ga, najzad, na- 
ziva pripadnikom svoje fratrije ili file. Bolje je biti na 
ovaj način nečiji pravi nećak nego na onaj način nečiji sin. 

13. Ne može se, međutim, izbeći, da tu i tamo neki 
ne prepoznaju svoju braću, decu, očeve i majke“. Jer slič- 
nost koja postoji između dece i roditelja nagnaće ih dai 
jedni i drugi to uzmu kao dokaz. Neki pisci koji pišu o 
putovanjima po zemlji kažu da se to i događa i da su kod 
nekih plemena u gornjoj Libiji žene zajedničke, pa se 
rođena deca odvajaju i biraju po sličnosti. A i ženke dru- 
gih životinja, na primer konja i govedi, rađaju decu jako 
sličnu roditeljima, kao ona kobila u Farsali po imenu 
Dikaja". 

14. Uz to, onima koji hoće da uspostave tu zajednicu 
neće biti lako da izbegnu takve nezgode, kao što su zlo- 
stavljanja, nehotična i hotimična ubistva, svađe i pogrde, 
koje prema očevima, majkama, i bliskim srodnicima nisu 
dopuštene ni u onoj meri kao prema stranim ljudima. S 
druge strane, takve stvari moraju da se događaju češće 
među ljudima koji ne znaju [da su rođaci} nego među 
onima koji znaju i, ako se to desi među onima koji znaju 
da su rođaci, onda može doći do uobičajenog pomirenja, 
a ako se desi među onima koji to ne znaju, takvo pomi- 
renje nije moguće. 

15. A besmisleno je da onaj ko hoće da deca budu 
zajednička zabrani ljubavnicima samo da spavaju zajed- 
no, a da im dopusti da se vole i druge prisnosti koje ni 


u kome slučaju ne priliče odnosu oca prema sinu i brata 
prema bratu, jer je i sama ta ljubav neprilična!? Besmi- 
sleno je, isto tako, zabraniti ljubavno opštenje samo zato 
što je, navodno, uživanje koje otuda nastaje suviše jako, 
i smatrati da nema nikakve razlike u tome da li su u pi- 
tanju otac i sin ili braća. Izgleda da je za zemljoradnike 
korisnije nego za čuvare da imaju zajedničke žene i decu, 


1262b jer će prijateljstvo biti manje kada su žene i deca zajed- 


nička, a podanici treba da budu upravo takvi da bi bolje 
slušali i da ne bi mislili na prevrate. 


16. Takvim zakonom postiže se rezultat suprotan 
onome kakav bi trebalo da postignu dobri zakoni i zbog 
koga Sokrat smatra da položaj žena i dece treba tako 
odrediti. Mi, naprotiv, smatramo prijateljstvo [među gra- 
đanima] najvećim dobrom u državama!!, jer tada bi bilo 
vrlo malo pobuna, pa i sam Sokrat naročito hvali jedin- 
stvenost države, a ona je, kako i on sam kaže, delo pri- 
jateljstva. Mi znamo da Aristofan u razgovoru o ljubavi!? 
kaže da ljubavnici, zbog toga što se mnogo vole, žele da 
se sjedine i od dva bića postanu jedno. 

17. Pri tome moraju oba da propadnu, ili bar jedno. 
A u toj državi ljubav bi morala, zbog takve zajednice, da 
bude razvodnjena i tu će sin i otac vrlo retko reći »moj 
otac« odnosno »moj sin«. Kao što se malo meda, pomeša- 
no s mnogo vode, neće primećivati u toj mešavini, tako 
će se, u takvoj državi, ljudi vrlo malo brinuti o međusob- 
nom srodstvu, koje se označava tim imenima, tj. otac se 
neće brinuti o sinovima, sin o ocu, a braća o braći. Dve 
su stvari koje ljude podstiču na brigu i ljubav: svojina 
i voljeno biće, a građani jedne takve države nemaju ni 
jednog ni drugog. ; 

18. A i premeštanje dece rođene od zemljoradnika 
i zanatlija u klasu čuvara i obrnuto!ž, kao i način na koji 
će se to izvoditi, dovodiće do velike zbrke. I oni koji daju 
i premeštaju decu moraju znati koju decu daju i kome 
je daju. Najzad, ovde će već ranije pomenuta zla, zlostav- 
ljanje, ljubavni odnosi, ubistva, morati da se događaju 
češće, jer deca, data drugim građanima, neće više čuvare 
nazivati braćom, decom, očevima i majkama i, obrnuto, oni 
koji su kod čuvara neće tako nazivati druge građane, te 
neće moći da paze da, zbog srodstva, ne urade nešto tako. 
Toliko o zajedničkoj deci i ženama. 

GLAVA DRUGA 


1. Na ovo se nadovezuje ispitivanje o posedu, na 


koji način to treba da urede oni koji hoće da imaju naj- 
bolje državno uređenje: da li posed treba da bude zajed- 
nički ili ne!!? To bi se moglo razmatrati nezavisno od 
zakona o deci i ženama. Mislim, naime, na pitanje poseda 


đenim državama, nešto od toga već je ostvareno, a ostalo 
se može ostvariti. Tamo svako ima svoj posed i dopušta 
prijateljima da se u ponečem koriste njime, dok on sam 
u ponečem koristi zajedničko dobro. Tako u Lakedajmonu 
svako može da se koristi robovima svakog drugog čoveka 
kao svojim sopstvenim, a isto tako i konjima i psima pa 
i plodovima sa polja, ako mu negde na putu kroz zemlju 


12634 — da li bi bilo bolje da, i kad bi posed bio u privatnim 
rukama, kao što je sada uglavnom slučaj, da li bi, dakle, 
bilo bolje da pravo posedovanja i korišćenja bude zajed- 


ustrebaju. Jasno je, prema tome, da je bolje da posedi 
budu privatni ali da, putem upotrebe, postanu zajednički. 


ničko, na primer da komad zemlje bude privatan, ali da 
se plodovi sakupljaju i dele, kao što rade neki narodi, ili, 
naprotiv, da zemlja bude zajednička i da se obrađuje za- 
jedničkim snagama, a da se plodovi dele prema indivi- 
dualnim potrebama (priča se da neki varvarski narodi žive 
u ovakvoj zajednici), ili da i zemlja i plodovi budu za- 
jednički. 

2. Jer ako bi postojali drugi ljudi koji bi obrađivali 
zemlju, izlaz bi bio drugačiji i lakši, ali ako zemljoradnici 
rade sami za sebe, pitanje poseda stvara mnoge teškoće. 
Jer ako u uživanjima i radu nema jednakosti, onda će se, 
neizbežno, oni koji više rade a manje dobijaju žaliti na 
one koji malo rade a mnogo uživaju i dobijaju. 

3. Uopšte uzev, teško je ljudima da žive zajedno i da 
imaju sve stvari zajedničke, a pogotovo takve. To se naj- 
bolje vidi kod putnika koji putuju zajedno. Jer najčešće 
obični i sitni povodi dovode do neslaganja i svađa. Uz to, 
mi se najčešće ljutimo upravo na one sluge koji nas naj- 
više i svakodnevno služe. Zajedničko posedovanje, dakle, 
sadrži te i druge slične teškoće. 

4. Sadašnje stanje, međutim, poboljšano dobrim 
moralom i dobrim zakonima, imalo bi ne male prednosti, 
jer će u sebi sjediniti ono što je dobro iz oba poretka. Kad 
kažem iz oba, mislim iz poretka u kome je posed zajed- 
nički i iz onog u kome je u privatnim rukama. Jer posed 
treba, u izvesnom smislu, da bude zajednički, ali, opšte 
uzev, treba da bude privatan. Naime, kad je nadležnost 
podeljena, neće više biti mesta uzajamnim optužbama i 
imanje će bolje napredovati jer će se svako starati o njemu 
kao o svom sopstvenom. A što se korišćenja tiče, vrlina 
će učiniti da bude kao u poslovici: »među prijateljima sve 
je zajedničko«. 

9. Već danas je u nekim državama predviđen takav 
poredak; to, dakle, nije neizvodivo, i, naročito u dobro ure- 


A kako građane učiniti takvima, to je posao zakonodavca. 


6. Uz to, prosto se ne može ni reći koliko je veliko 
zadovoljstvo koje čovek ima kada zna da je nešto njegovo, 


1263b jer ne voli uzalud svako sebe sama.'5 Ta ljubav je pri- 


rodna, a samo sebičnost s pravom zaslužuje osudu. Jer biti 
sebičan nije samo voleti sebe, već voleti sebe više nego 
što treba, kao što i srebroljubac voli novac, pošto tako reći 
svi ljudi vole sebe i novac. Ali zaista je najveće zadovolj- 
stvo biti predusretljiv prema prijateljima, gostima i dru- 
govima i pomoći im što je moguće samo ako čovek ima 
svoj posed. 

7. To, međutim, ne postižu oni koji državu čine odveć 
jedinstvenom, a uz to, očigledno, onemogućuju primenu 
dveju vrlina: uzdržljivosti u odnosu na žene (jer dobro je 
uzdržavati se od tuđe žene) i darežljivosti u odnosu na 
imanje, jer u tom slučaju darežljivost se neće primećivati 
niti će darežljiv čovek moći da učini neko delo darežlji- 
vosti pošto darežljivost počiva samo na upotrebi imanja. 

8. Takvo zakonodavstvo može da izgleda lepo i čo- 
vekoljubivo, jer onaj ko za njega čuje rado će ga prihva- 
lili smatrajući da će nastati neko čudesno prijateljstvo 
među svim ljudima, pogotovu kada neko smatra da tre- 
nuina zla u državi potiču otuda što imovina nije zajed- 
nička; mislim pri tome na parnice o ugovorima!*, na lažne 
zakletve i laskanje i povlađivanje bogatašima. Sve to, 
međutim, ne nastaje zbog toga što imovina nije zajednička 
već zbog nepoštenja. 

9. Mi primećujemo da se oni koji imaju zajedničko 
imanje i zajedno žive mnogo manje slažu nego oni koji 
imaju svoja odvojena imanja. Broj onih koji se ne slažu 
zbog toga što imaju zajedničko imanje izgleda mali samo 
u poređenju s velikim brojem onih koji imaju svoja sop- 
stvena imanja. Uz to nije pravo govoriti samo o tome 
kolikih su zala već i kolikih su dobara lišeni oni koji imaju 

zajednička imanja. Štaviše, takav način života izgleda pot- 
puno nemoguć. A uzrok Sokratove zablude leži u njegovoj 
pogrešnoj pretpostavci. Jer i porodica i država treba da 
budu u izvesnom smislu jedinstvene, ali ne potpuno. Nai- 
me, napredujući u tom pravcu država će možda prestati 
da bude država, ili će, možda, ostati država, ali pošto će 
biti sasvim blizu toga da ne bude država, biće gora država, 
otprilike tako kao kad bi se simfonija svela na homofoniju 
ili ritam na jedan jedini takt. 

10. Naprotiv, državu koja je u stvari jedna masa 
treba, kao što smo ranije rekli", vaspitanjem učiniti je- 
dinstvenom zajednicom. Međutim, besmisleno je da onaj 
čovek koji hoće da uvodi vaspitanje, u uverenju da će 
pomoću njega država postati dobra, smatra da je može 
popravljati pomenutim merama, a ne moralom, filosofijom 
i zakonima kao što je u Lakedajmonu i na Kreti zakono- 


1264a davac pomoću sisitija učinio svojinu zajedničkom." Treba 

znati i to da se mora uzeti u obzir i dugo vremensko raz- 


doblje i mnoge godine za vreme kojih ne bi ostalo nepri- 
mećeno da se to uređenje pokazalo kao dobro. Jer gotovo 
sve je pronađeno, samo što nešto od toga još nije sa- 
brano i sistematizovano, a nešto, mada se za to zna, nije 
našlo primenu. 


11. Cela stvar bi bila sasvim jasna kad bi neko video 


u stvarnosti tako uređenu državu. Jer zakonodavac neće 
moći da stvori takvu državu ako je ne podeli i odvoji na 
sisitije, fratrije, i file, tako da će se tim zakonodavstvom 
postići samo to da čuvari neće obrađivati zemlju. To da- 
nas pokušavaju da ostvare Lakedajmonjani. Međutim, So- 
krat nije rekao čak ni to kakav će oblik celokupnog držav- 
nog uređenja imati oni koji imaju zajednička dobra, niti 
je to lako reći. Ipak, gotovo većinu države sačinjava masa 
drugih građana za koje nije ništa određeno: da li i zemljo- 
radnici treba da imaju zajedničke posede ili svaki pojedi- 
nac svoj i da li žene i deca treba da budu zajednički ili ne. 


12. Jer ako sve na isti način treba da pripada svima, 


čime će se onda zemljoradnici razlikovati od čuvara? Ili, 
kakvu će naknadu imati zemljoradnici koji se potčinjavaju 
vlasti čuvara? Ili, čime ih treba obmanuti da bi podnosili 
tu vlast ako se ne izmisli nešto slično kao kod Krećana? 
Krećani zabranjuju robovima samo pristup u vežbališta i 
nošenje oružja, a sve ostalo im dopuštaju. A ako ovi od- 
nosi i u Platonovoj državi budu takvi kao u ostalim drža- 


vama, kakva će onda biti ta zajednica? Jer onda će, neiz- 
bežno, nastati dve države u jednoj, i to dve neprijateljski 
raspoložene države. S jedne strane su čuvari kao straža, 
a, s druge, zemljoradnici, zanatlije i ostali gradani. 

13. Optužbe, parnice i sva druga zla za koja Sokrat 
kaže da postoje u državama postojaće i u Platonovoj drža- 
vi. Pa ipak, Sokrat kaže da njegovim građanima, zbog 
vaspitanja, neće biti potrebni mnogi zakonski propisi, kao 
što su, na primer, propisi o održavanju reda u gradu, na 
agori i njima slični, mada određuje vaspitanje samo za 
čuvare. On, uz to, dopušta da zemljoradnici raspolažu 
imanjem pod uslovom da daju deo proizvoda s tog imanja. 
Ali mnogo je verovatnije da će ti zemljoradnici biti gori 
i da će smišljati gore stvari nego heloti, penesti i robovi 
u nekim državama!?. 

14. Bilo da su te stvari potrebne ili ne, Sokrat o njima 
nije ništa odredio, a ni o onome što je s tim u vezi — 
kakvo treba da bude uređenje, vaspitanje i zakoni ovih 
zemljoradnika. Jer nije lako pronaći, a to je ne malo 
važno, kakvi treba da budu zemljoradnici da bi mogla da 


1264b se održi zajednica čuvara. Jer ako će žene zemljoradnika 


biti zajedničke a imanja privatna, ko će tada voditi do- 
maćinstvo [onako] kao što se muškarci staraju oko polja? 
Isto se pitanje postavlja onda ako su zajednička i imanja 
i žene zemljoradnika. 

15. Besmisleno je činiti poređenje sa životinjama da 
bi se dokazalo da žene treba da rade iste poslove kao i 
muškarci, jer kod životinja nema domaćinstva.?" A opasan 
je i Sokratov način postavljanja vlasti, jer on hoće da na 
vlasti budu uvek isti ljudi. To postaje uzrok pobune i kod 
ljudi bez vrednosti, a pogotovo kod smelih i ratobornih 
priroda. Jasno je, međutim, da je Sokrat prinuđen da po- 
stavlja uvek iste ljude na vlast, jer bog ne sipa zlato čas 
u duše jednih čas u duše drugih ljudi, nego uvek u duše 
jednih te istih. A Sokrat kaže da bog odmah pri rođenju, 
u duše jednih stavlja zlato, u duše drugih srebro, a u duše 
budućih zanatlija i zemljoradnika bakar i gvožđe.*! 

16. Sokrat, pored toga, odričući sreću ratnicima, ipak 
kaže da zakonodavac treba celu državu da učini srećnom. 
Međutim, nemoguće je da cela država bude srećna ako 
nije srećna većina ili ako nisu srećni svi odnosno neki de- 
lovi. Sa srećom nije isto kao s parnim brojem. Parni broj 
može da se sadrži u jednoj celini a ne i u njenim delo- 

vima, ali sreća ne može. I, ako čuvari nisu srećni, ko je 
onda srećan? Svakako ne zanatlije i masa nižih radnika. 
Državno uređenje, dakle, o kome je govorio Sokrat, sadrži 
ove probleme kao i druge ne manje od ovih. 


GLAVA TREĆA 


1. Gotovo isto tako stoji stvar i s kasnije napisanim 
Zakonima*?. Stoga je bolje unekoliko razmotriti i tamo 
dato državno uređenje. Jer Sokrat je u Državi potpuno 
odredio samo mali broj stvari: kakvo treba da bude zajed- 
ničko posedovanje žena i dece, u čijim rukama treba da 
bude imanje i kakav treba da bude državni poredak. On 
deli masu stanovništva na dve klase, na zemljoradnike i 
ratnike-branioce; treća, koju čini jedan deo ovih posled- 
njih, predstavlja savetodavno i upravno telo. Sokrat nije 
ništa rekao da li zemljoradnici i zanatlije treba ili ne treba 
da učestvuju u nekoj vlasti i da li treba da ratuju zajedno 
sa čuvarima ili ne. On misli, međutim, da zajedno s njima 
treba da ratuju i žene i da one treba da dobiju isto vaspi- 
tanje kao čuvari. Ostali deo rasprave ispunio je digresi- 


jama i razmatranjima ô tome kakvo treba da bude vaspi- 


tanje čuvara. 


2. Veći deo Zakona čine sami zakoni, i tu je samo 
malo govorio o državnom uređenju. I mada želi da svoje 
državno uređenje približi već postojećim, on se, korak po 
korak, vraća na ono državno uređenje iz Države. Jer, izu- 
zimajući zajedničko posedovanje žena i imanja, ostale od- 
redbe su za oba državna uređenja iste: isto je vaspitanje 
i zahtev da se čuvari uzdržavaju od svakodnevnih poslova, 
a i odredbe o sisitijama su iste, sem što ovde kaže da treba 
da postoje i ženske sisitije i što prva država ima hiljadu 
ljudi pod oružjem, a ova pet hiljada*#. 

3. Svi Sokratovi razgovori su izvanredni, umetnički 
doterani, puni novih misli i istraživački, ali teško je po- 
stići da sve bude podjednako dobro. Jer, s obzirom na 
pomenuti broj, ne sme se prevideti da će tolikim ljudima 
biti potrebna vavilonska ili neka druga ogromna zemlja 
odakle će se ishranjivati pet hiljada besposlenih ljudi i 
uz njih druga još mnogo veća gomila žena i slugu.” Pret- 
postavke treba činiti prema želji, ali one ne smeju biti 


nemoguće. 


4. Misli se da zakonodavac, prilikom donošenja zako- 
na, treba da ima u vidu dve stvari: zemlju i ljude. Dobro 
je, uz to, obratiti pažnju i na susedne krajeve, ako država 
treba da ima i spoljnopolitički život. Država mora da se 
za vođenje rata služi ne samo takvim oružjem koje je 
korisno na njenom zemljištu već i takvim koje je korisno 
u spoljnim krajevima. Pa ako se i ne prihvati takav način 
života ni za pojedinca ni za državu kao celinu, ipak gra- 
đani treba da zadaju strah neprijateljima, ne samo kad 
ovi napadnu zemlju nego i kad se iz nje povuku. 

5. Treba, isto tako, videti nije li bolje drukčije i tač- 
nije odrediti veličinu imanja. Sokrat kaže da imanje treba 
da bude toliko da se može umereno živeti, a to je otprilike 
tako kao kad bi neko rekao »da se može dobro živeti«, 
jer to je odveć opšte rečeno. Uz to, može se živeti ume- 
reno, ali ipak bedno. Bolje bi bilo reći »umereno i darež- 
ljivo« jer će darežljivost, sama za sebe, ići uz raskoš, a 
umerenost uz naporan život. Jer, u rukovanju imanjem 
to su jedine odgovarajuće vrline. Imanjem se ne može 
rukovati blago ili hrabro, već umereno i darežljivo, pa 
stoga rukovanje imanjem mora da bude takvo. 

6. A besmisleno je uspostavljati imovinsku jednakost 
a ne ustanoviti broj građana,#5 već dopustiti neograničeno 
rađanje dece kao da će njihov broj ostati isti time što će 
biti jednak broj porodica sa i bez dece, jer se, navodno, 
čini da se to događa i danas u državama. Ali to ne može 


1265b da bude podjednako tačno i za Platonovu i za današnje 


države. Danas ne trpi niko oskudicu zato što se imanje 
deli na koliko god hoćeš delova, a tamo, pošto imanje ne 
može da se deli, oni prekobrojni moraju da ostanu bez 
ičega, bilo da je njihov broj manji, bilo da je veći. 

7. Moglo bi se pomisliti da je pre potrebno uvesti 
ograničenja za rađanje dece nego za imanja, tako da se 
deca ne rađaju preko određenog broja. A taj broj treba 
određivati vodeći računa o tome da može da se desi da 
neka deca umru i da neke porodice budu bez dece. Ne- 
ograničeno rađanje dece, kao što je u većini država, nužno 
postaje uzrok siromaštva građana, a siromaštvo donosi 
pobune i nevaljalstva. Fejdon Korinćanin?*, jedan od naj- 
starijih zakonodavaca, smatraao je da porodice treba uvek 
da budu jednake, kao i broj građana, iako su od početka 
svi imali po veličini nejednaka imanja. A u ovim Zakonima 
je upravo suprotno. Kasnije ćemo govoriti o tome kako 
mi mislimo da bi se moglo bolje urediti”. 

8. U ovim Zakonima nije određeno ni to kako će se 
oni koji su na vlasti razlikovati od onih koji se toj vlasti 
potčinjavaju** Platon kaže: kao što je potka od drukčije 
vune nego osnova, takvi treba da budu oni koji su na 
vlasti u odnosu na one koji im se potčinjavaju, a kad već 
dopušta da se celo imanje pet? puta poveća, zbog čega to 
ne bi moglo, u izvesnoj meri, da važi i za zemlju? Prili- 
kom podele mesta za građenje kuća treba voditi računa da 
ne budu nepogodna za vođenje domaćinstva. On je sva- 
kome dodelio dva odvojena mesta, a teško je živeti u dve 
kuće. 

9. On hoće da celo to uređenje ne bude ni demokra- 
tija ni oligarhija, već na sredini između ovih#%. To ure- 
đenje naziva se politejom i sastoji se od teško naoružanih 
građana. Ako, dakle, on tu državu uređuje tako da ona 
ima, u većoj meri nego druge, zajedničke crte s već posto- 
jećim državama, onda, možda, ima pravo. Ali ako ova 
država treba da bude najbolja, posle one prve, onda nije 
u pravu. Jer bi u tom slučaju možda više pohvale zaslužila 
lakonska država ili neka druga, u većoj meri aristokratska, 


država. 

10. Neki kažu! da najbolje državno uređenje treba 
da bude mešavina svih. oblika državnih uređenja, pa stoga 
hvale lakedajmonsko. Oni kažu da se ono sastoji iz oli- 
garhije, monarhije i demokratije, da je vlast kraljeva 
monarhijski, vlast geronata oligarhijski, a vlast efora de- 
mokratski elemenat, jer se efori biraju iz naroda. Drugi 
kažu da je eforat tiranida i da se demokratija ogleda u 
sisitijama i u svakodnevnom životu. 

11. U ovim Zakonima rečeno je kako najbolje dr- 
žavno uređenje treba da se sastoji od demokratije i tira- 
nide, mada se demokratija i tiranida ili uopšte ne mogu 
smatrati državnim uređenjima ili tek najgorim od svih. 
Pravilnije je, dakle, mišljenje onih koji su za mešavinu 
više oblika, jer bolje je ono državno uređenje koje se sa- 
stoji od više oblika. Zatim, izgleda da Platonova država 
nema u sebi ničeg od monarhije, već ima više oligarhijskih 
i demokratskih elemenata, ali da više naginje oligarhiji, 
što se vidi iz načina na koji se postavljaju nosioci vlasti. 
Što se biraju kockom između predloženih kandidata, to 
je zajednički postupak i u demokratiji i u oligarhiji, ali 
to što bogatiji moraju da prisustvuju skupštini, da pred- 
lažu organe vlasti i da obavljaju neke druge državne po- 


S 


love, dok su ostali toga oslobođeni, to je svojstveno oli- 


garhiji, kao i nastojanje da većina organa vlasti bude iz 


redova bogataša i da se najvažnije službe poveravaju lju- 
dima s najvećim cenzom. 


12. Način izbora članova Veća takođe je oligarhij- 


ski33. Jer, svi su obavezni da glasaju, ali najpre se biraju 
predstavnici iz klase prve po cenzu, zatim isti toliki broj 
iz druge, pa iz treće, sem što svi pripadnici treće i četvrte 
klase nisu obavezni da glasaju, a iz četvrte mogu da biraju 
samo pripadnici prve i druge klase. Onda, kaže Sokrat, 
treba odrediti podjednak broj iz svake klase po cenzu. 
Međutim, tako će biti više birača iz najviših klasa i oni 
će biti jači jer neki iz nižih klasa neće glasati zato što 
nisu obavezni. 


13. Da takva država ne treba da se sastoji iz demo- 


kratije i monarhije, jasno je iz ovoga što smo rekli i biće 
još jasnije iz onoga što ćemo kasnije reći kada budemo 
uzeli u razmatranje takvo državno uređenje. Nije bez 
opasnosti ni izbor organa vlasti koji se biraju između pred- 
loženih kandidata. Jer ako se neki građani, pa makar ih 
bilo i malo, slože, uvek će biti izabran onaj koga oni budu 
hteli. Tako, dakle, stoji stvar sa državnim uređenjem izlo- 


ženim u Zakonima. 


GLAVA ČETVRTA 


1. Postoje i neki drukčiji oblici državnog uređenja, 


koje su zamislili bilo obični građani bilo filosofi i držav- 
nici i koji se više nego obe Platonove države približavaju 
već postojećim oblicima prema kojima se danas upravlja 
državama. Jer nijedan od njih nije uveo novine, kao što su 
zajedničko posedovanje žena i dece ili ženske sisitije, već 
počinju od važnijih stvari. Neki smatraju da je najvažnije 
dobro urediti ono što se tiče imovine i kažu da se sve 
pobune podižu zbog toga. Stoga je Faleja iz Halkedona%# 
prvi na to ukazao i rekao da imanja građana treba da budu 


jednaka. 


2. On je smatrao da to nije teško uspostaviti odmah 


pri osnivanju države i da je teže kad država već postoji, 
1266b ali da bi se imanja mogla najbrže izjednačiti na taj način 
što bi bogataši davali kćerima miraz, a ne bi ga uzimali, 


3t 


a siromasi ne bi davali, ali bi ga uzimali. Platon je, kao 

što smo rekli, kad je pisao Zakone, smatrao da treba do- 
pustiti povećavanje imanja do izvesne mere, ali da nijedan 
građanin ne može imati imanje veće od petostrukog naj- 
manjeg imanja. 

3. Oni koji predlažu takve zakone ne treba da previ- 
đaju ono što se danas previđa, da, ako već određuju veli- 
činu imanja, treba da odrede i broj dece. Jer ako broj 
dece premaša veličinu imanja, taj zakon se mora ukinuti, 
a bez obzira na to, zlo je što mnogi od bogataša postaju si- 
romasi. A takvi ljudi teško da neće dizati pobune. 

4. Stoga imovinska jednakost ima izvesnog značaja za 
državnu zajednicu i izgleda da su neki od starih zakono- 
davaca to znali, pa je Solon"", na primer, doneo zakon koji 
postoji i kod drugih i koji zabranjuje da se stiče onoliko 
imanja koliko ko hoće. Zakoni, isto tako, zabranjuju i 
prodaju imanja. Tako kod Lokrana* postoji zakon da se 
imanje ne sme prodavati sem ako se ne utvrdi da se ne- 
kom desila nesreća, i zakon da se moraju čuvati stara 
imanja dobivena kockom. I upravo je ukidanje tog zakona 
u Leukadi" učinilo njihovo državno uređenje odveć de- 
mokratskim, jer više se nije događalo da ljudi dolaze na 
vlast prema određenom cenzu. 

5. Može postojati i takva imovinska jednakost da 
imanja budu odveć velika, tako da se živi raskošno, ili da 
budu suviše mala tako da se živi bedno. Jasno je, dakle, 
da nije dovoljno da zakonodavac uspostavi imovinsku jed- 
nakost, već treba da u tome nađe sredinu. Pa čak ako 
neko i odredi umerenu veličinu imanja za sve, opet to 
ništa ne koristi. Jer pre treba izjednačiti prohteve i želje 
nego imanja, a to se ne može postići ako građani nisu 
dovoljno vaspitani pomoću zakona. 

6. Možda bi Faleja mogao na to da kaže da je i on 
sam to rekao. Jer on smatra da u državama treba da po- 
stoji dvojaka jednakost: jednakost u imanju i jednakost po 
vaspitanju. Međutim, treba kazati kakvo će biti to vaspi- 
tanje, a baš i da bude jedno i isto, opet neće biti ni od 
kakve koristi. Ono može da bude jedno i isto, ali ipak 
takvo da stvori ljude koji će želeti da budu ispred drugih, 
bilo po bogatstvu bilo po počastima, bilo i u jednom i u 
drugom. 

7. Uz to, ljudi dižu pobune ne samo zbog imovinske 
nejednakosti već i zbog nejednakosti u počastima, samo 
su pretendenti u jednom i u drugom slučaju različiti. Ma- 


1267a sa se buni zbog imovinske nejednakosti, a obrazovani ljudi 


nezadovoljni su ako,su počasti jednako raspoređene. Otu- 
da žalba: 


»Rđav i valjan u časti su isti«.49 


Međutim, ljudi ne čine nepravde samo zato da bi pri- 
bavili sredstva neophodna za život, a lek za te nepravde 
je, kako misli Faleja, imovinska jednakost, da ljudi ne 
bi krali zbog hladnoće ili gladi, nego i zato da bi uživali 
i zadovoljili svoje prohteve. Jer ako imaju veći prohtev 
no potrebe, ljudi će činiti nepravdu da bi tome našli leka, 
i ne samo zbog toga već i zbog želje da uživaju uživanja 
bez bola. 

8. Šta je, dakle, lek za ova tri zla? Po jednima, to 
je malo imanje i rad, po drugima — umerenost. A treći 
lek, ako ljudi hoće da nađu radost u sebi samima, treba 
tražiti samo u filosofiji. Jer za ostale radosti potrebni su 
ljudi. Najveće nepravde ljudi čine zbog želje da preva- 
ziđu druge, a ne zbog potreba. Na primer ljudi ne postaju 
tirani zato da im ne bi bilo hladno; stoga velika čast pri- 
pada onome ko ubije tiranina, a ne kradljivca. Zbog toga 
Falejin način državnog uređenja pomaže samo u sluča- 
jevima sitnih nepravdi. 

9. Uz to, on hoće da uspostavi mnoge stvari da bi unu- 
trašnje uređenje bilo dobro, ali treba se zaštititi protiv 
suseda i svih stranaca. Prema tome, prilikom uređivanja 
države mora se voditi računa i o vojnoj sili, a o tome 
Faleja nije ništa rekao. Isto to važi i za imanja. Jer ona 
moraju biti dovoljna ne samo za unutrašnje potrebe drža- 
ve već i u slučaju spoljne opasnosti. Stoga imanja ne treba 
da budu tako velika da kod suseda i jačih država probude 
želju, pa da oni koji imaju ta imanja ne budu u stanju da 
odbiju napadače, niti tako mala da država ne bude u 
stanju da izdrži rat ni sa sebi jednakim neprijateljem. ` 

10. On, dakle, o tome nije ništa rekao, a mora se znati 
koliko treba da bude imanje da bi bilo korisno. Možda je 
najbolje da država ima toliko da se jačim neprijateljima 
ne isplati da ratuju da bi dobili više, ali da se ne isplati 
ni onima koji nemaju toliko. Tako je Eubult!, kada je 
Autofradat hteo da opseda Atarnej, posavetovao ovoga 
da razmisli koliko će mu vremena biti potrebno da zauz- 
me grad i da izračuna koliko će mu novaca biti potrebno 

za to vreme, i da je on, tj. Eubul, spreman da napusti 
Atarnej ako dobije sumu manju od te. Ove reči učinile 
su da je Autofradat, razmislivši, prekinuo opsadu. 


11. Imovinska jednakost građana je, dakle, u izves- 
noj meri korisna da bi se izbegle međusobne pobune, ali, 
kratko rečeno, nije od velike koristi. Jer bi se ljudi od 
vrednosti mogli ljutiti, smatrajući da zaslužuju više nego 
jednak deo, pa stoga, čini se, često sklapaju zavere i dižu 
pobune. A uz to je ljudsko nevaljalstvo nenasito; u po- 


1267b četku su se zadovoljavali s dva obola'?, a kada je to postalo 

već uobičajeno, trebalo im je stalno sve više i više, sve 
dok njihove želje više nisu znale za granice. Jer prohtev, 
za čije ispunjenje masa živi, po svojoj prirodi nema gra- 
nica. l 

12. Odbrana od takvih zala sastoji se manje u izjed- 
načavanju imanja, a više u tome da se oni koji su po pri- 
rodi plemeniti vaspitavaju tako da ne žele da imaju više, 
a oni koji su zli da ne mogu da imaju više. A to biva 
ako njih ima manje i ako im se ne čini nepravda. Među- 
tim, Faleja nije tačno označio jednakost imanja jer on 
izjednačuje samo zemljišne posede. Ali bogatstvo se sastoji 
i od robova, stoke, novca i od velike takozvane pokretnine, 
tj. pokućstva i oruđa. Da li, dakle, treba tražiti jednakost 
i u svim ovim stvarima, ili postaviti neki umereni zahtev, 
ili sve dopustiti. 

13. Sudeći po njegovu zakonodavstvu, izgleda da je 
on imao u vidu uređenje male države, ako će sve zanatlije 
biti državni robovi i neće predstavljati deo građanstva. 
Ali ako oni koji rade za opšte potrebe treba da budu 
državni robovi, onda to treba urediti onako kao što je u 
Epidamnu*? i kao što je Diofant** nekada uredio u Ateni. 
Iz ovoga što je rečeno o Falejinu državnom uređenju može 
se videti šta je kod njega dobro, a šta nije. 


GLAVA PETA 


1. A Hipodamf#5, Eurifantov sin, Milećanin, prvi je 
od ljudi koji se nisu bavili politikom, pokušao da kaže 
štogod o najboljem obliku državnog uređenja. On je pro- 
našao podelu gradova na ulice i prosekao ulice u Pireju. 
A inače u životu bio je preterano sujetan, tako da se ne- 
kima činilo da vodi prazan život baveći se suviše svojom 

bujnom kosom i skupocenim nakitom, dok mu je odeća 
bila skromna i topla ne samo zimi već i za vreme leta. 
Uz to, hteo je da se smatra poznavaocem cele prirode. 

2. Njegova država brojala bi deset hiljada građana 
podeljenih na tri klase: klasu zanatlija, klasu zemljorad- 
nika i klasu ratnika pod oružjem. A i zemlju je podelio na 
tri dela: svetu, zajedničku i privatnu. Sveta zemlja davala 
bi sredstva za uobičajene službe bogovima, zajednička za 
život ratnika, dok bi privatna pripadala zemljoradnicima. 
On je mislio da postoje samo tri vrste zakona, jer ima 
tri vrste stvari zbog kojih dolazi do parnica. To su: uvreda, 
oštećenje i smrt. 

3. Uspostavio je i jedan vrhovni sud pred koji bi tre- 
balo iznositi sve parnice za koje se misli da nisu dobro 
presuđene. A taj bi se sud sastojao od nekoliko izabranih 
staraca. On je smatrao da presudu ne treba donositi gla- 
sanjem, već da svako treba da ima tablicu na kojoj će, 
ako je za potpunu osudu, to i napisati, a koju će, ako je 
za potpuno oslobođenje, ostaviti praznu. A ako je za deli- 
mičnu osudu, treba da odredi za kakvu. Hipodam je sma- 
trao da današnji zakoni nisu to dobro uredili jer prisilja- 
vaju sudije da se krivo zakunu bilo da žele da osude ili 
oslobode. 


4. Dalje je dao zakon o pronalazačima stvari korisnih 
po državu, po kome bi dobili priznanje i počast, i zakon 
po kome bi se deca građana poginulih u ratu izdržavala 
o državnom trošku, kao da drugde to nije određeno zako- 
nom. Međutim, taj zakon postoji i danas u Ateni i u 
drugim državama. Po Faleji, sve organe vlasti bira narod, 
a narod čine one tri klase. Izabrani vode brigu o državnim 
poslovima, o strancima i siročadi. 

9. To je, dakle, najveći broj najznačajnijih ustanova 
Hipodamova poretka. Pre svega, mogli bi se naći neki 
problemi u njegovoj podeli građana jer svi, tj. zanatlije, 
zemljoradnici i oni u čijim je rukama oružje, učestvuju 
u državnoj upravi. Zemljoradnici, međutim, nemaju oruž- 
ja, a zanatlije nemaju ni zemlje ni oružja, tako da gotovo 
postaju robovi onih koji imaju oružje. Nemoguće je, dakle, 
da učestvuju u svim počastima jer će oni u čijim je ru- 
kama oružje neizbežno postati vojskovođe i čuvari gra- 
đana, jednom reči zauzeće najvažnije položaje. A kako će 
moći oni koji ne učestvuju u državnoj upravi da vole tu 
državu? 

6. Oni u čijim je rukama oružje moraju da budu jači 
od zanatlija i zemljoradnika zajedno, a to nije lako ako 
ih nema mnogo. A ako će biti tako, zašto onda ostali treba 
da učestvuju u državnoj upravi i da odlučuju o postavlja- 
nju vlasti? Dalje, zašto su zemljoradnici korisni državi? 
Jer zanatlije moraju da postoje zato što su potrebni svakoj 
državi i oni mogu, kao u ostalim državama, da se izdrža- 
vaju od svoga zanata. S druge strane, zemljoradnici koji bi 
pribavljali hranu za one u čijim je rukama oružje pred- 
stavljali bi, s razlogom, deo države, a ovako bi imali svoja 
sopstvena imanja koja bi obrađivali za sebe. 

7. Pored toga, ako će ti ljudi u čijim je rukama oružje 
sami obrađivati zajedničku zemlju od koje će dobijati sred- 
stva za život, onda se ratnička klasa ne bi razlikovala od 
zemljoradničke, a zakonodavac ipak to hoće. A ako će to 
biti neki drugi ljudi a ne zemljoradnici niti ratnici, onda 
će se opet obrazovati četvrta klasa u državi, koja neće ni 
u čemu imati udela već će biti tuđa državi. A ako se uzme 
da će isti ljudi obrađivati i svoju i zajedničku zemlju, 
onda količina plodova neće biti dovoljna da bi svako mo- 


1268b gao da vodi dva domaćinstva i zašto ne bi onda sa zemlje 

i imanja, koja bi im kockom pala u deo, pribavljali sred- 
stva za život i za sebe same i za ratnike? Sve to prouzro- 
kuje veliku zbrku. 

8. Ni zakon o donošenju sudske odluke nije dobar jer 
traži da sudije podele mišljenja, mada je konačna presuda 
jedna, i na taj način od pravog sudije postaje arbitražni 
sudija. To je moguće u arbitražnim sudovima i onda kada 
odlučuje više njih jer se oni međusobno dogovaraju o pre- 
sudi, ali u pravim sudovima to nije moguće, pa su, na- 
suprot tome, mnogi zakonodavci uredili to tako da se 
sudije međusobno ne dogovaraju. | 

9. Zatim, kako i da ne bude zbrke pri donošenju pre- 
sude kada sudija smatra da je optuženi dužan, ali ne toliko 
koliko misli tužilac. On, na primer, zahteva dvadeset mina, 
a sudija dosuđuje deset, ili ovaj više, onaj manje, jedan 
pet drugi četiri. Jasno je da će se na taj način razići u 
odluci i da će jedni dosuditi sve, a drugi ništa. Na koji 
će se način onda brojati glasovi? Uz to, niko ne prisiljava 
sudiju, koji je optuženog potpuno oslobodio odnosno optu- 
žio, da se krivo zakune, ako je sama optužba potpuno 
pravedno postavljena. Jer sudija koji tuženog oslobodi 
ne presuđuje da on ništa ne duguje, već da ne duguje 
dvadeset mina. 

10. Zakon po kome onima koji pronađu nešto korisno 
za državu treba da pripadne izvesna počast primamljiv je, 
ali nije bez opasnosti, jer pruža mogućnost za spletke i 
možda za potrese u državi. Ali ovo spada u drugi problem 
i drugo ispitivanje. Jer su neki ljudi u nedoumici da li je 
za države štetno ili korisno menjati očinske zakone ako 
su neki drugi bolji. Stoga, ako nije korisno menjati ih 
nije lako odmah se složiti sa ovim predlogom. Može da se 
desi da neki predlažu ukidanje zakona ili ustava kao opšte 
korisnu stvar. 

11. A kad smo već to spomenuli onda je bolje da još 
malo raspravljamo o tome. Jer, kao što smo rekli, tu 
postoji problem i moglo bi izgledati da je bolje menjati 
zakone. Svakako je ta promena bila od koristi u ostalim 
naukama, na primer medicina se promenila u odnosu na 
staru praksu, pa i gimnastika i uopšte sve veštine i umeća. 
A kako i politiku treba smatrati jednom od njih onda je 
jasno da i za nju mora da važi to isto. Moglo bi se reći 
da su dokaz za to same činjenice i da su stari zakoni 
odveć jednostavni i varvarski jer su nekada Heleni stalno 
nosili oružje i jedni od drugih kupovali žene“, 


12. I ti stari zakoni koji su se ponegde sačuvali sa- 
svim su budalasti; u Kimi'5, na primer, postoji zakon o 
ubistvu po kome se, ako tužilac pribavi izvestan broj sve- 
doka među svojim rođacima, tuženi proglašava krivim za 
ubistvo. Uopšte uzev, svi ljudi teže onom što je dobro, 
a ne onom što je od davnina u upotrebi. Verovatno su 
prvi ljudi, bilo da su ponikli iz zemlje bilo da su spaseni 
posle neke nesreće, bili prosti i nerazumni kao što se 
misli kad se kaže »od zemlje rođeni«, tako da je besmisle- 
no držati se njihovih shvatanja. Pored toga, bolje je dopu- 
stiti da se i napisani zakoni menjaju. Jer kao u ostalim 
veštinama tako je i u državnom uređenju nemoguće pis- 
meno naznačiti sve pojedinosti, jer se pisati mora uopšte- 
no, a primena je pojedinačna. 

13. Prema tome, jasno je da neke zakone treba kat- 
kad menjati, ali ako se stvar posmatra s druge strane, 
onda je potrebna velika opreznost. Jer ako je korist od 
promene zakona mala, a navikavanje građana na lako 
ukidanje zakona rđavo, onda je jasno da treba dopustiti 
poneke greške zakonodavaca i vlasti. Jer promena neće 
doneti toliko koristi koliko će štete vlastima doneti građani 
naviknuti na nepokornost. 

14. I primer s veštinama nije tačan, jer menjanje 
veštine i zakona nije isto. Zakon nema nikakve moći da 
učini da mu se ljudi pokoravaju; ta moć potiče od običaja, 
a običaj se stvara tek dugim nizom godina, tako da lako 
menjati već postojeće zakone u druge, nove, znači slabiti 
snagu zakona. Uz to ako i treba menjati zakone, da li to 
važi za sve zakone i u svakom državnom uređenju ili ne? 
I da li se to može poveriti bilo kome ili samo određenim 
ljudima? Jer u tome ima velike razlike. Napustimo stoga 
ovo razmatranje jer ovo nije prilika da govorimo o tome. 


GLAVA ŠESTA 


1. Što se tiče lakedajmonskog i kretskog"", a i ostalih 
državnih uređenja, treba ispitati dve stvari: jedna je, da 
li su njihovi zakoni, u odnosu na najbolje državno ure- 
đenješ!, dobri ili ne, a druga je, da li postoji nešto što je 
u suprotnosti s osnovnim principom i prirodom državnog 
uređenja koje su njihovi zakonodavci uredili. 


2. Svi se slažu u tome da građani jedne države, da bi 
ona imala dobro uređenje, treba da imaju dovoljno vre- 
mena i da budu oslobođeni briga oko svakodnevnih život- 
nih potreba“, ali nije lako smisliti kako to ostvariti. Jer 
tesalski penesti često su se dizali protiv Tesalaca a i 
heloti protiv Lakonaca i oni kao da stalno vrebaju kad 
će državu snaći nedaća. 


3. Kod Krećana se još nikada nije dogodilo ništa slič- 
no. Uzrok Inožda leži u tome što nijedna od susednih drža- 
va, mada su Krećani inače ratovali protiv njih, nije bila 


12696 saveznik ustanicima zato što to ni njima samima ne bi 

bilo od koristi, jer su i one imale perijeke*%. A Lakoncima 
su svi susedi bili neprijatelji, Argivci, Mesenjani i Arka- 
đaniš! pa i penesti su se prvi put odmetnuli od Tesalaca* 
zato što su ovi ratovali još i sa susedima, Ahajcima, Peri- 
bojcima i Magnešanima, 


4. Ako postoji nešto što nameće tešku brigu, onda 
je to, izgleda, način na koji treba postupati prema robo- 
vima. Jer ako se sa njima blago postupa, postaju drski, 
hoće da budu jednaki gospodarima i, pošto bedno žive, 
kuju zavere protiv svojih gospodara i mrze ih. Prema to- 
me, jasno je da oni kojima se to dešava s helotima nisu 
pronašli najbolji način. 





m a eto 

5. Popustljivost prema ženama takođe je protivna 
principima lakedajmonske države i nanosi štetu dobrom 
poretku u državi. Jer kao što su delovi porodice čovek i 
žena, jasno je da treba smatrati da se i država slično deli 
na dva dela, na muško i žensko stanovništvo. Stoga treba 
smatrati da u svim onim državama u kojima je rđavo re- 
gulisano ono što se odnosi na žene, polovina stanovništva 
nema zakona. A to se desilo i u Lakedajmonu. Zakonoda- 
vac je hteo da celu državu učini krepkom i muževnom i, 
što se tiče muškaraca, uspeo je, ali je potpuno zanemario 
žene. One žive raskalašno u svakom pogledu a uz to i 
raskošno. 


6. Stoga u takvim državama bogatstvo mora da bude 
cenjeno i inače, a pogotovo ako ljudima upravljaju žene, 
kao što je to slučaj sa mnogim vojničkim i ratničkim na- 
rodima osim Kelta i možda nekih drugih koji otvoreno 
odobravaju opštenje s muškarcima. Izgleda da onaj ko je 
prvi stvorio mit nije bez razloga spojio Areja i Afroditu, 
jer izgleda da su svi ratnički narodi skloni opštenju i s 
muškarcima i sa ženama. 


7. Stoga je i kod Lakonaca bilo tako i za vreme nji- 
hove vlasti, o mnogim stvarima su odlučivale žene. Pa 
kakva je onda razlika u tome da li vladaju žene ili su na 
vlasti ljudi kojima, opet, vladaju žene? Jer izlazi na isto. 
A kako smelost nije korisna u običnom životu već samo 
u ratu, lakedajmonske žene nanosile su u tom pogledu 
veliku štetu, što se pokazalo prilikom upada Tebanacaš$, 
Nisu bile ni od kakve koristi, kao žene u drugim država- 
ma, i unele su veću pometnju nego neprijatelji. 

8. Izgleda da je u najstarijim vremenima raspuštenost 
lakonskih žena došla kao prirodna posledica, jer su muš- 
karci, zbog ratnih pohoda, dugo vremena bili odsutni od 
kuće, ratujući protiv Argivaca a zatim protiv Arkađana 
i Mesenjana. A kada je došlo do mira oni su, pripremljeni 
životom u vojničkom logoru, koji zahteva mnogostruke 
vrline, pružili zakonodavcu dobar materijal; kažu da je 
Likurg pokušao da i žene potčini zakonu, ali da je pošto 
su se one usprotivile, ponovo odustao od toga“. 


9. One su, dakle, krive zato što se to dogodilo, a sa- 
mim tim krive su i za taj nedostatak. Međutim, mi ne 
razmatramo ovde. koga treba ili ne treba opravdati, već 
šta je dobro a šta nije. A ovo rđavo stanje u pogledu žena, 
izgleda, kao što smo ranije rekli, ne samo da predstavlja, 

samo po sebi, nedostatak reda u državi već podstiče gra- 
đane i na ljubav prema novcu. 

10. Pored ovoga što je sada rečeno, moglo bi se pri- 
govoriti i nesrazmeri u imanjima, jer jedni među njima 
imaju odveć veliko, a drugi sasvim malo imanje. Tako se 
zemlja našla u rukama malog broja ljudi a i zakoni u 
vezi s tim su rđavi. Kupovanje i prodavanje poseda Likurg 
je s punim pravom proglasio nečasnim, ali je vlasnicima 
ostavio punu slobodu da ga poklanjaju i ostavljaju kome 
hoće*. Pa ipak, i ovako i onako mora da izađe na isto. 

11. Tako gotovo dve petine celokupne zemlje pripada 
ženama, zato što mnoge postaju naslednice i zato što dobi- 
jaju velike miraze, mada je bolje ne davati nikakav miraz 
ili sasvim mali ili umeren. Danas svako može svoju kćer 
da da kome hoće, ali ako umre ne odredivši to, onda onaj 
koga on ostavi kao svog naslednika može da je da kome 
hoće. Eto zašto na zemlji koja može da hrani hiljadu i po 
konjanika i trideset hiljada? hoplita, nema ni hiljadu 
ljudi". i 

12. Same činjenice su pokazale da im je ovo uređenje 
rđavo, jer država nije mogla da podnese ni jedan jedini 
udarac*!, već je propala zato što nije imala dovoljno ljudi. 
Kažu da su za vreme ranijih kraljeva davali i drugima 
građansko pravo da ne bi, zbog dugotrajnih ratovanja, 

ostali bez dovoljno ljudi. Kažu da je nekada bilo deset 
hiljada Spartanaca. Bilo to tačno ili ne, bolje je popu- 
njavati državu ljudima izjednačavanjem imanja. 

13. Međutim, zakon o rađanju dece u protivrečnosti 
je s ovim poboljšanjem, jer je zakonodavac, želeći da bu- 
de što više Spartanaca, podsticao građane da imaju što 


1270b više dece. Jedan njihov zakon razrešuje dužnosti u straži 

građanina koji ima tri sina, a oslobađa svih poreza onoga 
koji ima četiri sina. Pa ipak, očigledno je da, ako se rađa 
puno dece a zemlja ostane ovako podeljena, mora da se 
poveća broj siromaha. 

14. I eforeja je isto tako rđava ustanova®?. Jer to je 
kod njih vlast koja ima pravo odluke u najvažnijim pita- 
njima, a svi efori biraju se iz naroda, tako da često u 
upravno telo ulaze vrlo siromašni ljudi, koji su upravo 
zbog tog siromaštva potkupljivi. To se pokazalo nekoliko 
puta u prošlosti, a pokazalo se i u naše vreme kod Andra- 
na. Nekoliko efora, podmićenih novcem, upropastili su 
celu državu onoliko koliko su mogli. A zato što je eforska 

vlast bila suviše velika i slična tiranskoj, i kraljevi su bili 
prinuđeni da im se ulaguju, tako da se državno uređenje 
i na taj način kvarilo, jer je od aristokratije postala de- 
mokratija. 

15. Ova vlast svakako održava državu, jer narod mi- 
ruje zato što ima udela u najvišoj vlasti“, tako da je efo- 
reja, bilo da je delo zakonodavca ili slučaja, korisna za 
državne poslove. Jer da bi se jedna država sačuvala, po- 
trebno je da svi njeni delovi žele da budu i ostanu isti. 
Kraljevi to žele zbog počasti koju uživaju, pošteni i valjani 
ljudi zbog vlasti u gerusiji, jer ta vlast je nagrada za 
vrlinu, a narod zbog eforeje, jer se efori biraju između 
svih. 

16. Svakako bi tu vlast trebalo birati između svih, 
ali ne na način na koji se sada bira, jer je suviše deti- 
njast%. S druge strane, kako efori, mada potiču iz najniže 
klase, imaju pravo odluke u najvažnijim suđenjima, bolje 
je da ne sude po svom nahođenju, već po propisima i 
zakonima. A ni sam način života efora nije u skladu s 
duhom države. Njihov je život odviše slobodan dok je 
život drugih ljudi preterano strog, tako da ne mogu da 
izdrže, već krišom krše zakon i predaju se telesnim uži- 
vanjima. 

17. Ni vlast geronata nije im dobra.# Jer ako su to 
valjani ljudi, dovoljno vaspitani u duhu vrline, moglo bi 
se reći da su korisni državi. Ipak je pitanje da li je dobro 
da oni do kraja života odlučuju o tako važnim stvarima. 
Jer i um stari upravo kao i telo. Ali ako su oni tako 
vaspitani da ni sam zakonodavac nema u njih poverenja 
kao u dobre ljude, onda je to opasno. 

18. A izgleda da su učesnici u ovoj vlasti podmitljivi 
i sposobni da interese države žrtvuju svojoj naklonosti. 
Stoga je bolje da i oni polažu račune, a ne kao što je sada. 
Moglo bi se pomisliti da efori pozivaju na odgovornost 
sve ostale vlasti, ali time se eforeji daje suviše velika uloga 
i ja ne mislim da geronti treba da polažu račune na taj 
način. Uz to i sam izbor geronata je, po načinu na koji 
se donosi odluka, detinjast%7 i nije pravo da onaj ko je 
dostojan vlasti mora sam da je traži. Jer onaj ko je dosto- 
jan mora da vlada, bilo da on to hoće ili ne. 


19. Izgleda, međutim, da zakonodavac tako postupa i 
u drugim stvarima u državnom uređenju. Jer on najpre 
čini građane častoljubivima a onda im daje da biraju ge- 

ronte. Jer niko ko nije častoljubiv ne bi tražio da vlada. 
Medutim, najviše hotimičnih nepravdi ljudi čine ZboB 
častoljublja i srebroljublja. 

20. Što se kraljevstva tiče, govorićemo na drugom 
mestu® da li je dobro da postoji u državama ili nije. U 
svakom slučaju, bolje je da to ne bude kao danas% već 
da se o svakom kralju odlučuje na osnovu njegovog života. 
Jasno je, međutim, da ni sam zakonodavac ne misli da ih 
on može načiniti dobrima i valjanima. On nema poverenja 
u njih, kao da nisu dovoljno dobri ljudi. Stoga u vojne 
pohóde zajedno s njima šalju kao pratioce njihove pro- 
tivnike"" i smatraju da je to za državu spas kada su kra- 
ljevi nesložni. 

21. Onaj ko je prvi ustanovio sisitije ili takozvane fi- 
ditije“! nije ni to dobro uredio. Trebalo je, naime, da drža- 
va snosi troškove te zajednice kao što je na Kreti!2, Me- 
đutim, kod Lakonaca svako mora da donese svoj deo, mada 
su neki vrlo siromašni i nisu u stanju da podmire taj 
trošak. Tako se dešava suprotno od onoga što je zakono- 
davac želeo. On je želeo da ustanova sisitija bude demo- 
kratska, ali, ovako kako je uređena, ona je vrlo malo 
demokratska. Jer onima koji su jako siromašni nije lako 
da učestvuju, a to im je uobičajeni uslov za građansko 
pravo, i onaj ko nije u stanju da donosi svoj udeo, gubi 
građansko pravo. 


22. Zakonu o zapovednicima mornarice (nauarsima) 
prigovarali su i drugi, i to s pravom, jer on može da bude 
uzrok pobune; jer pored kraljeva koji su doživotni zapo- 
vednici vojske (stratezi), nauarsi postaju gotovo drugi kra- 
ljevi. I u ovome bi se moglo prigovoriti osnovnoj zamisli 
zakonodavca, kao što je to Platon već prigovorio u Za- 


1271b konima?%. Jer celi zakonski poredak usmeren je samo na 

jedan deo vrline, na ratničku vrlinu. Ona je, svakako, 
korisna za zadobijanje vlasti, pa su se stoga Lakonci odr- 
žali dok su ratovali, ali su propali čim su stekli prevlast 
zato što nisu umeli da žive u miru i dokolici niti su umeli 
da se bave nekim drugim zanimanjima uzvišenijim no što 
je ratna veština. 

23. Postoji i jedna druga greška, ne manja od ove. 
Oni, naime, smatraju da se dobra, za koja se ljudi bore, 
pre mogu zadobiti vrlinom nego nevaljalstvom, i u tome 
imaju pravo. Međutim, nemaju prava što misle da su ta 
dobra iznad vrline. Kod Spartanaca je i pitanje državnog 


novca rđavo rešeno. Jer mada su prinuđeni da vode velike 
ratove, u državnoj blagajni nema novaca a i porez ne pla- 
ćaju kako treba. Jer zbog toga što je veći deo zemljišta u 
rukama Spartanaca, oni ne zahtevaju naročito jedni od 
drugih da se porez plaća. Tako se desilo suprotno onome 
što je hteo zakonodavac i što zahtevaju opšti interesi, jer 
je učinio da država nema novaca, a da građani budu sre- 
broljubivi. Toliko o lakedajmonskom državnom uređenju. 
To su uglavnom prigovori koji bi se mogli učiniti". 


GLAVA SEDMA 


1. Kretsko državno uređenje sasvim je blisko ovome. 
Njihovo uređenje u ponekim stvarima nije gore, ali je, u 
većem broju slučajeva, nedovoljno doterano. Verovatno je, 
a to se i govori,»+da je lakonsko državno uređenje u mno- 
gom pogledu podražavanje kretskog, a stare države su 
većinom gore uređene nego novije, Kažu da je Likurg", 
kada je otputovao, pošto je napustio starateljstvo nad kra- 
ljem Harilajem, veći deo vremena proveo na Kreti jer je 
tamo imao rođake. Liktijci su, naime, bili lakonski kolo- 
nisti. A oni su, naselivši se, primili od tadašnjih stanovnika 
već postojeći zakonski poredak. Stoga se perijeci i dan- 
-danas služe tim zakonima na isti način kao u vreme kada 
je Minoj prvi uspostavio zakonski poredak. 


2. Čini se da je ovo ostrvo od prirode stvoreno da 
njime vladaju Heleni i izgleda da ima dobar položaj. Jer 
ono leži u sredini između svih mora, a gotovo svi Heleni 
su se naselili na obalama mora. S jedne strane, nije dale- 
ko od Peloponesa, a, s druge strane, preko triopijske obla- 
sti i Roda, nije daleko od Azije. Stoga je Minoj uspeo da 
zavlada morem i neka ostrva osvojio a druga naselio, ali 
je, najzad, zarativši na Siciliju, tamo izgubio život kod 
Kamika?s. 

3. Između kretskog i lakonskog poretka ima sličnosti. 
Jer Lakoncima zemlju obrađuju heloti a Krećanima peri- 

1272a jeci, a i Lakonci i Krećani imaju sisitije. U staro vreme 
Lakonci sisitije nisu nazivali fiditijama već andrijama 
kao i Krećani, pa je jasno da su otuda došle. Isto to važi 
i za uređenje države. Jer efori imaju istu vlast kao na 
Kreti takozvani kozmi?", samo što efora ima pet a kozma 
deset. Spartanski geronti jednaki su gerontima na Kreti 

koje tamo zovu Većem. Ranije su i Krećani imali kraljev- 
stvo, a zatim su ga ukinuli i zapovedništvo u ratu imaju 
kozmi. 

4. U skupštini učestvuju svi, ali ona ni o čemu ne 
odlučuje, već potvrđuje odluke geronata i kozma. Sisitije 
su kod Krećana bolje uređene nego kod Lakonaca. Jer 
u Lakedajmonu svako donosi po glavi određeni deo, a ako 
ne donese, zakon mu oduzima građansko pravo, kao što 
sam napred rekao". Na Kreti je to više stvar zajednice. 
Jer se od celokupnog prinosa u plodovima i stoci i od 
državnih prihoda i poreza koje daju perijeci određuje je- 
dan deo za službu bogovima i za javne poslove, a drugi 
deo za sisitije, tako da se svi, i žene i deca i muškarci, 
hrane o državnom trošku. 


5. Zakonodavac je smislio mnoge stvari u vezi s ume- 
renošću u jelu, koju je smatrao korisnom i u vezi s odva- 
janjem žena da ne bi rađale mnogo dece, i dopustio je 
međusobno opštenje muškaraca. Da li je to dobro ili nije, 
raspravljaćemo drugom prilikom?. Jasno je, dakle,- da 
su Krećani bolje uredili sisitije nego Lakonci. Ali s koz- 
mima stvar stoji još gore nego s eforima. Jer ono što je u 
eforskoj vlasti rđavo, to postoji i ovde, naime to što ljudi 
iz naroda postaju kozmi. A ono što je tamo korisno po 
državu, toga ovde nema. Jer tamo (tj. u Lakedajmonu) 
narod želi da se država održi zato što učestvuje u najvišoj 
vlasti, a ovde se kozmi ne biraju između svih nego, samo 
između članova nekih rodova a bivši kozmi postaju geronti. 


6. O ovim gerontima bi se moglo reći isto ono što smo 
rekli o gerontima u Lakedajmonu: da ne polažu nikome 
računa, da je njihova doživotna vlast veća čast no što je 
zaslužuju i da je opasno što ne vladaju po pisanim odred- 
bama već po svom nahođenju. To što narod miruje, mada 
nema učešća u vlasti, nije nikakav dokaz da je država 
dobro uređena. Kozmi nemaju prilike da .se bogate kao 


1272b efori, jer žive na ostrvu, daleko od onih koji bi ih mogli 

pokvariti. A sredstvo koje oni primenjuju protiv ovoga 
nedostatka u državnom uređenju nije celishodno i ne od- 
govara ustavnoj državi, već nasilnoj vlasti. 

7. Kozme često zbacuju njihove kolege ili obični gra- 
đani, pošto se prethodno udruže. Kozmima je dopušteno 
da se odreknu vlasti za vreme njena trajanja. Bolje je da 
se sve to dešava po zakonu a ne po volji ljudi, jer to nije 
sigurno merilo. Ali najgore od svega je zbacivanje kozma 


od strane moćnih ljudi, do čega često dolazi kada ovi neće 
da se povinuju presudi. Iz ovoga je jasno da taj poredak 
ima u sebi nešto od ustavne države, ali nije ustavna država 
već pre dinasteja. Često se događa da oni, uz pomoć na- 
roda i prijatelja, stvaraju monarhiju i izazivaju među- 
sobne svađe i borbe među građanima. 

8. I kakva je razlika između takvog stanja i onog 
kada, kroz izvesno vreme, takve države više ne bude, 
već se državna zajednica raspadne? Takva država je uvek 
u opasnosti od onih koji hoće i mogu da je napadnu. Ali, 
kao što smo rekli, njen spas leži u njenom položaju. Njena 
udaljenost služila joj je umesto zakona o progonu stra- 
naca," Stoga perijeci ostaju uz Krećane, a heloti se često 
odmeću. Krećani inače ne dolaze u dodir ni s kakvom 
spoljnom vlašću i nedavno je spoljni rat koji se proširio i 
na ostrvo obelodanio slabost tamošnjih zakona."! Toliko 
o tom državnom uređenju. 


GLAVA OSMA 


1. I za Karhedonce se smatra da imaju dobro državno 
uređenje, čak izvanredno dobro u odnosu na ostala. U 
nekim pojedinostima njihovo se uređenje približava la- 
konskom. Ta tri uređenja, kretsko, spartansko i karhe- 
donsko su, u izvesnom smislu, bliska i mnogo se razlikuju 
od ostalih. Mnoge karhedonske ustanove su sasvim dobre. 
Dokaz da je država dobro uređena je to što narod od svoje 
volje ostaje u tom državnom poretku5 i niti je bilo pobune 
dostojne pomena niti tirana.š* 

2. Sličnost s lakonskom državom ogleda se s jedne 
strane, u sisitijama prijatelja koje su bliske fiditijama 
i, s druge strane, u vlasti Stočetvorice#š koja je slična 
eforskoj vlasti, samo što je ovde bolje uređena. Jer dok 
se efori biraju iz naroda, za ovu vlast ljudi se biraju po 
vrlinama i zaslugama. Kraljevi" i gerusije su im slični 
spartanskim kraljevima i gerontima, ali bolje je što kod 
njih kraljevi nisu uvek iz iste porodice, niti pak iz koje 
bilo i radije ih biraju između onih koji se izdvajaju nego 
po dobu starosti. Jer, budući da imaju veliku vlast u ruka- 
ma, oni će ako su slučajno ljudi male vrednosti, nanositi 


12734 velike štete, kao što su već naneli lakedajmonskoj državi. 


3. Najveći broj mogućih prigovora zbog odstupanja 
[od osnovnog načela*š] može da se odnosi na sve pomenute 

države. Odstupanja od načela aristokratije, idu u pravcu 
oligarhije, a odstupanja od načela politeje u pravcu demo- 
kratije. Da li će se neke stvari izneti pred narod a druge 
neće, to zavisi od kraljeva i geronata zajedno, ako su svi 
istoga mišljenja. A ako nisu, onda odlučuje narod. A ono 
što iznose pred narod ne iznose samo zato da narod to 
sasluša kao odluku vlasti, već narod ima prava da sudi o 
tome, i onaj ko hoće može da govori protiv predloga. A 
toga nema u drugim državama. 

4. To što se pentarsi#?, koji imaju mnoga i široka 
ovlašćenja, biraju sami između sebe, što oni biraju Veće 
stotine koje predstavlja najvišu vlast, i što vladaju duže 
vremena no ostale vlasti (jer oni vladaju i po isteku roka 
i pre stupanja na dužnost), to je svojstveno oligarhiji. S 
druge strane, to što ne primaju platu, što se ne biraju 
kockom i možda još ponešto, treba smatrati svojstvenim 
aristokratiji, a osim toga i to što sve parnice sude svi 
organi vlasti, tj. sudska nadležnost nije podeljena kao u 
Lakedajmonu. 

5. Karhedonski poredak skreće od aristokratije naj- 
više u pravcu oligarhije, prema jednom mišljenju koje 
mnogi dele. Oni smatraju da nosioce vlasti ne treba birati 
samo po vrlini i zasluzi nego i po bogatstvu, jer je, po nji- 
hovu mišljenju, nemoguće da jedan siromašan čovek dobro 
upravlja državom i da ima dovoljno vremena."! Ako je, 
dakle, izbor po bogatstvu oligarhijski a po vrlini aristo- 
kratski, onda bi ovaj poredak prema kome su Karhedonci 
uredili državu bio nešto treće, jer pri izboru obraćaju paž- 
nju na te dve stvari, a naročito pri izboru kraljeva i 
stratega. 


6. Ali ovo odstupanje od aristokratije treba smatrati 
greškom zakonodavca. Jedna od njegovih prvih i najglav- 
nijih briga treba da bude da omogući najboljim ljudima 
da imaju dovoljno slobodnog vremena i da ne budu pri- 
nuđeni da se bave nedostojnim poslovima, i to ne samo 
dok su na vlasti nego i inače, u privatnom životu. Ako i 
treba gledati na bogatstvo zbog slobodnog vremena [koje 
ono omogućuje], ipak je rđavo što se najviše vlasti, kra- 
ljevstvo i strategija, mogu kupovati za novac. Taj zakon 
čini da se bogatstvo više ceni no vrlina i čini celu državu 
pohlepnom na novac. 


7. A za mišljenjem najviše vlasti o tome šta treba 
ceniti mora da se povodi i mišljenje ostalih građana. I 


tamo gde vrlina nije na najvećoj ceni, nema čvrstog 


1273b uporišta za aristr':ratsko uređenje. Prirodno je što su oni 


koji kupuju poeožaje navikli da se bogate kad moraju 
toliko da potroše dok dođu do vlasti. Jer ako će jedan 
siromašan a pošten čovek želeti da se obogati, onda je 
nelogično pretpostavljati da onaj ko je gori od njega a 
koji se dosta istrošio to neće želeti. Stoga treba da vladaju 
oni.koji mogu najbolje da vladaju. Bilo bi bolje da se 
zakonodavac pobrinuo da onima koji vladaju obezbedi bar 
slobodno vreme, kad je već propustio da se pozabavi siro- 
maštvom poštenih ljudi. 


8. I to što jedan isti čovek ima nekoliko funkcija u 
vlasti može se smatrati rđavim. Jedan čovek najbolje radi 
samo jedan posao, a zakonodavac treba da se pobrine da 
se to izvede i da ne propiše jednom istom čoveku da svira 
u frulu i da pravi cipele. Stoga tamo gde država nije mala 
više odgovara načelu politeje i demokratije da što više 
građana uzme udela u vlasti. To je, naime, kao što smo 
rekli??, više u duhu zajednice, i svako će bolje i brže ura- 
diti svoj posao. To se jasno vidi u ratu i u moreplovstvu, 
jer tu svi ljudi prođu kroz zapovedanje i poslušnost. 

9. A kako je njihovo državno uređenje oligarhijsko, 
oni izbegavaju rđave posledice na taj način što uvek šalju 
jedan deo naroda u kolonije da se obogati. Na taj način 
uklanjaju nedostatke državnog uređenja i čine ga trajnim. 
Međutim, to zavisi od slučaja, a zakonodavac treba državu 
da obezbedi protiv unutrašnjih nemira. A ovako, ako se 
desi neka nesreća, i ako se masa podanika pobuni, nema 
nikakvog zakonskog leka da se povrati mir. Tako stoji 
stvar sa lakedajmonskim, kretskim i karhedonskim držav- 
nim uređenjima, koja s pravom uživaju veliki ugled. 


GLAVA DEVETA 


1. Od ljudi koji su objavili štogod o državnom ure- 
đenju poneki nisu učestvovali ni u kakvim državnim niti 
bilo kakvim javnim poslovima, već su ceo život proveli 
kao obični građani. Gotovo o svima njima sam govorio, 
ako je što bilo vredno pomena. A neki su se i sami bavili 
državnim poslovima i postali su zakonodavci, bilo u svo- 
jim bilo u truđim zemljama. Od ovih jedni su stvorili samo 
zakone a drugi i državno uređenje, kao Likurg i Solon,” 

jer oni su uspostavili i zakone i državno uređenje. O lake- 
dajmonskom državnom uređenju već je bilo reči. 

2. Neki smatraju da je Solon bio ozbiljan zakonoda- 
vac jer je ukinuo oligarhiju koja je bila otišla u krajnost, 
učinio kraj robovanju naroda i uspostavio staru demokra- 
tiju spojivši na zgodan način različita državna uređenja. 
Oni misle da Veće na Areopagu predstavlja oligarhijski, 
izbornost organa vlasti aristokratski a sudovi demokrat- 


, 1274a ski elemenat. Čini se da Solon nije ukinuo ranije postojeće 


92 


ustanove, Veće i način izbora organa vlasti, ali da je 
uspostavio demokratiju time što je sudove obrazovao od 
svih građana. 

3. Zbog toga su mu neki prigovarali da je, davši čla- 
novima suda, koji se biraju kockom, vrhovnu vlast, uni- 
štio moć Veća i izbornih organa vlasti. A kada se ovo 
uređenje učvrstilo, ljudi koji su se ulagivali narodu kao 
tiraninu, pretvorili su politeju u današnju demokratiju. I 
Efijalt i Perikle* okrnjili su vlast areopaškog Veća a 
Perikle je uveo platu za sudije, i tako je svaki od dema- 
goga išao sve dalje povećavajući moć naroda, dok nije 
došlo do današnje demokratije. 

4. Čini se da to nije bila Solonova namera, već da je 
do toga došlo sticajem okolnosti. Narod, zadobivši u per- 
sijskim ratovima vlast na moru, postade ohol i uze za vođe 
nepoštene demagoge, mada su se pošteni građani tome 
protivili. Izgleda da je Solon dao narodu samo najneop- 
hodniju moć: da bira vlasti i da mu one polažu račune. 
Jer kada narod ne bi imao tu vlast, bio bi rob i neprija- 
teljski raspoložen. Solon je ustanovio da se sve vlasti bi- 
raju između uglednih i bogatih ljudi, između pentakosio- 
medimna, zeugita i treće klase, takozvanih hipada. A čet- 
vrtu klasu sačinjavaju teti koji nemaju udela ni u jednoj 
vlasti.” 

5. Zakonodavac Epizefirskih Lokra bio je Zaleuk?, a 
Haronda?7" iz Katane dao je zakone svojim građanima i 
drugim halkidskim kolonijama u Italiji i na Siciliji. Neki 
pokušavaju da dokažu da je Onomakrit* bio prvi znača- 
jan zakonodavac. Oni kažu da se on obrazovao na Kreti, 
mada je bio Lokriđanin, a da je tu boravio zbog veštine 
predskazivanja, da je Talet bio njegov prijatelj, Likurg i 
Zaleuk Taletovi učenici, a Haronda Zaleukov. Međutim, 
oni koji tako smatraju ne vode dovoljno računa o vremen- 
skom razmaku. 


6. Tebanski zakonodavac bio je Filolaj Korinćanin?*. 
On je bio iz roda Bakhijada i postao je ljubavnik Diokla, 
pobednika na olimpijskim igrama. Kada je Diokle, iz od- 
vratnosti prema grešnoj ljubavi svoje majke Halkione, 
napustio grad, ode Filolaj u Tebu i tamo su obojica umrli. 
Još i danas pokazuju njihove grobove postavljene tako da 
se s jednoga može lepo videti drugi, ali tako da se s jed- 
noga može videti korintska zemlja, a sa drugoga ne. 

7. Priča se da su oni sami naredili da se njihovi gro- 
bovi tako postave, Diokle, zbog mržnje koju je osećao, da 
se s njegova groba ne može videti korintska zemlja a 


1274b Filolaj da se s njegova groba može videti. To je, dakle, 


bio razlog što su se naselili kod Tebanaca a Filolaj je po- 
stao njihov zakonodavac i između ostalog dao im je zako- 
ne o rađanju dece koje oni zovu osnovnim zakonima. Ono 
što je lično njegovo, to je zakon koji ide za tim da se 
sačuva broj imanja dobivenih kockom. 

8. Haronda nema ničeg svog sem zakona protiv lažnih 
svedoka, jer on je prvi to razmotrio, ali su njegovi zakoni 
tačniji i doteraniji nego zakoni današnjih zakonodavaca. 
Kod Faleje je novo imovinska jednakost, a kod Platona 
zajednica žena, dece i imanja i ženske sisitije, zatim zakon 
o pijanstvu po kome starešine gozbi treba da budu trezni 
ljudi, i zakon o vojnoj vežbi po kome obe ruke treba vež- 
bati da postanu kao desna, da ne bi jedna bila korisna a 
druga nekorisna. 

9. Postoje i Drakontovi!% zakoni, ali on je dao zakone 
već postojećoj državi. U tim zakonima nema ničeg lično 
njegovog ni pomena vrednog sem surovosti i teških kazni. 
I Pitak!%! je stvorio zakone, ali ne i državno uređenje.. 
Novina kod njega je zakon koji pijane ljude ako udare 
nekoga kažnjava većom kaznom nego trezne. I zbog toga 
što pijani ljudi više greše, on se nije obzirao na to da oni 
pre zaslužuju oproštaj, već je gledao šta je korisnije. Za- 
konodavac tračkih Halkiđana bio je Androdamant iz Regi- 
ja1% koji je doneo zakone o ubistvu i o naslednicima. Me- 
đutim, ne bi se mogao navesti nijedan lično njegov zakon. 
To su moja razmatranja o najvažnijim postojećim država- 
ma i o onim državama koje su zamislili i opisali neki pisci. 


KNJIGA TRECA 


GLAVA PRVA 


1. Pri ispitivanju svakog pojedinog državnog uređe- 


nja, njegove prirode i njegovih osobina treba najpre raz- 
motriti pitanje šta je to uopšte država. Jer danas o tome 
postoje protivrečna mišljenja: jedni kažu da je država 
izvršila neko delo, a drugi da to nije učinila država već 
oligarhija ili tiran. Mi vidimo da se celokupna delatnost 
državnika i zakonodavca kreće oko države, a državno ure- 


đenje je izvestan poredak među ljudima koji žive u državi. 


2. A kako je država složena tvorevina, kao što je, 


uostalom, i svaka druga celina, sastavljena od više delova, 
jasno je da najpre treba uzeti u ispitivanje građanina, jer 


1275a državu sačinjava izvesno mnoštvo građana. Stoga treba 

ispitati koga treba zvati građaninom i ko je uopšte gra- 
đanin. Mišljenja o tome su često podeljena, jer jedan isti 
čovek nije po mišljenju svih građanin. Neko može biti 
građanin u demokratiji a da ne bude to u oligarhiji. 


3. Treba ostaviti na stranu ljude koji ma neki drugi 


način potpadaju pod ovaj naziv, kao što su oni kojima je 
poklonjeno građansko pravo. Građanin, naime, nije gra- 
đanin na osnovu toga što negde živi, jer i meteci! i robovi 
žive zajedno s građanima, niti zato što može da učestvuje 
u pravosuđu na taj način što je i sam podložan osudi i što 
ima pravo da sudi, jer to pripada i onima koji učestvuju 
u pravosuđu preko pravnog zastupnika; međutim, često 
meteci ne učestvuju u tome potpuno, već moraju da uzi- 
maju zastupnika, tako da, u izvesnom smislu, nepotpuno 
učestvuju u takvoj zajednici. 


4, Za njih se, kao i za decu, koja zbog mladosti nisu 


još upisana u spiskove građana, kao i za starce, koji su 


oslobođeni građanskih dužnosti, mora reći da su ipak, u 
izvesnom smislu, građani, ali ne građani u pravom smislu, 
već uz napomenu da su jedni nedorasli a drugi isluženi, 
ili nešto tome slično. Ova napomena ništa ne menja; ovo 
što je rečeno jasno je. Ono što mi tražimo to je apsolutni 
građanin kod koga nema nedostataka koje treba na ovakav 
način ispravljati jer, što se tiče onih kojima su oduzeta 
građanska prava i izgnanika, postoje iste teškoće i ista. 
rešenja. A građanin se ne može ničim drugim bolje defi- 
nisati nego učestvovanjem u pravosuđu i u vlasti. Od 
funkcija vlasti jedne su vezane za rok, tako da ne može 
jedan isti čovek dvaput da ih zastupa ili može tek posle 
određenog vremena, a druge su u pogledu vremena ne- 
ograničene, kao, na primer, sudija porotnik ili skupštinar. 

5. Tu bi se mogla staviti primedba da oni koji vrše 
te dužnosti ne predstavljaju vlast niti učestvuju time u 
vlasti. Ipak je smešno odricati vlast onima u čijim je ru- 
kama odluka o najvažnijim stvarima. Ali tome ne treba 
pridavati veliku važnost jer je to pitanje naziva. Kako 
vlast sudije i učesnika narodne skupštine nema zajed- 
ničkog imena kojim bi obe trebalo nazivati, neka to bude 
radi razlikovanja, vremenski neograničena vlast. Građa- 
nima pak smatramo one koji imaju u njoj udela. Otprilike 
takva bi mogla da bude definicija građanina koja bi naj- 
više mogla da se odnosi na sve one koje nazivamo građa- 
nima. . 


6. Ne treba gubiti iz vida da među stvarima čija su 
načela različita i od kojih jedna stoji na prvom, jedna na 
drugom mestu itd., ili uopšte nema ničeg što bi ih spajaio 
ili ima vrlo malo zajedničkog. Mi vidimo da su državna 
uređenja različita po vrsti i da su jedna gora, a druga 


12756 bolja. Jer oni oblici u kojima se greši i odstupa od načela 


moraju da budu ispod onih u kojima se to ne čini. Kasnije? 
ćemo objasniti šta podrazumevamo pod državama koje 
odstupaju od načela. Stoga i građanin u svakom državnom 
uređenju mora da bude različit. Zato se maločas rečena 
definicija odnosi u prvom redu na građanina u demo- 
kratiji. 

7. Može, doduše, da se odnosi i na građane u drugim 
državnim uređenjima, ali ne mora. Jer u nekim državama 
narod je bespravan a narodna skupština ne postoji već 
samo veće, a i sudska nadležnost je podeljena, kao u Spar- 
ti“, gde parnice koje se tiču ugovora rešavaju efori, i to 

jedni jedne a drugi druge, dok geronti rešavaju parnice 
koje se tiču ubistava a možda neka druga vlast neke druge. 
Isti je slučaj u Karhedonu* gde određeni organi rešavaju 
sve parnice. 

8. Definicija građanina već zahteva ispravku. Jer u 
drugim oblicima državnog uređenja član narodne skupšti- 
ne i sudija nemaju vremenski neograničenu vlast, već je 
imaju oni koji su -određeni za vršenje te vlasti. Pravo 
savetovanja i suđenja dato je ili svima ili nekima od njih 
u svim ili pojedinačnim slučajevima. Prema tome, jasno 
je ko je građanin: građanin jedne države je onaj ko može 
da učestvuje u savetodavnoj i sudskoj vlasti, a država, da 
jednostavno kažem, skup takvih građana sposobnih za 
ekonomski nezavisan život. 


9. Obično se smatra da je građanin čovek čiji su i 
jedan i drugi roditelj, tj. i otac i majka, građani, a ne 
samo jedan. Drugi to proširuju i zahetvaju da mu ded i 
baba ili praded i prababa ili čak još dalji preci budu 
građani. Ali kako je takva definicija čisto politička i po- 
vršna, postavlja se pitanje kako je onaj treći ili četvrti 
predak mogao biti građanin. Stoga je Gorgija iz Leontinaš, 
s jedne strane, možda što je i sam bio u nedoumici, a, 
s druge, da bi se podsmevao, rekao da kao što su avane 
načinili izrađivači avana tako su i građane Larise načinili 
proizvođači građana; jer postoje proizvođači Larišana. 
Stvar je prosta: ako su, prema onome što smo rekli, imali 
učešća u državnoj upravi, bili su građani. Jer nemoguće je 
taj uslov »od oca građanina ili od majke građanke« prime- 
niti na one koji su prvi živeli u državi ili je osnovali. 

10. Možda je još veći problem u tome ko postaje gra- 
đanin kada se stanje u državi promeni, kao što je u Ateni 
uradio Kleisten$*, koji je, posle isterivanja tirana, uveo u 
file mnoge strance, robove i meteke. U ovom slučaju spor- 
na tačka nije ko je građanin, nego da li je s pravom ili 
bez prava građanin. Ipak bi se moglo postaviti pitanje da 
li je onaj ko nije s pravom građanin uopšte građanin, jer 
se reči »bez prava« i »lažan« gotovo poklapaju. Mi vidimo 
da su neki ljudi postali nosioci vlasti bez prava i reći će- 
mo, doduše, da oni upravljaju, ali ne s pravom, a definicija 
građanina zasniva se na vršenju određene vlasti (jer je 
građanin, kao što sam rekao, onaj ko učestvuje u takvoj 
vlasti), pa je jasno da se i za Kleistenove građane mora 
reći da su građani, a da li su s pravom ili nisu, to stoji 


u vezi s maločas izloženim sporom. Nastaje pitanje kada 
se može reći da je država nešto učinila, a kada da država 
nije to učinila, na primer, kada se od oligarhije ili tiranide 
pređe na demokratiju. Jer tada pojedinci neće da izvrša- 
vaju ugovore, pod izgovorom da ih nije sklopila država 
već tiranin, i u mnogim drugim slučajevima slično postu- 
paju kao da se neke države održavaju samo silom, a ne 
zajedničkim interesima. 

11. Čak ako jedna demokratija i počiva na takvoj sili, 
ipak se mora reći da je ono što je učinila vlada te države 
učinila sama ta država, a to isto važi i za oligarhiju i za 
tiranidu. Izgleda da u ovaj problem spada i pitanje kada 
treba reći da država ostaje ista, a kada da postaje druga. 
Sasvim površno ispitivanje ovoga problema uzima za me- 
rilo mesto i ljude. Jer može se desiti da državna teritorija 
ne bude kompaktna i da njeni stanovnici budu razdvojeni 
i da jedni nasele jedan a drugi drugi deo države. Ovaj 
problem, dakle, treba postaviti blaže. Jer kako reč »drža- 
va« ima više značenja, ispitivanje toga problema je na neki 
način olakšano. 

12. Isto tako postavlja se pitanje kada treba sma- 
trati da je od ljudi koji naseljavaju istu teritoriju postao 
jedinstven grad-država. Svakako ne podizanjem zidova, 
jer bi se ceo Pelopones mogao opasati jednim zidom. To 
možda važi za Vavilon i svaki grad koji pre obuhvata je- 
dan narod nego stanovništvo jednog grada.” Priča se da 
još trećega dana po zauzeću Vavilona jedan deo grada to 
nije znao. Ali, biće korisnije drugom prilikom ispitivati 
taj problem, jer državnik mora da vodi računa o veličini 
države, o broju stanovnika i o tome da li je bolje da se 
država sastoji samo od jednog naroda ili od više. 


13. Međutim, kada isti ljudi naseljavaju istu terito- 
Tiju, treba li reći da država ostaje ista sve dok je rasa 
stanovništva ista, iako jedni stalno umiru a drugi se ra- 
đaju, kao što obično kažemo da su reke i izvori isti, i pored 
toga što stalno druga voda izvire i druga otiče? ili treba 


1276b baš zbog toga reći da su ljudi isti ali da se država menja? 


Jer ako je država neka zajednica, i to zajednica građana 
vezanih jednim ustavom, i ako državni ustav postane druk- 
čiji i različit od prethodnog i država nužno postaje druga, 
kao što i za horove koji su jednom komički a drugi put 
tragički, kažemo da su različiti, mada su često u njima 
isti ljudi. i i 

14. Isto tako svaka druga zajednica i sistem postaju 
drukčiji ako se promeni način spajanja; tako, na primer, 
kažemo da je harmonija istih tonova različita ako je jed- 
nom proizvedena na dorski a drugi put na frigijski način.? 
A ako je tako, jasno je da se tek posmatranjem ustava 
jedne države može reći da li je država ista ili se promenila. 
Pri tome je dopušteno davati joj drugo ili isto ime i kada 
je naseljavaju isti ljudi ili posve različiti. Drugo je pitanje 
da li je pravedno ili nije raskidati ugovore kada država 
menja državno uređenje. i 


GLAVA DRUGA 


1. U neposrednoj vezi sa ovim što je sada izloženo 
stoji pitanje da li treba smatrati da je vrlina dobra čoveka 
ista kao i vrlina valjana građanina ili nije. Ako ovo pitanje 
zaslužuje objašnjenje, onda treba najpre shvatiti opštu 
ideju vrline građanina. Kao što je mornar jedan član za- 
jednice, isto to možemo da kažemo i za građanina. Ali 
mada svi brodari nemaju istu ulogu, jer je jedan veslač, 
drugi krmar, treći potkrmar, a četvrti ima neko drugo 
slično zvanje, jasno je da je moguća sasvim tačna defini- 
cija sposobnosti svakoga od njih ali koja je istovremeno u 
izvesnom smislu opšta i primenljiva na sve, jer je spa- 
senje broda posao svih njih i jer svi teže tome. 

2. Isto tako je dobro zajednice posao i dužnost svih 
građana, mada među njima ima razlike, a ono što čini 
državnu zajednicu to je njeno uređenje. Stoga vrlina gra- 
đanina mora da bude vrlina u odnosu na oblik državnog 
uređenja. Ako, dakle, ima više oblika državnog uređenja, 
jasno je da ne može jedna vrlina valjana građanina da 
bude potpuna vrlina, a mi smatramo da je dobar čovek 
onaj koji poseduje potpunu vrlinu. Jasno je, dakle, da 
građanin može da bude dobar i ako nema one vrline koja 
čini čoveka dobrim. 


3. Pri ispitivanju može se i drugim putem doći do 
istog zaključka o najboljem obliku državnog uređenja. Jer 
ako nije moguće da se država sastoji samo od valjanih 
ljudi, ipak svako treba svoj posao dobro da radi, a to se 
može postići samo vrlinom. A kako nije moguće da svi 
ljudi budu međusobno jednaki, nemoguće je i da jedna 

da svi imaju vrlinu koja čini dobrim građanina, ali je 
nemoguće da svi imaju vrlinu koja čini dobrim čoveka, 
sem ako nisu nužno dobri svi građani koji žive u dobroj 
državi. 

4. Uz to, kako se država sastoji od različitih delova 
(kao što se živo biće sastoji od duše i tela, duša od razuma 


i nagona, porodica od čoveka i žene, imanje od gospodara 


i roba, isto tako i država od svega toga i još od drugih 
elemenata različitih po vrsti), vrline svih građana ne mo- 
raju da budu iste kao što ne moraju da budu iste sposob- 
nosti horovođe i običnog horeuta. 

.5. Prema tome, jasno je da vrlina koja čini dobrim 
čoveka nije ista kao vrlina koja čini dobrim građanina. 
Ali da li postoji neko ko u sebi spaja vrlinu valjana gra- 
đčanina i dobra čoveka? Mislim da je valjan upravljač 
ujedno i dobar i razborit, a da državnik mora da bude raz- 
borit. Neki misle da upravljači treba odmah od početka 
da dobijaju drukčije obrazovanje, kao što kraljevi sinovi 
uče veštinu jahanja i veštinu ratovanja. I Euripid!’ kaže: 

»Ne ono što doprinosi uglađenosti već što je potrebno 
državi«, misleći pri tome na obrazovanje vladara. 

6. Ako je, dakle, vrlina dobra vladara i dobra čoveka 
ista i ako je građanin čovek kojim se vlada, onda vrlina 
građanina ne može biti potpuno ista kao vrlina dobra 
čoveka, već mogu biti iste samo vrlina izvesne vrste gra- 
đana i vrlina dobra čoveka. Jer vrlina upravljača i vrlina 
obična građanina nije ista i zato je možda, Jason!! rekao 
da bi gladovao kada ne bi vladao, kao da nije umeo da 
bude običan građanin. 

7. Nego za pohvalu je moći i vladati i pokoravati se 
i izgleda da se vrlina građanina sastoji upravo u tome da 
može dobro i da vlada i da se pokorava. Ako, dakle, uzme- 
mo da je vrlina dobra čoveka da zna da vlada, a građanina 
da zna i da vlada i da se pokorava, obe ove vrline ne za- 
služuju jednaku hvalu. Iz ovog izlaganja jasno je da onaj 
ko vlada i onaj ko se pokorava ne treba da uče isto, već 
jedan jedno a drugi drugo, dok građanin treba da zna i 
jedno i drugo i da uzme učešća i u jednom i u drugom. 

8. Postoji, međutim, i gospodarska vlast!*: pod gospo- 
darskom vlašću podrazumevamo onu vlast koja se odnosi 
na stvari neophodne za život, i onaj ko njima upravlja 
ne mora da zna da ih pravi, već da se njima služi. Ono 
prvo je posao robova, a pod tim podrazumevam biti u 

stanju obavljati služinske poslove. Robova pak ima više 
vrsta, jer ima i više vrsta poslova. Jedan deo robova čine 


1277b rukotvorci; to su, kao što im samo ime kaže, oni koji žive 

od svojih ruku, a među njih spadaju i radnici. Zato u 
nekim državama radnici nisu mogli da uzmu udela u vla- 
sti pre nego što je nastala ekstremna demokratija. 

9. Prema tome, poslove i dužnosti onih koji su odre- 
đeni da se pokoravaju ne treba da uče ni dobar čovek ni 
državnik niti dobar građanin, osim ako je katkad to njima 
samima potrebno, jer se ne dešava da neko bude čas gos- 
podar a čas rob. Ali postoji druga vrsta vlasti kojom se 
upravlja slobodnim ljudima i jednakim po poreklu. Za 
takvu vlast kažemo da je politička, i onaj ko hoće da 
vlada treba nju da nauči pokoravajući se najpre i sam, 
kao što zapovednik konjice nauči da zapoveda tek pošto 
je sam bio običan konjanik i kao što strateg nauči da bude 
strateg tek pošto je bio običan vojnik u četi i vodu. Stoga 
je dobro rečeno da neće umeti dobro da vlada onaj ko nije 
naučio da se pokorava. 

10. Sposobnost vladanja i sposobnost pokoravanja su 
različite, ali dobar građanin treba da zna i da može i da 
vlada i da se pokorava, i u tome se baš i sastoji vrlina 
građanina da poznaje vlast nad slobodnim ljudima i s jed- 
nog i s drugog aspekta. I dobar građanin treba da poseduje 
obe te vrline, iako je drukčija mudrost i pravednost onoga 
ko vlada i onoga ko se pokorava. Jasno je da vrlina, na 
primer pravednost čoveka koji se pokorava, ali pri tome 
slobodnog, ne može da bude jednaka vrlini dobra čoveka, 
već ima dva vida od kojih je jedan pogodan za vladanje 
a drugi za pokoravanje. Isto tako drukčija je hrabrost 
čoveka a drukčija hrabrost žene, jer bi čovek, hrabar tako 
kao što je žena hrabra, izgledao kukavica, a žena bi iz- 
gledala brbljiva ako bi bila tako skromna kako priliči 
muškarcu. Pa i u vođenju domaćinstva su muž i žena 
različiti jer je dužnost muškarca da pribavlja, a žene 
da čuva. 

11. Jedino je razboritost vrlina svojstvena baš uprav- 
ljaču. Izgleda, naime, da ostale vrline treba da budu za- 
jedničke i upravljačima i potčinjenima, ali vrlina potči- 
njenoga nije razboritost već pravilno shvatanje. Tako je 
izrađivač frula potčinjen dok je frulaš koji se njome služi 
upravljač. Prema tome, jasno je da li je vrlina dobra čo- 
veka i valjana građanina ista ili nije i u kom smislu je 
ista, a u kome različita. 

GLAVA TREĆA 


1. Što se tiče pojma »građanin«, ostaje još jedno pi- 
tanje: da li je građanin u pravom smislu reči onaj ko ima 
prava da uzme učešća u vlasti ili građanima treba sma- 
trati i obične radnike? Ako, dakle, i one kojima nije 
dostupna vlast treba smatrati građanima, nemoguće je 
da vrlina svakoga građanina bude onakva [kakvu smo mu 
mi pripisali], jer je onda i radnik građanin. A ako niko od 
tih ljudi nije građanin, kamo ih treba svrstati?, jer niti 
su meteci niti stranci. Ili ćemo, s te tačke gledišta, reći 
da to nije ništa nelogično, jer ni robovi ni oslobođenici ne 
spadaju u one o kojima smo govorili [građane]. 


2. Istina je da ne treba sve one bez kojih država ne 
može da opstane smatrati građanima. Ni deca nisu gra- 
đani u tom smislu u kome su ljudi građani, već su ljudi 
apsolutni građani a deca pod izvesnim uslovima, jer su i 
deca građani ali ne potpuni. U stara vremena je kod nekih 
naroda radnik smatran kao rob ili stranac, i stoga su mnogi 
od njih i danas takvi. Ali država koja ima najbolje uređe- 
nje neće dati radniku građanska prava. A ako je i radnik 
građanin, onda treba reći da građanska vrlina o kojoj smo 
govorili nije vrlina svakoga građanina, ni samo slobod- 
noga, već svih onih koji ne moraju da rade za neophodne 
životne potrebe.!3 

3. Od ljudi koji se bave tim poslovima jedni su ro- 
bovi — to su oni koji rade za jednog čoveka — a drugi, 
koji rade za zajednicu su državni robovi i teti. I s malo 
razmišljanja jasno je odavde kakav je njihov položaj. Bliže 
objašnjenje učiniće jasnijim ovo što smo rekli. Jer kako 
ima više oblika državnog uređenja, mora da bude i više 
vrsta građana, pogotovu potčinjenih građana, tako da u 
nekom državnom uređenju radnik i tet moraju da budu 
građani, a u drugom, ako je to ono koje se zove aristo- 
kratija i u kome se položaji dodeljuju po vrlini i po zasluzi, 
to je nemoguće. Naime, onaj ko živi životom radnika ili 
teta ne može da neguje vrlinu. 


4. U oligarhijskim državama najamni radnik ne može 
da bude građanin zato što se učešće u vlasti određuje vrlo 
visokim cenzom, ali zanatlija može jer su mnoge zanatlije 
bogati. U Tebi je postojao zakon po kome onaj ko se naj- 
manje deset godina nije uzdržavao od trgovine na agori 
nije mogao da uzme učešće u vlasti. Ali u mnogim drža- 


61 


vama zakon podiže strance na položaj građanina, Jer, u 
nekim demokratskim državama onaj ko je rođen od majke 
građanke građanin je. 


5. U mnogim državama isto tako stoji stvar s neza- 


konito rođenom decom. Ali takvi ljudi postaju građani 
samo u nedostatku pravih građana, i takvi su zakoni na 
snazi zbog nedostatka ljudstva.“ Međutim, čim stanov- 
ništvo počne da raste, postepeno se izuzimaju najpre oni 
čiji su i otac i majka bili robovi, zatim oni čija je samo 
majka građanka i najzad građani ostaju samo oni kojima 
su i otac i majka bili građani. 

6. Prema tome, jasno je da ima mnogo vrsta građana 
i da se kada se kaže »građanin« najčešće misli na čoveka 
koji može da uzme učešće u počasnim položajima. U tom 
smislu i Homer kaže »kao nekog došljaka koji nema ni- 
kakvih počasti«lš, jer onaj ko nema učešća u počasnim 
položajima je kao metek. A gde se to taji, čini se radi toga 
da se obmanu sugrađani. Iz ovoga što je dosad rečeno 

čoveka ista kao vrlina koja čini dobrim građanina ili ih 
treba razlikovati, i jasno je da se u jednoj državi ta dva 
pojma poklapaju a u drugoj ne, i u toj drugoj nije svaki 
građanin isto što i dobar čovek, već je to samo državnik, 
ili onaj ko, bilo sam bilo zajedno s drugima, odlučuje ili 
je u stanju da odlučuje o zajedničkim interesima. 


GLAVA ČETVRTA 


1. Pošto smo to utvrdili, prelazimo na razmatranje da 
li treba pretpostaviti jedan ili više oblika državnog uređe- 
nja, a ako treba više, onda koje i koliko, i koje su razlike 
među njima. Oblik državnog uređenja je organizacija svih 
vlasti a naročito organizacija vrhovne vlasti, jer je uprav- 
ljanje državom najviša vlast, a njena organizacija — oblik 
državnog uređenja. U demokratskim državama, na primer, 
suverena vlast nalazi se u rukama naroda, a u oligarhij- 
skim, naprotiv, u rukama malog broja ljudi, i zato kažemo 
da su ti oblici državnog uređenja različiti. Isto to ćemo 
reći o ostalim oblicima državnog uređenja. 


2. Ali pre svega treba ustanoviti radi čega je nastala 
država i koliko ima vrsta vlasti koje se odnose na čoveka 
i na život u zajednici. U ranijim izlaganjima! u kojima 

smo raspravljali o vođenju domaćinstva i o gospodarskoj 
vlasti već smo rekli da je čovek po svojoj prirodi društ- 
veno biće. Stoga ljudi, i kada im nije potrebna među- 
sobna pomoć, teže zajedničkom životu. 


3. Opšti interes sjedinjuje ljude utoliko ukoliko svako 
ima udela u srećnom životu. To je, dakle, najviši cilj 
kome teže svi i zajedno i pojedinačno. Ali ljudi se 
združuju i radi samoga života, jer i u životu samom po 
sebi možda ima nešto sreće, i drže se državne zajednice 
radi samog života da ih ne bi odviše zala snašlo u životu. 
Mnogi ljudi podnose i velika zla iz strasne ljubavi prema 
životu, kao da u njemu vlada samo sreća i uživanje. 


4. Lako je razlikovati pomenute vrste vlasti tim pre 
što o njima često raspravljamo u raspravama namenjenim 
široj javnosti.!7 Gospodarska vlast, mada uistinu podjed- 
nako koristi i robu i gospodaru, ako ih je priroda takvima 
stvorila, ipak ima više u vidu interese gospodara, dok su 
interesi roba sekundarni jer gospodarska vlast ne može 
da postoji kada nema robova. 


5. Međutim, vlast nad decom, ženom i celom porodi- 
com, vlast koju mi zovemo domaćinskom, postoji ili radi 
potčinj enih ili ima u vidu Zajedničke interese i domaćina 
i porodice. Sama po sebi ta vlast ima u vidu interese 
potčinjenih kao što je slučaj i kod drugih veština, na 
primer lekarske ili gimnastičke, ali uzgred može da bude 
korisna i za onoga ko je vrši. Jer ništa ne smeta da učitelj 
gimnastike bude katkad i sam jedan od vežbača, kao što 
je i krmar uvek jedan od brodara. Učitelj vežbanja i 
krmar imaju u vidu dobro onih koji im se potčinjavaju, 
ali kada i oni sami postaju jedni od tih, tada uzgred uzi- 
maju učešća u koristi koja odatle proizlazi jer jedan 
postaje brodar a drugi vežbač, mada je u stvari učitelj 
vežbanja. 

6. Zato, kada je država zasnovana na jednakosti i 
raznovrsnosti građana, građani traže da naizmenično uče- 
stvuju u državnoj upravi. Ranije su ljudi, što je sasvim 
prirodno, zahtevali da svako, kada dođe na njega red, 
vrši izvesnu javnu dužnost, a posle da se neko drugi 
brine o njegovu dobru, kao što se ranije i on sam, dok 
je bio na vlasti, starao o dobru drugih. A danas, zbog 
koristi koju donosi vršenje javnih poslova i vršenje vlasti, 
ljudi žele da neprestano vladaju, kao da neprekidna vlast 

donosi zdravlje bolesnim vladarima, jer bi jedino u tom 
slučaju ljudi mogli da tako strasno žele vlast. 
7. Jasno je, prema tome, da su svi oni oblici državnog 


uređenja koji imaju u vidu opštu korist ispravni i apso- . 


lutno pravedni; naprotiv, svi oni oblici državnog uređe- 
nja koji se staraju samo o koristi onih koji su na vlasti 
izopačeni su i odstupaju od ispravnih oblika državnog 
uređenja, jer u njima odnos upravljača i potčinjenih liči 
na odnos gospodara i roba, dok je država zajednica slo- 
bodnih ljudi.!8 Pošto smo to utvrdili, sledeći zadatak je 
razmatranje oblika državnog uređenja, koliko ih ima i 
koji su. Najpre treba ispitati one ispravne, pa kada njih 
definišemo, biće jasna i odstupanja. 


GLAVA PETA 


1. Državno uređenje i državna uprava označavaju 
jedno te isto, a državna uprava je isto što i suverena vlast 
u državi, koja nužno pripada ili jednom čoveku ili malom 
broju ljudi ili većini. Oni oblici državnog uređenja u ko- 
jima jedan čovek ili malo njih ili većina vlada na opštu 
korist su nužno ispravni, a oni pak u kojima se vodi 
računa samo o interesu tog jednog čoveka ili manjine ili 
većine koja vlada predstavljaju izopačavanja. Jer ili ne 
treba sve članove zajednice nazivati građanima ili i oni 
treba da uzmu učešća u koristi [koju donosi vršenje javne 
službe]. 

2. Onu monarhiju koja ima u vidu opšte interese 
obično nazivamo basilejom [kraljevstvom], a vlast malog 
broja ljudi, ali više od jednog, aristokratijom, bilo zbog 
toga što se vlast nalazi u rukama najboljih, bilo zbog toga 
što je usmerena na najveće dobro i države i njenih sta- 
novnika. Ali kada većina upravlja državom u opštem inte- 
resu, onda se državno uređenje naziva politejom imenom 
zajedničkim za sva državna uređenja", 

3. I to se s pravom čini. Moguće je da se jedan čovek 

dostigne visoki stepen savršenstva u svakoj vrlini sem u 
ratnoj, jer ona nastaje u masi. Zato u takvom državnom 
uređenju najveću vlast imaju ratnici, i u njoj učestvuju 
oni koji imaju oružja. 

4. Odstupanja od ovih oblika državnog uređenja su: 
tiranida od basileje, oligarhija od aristokratije, demokra- 

tija od politeje. Jer tiranida je monarhija koja ima u vidu 
samo interese monarha, oligarhija interese bogataša, a 
demokratija interese siromaha. Nijedna od njih nema u 
vidu opšte interese. Potrebno je malo detaljnije objasniti 
kakav je svaki pojedini od ovih oblika državnog uređenja, 
jer tu ima izvesnih teškoća. Onaj ko pri svakom istraživa- 
nju postupa kao filosof i nema u vidu samo praktičnu 
primenu, ne sme ništa da previdi niti da propusti, već 
treba da pokaže istinu o svakoj stvari. 

5. Kao što sam rekao, tiranida je despotska vlast 
jednog čoveka nad državnom zajednicom, oligarhija — 
kada vrhovnu vlast imaju bogataši, demokratija, naprotiv, 
kada je nemaju posednici velikog bogatstva već siromasi. 
Prva teškoća tiče se same definicije. Jer ako bi bogataši, 
kojih bi bilo više, imali vrhovnu vlast u državi, onda bi 
to bila demokratija, jer bi se vrhovna vlast nalazila u 
rukama većine; a ako bi se, s druge strane, gde dogodilo 
da siromašnih bude manje nego bogatih ali da budu jači 
i uzmu u svoje ruke vrhovnu vlast u državi, a takvo 
uređenje u kome vlast ima mali broj ljudi zove se oli- 
garhija, onda bi, prema tome, izgledalo da razgraničenja 
između pojedinih oblika državnog uređenja i njihove de- 
finicije nisu dobre. 

6. No ako bi se pojam manjine spojio sa pojmom 
bogatstva, a pojam većine s pojmom siromaštva, pa prema 
tome nazvao oblik državnog uređenja — oligarhijom onaj 
u kome vlast ima bogata manjina a demokratijom onaj 
u kome upravlja siromašna većina, ipak postoji jedna 
druga teškoća. Jer ako ne postoji ni jedan drugi oblik 
državnog uređenja osim ovih pomenutih, kako onda naz- 
vati državna uređenja o kojima smo upravo govorili — 
ono u kome vrhovnu vlast ima bogata većina ili siromašna 
manjina? l 

7. Razlozi govore za to da je vlast manjine u oligar- 
hiji ili većine u demokratiji stvar slučaja, zbog toga što 
uvek ima malo bogatih, a mnogo siromašnih. Otuda pro- 
izlazi da merila za razlikovanje oligarhije i demokratije 
nisu ona koja smo pomenuli. Ono čime se oligarhija i 
demokratija međusobno razlikuju, to su siromaštvo i bo- 
gatstvo. Oligarhija je nužno takvo uređenje u kome gra- 
đani vladaju zato što su bogati, bez obzira da li su u 
manjini ili većini, a demokratija takvo gde vladaju siro- 
masi. Obično biva, kao što smo rekli, da bogatih ima malo, 

a siromašnih mnogo. Bogatstvo pripada malom broju ljudi, 
ali sloboda pripada svima, i zbog toga nastaje međusobna 
borba oko upravljanja državom. 

8. Da vidimo najpre koja se državna uređenja obično 
smatraju oligarhijama i demokratijama i šta je pravda s 
gledišta oligarhije, a šta s gledišta demokratije. Jer svi se 
drže neke pravde, ali samo do izvesnog stepena i kažu da 
nije sve što je pravedno apsolutno pravedno. Tako, na 
primer, izgleda da je jednakost pravedna — i jeste, ali 
ne za sve nego samo za jednake; isto tako se i nejednakost 
čini pravednom ali ne svima nego samo nejednakima. Oni, 
međutim, gube iz vida o kome sude i zato sude rđavo. 
A to stoga što se sud tiče njih samih a ljudi su većinom 
rđave sudije kada su oni sami u pitanju. 

9. Kako je pravda samo relativna, bilo da se odnosi 
na ljude ili na stvari, ljudi se, kao što sam rekao u Etici", 
slažu u pogledu jednakosti stvari, a razilaze u pogledu 
jednakosti lica, u prvom redu zbog maločas rečenog raz- 
loga: stoga što ljudi rđavo sude kada se tiče njih samih, 
a zatim i stoga, što ljudi, govoreći do izvesnog stepena 
pravedno, zamišljaju da govore apsolutno pravedno. Tako 
jedni, koji ma u čemu, na primer u bogatstvu, nisu jed- 
naki drugima, smatraju da im uopšte nisu jednaki, a drugi, 
koji su u nečem, na primer u slobodi, ravni drugima, 
smatraju da su im u svemu jednaki. 

10. Ali ni u jednom ni u drugom slučaju ne pominju 
ono što je najbitnije. Jer ako su se ljudi ujedinili i sastali 
samo radi sticanja imanja, a u državi učestvuju prema 
bogatstvu, onda bi mogao da nadjača oligarhijski princip. 
jer nije pravedno da od sto mina kapitala i interesa koji 
on donosi dobije iste delove onaj ko je dao jednu minu i 
onaj ko je dao sve ostalo. Ali ljudi se nisu ujedinili samo 
radi života nego radi srećnog života (jer bi inače postojala 
država robova i drugih živih bića, a ona ne postoji zato 
što oni nemaju udela u sreći niti mogu da žive po slo- 
bodnoj odluci). Ljudi se nisu ujedinili ni zbog savezništva, 

kako im ne bi ko učinio nepravdu, niti zbog razmene niti 
zbog potreba jednih za drugima; inače bi se Tirseniž! i 
Karhedonci i svi oni koji su povezani međusobnim ugovo- 
rima smatrali građanima jedne države. 


11. Oni imaju ugovore o uvozu, ugovore o tome da 
jedni drugima ne čine nepravdu i pismene ugovore o sa- 

svoje i ne brinu se o tome kakvi treba oni drugi da budu, 
niti o tome da nijedan od članova saveza ne bude nepra- 
vedan ili nepošten, već samo kako ne bi jedni drugima 
činili nepravdu. O vrlinama i porocima građana razmiš- 
ljaju oni koji se brinu o dobrom zakonodavstvu. Prema 
tome, jasno je da država koja se s pravom tako zove, a 
ne samo po imenu, treba da vodi računa o vrlini, inače će 
državna zajednica postati vojni savet koji će se od uda- 
ljenih saveznika razlikovati samo po svojoj teritoriji. Tada 
zakon postaje ugovor, koji, kako je rekao sofist Likofron??, 
jamči očuvanje međusobnih prava, ali nije u stanju da 
građane čini dobrim i pravednim. 

12. Očigledno je da je to zaista tako. Jer kada bi se 
teritorije i spojile u jednu tako da se gradovi Megara i 
Korint”: dodiruju zidovima, ipak to ne bi bila jedna drža- 
va, pa ni onda kada bi građani jedne i druge države stu- 
pali u međusobne brakove, i pored toga što je brak veza 
koja je za države bitna. Isto tako ne bi bila država ni 
onda kada bi neki građani živeli odvojeno, ali ipak ne 
toliko daleko da ne mogu međusobno da saobraćaju, i 
ako bi imali zakone o tome da jedni drugima ne čine 
nepravdu pri razmeni; na primer, ako bi jedan bio drvo- 
delja, drugi zemljoradnik, treći kožar i četvrti nešto slično 
i ako bi ih bilo i deset hiljada, oni ipak ne bi imali ničeg 
zajedničkog sem ovog što smo pomenuli, tj. trgovačkih 
odnosa i vojnog saveza. 

13. A zašto? Svakako ne zato što zajednice nisu bile 
teritorijalno dovoljno bliske. Jer kada bi se i ujedinili oni 
čija zajednica počiva na tim osnovama, ipak bi za svakoga 
od njih država bila njegova kuća i pomagali bi jedni 
drugima samo kao članovi vojnog saveza protiv onih koji 
im čine nepravdu, tako da, u očima pažljivog posmatrača, 
oni ne bi predstavljali državu, ako bi [teritorijalno ujedi- 
njeni], zadržali iste odnose kao i pre kada su bili odvo- 
jeni. Jasno je, prema tome, da državu ne čini jedinstvena 
teritorija i da država nije nastala radi toga da se spreče 
međusobne nepravde niti radi trgovačkih odnosa. To su, 
svakako, potrebni uslovi da bi država nastala, ali ni onda 
kada postoje svi ti uslovi, još uvek ne postoji država. 
Država, to je zajednica koja ima za cilj srećan život i 
porodica i robova, život potpun i ekonomski nezavisan. 


14. To svakako neće moći da se ostvari ako ljudi ne 
budu živeli na jednom mestu i ako ne budu stupali u 

bračne veze. Otuda su u državama nastale porodične za- 
jednice, fratrije, sveštenička udruženja i drugi obliei za- 
jedničkog života. Sve je to rezultat prijateljstva, jer pri- 
jateljstvo je želja da se živi zajedno. Cilj države je, dakle, 
srećan život građana i sve ovo postoji radi tog cilja. A 
država je zajednica rodova i sela koja im omogućuje pot- 

srećan i lep život. Prema tome, država postoji radi delanja 
prema moralnim zakonima, a ne naprosto radi zajedničkog 
života. 

15. Stoga oni koji najviše doprinose takvoj zajednici 
imaju u državi većeg udela od onih koji su im po slobodi 
i poreklu jednaki ili čak viši, ali im nisu dorasli po gra- 


đanskoj vrlini, i od onih koji ih prevazilaze bogatstvom, 


ali koje oni prevazilaze vrlinom. Iz ovoga što je rečeno 
jasno je da svi oni čija se mišljenja u pogledu državnog 
uređenja razilaze imaju delimično pravo. 


GLAVA ŠESTA 


1. Problem je u tome kome treba da pripadne vrhov- 
na vlast u državi — da li masi, ili bogatašima, ili ljudima 
visoka morala, ili jednom čoveku najboljem od svih, ili 
tiraninu. Izgleda da svako od ovih rešenja ima svojih 
teškoća. Kakvih naime? Ako bi siromasi, zato što ih ima 
više, razdelili imanja bogataša, onda to ne bi bila neprav- 
da, jer, tako mi Diva, vrhovna vlast smatra da je to pra- 
vedno. Šta onda u krajnjoj liniji treba smatrati neprav- 
dom? I ako bi, opet, većina celokupnog stanovništva po- 
delila imanja manjine, jasno je da bi to upropastilo 
državu. Vrlina, međutim, ne upropašćuje onoga ko je ima 
niti pravednost deluje razorno na državu, pa je, prema 
tome, jasno da taj zakon ne može da bude pravedan. 

2. Inače bi i sve ono što tiranin uradi moralo da bude 
pravedno, jer se on, budući jači, služi silom kao i masa u 
odnosu na bogataše. Ali, da li bi bilo pravedno da upravlja 
manjina i bogataši? Ako i oni čine isto i grabe i otimaju 
imovinu mase, da li je to pravedno? [Ako je ono prvo pra- 
vedno] onda je i ovo drugo. Očigledno je dakle, da je sve 
to rđavo i nepravedno. 

3. Ne bi li trebalo da vladaju ljudi visoka morala i 


da oni imaju vrhovnu vlast nad svima? U tom slučaju bi 
svi ostali morali biti bez počasti, jer bi bili lišeni počasti 


koju donosi vlast. Mi, naime, smatramo da je vršenje 
vlasti počast, a ako uvek vladaju jedni te isti, onda ostali 
moraju da budu bez počasti. Nego, ne bi li bilo bolje da 
vlast prapada jednom čoveku, najvaljanijem od svih? Ali 
to još uvek liči na oligarhiju, jer bi onda još veći broj 
ljudi bio bez počasti. Možda bi se moglo primetiti da nije 
dobro da vrhovna vlast uopšte pripada čoveku a ne zakonu, 
zato što je čovekova duša podložna strastima, ali ako je 
zakon oligarhijski ili demokratski, kakva će onda biti 
razlika u odnosu na postojeće teškoće. Desiće se isto ono 
što smo već napred rekli, 

4. O ostalim pitanjima biće govora drugom prilikom.” 
Shvatanje da vrhovna vlast pre treba da pripada masi 
nego najboljim malobrojnim ljudima možda bi moglo da 
bude rešenje pa bi, iako i tu ima izvesnih teškoća, ipak 

i nije na svom mestu, ipak mogu, tako ujedinjeni, da 
budu bolji od onih, ne kao pojedinci već kao celina, kao 
što gozba pripremljena zajedničkim doprinosom može da 
bude bolja od one koju o svom trošku pripremi jedan 
čovek. Jer, pošto ih ima mnogo, svako raspolaže jednim 
delom vrline i razboritosti i, kada se sjedine, onda masa 
naliči na čoveka sa mnogo nogu i ruku i mnogo osećaja, 
mnogo karaktera i inteligencije. Stoga masa bolje ocenjuje 
muzička i pesnička dela jer jedni ocene jedan, drugi drugi 
deo, a svi sve. 

5. Istinski moralni ljudi razlikuju se od pojedinca iz 
mase onako kao što se, kako kažu, lepi razlikuju od onih 
koji nisu lepi i kao što se umetnička slika razlikuje od 
stvarnosti, naime time što je ono što je rasuto tu i tamo 
ovde sjedinjeno u celinu, jer se, u pojedinačnim slučaje- 
vima, na jednom čoveku mogu naći oči lepše nego na 
slici, a na nekom drugom čoveku neki drugi deo. Nije 
sasvim jasno da li ta razlika između mase, s jedne, i 
malog broja moralnih ljudi, s druge strane, može da po- 
stoji u svakom narodu i u svakoj masi. Kod ponekih to je, 
tako mi Diva, nemoguće, jer bi onda to isto moglo da važi 
i za životinje. Pa ipak, čime se, da tako kažem, poneki 
narodi razlikuju od životinja? Međutim, ništa ne smeta 
da za izvesnu masu ovo što smo rekli bude istina. 

6. Stoga bi se, pomoću ovoga, možda mogao rešiti 
napred pomenuti problem i jedan drugi s njim u vezi — 
kakvu vlast treba da imaju slobodni ljudi i građanska 

masa u koju spadaju svi oni koji nisu ni bogati niti se 
imalo ističu ličnom vrednošću, Opasno je da oni imaju 
udela u najvišim vlastima, jer će, s jedne strane, zbog 
nedostatka pravednosti činiti nepravde, dok će, s druge 
strane, zbog nerazboritosti praviti greške. Ali isto tako je 
opasno isključiti ih iz vlasti i ne dati im nikakva udela. 
Jer takva država u kojoj ima mnogo ljudi bez počasti i 
siromašnih mora da bude puna neprijateljskih elemenata. 
Ostaje dakle, da im se da učešće u savetodavnoj i sudskoj 
vlasti. 

7. Stoga su im Solon i neki drugi zakonodavci pre- 
pustili izbor organa vlasti i pravo da ih pozivaju na od- 
govornost, ali im nisu dopustili da upravljaju kao poje- 
dinci. Jer oni su, svi zajedno, dovoljno inteligentni i, po- 
mešani s najboljima, mogu da koriste državi isto onako 
kao što je ne sasvim jaka hrana pomešana s jakom koris- 
nija od jake ako ove ima malo. Ali uzet pojedinačno 
[čovek iz mase] nije potpuno sposoban da sudi. 

8. Prvi problem koji postavlja takav državni pore- 
dak sastoji se u tome što izgleda da je onaj ko je u 
stanju da izleči bolesnika i da mu povrati zdravlje pozvan 
da sudi o tome ko dobro leči, a to je lekar. Isto to važi i za 

veštine. I kao što lekar treba da polaže račune pred leka- 
rima, tako treba i ostali pred sebi sličnima. A lekar je 
onaj čovek koji se bavi tim zanimanjem, koji svestrano 
poznaje medicinu i, na trećem mestu, onaj ko je obrazo- 
van u toj veštini. Jer ima izvesnih ljudi koji su obrazo- 
vani tako reći u svim veštinama i mi možemo da pre- 
pustimo ocenu obrazovanim ljudima isto kao i stručnja- 
cima. 


9. Dalje, izgleda da isto tako stoji stvar i sa izborom 


organa vlasti, jer je pravilan izbor posao stručnjaka; tako 


je izbor geometra posao geometra, a izbor krmara posao 
onih koji se u to razumeju. Pa ako se poneki laici razu- 
meju u neke poslove i veštine, ipak se ne razumeju bolje 
nego stručnjaci. Prema tome, masi ne treba dati pravo 
da bira organe vlasti niti da ih poziva na odgovornost. 

10. Ali ako ta masa nije na sasvim niskom stupnju, 
onda možda ovaj zaključak nije sasvim tačan s napred 
navedenog razloga: zato što će svaki pojedinac biti, 
doduše, gori sudija od stručnjaka, ali će svi zajedno biti 
bolji ili bar ne gori sudije i zato što o nekim stvarima ne 


može da sudi samo onaj ko ih je načinio niti je on u 
stanju da da najbolji sud. To važi za sva ona dela o 
kojima mogu da sude i oni koji ne raspolažu veštinom 
da ih načine. Na primer, kuću može da oceni ne samo 
onaj ko ju je načinio već će je bolje oceniti onaj ko se 
njome služi, tj. domaćin; isto tako će krmu bolje oceniti 
krmar nego graditelj, a gozbu bolje gost nego kuvar. 
Tako bi se možda moglo postići zadovoljavajuće rešenje 
ovog problema. 

11. Ali postoji jedan drugi problem u vezi sa ovim. 
Izgleda, naime, besmisleno da prosti, obični ljudi odlučuju 
o važnijim stvarima nego visoko moralni i obrazovani 
ljudi, a polaganje računa od strane organa vlasti, izbor 
tih organa su stvari od najvećeg značaja, a one su, kako 
smo rekli*5, u nekim državama poverene narodu, jer o 
svemu tome odlučuje narodna skupština. Pa ipak, u na- 
rodnoj skupštini učestvuju, savetuju i sude ljudi s malim 
cenzom i svih godina starosti, dok su blagajničke, stra- 
teške i ostale najviše funkcije u vlasti poverene onima s 
velikim cenzom. 

12. Međutim, i ovaj bi se problem mogao rešiti na 
sličan način. Možda je, naime, ovo sasvim ispravno, jer 
nije sudija niti član veća niti skupštinar organ vlasti, 
već je organ vlasti sud i veće i narod, a svako od ovih 
pomenutih je samo deo ovih organa, tj. ja smatram već- 
nika, skupštinara i sudiju samo delovima. Prema tome, 
pravedno je da masa odlučuje o stvarima od veće važ- 
nosti jer se narodna skupština, veće i sud sastoje od 
mnogo ljudi i cenz svih njih je veći nego cenz jednog 
čoveka ili nekoliko njih koji zauzimaju visoke funkcije 
u vlasti. Taj smo problem, dakle, rešili na taj način. 

13. Iz prvog problema koji smo postavili proizlazi 
sasvim jasno da vrhovna vlast treba da pripada mudro 
sastavljenim zakonima, a nosioci vlasti, bilo da je jedan 
ili više, treba da raspolažu tom vlašću samo utoliko 
ukoliko zakoni nisu precizni, jer nije lako opštim odred- 
bama obuhvatiti sve pojedinačne slučajeve. Ali još uvek 
ne znamo kakvi treba da budu mudro sastavljeni zakoni 
i taj stari problem i dalje ostaje problem. Jer isto 
onako kao državna uređenja i zakoni moraju da budu 
rđavi ili dobri, pravedni ili nepravedni. Pored toga, jasno 
je da zakone treba donositi u skladu s državnim uređe- 

njem. A ako je tako, onda je isto tako jasno da zakoni 
u dobrim državama moraju biti pravedni a u izopačenim 
državnim uređenjima nepravedni, 


GLAVA SEDMA 


1. Krajnji cilj svih nauka i umetnosti jeste dobro, 
a najveće dobro je cilj najviše nauke, nauke o državi 
[politike]. Dobro za kojim država teži jeste pravda, a to 
je opšta korist. Svi misle da je pravda neka vrsta jedna- 
kosti i donekle se slažu s filosofskim raspravama u kojima 
raspravljamo o moralu?*%, Oni utvrđuju šta je to pravda, 
na koga se primenjuje i kažu da među jednakima mora 
da vlada jednakost. Ali ne sme se gubiti iz vida kakve 
ljude treba smatrati jednakima a kakve nejednakima. 
To je problem koji spada u filosofiju države. 

2. Možda bi se moglo reći da funkcije u vlasti treba 
dodeljivati nejednako prema stepenu morala [koji gra- 
đanin nosi u sebi], iako su građani u svemu ostalom 
jednaki i nimalo se ne razlikuju. Jer kada su ljudi 
različiti, onda su i pravda i zasluga za njih različite. Ali 
ako je to tačno, onda će oni koji prevazilaze druge svo- 


- jom bojom, visinom ili bilo kojom drugom osobinom 


imati izvesnu prednost u političkim pravima. Ili je to 
očigledna zabluda? To se jasno vidi iz ostalih nauka i 
umetnosti. Ne treba, naime, frulašima plemenitijeg po- 
rekla, koji su po veštini jednaki drugima frulašima, 
davati bolje frule, jer neće ništa bolje svirati, već bolji 
instrument treba dati onome ko se ističe svojom 
veštinom. 

- 3. A ako ovo što kažemo još nije dovoljno jasno, 
treba da nastavimo malo dalje da bismo objasnili. Re- 
cimo da neki čovek u auletskoj veštini nadmašuje druge, 
a mnogo zaostaje za njima po poreklu i lepoti, ipak njemu 
treba dati bolje frule, mada je svaka od ovih osobina, 
mislim na plemenito poreklo i lepotu, veće dobro nego 
auletska veština i mada te osobine srazmerno više pre- 
mašuju auletsku veštinu nego što on svojom veštinom 
premaša njih. Inače bi i prednost u bogatstvu i plemeni- 
tom poreklu morala da ima uticaja na umetničko 
stvaranje, ali u stvari ga nema. $ 

4. Po ovom rezonu mogla bi se sva dobra među- 
sobno porediti. Jer ako izvesna visina predstavlja neku 


prednost, onda bi se i visina uopšte mogla suprotstaviti 
bogatstvu i slobodi. Stoga, ako se jedan čovek odlikuje 
visinom više nego drugi vrlinom i ako visina uopšte 
može da nadmaša vrlinu, onda se sve kategorije mogu 
međusobno porediti. Jer ako tolika i tolika visina vredi 
više nego tolika i tolika vrlina, onda je jasno da postoji 
izvesna visina koja je jednaka izvesnoj vrlini. 

5. A kako je to nemoguće, onda je jasno da i u 
politici, u borbi za vlast, merilo ne može, prirodno, đa 
bude svaka nejednakost [prednost], jer ako su jedni spori 
a drugi brzi, to nije razlog da jedni imaju veća a drugi 
manja politička prava, već ta razlika donosi priznanje 
i čast u gimnastičkim utakmicama. Ovde, međutim, mora 
da dođe do neslaganja između onih koji čine državu. 
Stoga ljudi plemenita porekla, slobodni ljudi i bogataši 
opravdano polažu pravo na prvenstvo u počastima. U 
državi, naime, mora da bude slobodnih ljudi i ljudi koji 
plaćaju porez jer državu ne mogu da sačinjavaju samo 
siromašni ljudi baš kao što ne mogu da je sačinjavaju 
samo robovi. 

6. A ako su državi potrebni ovi elementi, onda je 
jasno da su joj potrebne i pravda i vojnička sposobnost, 
jer bez toga država ne može da opstane, s tom razlikom 
što bez onih prvih elemenata država uopšte ne može da 
postoji, a bez ovih drugih državom se ne može dobro 
upravljati. U odnosu na samu egzistenciju države izgleda 
opravdano da se oni koji poseduju sve ove ili bar neke 
od ovih osobina bore za svoja prava, ali u odnosu na 
srećan i dobar život, obrazovani i moralni ljudi imali bi, 
kao što smo već rekli, najviše opravdanja da se bore za 
svoja prava. 

7. Ali kako oni koji su jednaki drugima samo u jednoj 
stvari ne treba da im budu u svemu jednaki, odnosno 
oni koji nisu jednaki drugima u jednoj stvari ne treba 
da im budu nejednaki u svemu, onda države u kojima je 
takvo stanje nužno predstavljaju izopačavanja. Već smo 
ranije rekli da se svi, u izvesnom smislu opravdano, bore 
za svoja prava, ali ne svi s potpunim pravom: bogataši 
zato što imaju više zemlje, a zemlja je zajedničko dobro, 
i zato što su pouzdaniji u ispunjavanju ugovora; slobodni 
ljudi i ljudi plemenita porekla kao bliski jedni drugima 
polažu ista prava, jer su ljudi plemenita porekla u većoj 
meri građani nego ljudi niska roda, a plemenita poreklo 

se ceni kod svih naroda u njihovim zemljama, između 
ostalog i zato što je verovatnije da će deca boljih rodi- 
telja biti i sama bolja jer je plemenitost odlika i vrlina 
roda.*" 

8. Reći ćemo, isto tako, da se i vrlina opravdano 
bori za svoja prava. Opšta vrlina iz koje treba da proiz- 
laze sve ostale je, po našem mišljenju, pravednost. Ali 
masa se opravdano bori za svoja prava s manjinom, jer 
je masa uzeta zajedno jača, bogatija i bolja u poređenju 


1283b s manjinom. Ako se, dakle, svi oni, mislim moralni ljudi, 

bogataši, ljudi plemenita porekla uz to i neka druga 
masa građana, ako se, dakle, svi oni nalaze u jednoj 
državi, da li će onda postojati spor oko toga u čijim 
rukama treba da bude vlast ili neće? 

9. Ni u jednom od pomenutih državnih uređenja 
odluka o tome ko treba da vlada nije predmet spora jer 
je upravo vrhovna vlast ono po čemu se ta uređenja 
međusobno razlikuju: na primer, jedno [se razlikuje time] 
što u njemu vlast imaju bogataši, drugo time što u 
njemu vladaju moralni ljudi, a na isti se način razlikuje 
i svako drugo uređenje. Mi, međutim, treba da ispitamo 
i rešimo slučaj kada svi ovi elementi postoje istovremeno 
[u jednoj državi]. 

10. Ako onih koji se odlikuju vrlinom ima sasvim 
malo, kako onda rešenje treba naći? Da li treba gledati 
na to da li su oni, iako ih je malo, dorasli zadatku i da li 
su u stanju da upravljaju državom, ili treba da ih bude 
toliko da se od njih može obrazovati država? Svima 
onima koji se bore za političke funkcije može se uputiti 
jedan prigovor. Izgleda, naime, da oni koji zahtevaju 
vlast na osnovu bogatstva i plemenitog porekla nemaju 
na to nimalo prava, jer ako je jedan čovek bogatiji od 
svih njih, onda će, jasno, biti potrebno da taj jedan 
čovek, na osnovu istog prava, vlada nad svima. Isto tako 
bi onaj ko se odlikuje najplemenitijim poreklom trebalo 
da vlada onima koji pravo na vlast polažu na osnovu 
slobode. 

11. Možda isto to može. da se desi i s vrlinom u 
aristokratiji. Jer ako bi jedan čovek bio bolji od ostalih 
koji upravljaju državom zato što su dobri, onda bi, po 
istom pravu, trebalo da vrhovna vlast pripadne njemu. 
I, ako masa treba da ima vrhovnu vlast zato što je jača 
od manjine, a ako su jedan čovek, ili više od jednog ali 


manje od većine, jači od ostalih, ne bi trebalo da vrhovna 
vlast pripadne njima nego masi. 

12. Izgleda da sve ovo jasno pokazuje da nijedno od 
ovih merila, na osnovu kojih jedni traže da samo oni 
vladaju a da im se svi drugi potčinjavaju, nije dobro. 
Jer bi i onima, koji vrhovnu vlast traže na osnovu vrline, 
i onima koji je traže na osnovu bogatstva, masa mogla 
uputiti izvestan opravdan prigovor: da ništa ne sprečava 
masu da bude bolja i bogatija od manjine, ne pojedinač- 
no, već uzeta kao celina. 


13. Stoga bi se na ovaj isti način moglo doskočiti i 
sledećem problemu koji neki postavljaju i ispituju. Oni 
se, naime, pitaju da li, u slučaju da se desi ono što smo 
rekli, zakonodavac, koji hoće da dâ najpravednije zakone, 
treba da ih usmeri na korist boljih ili na korist većine. 
Pri tome, pod onim što je pravo treba podrazumevati 
jednakost, a ta jednakost i ta pravda zahtevaju da se 
ima u vidu korist cele države i interesi svih građana, a 
građanin je, uopšte uzev, onaj ko ima prava i da vlada 
i da se potčinjava, ali je u svakom državnom uređenju 


1284a drukčiji. U najboljem državnom uređenju građanin je 


onaj koji može i hoće da se pokorava i da vlada živeći 
moralnim životom. 


GLAVA OSMA 


1. Međutim, ako se jedan građanin ili više njih, ali 
kojih ipak nema dovoljno da mogu da ispune celu jednu 
državu, toliko odlikuju vrlinom da se vrlina i državnička 
sposobnost svih ostalih građana ne mogu meriti s njiho- 
vom, ako ih ima više, odnosno s njegovom, ako je samo 
jedan, onda te ljude ne treba smatrati delom države. Jer, 
ako im se daju ista prava kao ostalima učiniće im se 
nepravda budući da su oni po vrlini i državničkoj sposob- 
nosti toliko iznad drugih. Za takva čoveka se može reći 
da je kao bog među ljudima. 

2, Iz ovoga je jasno da i zakonodavstvo uopšte mora 
da se odnosi na ljude jednake po rođenju i po sposobnosti. 
Međutim, za onakve ljude [koje smo maločas pomenuli] 
ne postoji zakon jer su zakon oni sami. I onaj ko bi 
pokušao da njima propisuje zakone, ispao bi smešan. 
Oni bi mu mogli reći isto ono što su, prema Antistenu*, 

odgovorili lavovi kada su zečevi govorili u skupštini 
životinja i zahtevali za sve jednakost. Sa tog razloga 
demokratske države uvode ostrakizam?. Izgleda da te 
države najviše od svih idu za jednakošću, pa stoga na 
“one, za koje im se učini da su se suviše izdigli bilo pomoću 
bogatstva bilo pomoću mnogobrojnih prijatelja ili po- 
moću neke druge političke sile, primenjuju ostrakizam 
i udaljuju ih iz države na određeno vreme. 

3. Priča kaže da su i Argonauti s istog tog razloga 
napustili Herakla jer on nije hteo da vesla na lađi Argo 
zajedno sa ostalima zato što je bio daleko iznad njih. 
Stoga ne smemo misliti da oni koji napadaju tiranidu i 
Perijandrov savet Trasibulu*! imaju apsolutno pravo da 
to osuđuju. Priča se, naime, da Perijandar poslatom 
glasniku nije ništa rekao o savetu već da je, uklanjajući 
klasje koje strči, izjednačio usev na njivi. Glasnik, mada 
nije razumeo smisao toga postupka, javi Trasibulu šta se 
dogodilo, a Trasibul je iz toga razumeo da treba da 
ukloni istaknute ljude. 

4. Jer to ne koristi samo tiranima niti samo tirani 
tako postupaju već se isto tako radi u oligarhijama i 
demokratijama. Ostrakizam, naime, ima otprilike isto 
dejstvo jer sprečava i progoni ljude koji se odveć ističu. 
Oni u čijim je rukama moć postupaju isto tako i s drža- 
vama i s narodima. Tako su postupili Atenjani sa Samlja- 
nima, Hijanima i Lezbljanima,** jer čim su ovi učvrstili 

đani, Vavilonci*š i ostali koji su bili ponosni na svoju 
nekadašnju vlast često su osetili tešku ruku persijskog 
kralja. 

5. Ovaj problem tiče se svih oblika državnog ure- 
đenja uopšte, uključujući i one ispravne. Jer tako se 
postupa ne samo u onim državama koje su izopačene i u 
kojima [oni koji vladaju] gledaju samo svoju ličnu korist, 
već i u onima u kojima [oni koji vladaju] imaju u vidu 
opšte dobro. A to se vidi i u ostalim veštinama i naukama. 
Jer niti će slikar dopustiti da njegovo stvorenje ima 
jednu nogu nesrazmerno veću od ostalih delova tela, pa 
makar bila i mnogo lepša, niti će brodograditelj dopustiti 
da krma ili neki drugi deo lađe bude nesrazmerno veći od 
drugih. Isto tako ni horovođa neće dopustiti da s horom 
peva neko ko ima snažniji i lepši glas od svih u horu. 


6. Stoga ništa ne sprečava monarhe da se, u ovome, 
slažu sa svojim državama, ukoliko primenjuju ovu meru 
onda kada je očuvanje njihove sopstvene vlasti korisno 
po državu. Zato, kada je u pitanju opštepriznata superior- 
nost, princip ostrakizma ima izvesno političko opravda- 
nje. Međutim, bolje je da zakonodavac odmah uredi 
državu, tako da nema potrebe za ovakvim lekom, i tek 
ako dođe do druge plovidbe“! da pokuša da popravi 
situaciju nekom sličnom merom. Ali to se obično u 
državama ne dešava tako jer građani ne gledaju na 
interese svoje države, već se ostrakizmom služe u među- 
sobnim stranačkim borbama. Prema tome, jasno je da je 
u onim državama, koje su se izopačile, ostrakizam ko- 
ristan za pojedince i pravedan. Jasno je i to da nije 
apsolutno pravedan. 

7. Međutim, u najboljem državnom uređenju, prob- 
lem nije u tome šta da se radi ako se neko odveć ističe 
nekom drugom vrstom dobra, na primer bogatstvom ili 
velikim brojem prijatelja, već ako se neko ističe vrlinom 
i sposobnošću. Svakako se ne bi moglo reći da takva 
čoveka treba slati u progonstvo i udaljavati. Ali ne može 
se ni zahtevati da se takav čovek potčinjava vlasti, jer 
to bi bilo kao kad bi ljudi pri deobi vlasti zahtevali da 
vladaju nad Divom. Ostaje, dakle, a to izgleda i prirodno, 
da se svi od svoje volje potčinjavaju takvom čoveku, 
tako da takvi ljudi budu do kraja svog života kraljevi u 
državama. 


GLAVA DEVETA 


1. Možda bi, posle ovoga što smo rekli, bilo zgodno da 
pređemo na razmatranje basileje [kraljevstva]. Mi na nju 
gledamo kao na jedno od ispravnih državnih uređenja. 
Najpre treba da ispitamo da li je za jednu državu i zem- 
lju, da bi bila dobro uređena, korisno da njome vlada 
kralj ili nije, nego je možda korisnije neko drugo ure- 
đenje, ili je za jedne korisno a za druge nije. Ali pre 
svega treba utvrditi da li postoji jedna vrsta basileje ili 
tu ima više razlika. l 


1285a 2. Nije teško utvrditi da basileja obuhvata više vrsta 


i da karakter vlasti nije u svima isti. Tako izgleda da je 
basileja u lakonskom državnom uređenju% u najvećoj 

meri zakonita i kraljevi nemaju vrhovnu vlast u svemu, 
već su, pri pohodu van zemlje, vrhovni zapovednici u 
ratu. Uz to je kraljevina poverena i služba bogovima. 
Ta basileja je, dakle, kao neko neograničeno i doživotno 
vojno zapovedništvo jer kralj nema vlasti nad životom 
i smrću, sem u ratnom pohodu, kao što je bilo u nekim 
starim basilejama gde je kralj imao pravo prekog suda. 
O tome svedoči i Homer. Agamemnon je trpeo pogrde 
u skupštini ali, kad bi krenuli u pohod, on je imao vlast 
nad životom i smrću. Tako on kaže: 


A koga opazim daleko od bitke 
Taj neće biti siguran da će izbeći pse i ptice 
Jer ja imam pravo da ubijem: 


3. To je, dakle, jedan vid basileje: doživotno vojno 
zapovedništvo. Od tih basileja jedne su nasledne, druge 
izborne. Pored ove postoji i druga vrsta monarhije. To 
su onakve basileje kao kod nekih varvarskih naroda. U 
svima njima kralj ima vlast sličnu tiranskoj, ali su ipak 
zakonite i nasledne. I pošto su varvari ropskijeg karaktera 
nego Heleni, a azijski narodi [podložniji ropstvu] od ev- 
ropskih, oni podnose despotsku vlast bez roptanja*7. Zbog 
toga su te basileje tiranske, ali su bezbedne zato što su 
nasledne i zakonite. 

4. S istog tog razloga je u njima i telesna straža kra- 
ljevska, a ne tiranska: kraljeve oružjem čuvaju građani, 
a tirane najamnici, jer kraljevi vladaju po zakonu i uz 
saglasnost podanika, a tirani uprkos volji podanika, pa 
stoga kraljevi imaju telesnu stražu sastavljenu od gra- 
đana, a tirani protiv građana. 

5. Eto to su dve vrste monarhije. Treća je ona kakva 
je postojala kod starih Helena i u kojoj su se kraljevi 
zvali ajsimneti%. To je, da jednostavnije kažemo, izborna 
tiranida koja se od varvarske basileje razlikuje ne time 
što nije zakonita, već samo time što nije nasledna. Jedni 
od tih kraljeva dobijali su tu vlast doživotno, a drugi 
samo za određeno vreme ili za određene zadatke. Tako su 
nekada Mitilenjani izabrali Pitaka? [radi borbe] protiv 
izgnanika na čijem su čelu bili Antimenid i pesnik 
Alkaj. 
6. Svedočanstvo o tome da su izabrali tiranina Pitaka 
ostavio nam je sam Alkaj u jednoj od svojih skolija. 
On svojim sugrađanima upućuje prekor što su »za tira- 


nina mirne i nesrećne države postavili Pitaka, koji je na 

pohvalama«. Te monarhije bile su i jesu despotske zato 
što su tiranske, ali su istovremeno basileje zato što su 
izborne i što počivaju na slobodnoj volji građana. 

7. Četvrtoj vrsti basileje pripadaju one koje su posto- 
jale u herojsko doba, zasnovane na slobodnoj volji gra- 
đana, nasledne i zakonite. Ti kraljevi postajali su po 
slobodnoj volji građana zato što su prvi učinili narodu 
neko dobro, bilo time što su pronašli neku veštinu ili što 
su uspešno vodili rat, bilo time što su ujedinili narod 
i dali mu zemlju, a ta je basileja za njihove potomke bila 
nasledna. Njihova vlast se prostirala na zapovedništvo u 
ratu! i na prinošenje onih žrtava koje nisu spadale u 
nadležnost sveštenika, a uz to su imali pravo da sude u 
svim parnicama. Jedni su to činili uz zakletvu a drugi 
bez, a zakletva se sastojala u uzdizanju žezla*!. 


8. U to staro doba njihova vlast se prostirala podjed- 
nako na grad, unutrašnjost i na spoljašnje poslove. A 
kasnije kada su kraljevi sami ili pod pritiskom mase stali 
napuštati svoja ovlašćenja, ostalo im je u nekim državama 
samo pravo prinošenja žrtava, a u onim državama koje 
još uvek zaslužuju ime basileje ostalo im 'je samo vrhovno 
zapovedništvo u ratovima van granica države. 


GLAVA DESETA 


1. To su, dakle, četiri vrste basileje: jedna iz heroj- 
skog doba, zasnovana na slobodnoj volji građana i ogra- 
ničena na određene dužnosti; kralj je tu bio vrhovni 
zapovednik u ratu, sudija i prvosveštenik; druga je var- 
varska basileja: to je nasledna, despotska i zakonita vlast; 
treća je takozvana ajsimneteja i to je izborna tiranida, a 
četvrta je lakonska basileja. To je, ukratko, doživotno 
vrhovno zapovedništvo u ratu, nasledno u jednoj porodici. 
Na taj se način ove basileje međusobno razlikuju. 


2. Peta je vrsta basileje ona u kojoj jedan čovek ima 
apsolutnu vlast, onako kao što svaki narod i svaka država 
raspolažu onim što pripada zajednici. Ova basileja odgo- 
vara veštini vođenja domaćinstva. Jer kao što je domaćin 
neka vrsta kralja u porodici, tako je ovaj kralj domaćin 
jedne države i jednog ili više naroda. Gotovo bi se moglo 

reći da postoje dve vrste basileja koje treba uzeti u 


razmatranje, ova i lakonska. Većina ostalih stoji na sre- 


dini između ovih dveju, jer u njima kraljevi imaju manju 
vlast nego u panbasileji [apsolutnoj monarhiji], a veću 
nego u lakonskoj basileji. Stoga se razmatranje svodi 
gotovo na dve stvari: jedna je, da li je za državu korisno 
ili nije da ima doživotnog vrhovnog zapovednika i da ta 

druga da li je korisno ili nije da jedan čovek ima u 
rukama svu vlast. 
3. Pitanje takvog vrhovnog vojnog zapovedništva 


pre je stvar zakona nego oblika državnog uređenja, jer 


takvo vrhovno vojno zapovedništvo može da postoji u 
svim oblicima državnog uređenja. Ostavimo stoga po 
strani tu basileju. Onaj drugi oblik basileje predstavlja 
poseban oblik državnog uređenja. Stoga ga treba ispitati 
i ukratko izložiti sve probleme koje on sadrži. Prvo pi- 
tanje u ovom istraživanju jeste: da li je korisnije potčinja- 
vati se najboljem čoveku ili najboljim zakonima? 


4. Oni koji smatraju da je u interesu države da njome 
upravlja kralj drže da zakoni daju samo opšte odredbe 


a ne predviđaju sve pojedinačne slučajeve, pa je stoga, 
kao uostalom i u svakoj drugoj veštini, naivno upravljati 


se samo po propisima. I u Egiptu”? je lekarima dopušteno 
da tek posle četvrtog dana promene uobičajenu terapiju, 
a ako to učine pre, čine to na svoju odgovornost. Jasno 
je, dakle, da sa istog razloga najbolje državno uređenje 
nije ono u kome se upravlja samo na osnovu propisa i 
zakona. Svakako da oni u čijim je rukama vlast treba da 
znaju i one opšte odredbe. Ali jači je onaj u kome uopšte 
nema strasti nego onaj ko ih po svojoj prirodi ima. 
Zakon je, dakle, bez strasti, a svaka ljudska duša, napro- 
tiv, mora da ih ima. 


5. Međutim, moglo bi se reći da će, u naknadu za to, 


vladar bolje rasuđivati o pojedinačnim slučajevima. Pre- 
ma tome, jasno je da vladar mora da bude istovremeno 
i zakonodavac i da moraju da postoje zakoni koji treba da 
odlučuju u onim slučajevima koje su predvideli, a u 
ostalim ne. A u onim slučajevima kada zakon uopšte nije 
u stanju da presudi ili nije u stanju da dobro presudi, 
da li tada treba da odlučuje jedan, najbolji čovek, ili svi. 
Jer i danas narod zajedno sudi, savetuje i odlučuje, a sve 
te odluke tiču se pojedinačnih slučajeva: Svaki čovek iz 


naroda, uzet pojedinačno, možda je gori u poređenju s 
najboljim, ali država se sastoji od mnogo ljudi i gozba na 
koju svako donese svoj deo lepša je od one koju pripremi 
samo jedan čovek. Zbog toga masa u mnogim stvarima 
sudi bolje nego jedan čovek, ma ko on bio. 

6. Uz to masu nije lako pokvariti. Jer kao što se veća 
količina vode teže kvari no manja, tako se i masa teže 
kvari no mali broj ljudi. Kada je jedan čovek obuzet 
gnevom ili nekim drugim sličnim afektom, on mora da 
pogreši u presudi, a mnogo teže može da se dogodi da se 
svi istovremeno ljute i greše. Pretpostavimo da masu 
sačinjavaju slobodni ljudi koji ne čine ništa protiv za- 
kona, osim u slučajevima gde je zakon nedovoljan. Ali 
ako to nije lako ostvariti kod mase već ako ima nekoliko 

može teže pokvariti jedan čovek, kao vladar, ili nekoliko 
njih ali koji su svi dobri. Nije li očigledno da se teže 
može pokvariti više ljudi? Ali među njima može doći do 
cepanja na stranke i do -stranačkih borbi, a kod jednoga 
to nije slučaj. Na to se, međutim, može odvratiti da su i 
oni karakterni i moralni kao i onaj jedan. 


7. Ako aristokratijom treba smatrati vlast više ljudi 
koj su svi karakterni i moralni, a basilejom vlast jednog 
čoveka, onda je za države bolja aristokratija nego basileja, 
bilo da je njena vlast spojena s izvršnom vlašću bilo da 
nije, ako je samo moguće naći nekoliko podjednako dobrih 
ljudi. Možda je to razlog što su ranije državama vladali 
kraljevi, jer su se retko mogli naći ljudi koji bi se 
naročito odlikovali moralom i sposobnošću, pogotovo što 
je broj stanovnika u tadašnjim državama bio mali. Uz 
to su ljudi postajali kraljevi i zbog dobročinstva, a dobro- 
činstva čine samo dobri i moralni ljudi. Međutim, kada 
je broj podjednako visoko moralnih ljudi porastao, nisu 
više ostali pri basileji, već su zahtevali zajedničko učešće 
u vlasti i uspostavili su republiku. 

8. Ali kada su se ovi izopačili i stali se bogatiti na 
račun zajednice, od aristokratije je, logično, morala nastati 
oligarhija, jer oni su učinili da bogatstvo postane predmet 
poštovanja. Najpre se oligarhija promenila u tiranidu a 
tiranida u demokratiju, jer se vlast zbog sramne pohlepe 
vlastodržaca za dobitkom stalno ograničavala na sve 
manji broj ljudi, dok je narod postajao sve jači, ustao 
protiv ovih i uspostavio demokratiju. A kada su države 

postale veće, onda možda više nije moglo nastati ni jedno 
drugo uređenje sem demokratije. 

9. Pod pretpostavkom da je za državu najbolje da 
njome upravlja kralj, kako će onda biti s njegovom 
decom? Da li i njegovo dete treba da vlada? Samo, to bi 
bilo vrlo štetno u slučaju da se ta deca izrode. Možda 
kralj neće ostaviti vlast takvoj deci, iako na to ima pravo. 
Ali to je malo verovatno jer je to vrlo teško i za to je 
potrebna vrlina koja prevazilazi ljudsku prirodu. 

10. Postoji i jedan problem koji se tiče izvršne vlasti. 
Da li onaj ko bude kralj treba da raspolaže nekakvom 
moći kojom će neposlušne moći da natera na pokornost, 
odnosno na koji će način moći da sprovodi svoju vlast? 


Jer ako i bude vladao po zakonu ne čineći ništa po svojoj 


volji protiv zakona, on ipak treba da ima moć kojom će 
čuvati te zakone. Kada je u pitanju takav kralj, onda nije 
teško rešiti ovaj problem. On treba da ima moć, a ta moć 
treba da bude tolika da bude jači od svakog pojedinca 
i nekolicine zajedno, a slabiji od naroda kao celine. Ta 
straža treba da bude otprilike onolika koliku su davali 
stari kada bi na čelo države postavljali takozvanog ajsim- 
neta ili tiranina**. I kada je Dionisije't tražio stražu neko 


je savetovao Sirakušane da mu daju istu toliku stražu. 


GLAVA JEDANAESTA 


1. Mi smo u izlaganju stali kod basileje u kojoj kralj 
u svemu postupa po svojoj volji, i sada treba da nasta- 
vimo ispitivanje. Jer basileja u kojoj kralj vlada po 
zakonu ne predstavlja, kako smo već rekli, poseban oblik 
državnog uređenja, zato što doživotno vrhovno vojno 
zapovedništvo može da postoji u svim državnim ure- 
đenjima, na primer u demokratiji i aristokratiji, i mnogi 
poveravaju jednom čoveku vođenje unutrašnjih poslova. 
Takva vlast postoji u Epidamnu i, nešto ograničenija, u 
Opuntu.#5 


2. Što se tiče takozvane panbasileje [apsolutne monar- 


hijel, a to je takva basileja u kojoj kralj u svemu vlada 
po svojoj volji, neki smatraju da tamo gde se država 
sastoji od jednakih građana nije prirodno da iedan čovek 
ima vrhovnu vlast nad svima. Jer ljudi koji su po prirodi 


jednaki moraju isto tako po prirodi da imaju jednaka 
prava i jednako dostojanstvo. I kao što je za tela štetno 


ako ljudi koji nisu jednaki drugima jedu istu hranu i nose 
isto odelo kao. oni, tako isto stoji stvar i s počastima i 
podjednako je štetno da jednaki ljudi nemaju jednake 
počasti. 

3. Stoga je pravedno da svi podjednako vladaju i 
podjednako se pokoravaju, i to po redu i naizmenično. 
A to je već zakon, jer je poredak zakon. Bolje je, dakle, 
da vlada zakon nego jedan između građana. I onda kada 
je bolje da vlada nekoliko građana treba ih, sa istog tog 
razloga, postaviti za čuvare i sluge zakona. Izvesne vlasti 
moraju da postoje, ali nije pravedno da budu koncentri- 
sane u rukama jednog čoveka ako su svi građani jednaki. 

4, Međutim, one slučajeve koje zakon nije u stanju 
da raspravi, ni čovek ne bi mogao da reši. Ali zakon, 
koji je vaspitao kako treba organe vlasti, poverava im 
ostale slučajeve da ih reše i da upravljaju kako najpra- 
vednije mogu. On im, uz to, daje pravo da, ako im se što 
na osnovu iskustva učini boljim od već postojećeg, to 
isprave. Prema tome zahtevati da vlada zakon znači zahte- 
vati da vlada bog i zakoni, a zahtevati da vlada čovek 
znači dopustiti i životinji da vlada, jer požuda je nešto 
životinjsko a strast kvari najbolje ljude kada su na vlasti. 
Stoga zakon predstavlja razum bez prohteva. 

5. Primer uzeti iz veština izgleda da nije dobar, 
jer je opasno držati se propisa u lečenju i bolje je osloniti 
se na one koji poznaju tu nauku. Jer lekari ne čine zbog 
naklonosti ništa protiv pravila već, kad izleče bolesnike, 
dobijaju platu. Oni, međutim, koji su na vlasti obično 
mnogo štošta čine na nečiju štetu ili za nečiju ljubav. 
Jer i od lekara se zahteva da se drže propisa onda kada 
se posumnja da su ih neprijatelji pridobili da, zbog 
dobiti, rade bolesniku o glavi. 

6. Štaviše, lekari, kada se razbole, zovu sebi druge 
lekare [da ih leče] i učitelji gimnastike vežbaju pred 
drugim učiteljima gimnastike jer nisu u stanju da pra- 
vilno sude, zato što su u pitanju oni sami odnosno zato 
što su uzbuđeni. Prema tome, jasno je da oni koji traže 
pravdu traže u stvari sredinu, a zakon je sredina. Uz to 
su zakoni koji se zasnivaju na običajima važniji i tiču 
se važnijih stvari nego pisani zakoni. Stoga je čovek kao 
vladar pouzdaniji nego pisani zakoni, ali nije pouzdaniji 
od zakona koji počivaju na običajima. 

7. Svakako jednom čoveku nije lako da nadgleda sve. 
Biće potrebno, dakle, da on postavi nekoliko nižih organa 

vlasti. I kakva je razlika u tome da li je tako udešeno 
odmah s početka ili je to na pomenuti način uspostavio 
taj jedan čovek? I, kao što smo već rekli, ako je pravedno 
da jedan moralan čovek vlada zato što je bolji, onda su 
dva dobra čoveka bolja od jednog. Jer na to se odnose 
reči: , 
Kad dva zajedno idu... 
i Agamemnonova želja: 


Da mi je deset takvih savetnika.t 


I danas postoje vlasti koje, kao na primer sudija, imaju 
prava da rešavaju izvesne slučajeve koje zakon ne može 
da reši jer, što se tiče onih slučajeva koje zakon može 
da reši, nema sumnje da će zakon najbolje odlučiti i 
rešiti.“ 

8. Ali kako izvesne stvari mogu da budu obuhvaćene 
zakonima a druge ne mogu, postavlja se problem i pi- 
tanje da li je bolje da vlada najbolji zakon ili najbolji 
čovek. Jer nemoguće je zakonom odrediti slučajeve koji 
zahtevaju naročito odlučivanje. Niko nema ništa protiv 
toga da u takvim slučajevima rešenje treba prepustiti 
čoveku, već da to ne bude samo jedan čovek nego mnogo 
njih. Jer svaki sudija odgajen i obrazovan u duhu zakona 
sudi dobro. 

9. Izgledalo bi možda besmisleno da neko bolje vidi 
s dva oka, bolje čuje s dva uha i bolje radi s dve noge i 
dve ruke nego mnogi ljudi s mnogim očima, ušima, no- 
gama i rukama, jer danas i monarsi pribavljaju sebi 
mnoge oči, uši, ruke i noge time što dele vlast s onim 
ljudima koji su prijatelji njihove vlasti i njih samih. Oni 
koji nisu prijatelji monarha neće raditi ono što on želi. 
A ako su mu prijatelji, radiće u njegovom interesu i u 
interesu njegove vlasti jer prijatelji su međusobno jednaki 
i isti. Stoga, ako vladar smatra da oni treba da vladaju, 
onda on time priznaje da treba da vladaju jednaki i isti. 
To su, otprilike, prigovori koji se stavljaju basileji. 

10. Možda su ti prigovori tačni u odnosu na neke 
basileje, ali u odnosu na druge nisu. Jer izvesni ljudi su 
od prirode podložni gospodarskoj vlasti, drugi kraljevskoj, 
a treći ustavnoj i za sve njih je pravedna i korisna ona 
vlast [kojoj su od prirode podložni). Tiranska vlast, me- 

đutim, nije prirodna, a to važi i za sve one oblike držav- 
nog uređenja koji nastaju izopačavanjem ostalih oblika 
državnog uređenja, jer se stvaraju protiv prirode. Iz 
ovoga što smo rekli jasno je da nije ni korisno ni pravedno 
da među jednakim i ravnopravnim ljudima jedan čovek 
bude vrhovni gospodar svih, bilo da ne postoje zakoni 
nego da je on sam zakon, bilo da postoje. Ovo važi i ako 
je vladar valjan čovek i vlada nad dobrima i ako je 
rđav i vlada nad rđavima, pa i ako je po vrlini i sposob- 
nosti bolji. Izuzetak čini samo jedan slučaj, i ja ću reći 
koji, mada sam to već i ranije u izvesnom smislu na- 
značio, 

11. Najpre treba utvrditi koji je narod podložan ba- 
sileji, koji aristokratiji, a koji politeji. Basileji je podlo- 
žan onaj narod koji je od prirode u stanju da podnosi 
vlast jedne porodice koja se ističe sposobnošću za vođenje 
države, aristokratiji je podložan takav narod koji je od 
prirode u stanju da podnosi vlast dostojnu slobodnih ljudi 
i da se potčinjava onima koje njihove vrline i sposobnosti 
upućuju da vladaju državom. Narod podložan politeji je 
onaj u kome su svi ratnici i koji je u stanju i da se pot- 
činjava i da vlada po zakonu koji i bogatima i siromaš- 
nima prema zasluzi deli funkcije u vlasti. 

12. Kada se, dakle, jedna cela porodica ili jedan 
čovek među ostalima toliko istakne svojom vrlinom i 
sposobnošću da u tome prevaziđe vrlinu i sposobnost svih 
ostalih, onda bi bilo pravedno da ta porodica dobije 
kraljevsku i vrhovnu vlast, odnosno da taj jedan čovek 
bude kralj. Jer, kao što sam i pre «rekao, nije pravedno 
samo ono što obično proglašavaju pravednim oni koji 
zasnivaju državna uređenja, aristokratska, oligarhijska 
i demokratska, jer svi oni određuju politička prava poje- 
dinaca prema izvesnoj prednosti, ali ne prema istoj 
prednosti, već prema raznim prednostima o kojima sam 
ranije govorio. 

13. Takvog istaknutog .čoveka nije pravedno ni ubiti 
ni isterati ni prognati putem ostrakizma niti pak zahte- 
vati da se potčinjava kad na njega dođe red. Jer nije 
prirodno da deo prevazilazi celinu, a sa onim koji toliko 
prevazilazi druge dešava se upravo to. Stoga ostaje 
jedino da se [ostali] pokoravaju takvom čoveku i da on 
vlada ne kad na njega dođe red nego uvek. To smo, dakle, 

utvrdili o basileji, o razlikama koje u njoj postoje, o 
tome da li je korisna za države ili nije i za koje jeste 
i u kom slučaju. 


GLAVA DVANAESTA 


1. Mi smatramo da ima tri ispravna državna uređenja 
i da najbolje od njih mora da bude ono kojim upravljaju 
najbolji ljudi. Takvo je ono državno uređenje u kome se 
jedan čovek od svih ili cela jedna porodica ili cela masa 
ističe visokim stepenom vrline i u kome su jedni u stanju 
da se potčinjavaju a drugi da vladaju sa ciljem da 
dostignu najbolji mogući život. U ranijim izlaganjima“? 
pokazao sam da u najboljoj državi vrlina čoveka i građa- 
nina mora da bude ista. Jasno je, prema tome, da isto ono 
što čini čoveka dobrim može da načini dobrom i celu 
državu, aristokratiju ili basileju. 

2. Stoga će ono isto vaspitanje i isti moral koji stvara 
moralna čoveka stvarati i moralna građanina i moralnog 
kraljevskog podanika. Pošto smo to utvrdili, treba da 
pokušamo da govorimo o najboljem obliku državnog ure- 
đenja, na koji način postaje prirodnim putem i kako 
se uspostavlja. Ko hoće o tome da govori, mora da izvrši 
odgovarajuća ispitivanja. 


KNJIGA ČETVRTA 
GLAVA RPVA 


1. U svim veštinama i naukama koje ne obuhvataju 
samo pojedine delove već jednu potpunu oblast [ipak 
ima jedan deo] čiji se zadatak sastoji u tome da ispita 
šta odgovara svakom pojedinom objektu [te veštine od- 
nosno nauke]. Na primer, gimnastika treba da ispita 
kakvo vežbanje koristi kakvom telu, koje je vežbanje 
najbolje, jer telu koje je priroda obdarila i učinila naj- 
lepšim mora da odgovara najbolja vrsta vežbanja i, 
najzad, koja vrsta vežbanja odgovara svima. I to je. 
naime, zadatak gimnastike. A ako neko ne želi da ima 
lepo građeno telo i pravilno držanje i ako ne želi da zna 
pravila gimnastike, time se nimalo ne smanjuje dužnost 
učitelja i gimnastičara da mogu da razviju tu sposobnost 
[osobinu]. 

2. Mi vidimo da se to isto događa i u medicini, i u 
brodogradnji, i u krojačkoj i svakoj drugoj veštini. 
Prema tome, jasno je da je zadatak jedne iste nauke da 
ispita koje je državno uređenje najbolje i kakvo bi tre- 
balo da bude da bi, pod pretpostavkom da nema nikakvih 
spoljašnjih smetnji, najviše odgovaralo našim željama, 
i, najzad, koje državno uređenje odgovara kojim ljudima. 
Za mnoge je, možda, nemoguće da dostignu najbolje 
državno uređenje. Stoga dobar zakonodavac i pravi 
državnik moraju da znaju i koje je državno uređenje 
apsolutno najbolje i koje je najbolje za date okolnosti i, 
na trećem mestu, koje je najbolje prema datim uslovima. 
Jer treba da budu u stanju da razmatraju i jedno dato 
državno uređenje, pod kojim uslovima može da nastane 
i, kada već postoji, na koji način može da se najduže 

održi. Mislim, na primer, na slučaj da jedna država ne 
samo nema najbolje državno uređenje već da nema ni 
ono koje je pri postojećim okolnostima najbolje moguće, 
nego da ima neko gore državno uređenje. 

3. Pored svega toga treba znati koje državno ure- 
đenje odgovara uglavnom svim državama, jer većina 
onih koji su pisali o državnom uređenju i kad inače 
dobro pišu ne vode računa o praktičnoj primeni. Ne treba, 
naime, uzimati u obzir samo najbolje državno uređenje 
nego i ono koje je moguće ostvariti, a isto tako i ono 
koje se može lakše ostvariti i primeniti na sve države. 
Danas, međutim, jedni ispitivači traže najsavršenije dr- 
žavno uređenje za koje je mnogo štošta potrebno, a drugi, 
tražeći jedan opštiji oblik, odbacuju postojeća a uzdižu 
i hvale lakonsko ili neko drugo državno uređenje.! 

4, Treba, međutim, na osnovu postojećih okolnosti 
predlagati takav poredak u koji bi građani: imali pove- 
renja i kome bi lako mogli da se prilagode, jer poboljša- 
vati jedno državno uređenje isto je tako teško kao i 


stvarati ga iznova, kao što naučiti nešto bolje nije ništa 


lakše no učiti ga iznova. Stoga, pored onoga što smo rekli, 
državnik treba da bude u stanju da pomogne i postojećim 
državama, kao što smo i pre rekli. A to neće moći ako 
ne zna koliko ima vidova jednog državnog uređenja. 
Danas neki smatraju da postoji samo jedna demokratija 
i jedna oligarhija, a to nije tačno. 

(5. Stoga državnik treba da zna koje sve razlike po- 


stoje među državnim uređenjima i koje su sve kombina- 


cije državnih uređenja moguće. Na osnovu toga treba 
da pronađe koji su zakoni najbolji i koji odgovaraju 
svakom pojedinom državnom uređenju. Zakone, naime, 
treba donositi, i svi ih tako i donose, prema državnom 


uređenju, a ne da se državno uređenje upravlja prema 


zakonima. Jer državno uređenje je organizacija vlasti u 
državama, način na koji je vlast raspoređena; državnim 
uređenjem određeno je ko je nosilac vrhovne vlasti u 
državi i šta je krajnji cilj svake pojedine državne zajed- 


nice. Zakoni su, naprotiv, odvojeni od onoga što određuje 


jedno državno uređenje kao takvo, po njima treba da 
vladaju oni u čijim je rukama vlast i da suzbijaju one 
koji krše te zakone. 


6. Prema tome, jasno je da se, da bi se doneli za- 


=koni, moraju znati razlike koje postoje između pojedinih 

državnih uređenja i koliko ima tih uređenja, jer ne mogu 
jedni isti zakoni da koriste svim oligarhijama ili svim 
demokratijama ako postoji više vidova a ne samo jedna 
demokratija ili samo jedna oligarhija. 


GLAVA DRUGA 


1. Mi smo u prethodnom razmatranju? o oblicima 
državnog uređenja izdvojili tri prava državna uređaja: 
basileju, aristokratiju, politeju i tri druga koja predstav- 
ljaju izopačavanje ovih: tiranida od basileje, oligarhija 
od aristokratije, demokratija od politeje. O aristokratiji i 
basileji smo već govorili, jer raspravljati o najboljem 
obliku državnog uređenja isto je što i govoriti o uređe- 
njima poznatim pod ovim nazivima stoga što oba ova 
uređenja počivaju na vrlini. Utvrdili smoš još i to čime 
se aristokratija i basileja međusobno razlikuju i kada 
jedno uređenje treba smatrati basilejom. Ostaje da govo- 
rimo o politeji koja je dobila to ime zajedničko za sva 
državna uređenja, i o ostalim državnim uređenjima, 
oligarhiji, demokratiji i tiranidi. 

2. Očigledno je, dakle, koje je od ovih izopačenih 
državnih uređenja najgore i koje je na drugom mestu. 
Jer ono koje postaje izopačavanjem prvog i najbožanski- 
jeg uređenja mora da bude najgore. A basileja ili samo 
nosi to ime, dok u suštini nije to, ili se zasniva na tome 
što kralj daleko prevazilazi ostale. Stoga se tiranida, 
budući da je najgora, najviše udaljava od ovog državnog 
uređenja. Na drugo mesto dolazi oligarhija, jer se aristo- 
kratija dosta udaljava od tog uređenja, a najpodnošljivija 
je demokratija. 


3. Jedan od mojih prethodnika“ rekao je to, ali ne 
sa iste tačke gledišta kao ja. On je, naime, od svih dobrih 
državnih uređenja, dopuštajući da i oligarhija i ostala 
uređenja mogu biti dobra, smatrao demokratiju najgorim, 
a od svih rđavih najboljim uređenjem. 


4. Mi, međutim, smatramo to državno uređenje 
uopšte rđavim i smatramo da nije pravilno reći da je 
jedna oligarhija bolja od druge, već da je manje rđava. 
Ali ostavimo tu kritiku zasad po strani. Najpre treba da 
odredimo koje sve razlike postoje kod državnih uređenja, 
ako ima više vidova demokratije i oligarhije, zatim koje 

je državno uređenje najopštije, a koje najpoželjnije posle 
najboljeg, i, ako slučajno postoji neka druga vrsta aristo- 
kratije koja je dobro uređena i koja bi mogla da odgovara 
najvećem broju država, da odredimo koja je to. Dalje 
treba da odredimo koji narodi treba da izaberu koja od 
ostalih državnih uređenja, jer jednima je demokratija 
potrebnija nego oligarhija, a drugima je, opet, potrebnija 
oligarhija. 

5. Zatim, na koji način treba uspostavljati i uređivati 
ta uređenja, mislim na svaku pojedinu vrstu demokratije 
i oligarhije. Najzad, kada sve to ukratko, koliko je to 
moguće, izložimo, treba da pokušamo da pronađemo 
šta prouzrokuje propast državnih uređenja i koje su mere 
za njihovo održanje i za sve zajedno i za svaku pojedi- 
načno, i sa kojih razloga se to najčešće događa. 


GLAVA TREĆA 


1. Razlog što ima više oblika državnog uređenja leži 
u tome što svaka država ima više delova. Mi vidimo da 
se sve države sastoje pre svega od porodica, a zatim, 
jedni od tog mnoštva moraju da budu bogati, drugi siro- 
mašni, a treći srednje imućni, a od bogatih i siromašnih 
jedni su naoružani, a drugi nisu. Vidimo da postoji i 
zemljoradnička masa i trgovačka i zanatlijska. I među 
uglednim ljudima postoje razlike i u bogatstvu i u veli- 
čini imanja, na primer gajenjem konja ne mogu se baviti 
oni koji nisu bogati. 

2. Stoga su u staro doba sve one države čija je snaga 
bila u konjici bile oligarhije. One su u borbi protiv 
susednih neprijatelja upotrebljavale konjicu, na primer 
Eretrani, Halkiđani, Magnešani na Meandru i mnogi 
drugi azijski narodi." Pored razlike u bogatstvu postoji 
razlika po rođenju i razlika po vrlini i, ako postoji neko 
drugo slično merilo prema kome se država deli, o tome 
smo govorili raspravljajući o aristokratiji*. Tamo smo 
odredili od koliko delova mora da se sastoji svaka dr- 
žava. U jednoj državi svi ti delovi učestvuju u državnoj 
upravi, u drugoj samo manji, u trećoj veći broj tih delova. 

3. Prema tome, jasno je da mora da postoji više 
oblika državnog uređenja koji se međusobno razlikuju 
po vrsti, jer se i ti delovi države međusobno razlikuju po 


vrsti. Državno uređenje je u stvari raspored vlasti koja 
može biti raspoređena među sve građane ili prema nekoj 
prednosti onih koji u njoj učestvuju ili prema nečem u 
čemu su jednaki, na primer siromasi su jednaki po siro- 
maštvu, a bogati po bogatstvu, ili prema nečem što je 
zajedničko i jednima i drugima. Prema tome, mora da 
postoji toliko državnih uređenja koliko ima načina da 
se vlast raspodeli prema prednostima i prema razlikama 
između pojedinih delova države. 

4. Najčešće se smatra da postoje dva oblika državnog 
uređenja", kao što se smatra da postoje dva glavna 
vetra, severni i južni, a ostali predstavljaju samo njihova 
skretanja. Jer aristokratija se obično smatra jednom 
vrstom oligarhije, kao da je aristokratija u suštini neka 
vrsta oligarhije, a takozvana politeja se smatra nekom 
vrstom demokratije, kao što se zapadni vetar smatra 
jednom vrstom severnog vetra, a istočni jednom vrstom 
južnog. Neki smatraju da isto tako stoji stvar s harmoni- 
jama, jer uzimaju da i tu postoje dve glavne vrste 
harmonija, dorska i frigijska, a ostale računaju bilo u 
dorske bilo u frigijske. 

5. Najčešće se oblici državnog uređenja, tako shva- 
taju. Ali naša podela je tačnija, jer su jedna ili dve 
harmonije dobro složene odnosno jedno ili dva državna 
uređenja dobro uređena, a ostale harmonije predstavljaju 
odstupanja od dobro složene harmonije, odnosno ostala 
državna uređenja predstavljaju odstupanja od najboljeg, 
tj. oligarhije su kruće i despotskije, a demokratija raspuš- 
tenije i blaže. 

6. Međutim, demokratiju ne treba definisati onako 
kako je obično neki danas jednostavno definišu kao 
takvo državno uređenje u kome vrhovna vlast pripada 
masi, jer i u oligarhijama i svuda drugde vrhovna vlast 
pripada većini. Niti je, s druge strane, oligarhija takvo 
državno uređenje u kome vrhovnu vlast u državi ima 
samo mali broj ljudi. Jer ako pretpostavimo da ima 
ukupno hiljadu i tri stotine građana, i to hiljadu bogataša 
i da ovi ne dopuštaju onim trima stotinama siromašnih 
da uzmu udela u vlasti, mada su i oni slobodni i inače 
u svemu drugom jednaki bogatašima, ipak se ne bi moglo 
reći da je ta država demokratija. Isto tako ako pretposta- 
vimo da ima malo siromaha, ali da su jači od bogataša, 
iako ovih ima više, takva država se ne bi mogla nazvati 


91 


oligarhijom ako bogataši nemaju udela u položajima koji 


donose počast. 
7. Prema tome, pre treba reći da demokratija postoji 


onda kada je vrhovna vlast u rukama slobodnih ljudi, a 


1290b oligarhija onda kada vrhovnu vlast imaju bogataši. Ali 

obično siromaha ima mnogo, a bogatih malo, jer mnogi su 


slobodni, a malo njih je bogato. Jer ako bi se raspodela 
vlasti vršila prema visini, kao što je po pričanju nekih 
u Ajtiopijiš, ili po lepoti, takva država bila bi oligarhija 
jer malo ima lepih i visokih. 

8. Međutim, nije dovoljno samo na ovaj način odrediti 
ta državna uređenja, već, pošto se i demokratija i oligar- 
hija sastoje od više delova, treba utvrditi da demokratija 
nije ona država u kojoj slobodni ljudi kao manjina vladaju 
nad većinom koja nije slobodna. Takav je slučaj u Apo- 
loniji na Jonskom moru i na Teri?, jer su i u jednoj i u 
drugoj državi položaji bili u rukama onih koji su se isti- 
cali svojim plemenitim poreklom i onih koji su prvi osno- 
vali koloniju, a takvih je bilo samo malo od mnogih. 
Demokratija nije ni ona država u kojoj vladaju bogataši 
zato što su u većini, kao što je nekada bilo u Kolofonu!". 
Tamo je većina ljudi stekla velika imanja pre no što je 
došlo do rata protiv Liđana. Demokratija je ona država 
u kojoj vrhovnu vlast ima slobodna i siromašna većina, 
a oligarhija ona u kojoj vrhovnu vlast imaju bogataši i 
plemići koji su u manjini. 

9. Rekli smo, dakle, da ima više oblika državnog ure- 
đenja i rekli smo koji je razlog tome. Ali tih oblika ima 
više od ovih koje smo pomenuli, i mi ćemo, polazeći od 
pomenute tačke gledišta, izložiti koji su ti oblici i zbog 
čega nastaju. Slažemo se u tome da svaka država ima više 
delova, a ne jedan. Tako, ako bismo hteli da upoznamo 
životinjske vrste, najpre bismo izdvojili ono što svaka 
životinja mora da ima, na primer čula, organe za uzima- 
nje i varenje hrane, tj. usta i želudac, i uz to organe za 
kretanje. 

10. Ako bi i bilo samo toliko vrsta organa i ako bi 
među njima postojale razlike, mislim, naime, ako bi 
postojalo više vrsta usta, stomaka, čula i organa za kre- 
tanje, onda bi različite kombinacije tih organa morale dati 


više vrsta životinja, jer ne može jedna ista životinja da 
ima više različitih usta ili ušiju, tako da će se, kada se 


uzmu sve moguće kombinacije tih organa, dobiti živo- 

tinjske vrste, i to toliko vrsta životinja koliko ima kombi- 
nacija tih neophodnih delova. 

11. Isto tako stoji stvar i s pomenutim oblicima dr- 
žavnog uređenja. Jer država se, kao što smo često 
napominjali, ne sastoji od jednog već od više delova. 
Jedan deo države čine ljudi koji proizvode hranu, tako- 
zvani zemljoradnici, drugi deo su takozvane zanatlije, 
i oni se bave zanatima bez kojih jedna država ne može 
da postoji; jedni od tih zanata su neophodni, a drugi 
postoje radi raskoši i udobnog života. Treći deo su trgovci; 
pod trgovcima podrazumevamo one koji se bave kupovi- 
nom i prodajom, trgovinom na veliko i na malo. Četvrti 
deo predstavljaju teti, a peti ratnici koji su državi isto 
tako potrebni kao i svi ovi, ako država ne želi da padne u 
ropstvo napadača. Ne može se, naime, jedna država koja 
zaslužuje to ime smatrati ropskom po prirodi!! jer država 
je nezavisna i sama sebi dovoljna, a ropstvo to nije. 

12. U Platonovoj Državiiž to je pitanje obrađeno s 
puno duha i fino, ali nedovoljno. Sokrat kaže da se država 
sastoji od četiri najneophodnija elementa: od tkača, zem- 
ljoradnika, kožara i neimara i, uviđajući da ovi nisu 
dovoljni, dodaje još kovače i čuvare neophodne stoke 
i trgovce na veliko i na malo. Svi oni, po njemu, čine 
sastavne delove prve države, kao da je cilj svake države 
zadovoljavanje neophodnih životnih potreba; a ne lepo i 
dobro, i kao da su državi podjednako potrebni kožari i 
zemljoradnici. 

13. Sokrat nije hteo da dA državi ratničku klasu sve 
dok država, povećavajući svoju teritoriju i dolazeći u 
kontakt sa susednom zemljom, ne stupi u rat. Međutim, 
i u zajednici od četiri kao i u zajednici od proizvoljno 
mnogo članova mora da postoji neko ko će deliti pravdu i 
suditi. Ako se, dakle, primi da je duša kod živog bića 
iznad tela, onda se mora primiti i to da su ovi delovi 
države, tj. ratnici, oni koji učestvuju u pravosuđu i savet- 
nici čiji posao spada u domet političke inteligencije, iznad 
onih koji se trude oko neophodnih životnih potreba. Da 
li su te dužnosti podeljene ili pripadaju jednim te istim 
ljudima, to za naše ispitivanje nema važnosti, jer često 
su jedni isti ljudi i ratnici i zemljoradnici. 

14. Ako se, dakle, i jedni i drugi moraju smatrati 
delovima države, onda je jasno da su i ti ljudi u čijim je 
rukama oružje neophodan deo države. Sedmi deo države 

sačinjavaju oni koji svojim imanjima služe državi i koje 
zovemo bogatašima. Osmi deo države predstavljaju oni 
koji upravljaju državom i koji služe kao organi vlasti, 
jer država ne može da postoji bez vlasti. Zato mora da 
bude ljudi koji su u stanju da vladaju i da se posvete 
toj službi za dobro države, bilo neprekidno bilo kad na 
njih dođe red. Ostaju još oni o kojima smo upravo 
raspravljali; oni koji savetuju [šta je u interesu države] 
i oni koji rešavaju pravne sporove. Ako su, dakle, ove 
službe potrebne državi, onda, da bi se dobro i pravedno 


1291b obavljale, mora da postoji izvestan broj građana koji će 


imati političku vrlinu. 

15. Mnogi smatraju da je moguće da isti ljudi raspo- 
lažu različitim sposobnostima, na primer da isti ljudi 
budu ratnici, zemljoradnici i zanatlije, odnosno savetnici 
i sudije. Svi prisvajaju sebi političku vrlinu i smatraju 
da su u stanju da obavljaju gotovo sve državne poslove. 
Nemoguće je, međutim, da jedni isti ljudi budu istovre- 
meno i siromašni i bogati. Stoga izgleda da siromasi i 
bogataši predstavljaju dva osnovna dela države. A kako 
se najčešće dešava da bogatih ima malo, a siromašnih 
mnogo, onda izgleda da ova dva dela države stoje u 
suprotnosti jedan prema drugom. Stoga se smatra da, 
prema tome da li su u nadmoćnosti jedni ili drugi, postoje 
dva oblika državnog uređenja: demokratija i oligarhija. 
Ali mi smo napred rekli da postoji više oblika državnog 
uređenja i rekli smo s kojih razloga. Sada ćemo, među- 
tim, pokazati da ima više vrsta i demokratije i oligarhije. 


GLAVA ČETVRTA 


1. Na osnovu onoga što smo rekli, to je sasvim jasno, 
jer postoji više vrsta naroda i više vrsta takozvanih 
uglednih ljudi. Na primer, jedan deo naroda čine zemljo- 
radnici, drugi zanatlije, treći trgovci koji se bave kupo- 
vinom i prodajom, četvrti deo čine pomorci od kojih su 
jedni vojnici mornarice, drugi šićardžije, treći prevoznici, 
a četvrti ribari. Često je svaki od ovih delova mnogo- 
brojan, na primer ribari.u Tarantu i Bizantiju!*, mornari 
s trijera u Ateni, trgovci u Ajgini i na Hiju, prevoznici na 
Tenedu. Osim ovih postoje ljudi koji žive od svojih ruku, 
ljudi čije je imanje odveć malo da bi mogli da žive ne 

radeći, pa oni kojima nisu i otac i mati slobodni građani 
i druge vrste stanovnika slične ovima. Ugledni ljudi se 
razlikuju prema bogatstvu, plemenitom poreklu, prema 
vrlini, obrazovanju i sličnim prednostima. 

2. Prva vrsta demokratije je ona čija je glavna ka- 
rakteristika jednakost. Jednakost se, po zakonu ove de- 
mokratije, sastoji u tome da siromasi ne polažu više prava 
na vlast nego bogataši i da vrhovna vlast ne pripada 
isključivo jednima ili drugima već podjednako i jednima 
i drugima. Jer ako su u demokratiji, kako neki misle, 
najvažnije sloboda i jednakost, to se može najpre postići 
ako svi imaju što je moguće više jednak udeo u uprav- 
ljanju državom. A pošto je narod većina a odluka naroda 
vrhovni zakon, onda takvo uređenje mora biti demokra- 
tija. To je, dakle, jedna vrsta demokratije. 

3. Druga vrsta demokratije je ona u kojoj su funkcije 
u vlasti uslovljene cenzom, i to malim cenzom. Sveko ko 
poseduje određeno imanje, samim tim ima pravo da 
učestvuje [u vlasti), a ko izgubi imanje nema prava da 
učestvuje. Treća vrsta demokratije je ona u kojoj učes- 
tvuju u vlasti svi građani koji ne moraju da polažu ra- 
čune [o svome poreklu], ali u kojoj vlada zakon. Četvrta 
vrsta demokratije j€ ona u kojoj svi učestvuju u vlasti, 
ako su samo građani, ali u kojoj takođe vlada zakon. 
Peta vrsta demokratije je ona u kojoj je sve ostalo isto, 
ali vrhovna vlast pripada masi, a ne zakonu. 

4. To je slučaj onda kada odlučujuću snagu imaju 
narodne odluke, a ne zakon. To prouzrokuju demagozi. 
Jer u onim demokratijama u kojima vlada zakon nema 
demagoga, već su najbolji između građana na čelu 
države. Ali demagozi se javljaju tamo gde zakon nema 
vrhovnu vlast. Tu narod postaje monarh, jedan vladar 
sastavljen od mnogih, jer vrhovnu vlast imaiu mnogi, 
ne kao pojedinci već kao celina. Homer kaže da mnogo- 
vlašće nije dobro'i, ali nije jasno da li on misli na ovakvo 
mnogovlašće ili na ono kada ima više vladara koji vladaju 
kao pojedinci. | 

5. Takav narod, pošto je monarh, zahteva da vlada 
sam, zato što se ne potčinjava zakonu i njegova vlast 
postaje despotska, pa su kod njega laskavci na ceni. 
Takva vrsta demokratije je ono što je tiranida među 
monarhijama. Stoga je karakter [tih dveju vlasti] isti, i 
jedna i druga ugnjetavaju bolje građane i, što su ovde 

odluke naroda, to su tamo naredbe, što je ovde demagog, 


to je tamo laskavac. I jedni i drugi imaju vrlo veliki 
uticaj, laskavci kod tirana, a demagozi kod takvih naroda. 

6. Demagozi su krivi što narodne odluke imaju veću 
moć nego zakon, jer oni prenose sva prava na narod. 
Na taj način i oni sami postaju moćni zbog toga što je 
vrhovna vlast u rukama naroda, a oni imaju najveći uti- 
caj na mišljenje naroda, jer narod njih sluša. Uz to oni, 
kada optužuju organe vlasti, govore da narod treba da 
sudi, a narod rado prihvata taj poziv, i tako se ruše sve 
vlasti. 

7. Takvoj demokratiji moglo bi se s pravom prigo- 
voriti da uopšte i nije državno uređenje, jer tamo gde 
ne vladaju zakoni nema državnog uređenja. Vlast zakona 
treba da se proteže na opšte slučajeve, a u pojedinačnim 
slučajevima treba da odlučuju organi vlasti i ustav. Ako 
je, dakle, demokratija jedan od oblika državnog uređenja 
onda je jasno da ovakvo stanje u kome se sve rešava odlu- 
kom naroda nije prava demokratija jer nijedna narodna 
odluka ne može da ima opštu vrednost. Tako smo dakle 
izdvojili vrste demokratije. 


GLAVA PETA 


1. Jedna vrsta oligarhije je ona u kojoj se funkcije u 
vlasti dobijaju na osnovu cenza tako velikog da siromašni 
ljudi, mada su u većini, nemaju udela u upravljanju 
državom, ali onaj ko stekne [određeno imanje] može da 
učestvuje u upravljanju državom. Druga vrsta oligarhije 


12920 je ona u kojoj su funkcije u vlasti uslovljene velikim 

cenzom i u kojoj nosioci vlasti sami biraju članove koji 
im nedostaju [tj. kooptiranjem popunjavaju upravno telo]. 
Ako bi se taj izbor vršio između svih, onda bi to pre bila 
aristokratija, a ako bi se vršio samo unutar određene 
klase, onda je to oligarhija. Treća vrsta oligarhije je ona 
u kojoj sin nasleđuje [u službi] oca,.a četvrta vrsta nastaje 
onda kada se desi ono o čemu smo maločas govorili i 
kada ne vlada zakon, već ljudi u čijim je rukama vlast. 
Ova vrsta oligarhije je među oligarhijama ono što je 
tiranida među monarhijama i demokratija o kojoj smo 
poslednjoj govorili među demokratijama. Ova oligarhija 
naziva se dinastejom. 


2. Toliko ima različitih vrsta oligarhije i demokratije. 
Međutim, ne treba gubiti iz vida da se često događa da 
jedna država koja po svojim zakonima nije demokratska, 
ipak zahvaljujući demokratskom moralu i vaspitanju, ima 
demokratsku upravu. Isto tako se drugde događa da je 
država po zakonima demokratska, a da je uprava oligar- 
hijska zbog vaspitanja i morala. Do toga najčešće dolazi 
posle promene državnog uređenja, jer se te promene ne 
dešavaju odjednom već se ljudi u početku zadovoljavaju 
ako dobiju nešto prednosti nad drugima, tako da ostaju 


.na snazi stari zakoni, ali državom vladaju oni koji me- 

njaju državno uređenje. 

3. Na osnovu ovoga što smo rekli jasno je da postoji 
toliko vrsta demokratije i oligarhije. Jer u državnoj 
upravi moraju da učestvuju ili sve pomenute klase naroda 
ili jedne da, a druge ne. Kada najvišu vlast imaju zemljo- 
radnici i ljudi srednjeg imovnog stanja, onda se državom 
upravlja po zakonima, jer ti ljudi žive samo od svoga 
rada i ne mogu da žive ne radeći, pa stoga stavljaju 
zakon na čelo države i sazivaju narodnu skupštinu samo 
onda kada je to neophodno. I ostali građani mogu da 
učestvuju kada dostignu cenz zakonom određen. Stoga 
mogu svi koji poseduju toliko imanje da učestvuju 
[u upravljanju državom]. Jer ako ne mogu svi da učestvu- 
ju, onda je to oligarhija, a ovi ljudi ne mogu da ne rade 
ništa jer nemaju prihoda. To je, dakle, jedna vrsta 
demokratije i razlozi zbog kojih nastaje. 


4. Druga vrsta zasniva se na pravu glasa sledećih 
klasa: svi oni građani koji ne moraju da polažu računa o 
svom poreklu mogu da učestvuju u upravljanju državom, 
ali stvarno učestvuju samo oni koji mogu da žive ne ra- 
deći pa stoga u takvoj demokratiji vladaju zakoni zato 
što [građani] nemaju dovoljno prihoda. Treća je vrsta ona 
u kojoj svi slobodni ljudi imaju. prava da učestvuju u 
državnoj upravi, ali oni ipak ne učestvuju zbog pomenu- 
tog razloga, pa je stoga neophodno da i u ovoj državi 
vlada zakon. 

5. Četvrta vrsta demokratije je ona koja se u po- 
slednje vreme pojavila u nekim državama. Jer zbog toga 
što su države postale mnogo veće nego ranije i što su i 
prihodi porasli, nadmoćnost mase je obezbedila svima 
pravo da učestvuju u državnoj upravi i oni zaista uče- 
stvuju i upravljaju državom zato što mogu da ne rade i 

zato što siromasi primaju novčanu naknadu. Štaviše, takva 
masa ima najviše slobodnog vremena, jer njih ne sputava 
briga o sopstvenom imanju, kao bogataše, koji stoga 
često ne učestvuju u narodnoj skupštini i u suđenju. 
Zbog toga vrhovni gospodar u državi postaje masa siro- 
mašnih ljudi, a ne zakoni. Ove nužnosti dovele su do 
stvaranja tolikih i takvih demokratija. 

6. Vrste oligarhija su sledeće: prva je ona u kojoj 
većina ljudi ima imanja, ali manja i ne odveć velika. 
Tu je pravo učestvovanja [u upravljanju državom] dato 
svakom ko ima takvo imanje. I, pošto masa ljudi uče- 
stvuje u državnoj upravi, vrhovna vlast mora da pripada 
zakonu, a ne ljudima. Oni se utoliko više udaljavaju od 
monarhije i pošto nemaju tolika imanja da mogu da žive 
bezbrižno ne radeći ništa niti toliko malo da bi morali 
da žive o državnom trošku, oni moraju da zahtevaju da 
vlast pripadne zakonu, a ne njima samima. 

7. A ako onih koji imaju imanja ima manje nego u 
prvom slučaju, i ako su ta imanja veća, stvara se druga 
vrsta oligarhije. Oni jačajući zahtevaju za sebe veća 
prava. Stoga oni sami iz redova ostalih građana biraju 
one koji će uzeti učešća u upravljanju državom. Ali pošto 
nisu tako jaki da bi mogli da vladaju bez zakona, oni 
donose zakone koji njima odgovaraju. 

8. Ali ako njihova moć raste na taj način što ih biva 
sve manje a njihova imanja postaju sve veća, nastaje 
treći stupanj oligarhije u kome oni zauzimaju sve polo- 
žaje u vlasti koja, kada oni umru, po zakonu prelazi na 
njihove sinove. Ali kada njihova moć pomoću imanja i 
mnogobrojnih prijateljskih veza postane veoma velika, 
takva dinasteja sasvim je bliska monarhiji i vrhovnu vlast 
imaju ljudi a ne zakon. Ova četvrta vrsta oligarhije odgo- 
vara onoj poslednjoj vrsti demokratije. 

9. Pored demokratije i oligarhije postoje još dva 
oblika državnog uređenja, od kojih jedan pominju svi i 
smatraju ga jednom od četiri vrste državnog uređenja. 
Pod te četiri vrste oni podrazumevaju monarhiju, oli- 
garhiju, demokratiju i, na četvrtom mestu, takozvanu 

aristokratiju. Međutim, postoji i peta vrsta koja nosi ime 
zajedničko za sva državna uređenja, naime zove se po- 
liteja, ali se ne javlja često i zato je previđaju oni koji 
pokušavaju da nabroje vrste državnog uređenja i obrađuju 
samo one četiri vrste, kao Platon u svojoj Državils, 


10. Naziv aristokratije s pravom zaslužuje ona država 
o kojoj smo raspravljali u prvim knjigama!*. Jer aristo- 
kratijom se s pravom može nazvati samo ono državno 
uređenje u kome vladaju građani koji su apsolutno naj- 
bolji po vrlini, a ne oni koji su dobri samo pod izvesnim 
uslovom. Samo u toj državi su dobar čovek i dobar 
građanin apsolutno jedno te isto, dok su u ostalim 
državama ljudi samo relativno dobri u odnosu na svoje 
državno uređenje. Postoje izvesna državna uređenja koja 
se razlikuju i od oligarhija i od takozvane politeje i 
nazivaju se aristokratijama, i u kojima se vlasti biraju 
ne samo prema bogatstvu već i prema vrlini. 

11. To državno uređenje razlikuje se, dakle, i od oli- 
garhije i od politeje i naziva se aristokratija. Jer u onim 
državama gde vrlina nije predmet opšteg staranja, ipak 
ima ljudi koji uživaju dobar glas i koji važe kao valjani. 
Ono državno uređenje u kome se vodi računa o bogatstvu, 
vrlini i mišljenju naroda, kao u Karhedonu!", jeste 
aristokratsko, a države u kojima se uzimaju u obzir samo 
vrlina i mišljenje naroda, kao u Lakedajmonu!?, jesu 
mešavina demokratije i aristokratije. To su, dakle, dve 
vrste aristokratije, pored onog prvog i najboljeg oblika 
državnog uređenja. Trećoj vrsti pripadaju sve one koje 
više naginju oligarhiji nego takozvana politeja. 


GLAVA ŠESTA 


1. Ostaje da govorimo o onom državnom uređenju 
koje se obično zove politeja i o tiranidi. Politeji smo dali 
to mesto ne zato što ona, upravo kao ni one aristokratije 
o kojima je maločas bilo govora, predstavlja izopačavanje 
državnog uređenja, mada su, istinu govoreći, sva državna 
uređenja u poređenju s najboljim puna nedostataka a 
zatim, politeje nabrajamo zajedno s aristokratijama jer 
su i one, kao što smo rekli u početku!?, izopačavanje ovih 
poslednjih. Sasvim je logično govoriti o tiranidi na 
poslednjem mestu zbog toga što je od svih državnih 
uređenja tiranida u najmanjoj meri državno uređenje, a 
predmet našeg ispitivanja je upravo državno uređenje. 
Rekli smo, dakle, zašto se pri izlaganju držimo ovog reda. 
Sada treba da obradimo politeju. 

2. Njena suština lakše će se moći razumeti sada kada 
smo utvrdili karakter oligarhije i demokratije, jer politeja 
je, kako bi se jednostavno reklo, mešavina oligarhije i 
demokratije. Obično se države koje naginju demokratiji 
nazivaju politejama, a one koje naginju oligarhiji 
aristokratijama zbog toga što se obrazovanje i visoko 
poreklo češće nalazi kod bogatijih ljudi. Uz to izgleda da 
bogataši već poseduju ono zbog čega čine nepravdu oni 
koji je čine i zbog čega Pogatase smatraju poštenim i 
uglednim ljudima. 

3. Kako aristokratija ide za tim da prevlast dodeli 
najboljima među građanima, onda se smatra da je i u 
oligarhijama najviša vlast pretežno u rukama valjanih 


12%4a i poštenih ljudi. Izgleda upravo nemoguće da država 

kojom upravljaju najbolji ljudi, tj. aristokratija, ne bude 
dobro uređena, već je takva ona država kojom upravljaju 
rđavi ljudi. Isto je tako nemoguće da državom koja nije 
dobro uređena upravljaju najbolji ljudi. Dobri zakoni ne 
mogu da stvore dobro uređenje ako im se ljudi ne poko- 
ravaju. Stoga pod dobrim uređenjem treba podrazumevati 
ono u kome ljudi poštuju postojeće zakone i u kome su ti 
zakoni, kojih se ljudi pridržavaju, dobri?". (Jer ljudi se 
mogu pokoravati i rđavim zakonima.) A za to postoje dve 
mogućnosti: ili da ti zakoni budu najbolji mogući u 
odnosu na te građane, ili da budu apsolutno najbolji. 

4. Izgleda da se u aristokratiji više no igde počasti 
dodeljuju prema vrlini. Jer princip aristokratije je vrlina, 
oligarhije bogatstvo, demokratije sloboda, a u svima važi 
ono što većina odluči. Jer i u oligarhiji i u aristokratiji i u 
demokratijama presudno je ono što odluči veći deo onih 
koji imaju udela u upravljanju državom. U većini država 
se vrsta njihovog državnog uređenja zove politeja, jer 
samo mešavina bogatih i siromašnih može da teži bogat- 
stvu i slobodi. Gotovo u većini država bogati važe isto- 
vremeno kao valjani i pošteni. 


9. Postoje tri stvari na osnovu kojih se traži politička 
jednakost. To su: sloboda, bogatstvo, vrlina, a četvrta, 
plemenito poreklo, ide zajedno s bogatstvom i vrlinom, 
jer plemenito poreklo je staro nasleđeno bogatstvo i 
vrlina?!. Prema tome, jasno je da mešavinu' prva dva 
elementa, tj. bogataša i siromaha, treba nazvati politejom, 
a mešavinu svih triju elemenata pre nego ijednu drugu, 
sa izuzetkom one istinske i prve aristokratije, treba na- 

zvati aristokratijom. Rekli smo, dakle, da postoje i drugi 
oblici državnog uređenja pored monarhije, demokratije i 
oligarhije i rekli smo kakvi su, kao i to čime se pojedine 
vrste aristokratija međusobno razlikuju i čime se razli- 
kuju politeje od aristokratija, pa je iz toga jasno da nisu 
daleko jedne od drugih. 


GLAVA SEDMA 


1. U nastavku ćemo govoriti o tome na koji način 
pored demokratija i oligarhija nastaje politeja i kako nju 
treba uspostavljati i uređivati. Istovremeno će postati 
jasna i obeležja demokratije i oligarhije. Najpre treba 
uočiti ono što ih razdvaja a zatim, uzimajuči i od jedne i 
od druge ono što je za njih karakteristično, spojiti to u 
politeju. 

2. Postoje tri moguća načina kombinovanja i mešanja: 
mogu da se spoje oligarhijski i demokratski zakoni, na 
primer, o sudstvu. Jer u oligarhijama se bogataši kažnja- 
vaju ako ne učestvuju u suđenju a siromašni ne dobijaju 
za to nikakvu platu, dok u demokratijama siromašni do- 
bijaju platu a bogataši se uopšte ne kažnjavaju. A kada 
se spoje oba ta zakona, oni predstavljaju nešto što je 
zajedničko i jednom i drugom uređenju, nešto što stoji na 
sredini između ta dva uređenja i što je, prema tome, 
svojstveno politeji. To bi bio jedan način spajanja. 

3. Drugi se sastoji u tome da se uzme sredina između 
onoga što propisuje jedno i onoga što propisuje drugo 
državno uređenje. Na primer, u demokratiji mogu u na- 
rodnoj skupštini da učestvuju ljudi koji imaju sasvim 
mali cenz ili nemaju nikakav, a u oligarhiji samo ljudi 
s velikim cenzom. Ni jedno ni drugo nije zajedničko 
obema državama, već je zajednička sredina između oba ta 
cenza. Treći način je taj kada se uzmu dve ustanove, 
jedna iz oligarhijskog a druga iz demokratskog zakona. 
Mislim, naime, ovako: smatra se, na primer, da je biranje 
organa vlasti kockom demokratski način a biranje gla- 
sanjem — oligarhijski, i da pri tome u demokratiji cenz 
ne igra nikakvu ulogu, a da je u oligarhiji cenz vrlo 
važan. Prema tome, ako se uzme jedna institucija iz 
oligarhije, na primer da se organi vlasti biraju glasanjem, 
a jedna iz demokratije, na primer da se ne biraju prema 

cenzu, dobiće se nešto što je svojstveno aristokratiji i 
politeji. To bi bio, dakle, taj način spajanja. 

4, Demokratija i oligarhija su dobro pomešane onda 
kada se za takvu državu može reći da je i demokratija i 
oligarhija. Jasno je da je to ono što se podrazumeva pod 
dobrom mešavinom. A to je istovremeno sredina, jer u 
njoj se javlja i jedna i druga krajnost. To je slučaj sa 
lakedajmonskom državom. 

5. Mnogi tvrde da je lakedajmonska država demokra- 
tija zato što njeno uređenje ima mnoge demokratske in- 
stitucije, na primer odgajanje dece, jer se deca bogataša 
odgajaju isto onako kao i deca siromaha i vaspitavaju se 
na takav način na koji bi se mogla vaspitavati i deca 
siromaha. Ta jednakost nastavlja se i u kasnije doba i kada 
postanu ljudi, jer se bogataš ni po čemu ne izdvaja od 
siromaha. Svi imaju istu hranu u sisitijama, a bogataši 
nose takvo odelo kakvo bi mogao sebi da nabavi i ma koji 
siromah. Uz to, narod bira jednu od dve najviše vlasti, a 
u drugoj sam učestvuje, naime geronte bira, a u eforeji 


učestvuje. Drugi [tvrde da je lakedajmonska država] oli- | 


garhija zato što ima mnoge oligarhijske . institucije, na 
primer svi organi vlasti biraju se glasanjem, a nijedan 
kockom, mali broj ljudi ima vlast nad životom i smrću i 
nad progonstvom građana, i mnoge druge slične institu- 
cije“. 

6. Politeja, u kojoj su demokratija i oligarhija po- 
mešane kako treba, mora da izgleda istovremeno i kao 
jedna i kao druga a da ne bude ni jedna ni druga. Ta 
politeja mora da se održava pomoću sebe same, a ne iz- 
vana. Pomoću sebe same, to ne znači da većina onih koji 
žele da se ona održi treba da budu van nje, jer to može 
da bude slučaj i kod rđave države, već da uopšte nijedan 
deo njenog stanovništva ne želi drukčije državno uređenje. 
Iziožili smo, dakle, na koji način treba uređivati politeju i 
ona državna uređenja koja se obično smatraju aristokra- 
tijama. 


GLAVA OSMA 
1. Ostalo nam je još da [na poslednjem mestu?) go- 


vorimo o tiranidi, ne zato da bismo o njoj govorili više, 
već da i ona dobije svoje mesto u ovom izlaganjušt, pošto 


smo ipak i nju uvrstili među oblike državnog uređenja. O 
basileji smo raspravljali u prethodnom izlaganju kada smo 
ispitivali onu basileju koja s najviše prava zaslužuje to 
ime i kada smo raspravljali da li je korisna za države ili 
nije, koga i na koji način treba postaviti za kralja i kako 
treba urediti basileju. 

2. Ispitujući basileju izdvojili smo dva vida tiranide 
zato što se vlast u njima u izvesnom smislu približava 
kraljevskoj i zato što se obe te vlasti zasnivaju na zakonu. 
Kod nekih varvarskih naroda biraju se monarsi samodršci, 
a u davnini su i kod starih Helena postojali neki monarsi 
te vrste, i njih su nazivali ajsimnetima?ž. Ova uređenja 
razlikuju se međusobno, ali su istovremeno i basileje zato 
što se zasnivaju na zakonu i zato što se podanici od svoje 
volje potčinjavaju vlasti jednoga čoveka, i tiranide zato 
što taj čovek vlada kako on hoće, kao gospodar. 

3. Treći je vid tiranide onaj koji, izgleda, s najviše 
prava nosi to ime, budući da odgovara panbasileji [apso- 
lutnoj monarhiji]. Takva monarhija u kojoj monarh ni- 
kome ne polaže računa i vlada nad svima, i nad onima 
koji su mu jednaki i nad onima koji su bolji, imajući u 
vidu samo svoje interese a ne i interese svojih podanika, 
mora da bude tiranida. Takva vlast je stoga protivna volji 
podanika, jer nijedan slobodan čovek ne podnosi takvu 
vlast od svoje volje. To su svi vidovi tiranide i njeni 
uzroci. 


GLAVA DEVETA 


1. Koje je državno uređenje najbolje za većinu drža- 
va i koji je način života najbolji za većinu ljudi, ako ne 
uzmemo u obzir vrlinu koja stoji iznad običnih ljudi, ni 
obrazovanje koje zahteva prirodni dar i izuzetno srećne 
okolnosti, ako nemamo u vidu idealno državno uređenje 
koje odgovara našim željama, već najbolji život u kome 
može da uzme udela većina ljudi i najbolje državno ure- 
đenje koje može da prihvati većina država? 


2. Ona državna uređenja poznata pod imenom aristo- 
kratija, o kojima smo maločas govorili, ili ne odgovaraju 
uslovima u većini država ili se približavaju takozvanoj 
politeji. Stoga moramo o oba ta uređenja, tj. i o aristo- 
kratiji i o politeji, govoriti kao o jednom jer se sud o 

svima njima zasniva na istim principima. Ako smo u 
Etici?* tačno rekli da je srećan život onaj koji počiva na 
ničim nesprečavanoj vrlini i da je vrlina sredina [između 
dve krajnosti], onda najbolji život mora da bude onaj 
koji se drži sredine, i to takve sredine koju može svako 
da postigne. 

3. Iste ove definicije vrline i zla moraju da važe i za 
državu i državno uređenje jer je oblik državnog uređenja 


1285b u stvari način života države. U svakoj državi postoje tri 

njena dela: jedni vrlo bogati, drugi vrlo siromašni i treći 
na sredini između ovih. Pošto smo se složili da je najbolje 
držati se umerenosti i sredine, jasno je da je najbolje 
imati srednje imanje, jer se onda čovek najlakše može 
potčiniti zapovestima razuma. 

4. Naprotiv, teško je slediti glas razuma ako je čovek 
odviše lep ili odveć moćan ili vrlo plemenit ili veoma 
bogat, ili ako je, nasuprot tome, pretera.o siromašan, 
preterano slab ili bez ikakvih počasti. Prvi -postaju na- 
silnici i zločinci velikih razmera, a drugi nevaljalci i sitni 
zločinci. A nepravde i nastaju zbog nasilja i nevaljalstava. 
Takvi ljudi ne mogu da pomognu ni savetom ni službom. 
a država i od jednog i od drugog ima samo štete. 

5. Pored toga, ljudi koji imaju preterano velika ima- 
nja, moć, bogatstvo, prijatelje i drugo tome slično, niti 
hoće niti umeju da se pokoravaju, i tu osobinu stiču u 
kući još dok su deca, a zbog toga što su oholi i preziru 


druge, ni u školi se ne navikavaju da se pokoravaju. . 


Naprotiv, oni ljudi koji svega toga uopšte nemaju, veoma 
su jadni, tako da ne umeju da vladaju već samo da se 
ropski pokoravaju, dok oni prvi ne umeju da se pokora- 
vaju nijednoj vlasti već samo da vladaju kao gospodari 
nad svojim robovima. 

6. Takva država nije država slobodnih ljudi već ro- 
bova i gospodara i u njoj jedni zavide drugima, a jedni 
preziru druge. A to je vrlo daleko od prijateljstva i držav- 
ne zajednice, jer zajednica počiva na prijateljstvu i ljudi 
ne žele da idu čak ni istim putem sa svojim neprijatelji- 
ma. Priroda države zahteva da država bude sastavljena 
od jednakih i što je moguće sličnijih ljudi, a takvi su naj- 
češće ljudi srednjeg stanja. Stoga najbolju upravu nužno 
ima ona država čije uređenje odgovara prirodi države. 

7. Ta srednja građanska klasa se najlakše održava u 
državama jer niti oni sami žele tuđe imanje, kao siro- 

masi, niti drugi žele njihovo, kao što siromasi žele ima- 
nja bogataša. I zbog toga što niti oni napadaju druge niti 
drugi njih, oni žive sasvim bezbedno. Stoga je opravdana 
Fokilidova*“ želja: 

U mnogo čemu srednji najbolje prolaze, želim da u 
državi budem srednji. 

8. Prema tome, jasno je da je najbolja državna za- 
jednica ona koju sačinjavaju građani srednjeg stanja i 
da dobru upravu mogu da imaju samo takve države u 
kojima je srednja klasa mnogobrojna i što jača od druge 
dve, tj. od bogataša i siromaha zajedno, a ako to nije mo- 
guće, onda bar od svake pojedinačno. Jer ako srednja 
klasa stane na jednu ili drugu stranu, ona uspostavlja 
ravnotežu i sprečava da jedna ili druga protivnička strana 
odnese prevagu. Stoga je za građane najveća sreća da 
imaju imanje srednje i dovoljne veličine, jer tamo gde 
jedni imaju vrlo mnogo a drugi ništa javlja se ili krajnja 
demokratija ili neumerena oligarhija, ili, zbog nadmoć- 
nosti i jedne i druge klase, tiranida. Jer tiranida se javlja 
u krilu neumerene demokratije i oligarhije, a mnogo ređe 
u krilu srednjih klasa i onih koje su bliske jedna drugoj. 
Zašto je tako, reći ćemo kasnije“ kada budemo govorili 
o promenama državnog uređenja. 

9. Očigledno je da je najbolje državno uređenje ono 
koje počiva na srednjoj klasi, jer jedino ono nije pod- 
ložno pobunama. Tamo gde je srednja klasa mnogobrojna, 
najređe dolazi do pobuna i razdora u državi. Sa istog tog 
razloga manje pobuna ima u velikim državama jer je tu 
srednja klasa mnogobrojna, dok se u malim državama svi 
lako podele na dva dela, tako da ne preostane nimalo sred- 
njih i gotovo svi su ili siromašni ili bogati. Demokratije 
su zbog srednje klase bezbednije i dugotrajnije, jer je 
srednja klasa mnogobrojnija u demokratijama nego u oli- 
garhijama i više ljudi ima udela u položajima. I kada bi, 
da nema srednje klase, siromasi postali brojno nadmoćniji, 
nastalo bi zlo i država bi brzo propala. 

10. Kao dokaz treba smatrati i činjenicu da su naj- 


* bolji zakonodavci bili iz srednje građanske klase. Solon 


je pripadao srednjoj klasi, što se vidi iz njegovih pesama, 
i Likurg, jer nije bio kralj, i Haronda i gotovo većina 
ostalih. Iz ovoga je jasno i to zašto su države većinom 
ili demokratije ili oligarhije: zbog toga što je u tim drža- 
vama često srednji sloj najmanji, uvek preovlađuju jedni 

ili drugi, bilo oni koji imaju imanja bilo narod i, pošto 
prevazilaze srednju klasu, uzimaju upravu u svoje ruke, 
tako da nastaje ili demokratija ili oligarhija. 


11. Pored toga, ako se desi da u međusobnim pobu- 
nama i borbama naroda i bogataša jedni nadjačaju pro- 
tivnike, oni neće uspostaviti državno uređenje koje se 
zasniva na zajedničkim pravima i jednakosti već će, smat- 
rajući svoju prevlast u državi nagradom za pobedu, uspo- 
staviti demokratiju odnosno oligarhiju. Tako su se i oni 
koji su zadobili prevlast u Heladi držali državnog uređe- 
nja u svojoj državi i uspostavljali u državama demokra- 
tije odnosno oligarhije nemajući u vidu interese tih država 
već svoje sopstvene. 

12. To su razlozi zbog kojih nikada nije došlo do 
stvaranja državnog uređenja koje bi počivalo na srednjoj 
klasi ili je do toga dolazilo retko i u malom broju država. 
Jedan jedini čovek od onih u čijim je rukama ranije bila 
vlast odlučio je da da takvo uređenje." Danas je, me- 


12960 đutim, građanima prešlo u naviku da uopšte i ne teže jed- 

nakosti već ili zahtevaju da vladaju, ili, ako su slabiji, 
podnose vlast drugih. Iz ovoga je jasno koje je državno 
uređenje najbolje i zašto. 


13. A pošt smo utvrdili koje je državno uređenje 
najbolje, nije teško uvideti koje od ostalih državnih ure- 
đenja, jer smo rekli da ima više demokratija i više oli- 
garhija, treba, prema tome da li je bolje ili gore, staviti 
na prvo, drugo ili treće mesto itd. Bolje mora biti ono 
uređenje koje je najbliže najboljem, a gore ono koje se 
jako udaljuje od srednjeg, osim ako se ne sudi prema 
datim okolnostima. Kada kažem ,prema datim okolno- 
stima", mislim na to da je često za neke narode bolje 
neko drugo uređenje, i to drugo uređenje može za njih 
da bude i korisnije. 


GLAVA DESETA 


1. U vezi sa ovim što smo rekli treba da raspravimo 
koji i kakav oblik državnog uređenja koristi kojim i 
kakvim ljudima. Najpre treba utvrditi ovaj opšti stav 
koji važi za sva uređenja: onaj deo države koji želi da se 
to uređenje održi treba da bude jači od onog dela koji to 
ne želi. Svaka država sastoji se i od kvaliteta i od kvan- 

titeta. Pod kvalitetom podrazumevam slobodu, bogatstvo, 
obrazovanje, plemenito poreklo, a pod kvalitetom brojnu 
nadmoćnost. 

2. Moguće je da jedan deo od onih delova od kojih 
se država sastoji raspolaže kvalitetom a drugi kvantitetom, 
na primer da bude više po broju onih koji nisu plemeniti 
od onih koji jesu ili da bude više siromaha nego bogataša, 
ali ipak ne toliko da kvantitet nadoknađuje nedostatak 
kvaliteta. Stoga treba između te dve stvari uspostaviti 
srazmeru. Tamo gde je masa siromaha nadmoćnija, prema 
pomenutoj srazmeri*“ tamo postoje prirodni uslovi za 
demokratiju i, prema tome koji deo naroda preovlađuje, 
javljaju se pojedine vrste demokratije, na primer, ako 
preovlađuju zemljoradnici, nastaje ona prva vrsta demo- 
kratije, a ako preovlađuju zanatlije i nadničari, nastaje 
ona poslednja, a na isti način i ostale koje se nalaze 
između cvih. 

3. A tamo gde bogati i ugledni ljudi prevazilaze 
ostale kvalitetom ali zaostaju po kvantitetu, tamo nastaje 
oligarhija, i prema stepenu nadmoćnosti oligarhijske klase 
javljaju se, na isti način, pojedine vrste oligarhije: Me- 
đutim, zakonodavac treba uvek da se stara da pridobije 
srednju klasu za svoje uređenje i, ako donosi oligarhijske 
zakone, treba da vodi računa o srednjoj klasi, a ako donosi 
demokratske zakone, treba da je tim zakonima prido- 
bije. 

4. A tamo gde je srednja klasa nadmoćnija bilo od 
obeju ekstremnih klasa, bilo samo od jedne, tamo može da 
postoji stabilno državno uređenje. Nema nimalo razloga 
za strahovanje da će se ikada bogataši i siromasi složiti 
protiv srednje klase, jer ni jedni ni drugi neće nikada 
hteti da budu podložni onim drugima, a ako traže neku 
državu koja će više voditi računa o zajedničkim intere- 
sima, neće naći nijednu koja bi vodila više računa [od 
ove, tj. od: politeje]. Ni jedni ni drugi ne bi pristali da 
vladaju naizmenično zbog uzajamnog nepoverenja. U ne- 
pristrasnog sudiju, međutim, svi imaju poverenja, a takav 
sudija je srednja klasa. A ukoliko je mešavina klasa sa- 
vršenija u državi utoliko je država stabilnija. 

5. Mnogi od njih koji žele da uspostave aristokratsko 
državno uređenje veoma greše ne samo u tome što boga- 
tašima daju veća prava već i u tome što varaju narod 
i zakidaju njegova prava. Vremenom se iz lažnog dobra 

nužno rađa istinsko zlo, a častoljublje i koristoljublje bo- 
gataša više upropašćuje državu nego častoljublje i kori- 
stoljublje siromaha. 

6. Postoji pet stvari koje su izmišljene da se zavara 
narod. One se tiču narodne skupštine, funkcija u vlasti, 
sudova, naoružanja i gimnastičkih vežbanja. S obzirom na 
narodnu skupštinu, to je odredba po kojoj je svima do- 
pušteno da učestvuju u skupštini, ali samo bogatašima 
preti kazna ako ne učestvuju ili, ukoliko kazna preti i 
drugima, ona je za bogataše mnogo veća. S obzirom na 
funkcije u vlasti, to je sledeća odredba: oni koji imaju 
viši cenz ne mogu da odbiju te funkcije, dok siromasi 
mogu. To važi i za sudove: bogataši plaćaju kaznu ako ne 
učestvuju a siromasi ne, ili, ako je i plaćaju, onda je to 
neznatna kazna, dok je za bogataše velika, kao što stoji 
u Harondinim zakonima. 

7. U nekim državama svi koji su upisani u spiskove 
građana imaju pravo da učestvuju u narodnoj skupštini i 
sudovima, ali ako oni koji su upisani u spiskove građana 
ne učestvuju u narodnoj skupštini i sudovima, preti im 
velika kazna. Time se postiže da ljudi izbegavaju da se 
upišu u spiskove, a zbog toga što nisu upisani nemaju 
prava da učestvuju u narodnoj skupštini niti u sudovima. 
Isti su takvi zakoni o naoružanju i o gimnastičkim vežba- 
njima. Siromašnima je dopušteno da ne budu naoružani, 
dok se bogataši koji nemaju oružje kažnjavaju. I ako 
siromašni ne vežbaju, ne preti im nikakva kazna, da ne 
bi, zato što nemaju čega da se boje, učestvovali u vežba- 
njima, dok je to za bogataše kažnjivo da bi, upravo zbog 
te kazne, učestvovali u vežbanjima. To su oligarhijske za- 
konske ujdurme. 

8. Ali u demokratijama postoje ujdurme suprotne ovi- 
ma: siromasi za učešće u narodnoj skupštini i sudovima 
dobijaju platu, a za bogataše nije određena nikakva kazna. 
Prema tome, jasno je da, ako hoćemo da mešavina bude 
pravedna, treba spojiti obe odredbe i siromasima davati 
platu, ali i kažnjavati bogataše. Na taj bi način mogli svi 
da učestvuju u državnoj upravi, dok onakvo upravljanje 


1297b državom pripada isključivo jednoj klasi. Upravno telo 


treba da sačinjavaju samo oni koji nose oružje. Visina 
cenza ne može se jednostavno odrediti i reći ,,cenz treba 
da bude toliki i toliki", već treba ispitati koliki se najveći 
cenz sme propisati da bi broj onih koji imaju udela u 


državnoj upravi bio veći od broja onih koji nemaju to 
pravo, i prema tome utvrditi cenz. Siromasi, i kad nemaju 
udela u počasnim položajima, žele da imaju mira, ako ih 
niko ne vređa i ne otima im imanje. 

9. Ali to nije lako jer oni koji stoje na čelu države 
nisu uvek čovekoljubivi ljudi. Uz to, u slučaju rata, siro- 
masi obično nerado idu ako ne dobijaju hranu. Naprotiv, 
rado idu u rat ako im država daje hranu. U nekim drža- 
vama se upravno telo ne sastoji samo od onih koji imaju 
oružje već i od isluženih ratnika. Kod Malijejaca*! državna 
uprava bila je u rukama ovih poslednjih, dok su se organi 
vlasti birali iz redova onih koji su još uvek bili u ratnoj 
službi. I kod Helena su osnovu prvog državnog uređenja 
posle basileje činili ratnici, i to, u početku, konjanici, jer 
je konjica predstavljala glavnu snagu i obezbeđivala nad- 
moć u ratu. Teško naoružana pešadija bez bojnog poretka 
od male je koristi, a u staro doba nije bilo tog iskustva 
i nije se znalo za pravila taktike, tako da je snaga ležala 
u konjici. Ali kada su države počele da rastu a teško 
naoružana pešadija da dobija veći značaj, sve veći broj 
građana je mogao da uzme učešća u državnoj upravi. Sto- 
ga su stari nazivali demokratijama one države koje mi 
danas zovemo politejama. 


10. Stara državna uređenja bila su, prirodno, oligar- 
hijska i kraljevska jer zbog malog broja stanovništva 
srednja klasa nije bila velika, tako da su ljudi, budući da 
ih je bilo malo, a njihova vojna organizacija slaba, pre bili 
skloni da se potčinjavaju. Rekli smo, dakle, zašto ima više 
oblika državnog uređenja i zašto pored ovih vrsta koje smo 
pomenuli postoje još i druge [njihove podvrste], jer ima 
više vrsta demokratija, a isto to važi i za ostala državna 
uređenja. Rekli smo, takođe, čime se ova uređenja me- 
đusobno razlikuju i otkuda to dolazi, kao i to koje je 
državno uređenje najbolje u najvećem broju slučajeva i 
koja od ostalih državnih uređenja odgovaraju kojim lju- 
dima. 


GLAVA JEDANAESTA 


1. Ponovo ćemo, počinjući od odgovarajućeg početka, 
govoriti o državnom uređenju uopšte i o svakom posebno 
i o onome što je s tim u vezi. U svakom državnom ure- 

đenju postoje tri elementa o kojima dobar zakonodavac 
treba da razmišlja i pronađe šta je u tom pogledu korisno 
za svako pojedino državno uređenje. Ako su ti elementi 
u državi dobro uređeni, onda i državno uređenje mora 
da bude dobro, a razlika između pojedinih državnih ure- 
enja leži, u stvari, u razlici između ovih elemenata. Jedan 
od iih elemenata obuhvata savetodavnu vlast, koja od- 


ne] vlasti i pitanje koje vlasti treba da postoje, kakva 
treba da bude njihova nadležnost, kakav treba da bude 
način izbora, i treći elemenat obuhvata sudsku vlast. 
Savetodavna vlast odlučuje o ratu i miru, o sklapanju 
i raskidanju saveza, o zakonima, o smrtnoj kazni, progon- 
stvu i konfiskaciji i pred njom organi [izvršne] vlasti po- 
lažu račune. 

2. Odluke o svim ovim stvarima moraju da budu 
poverene ili svim građanima ili samo nekima od njih (na 
primer, da samo jedan organ vlasti ili više njih odlučuje 
o svemu ili da jedni organi odlučuju o jednim, a drugi o 
drugim stvarima), ili da o izvesnim stvarima odlučuju svi 
građani, a o izvesnim opet samo neki od njih. Ako svi 
odlučuju o svemu, onda je to demokratski princip jer 
narod zahteva takvu jednakost. 

3. Međutim, postoji više načina da svi odlučuju o 
svemu. Jedan je da svi učestvuju u tome naizmenično, 
kao što je to slučaj u državi Telekla Milećanina**, a ne 
svi zajedno i istovremeno. I u drugim državnim uređe- 
njima u savetovanjima učestvuju sve vlasti zajedno i svi 
građani postaju redom po filama i po najmanjim delovi- 
ma države organi vlasti sve dok se svi ne obrede. Svi se 
građani sakupljaju samo onda kada treba da donesu za- 
kone, kada treba da rešavaju stvari koje se tiču državnog 
uređenja i kada treba da saslušaju odluke organa vlasti. 


4. Drugi je način da svi zajedno odlučuju, ali da se 
sastaju samo onda kada treba da biraju organe vlasti, da 
donose zakone, da odlučuju o ratu i miru i kada organi 
vlasti treba da im podnesu račune, U ostalim slučajevima 
pravo savetovanja i odlučivanja imaju za to određeni 
organi vlasti, koji se biraju glasanjem ili kockom između 
svih građana. Treći je način da se svi građani sakupljaju 
kada treba postavljati organe vlasti, kada ti organi treba 
da polažu račune i kada treba odlučivati o ratu i savezu. 
Ostale stvari rešavaju organi vlasti koji su, ukoliko je to 


moguće, izborni. Jer ima takvih funkcija koje moraju da 
vrše samo oni koji to znaju. 

5. Četvrti je način da svi odlučuju o svemu u narod- 
noj skupštini, a da organi vlasti nemaju prava ni o čemu 
da odlučuju, već samo prvi da predlažu. To je način na 
koji se danas upravlja u onoj poslednjoj vrsti demokratije 
za koju smo rekli da odgovara dinastičkoj oligarhiji i 
tiranskoj monarhijis%. Svi ovi načini [da svi odlučuju] 
su demokratski. 

6. Ali ako o svemu odlučuju samo ljudi iz određene 
klase, onda je to oligarhijski princip. I tu ima više raz- 
ličitih mogućnosti. Ako se ti određeni ljudi biraju na 
osnovu umerenijeg cenza, ako ih, zbog toga što je cenz 
umereno visok, ima više, ako ne menjaju ono što zakon 
propisuje već se drže toga i ako je svakom ko dostigne 
određeni cenz omogućeno da uzme udela [u upravljanju 
državom] onda je takva oligarhija zbog svoje umerenosti 
bliska politeji. Ako u savetovanju i odlučivanju ne učest- 


1298b vuju svi nego samo izabrani i ako oni vladaju po zakonu, 


ta je oligarhija slična malopređašnjoj. Ali ako oni koji 
imaju pravo savetovanja i odlučivanja sami sebe biraju, 
ako sin dolazi na mesto oca i ako je njihova moć iznad 
zakona, onda je taj poredak nužno oligarhijski. 

7. Ako o izvesnim stvarima odlučuju svi, na primer 
o ratu i miru, o polaganju računa od strane organa vlasti, 
a o ostalim stvarima određeni organi vlasti koji se biraju 
glasanjem ili kockom, onda je to uređenje aristokratija. 
A ako o izvesnim stvarima odlučuju organi izabrani gla- 
sanjem a o izvesnim stvarima organi izabrani kockom 
(i to ili između svih ili između predloženih kanditata), 
ili ako i jedni i drugi zajednički odlučuju, onda je takvo 
uređenje napola aristokratija a napola politeja. Ovo su 
razlike koje postoje u savetodavnoj vlasti u različitim 
državnim uređenjima i u svakom državnom uređenju 
upravlja se prema različitim načelima o kojima smo 
već govorili. La: 

8. Za onu demokratiju koja po današnjem shvatanju 
najviše zaslužuje taj naziv (mislim, naime, na takvu de- 
mokratiju u kojoj volja naroda stoji iznad zakona) bilo 
bi korisno da radi poboljšanja. savetodavne vlasti uvede 
za narodnu skupštinu iste one odredbe koje u oligarhija- 
ma važe za sudove (oligarsi, naime, određuju kazne za one 
koji, po njihovu mišljenju, treba da budu sudije zato da 

bi ih prinudili da sude, dok demokrati daju siromašnima puta, ili da jedan isti čovek ne može da bude biran dva 


platu [zato da bi sudili]. Savetovanje i odlučivanje biće puta već samo jedanput. 

uspešniji ako u tome budu učestvovali svi zajedno, narod 2. Zatim, u vezi s postavljanjem organa vlasti [postav- 
sa istaknutim uglednim ljudima a ovi sa narodom. Ali lja se pitanje] koga treba birati, ko treba da bira i na koji 
bilo bi korisno i da se savetodavci biraju glasanjem ili način. Treba znati izložiti koliko ima mogućih rešenja za 
kockom i to jednak broj iz svih delova [države]. A u sva ova pitanja i primeniti na određeno državno uređenje 
slučaju da su demokratski nastrojeni građani brojno mno- ono koje mu najviše koristi. Nije lako odrediti ni to šta 
go jači od onih koji su za politeju, ne treba svima davati treba podrazumevati pod organima vlasti, jer su državnoj 
platu već samo tolikom broju ljudi koliko ima i istaknutih zajednici potrebni mnogi upravljači i stoga ne treba smat- 


rati organima vlasti sve one koji su [za vršenje izvesnih 
dužnosti) izabrani glasanjem ili kockom; sveštenike u 
prvom redu ne treba smatrati organima vlasti, jer su oni 
nešto sasvim različito od državnih vlasti. Tu ne spadaju ni 
horezi™ ni glasnici pa ni poslanici, mada se i oni biraju. 

3. Izvesne vlasti su čisto državne i mogu se, s obzi- 
rom na jednu određenu delatnost, prostirati ili na sve 
građane, na primer vlast stratega [vrhovnog vojnog ko- 
mandanta] nad vojnicima, ili na jedan deo građana, na 
primer vlast nadzornika žena i dece. Druge su funkcije 
ekonomske, često se biraju, na primer, kontrolori mera za 
žitarice. Neke službe su u stvari usluge i za njih se, uko- 
liko je to moguće, uzimaju robovi. Uopšte uzev, organima 


građana, a ostale isključiti putem kocke. 


9. U oligarhijama bi bilo korisno unapred izabrati 
nekoliko ljudi iz naroda ili uspostaviti onakve organe 
vlasti kakvi već postoje u nekim državama i koji se zovu 
probuli [prethodni savetnici] i nomofilaci [čuvari zakona] 
i pred narodnu skupštinu treba iznositi samo ono o čemu 
je taj prethodni savet već rešavao. Na taj će način narod 
učestvovati u savetovanju, ali neće moći ništa da ukida 
u državnom uređenju. Uz to, narod može da glasa o tim 
istim predlozima, ali da ne glasa protiv njih. Najzad, 
svima se može dati pravo savetovanja, ali da krajnja 
odluka bude u rukama organa vlasti. 


10. Dalje, treba raditi sasvim suprotno onome što se reh a si 
radi u politejama. Narod treba da ima pravo da glasanjem na trenau prvom Tedy smatrati Bvejene 2I BRE kojima 
odbaci neki predlog, ali ne treba da ima prava do nešto je povereno da nešto odluče, reše i narede, a naročito ovo 
pozitivno odluči već tu stvar treba ponovo izneti pred poslednje, ISe rd OTA SNE vlasti je karakteristično da mogu 
organe vlasti. U politejama se postupa upravo obrnuto: da naređuju. Međutim, ramena tako reći nikakvog zna- 
mali broj ljudi ima pravo da nešto odbaci, ali nema prava čaja u praksi jer nigde ne dolazi do spora samo zbog 

naziva. Ovo pitanje spada u čisto teorijsko raspravljanje. 


12994 da nešto pozitivno reši već se to uvek iznosi pred narod. 


Toliko o savetodavnoj i vrhovnoj vlasti u državi. 4. S obzirom na svaku državu, a naročito s obzirom 


na male države, moglo bi se postaviti pitanje koje i kolike 
vlasti su neophodne za egzistenciju države, a koje nisu 


GLAVA DVANAESTA neophodne ali su korisne da bi država bila dobra. Naime. 
u velikim državama moguće je i potrebno da jedan organ 
1. U vezi s pitanjem savetodavne vlasti stoji i pitanje vlasti vrši samo jednu funkciju. Jer zbog toga što ima 
raspodele [izvršnih] vlasti. I ova oblast državnog uređenja mnogo građana mnogi mogu da dobiju funkcije u vlasti, 
pokazuje mnogobrojne razlike s obzirom na to koliko ima tako da jedan isti čovek može ponovo da dobije istu 
tih organa vlasti, koja je njihova nadležnost, koliko je funkciju tek posle dugog vremenskog razmaka, a drugu 
vreme trajanja svake od njih (jer u nekim državama to samo jednom u životu. Za svaki posao je bolje ako ga 
vreme je ograničeno na šest meseci, u nekim na vreme obavlja čovek koji se bavi samo tim poslom nego ako ga 
kraće od šest meseci, u nekima na godinu dana, u nekima obavlja čovek koji se bavi mnogim poslovima. 
na vreme duže od godine dana), i da li vršenje tih vlasti 1299b 5. Međutim, u malim državama moraju se mnoge 
treba da bude doživotno ili dugotrajno, ži ni jedno m funkcije preneti na malo ljudi, jer zbog malog broja sta- 
drugo već da jedni te isti ljudi mogu da budu birani više novnika nije moguće da mnogi obavljaju funkcije u vlasti. 

Jer ko će opet njih naslediti u službi? S druge strane, i 
malim državama su katkad potrebni isti organi vlasti i 
isti zakoni kao i velikim državama, samo što su velikim 
državama češće potrebni, dok su malim potrebni tek s 
vremena na vreme. Stoga nema nikakve smetnje da u 
malim državama jedan čovek istovremeno obavlja nekoliko 
Službi jer one neće jedna drugoj smetati, a zbog malog 
broja ljudi neophodno je da isti ljudi vrše po nekoliko 
službi, što se može uporediti s onim svećnjakom koji isto- 
vremeno služi i kao ražanj“. 

6. Ako smo, dakle, u stanju da odredimo koliko ima 
organa vlasti koji su neophodni za svaku državu i koliko 
ima drugih koji nisu neophodni ali su potrebni, onda, 
kada se to zna, nije teško spojiti one službe koje se mogu 
podvesti pod jedan organ vlasti. Mora se, međutim, paziti 
i na to koji organi vlasti, s obzirom na mesto gde se nalaze, 
mogu da obavljaju više službi i koje su nadležnosti takve 
da se mogu svuda, bez obzira na mesto, podvesti pod jednu 
vrhovnu vlast, na primer, da li svako mesto treba da ima 
svoga agoranomas koji se stara o redu na agori ili treba 
da bude jedan agoranom za sva mesta. I da li nadležnosti 
treba podeliti prema poslu koji se obavlja ili prema lju- 
dima na koje se prostire. Mislim, naime, da li jedan čovek 
treba da se brine o moralu uopšte ili za žene i decu treba 
da postoji poseban nadzornik. 

1. S obzirom na državno uređenje [postavlja se pita- 
nje] da li u svakom pojedinom državnom uređenju postoje 
različiti organi vlasti ili ne, na primer da li su u demo- 
kratiji, oligarhiji i aristokratiji najvažnije vlasti iste, samo 
što ih ne obavljaju jednaki ljudi i ljudi koji pripadaju 
istoj klasi, već ih, u različitim državnim uređenjima obav- 
ljaju različiti ljudi, u oligarhijama bogati, u aristokratija- 
ma moralni, u demokratijama slobodni, — ili su i same 
vlasti u različitim državnim uređenjima različite. Među- 
tim, može se desiti da se vlasti [u različitim državnim 
uređenjima] u ponečem poklapaju a u ponečem razilaze i 
da jedna te ista vlast u jednom državnom uređenju ima 
veliki značaj, a u drugom sasvim mali. 

8. Neke vlasti svojstvene su samo pojedinim državnim 
uređenjima, na primer probuli [prethodno veće]. Ta vlast 
nije demokratska, dok je veće, naprotiv, demokratska 

institucija. Mora, naime, postojati nekakva vlast čija će 
dužnost biti da bdi nad interesima naroda da bi ljudi mo- 

gli da se bave svojim poslovima. Ako tih probula ima 
malo, onda je to oligarhijska institucija. A kako je njihov 
broj nužno mali, onda je ta institucija po svojoj suštini 
oligarhijska. Tamo gde postoje oba ova organa vlasti, 
probuli stoje iznad većnika. Institucija veća je, naime, 
demokratska, institucija probula oligarhijska. 

9. U onim državama u kojima narod sam u svojim 
skupštinama odlučuje o svemu moć veća je uništena. Do 
toga obično dolazi kada u narodu vlada blagostanje ili 
kada se učesnicima narodne skupštine daje novčana nak- 
nada. Jer kada imaju dovoljno slobodnog vremena ljudi 
se često sastaju i o svemu rešavaju sami. Nadzornik dece 
[pajdonom] i žena [ginajkonom] i svaki drugi organ vlasti 
koji vrši sličnu dužnost predstavljaju aristokratske, a ni- 
kako demokratske institucije. Jer kako bi se moglo ženama 
siromašnih ljudi zabraniti da se pokazuju van svojih 
kuća? To nije svojstveno ni oligarhiji, jer žene oligarha 
žive vrlo raskošno. Ali zasada dosta o tome. 

10. Pokušajmo sada, počinjući od samoga početka, 
da izložimo sve načine postavljanja organa vlasti. Tri su 
tačke u kojima mogu da se jave razlike. Kombinacija tih 
tačaka nužno daje kao rezultat sve moguće slučajeve. 
Prva od tih triju tačaka jeste: ko postavlja organe vlasti? 
druga: ko biva postavljen za organe vlasti i, treća: na koji 
način. Svaka od ovih triju tačaka sadrži tri različite. mo- 
gućnosti: ili svi građani mogu da postavljaju organe vlasti 
ili samo neki, ili svi mogu da postanu organi vlasti ili samo 
ljudi određeni bilo po cenzu, po vrlini ili nekom sličnom 
merilu, kao što su u Megari?7 organi vlasti mogli da posta- 
nu samo oni koji su se zajedno vratili iz progonstva 1 


«borili protiv demokratije i, najzad, organi vlasti mogu da 


se biraju glasanjem ili kockom. 

11, Negde mogu da se istovremeno jave ove različite 
mogućnosti, mislim, naime, da u jednoj državi jedne 
organe vlasti biraju svi, a druge samo određeni ljudi, da 
se jedni organi vlasti biraju između svih, a drugi samo 
između određenih ljudi i da se jedni biraju glasanjem a 
drugi kockom. Za svaku od ovih različitih mogućnosti 
postoji četiri načina: ili da se svi organi vlasti biraju iz- 
među svih građana glasanjem, ili da se svi organi biraju 
između svih građana kockom; i, ako se biraju između svih 
građana, jedan način je da se biraju redom, po filama, 
demama i fratrijama, dok se ne izređaju svi građani, a 
drugi je način da se biraju uvek između svih građana, 

a moguće je jedne birati na prvi a jedne na drugi način. 
A ako organe vlasti biraju samo određeni ljudi, biraju ih 
između svih građana glasanjem ili kockom, ili između 
određenih građana glasanjem ili između određenih 
građana kockom ili jedne biraju na ovaj a druge na onaj 
način, mislim jedne između svih građana glasanjem a 
druge kockom. Tako dobijamo dvanaest načina s izuzet- 
kom dveju kombinacija. 

12. Od svih načina postavljanja organa vlasti dva su 
demokratska — da se svi organi vlasti biraju između svih 
građana bilo glasanjem bilo kockom, ili na oba načina, 
tj. neki organi kockom a drugi glasanjem. Politeji su svoj- 
stveni sledeći načini: ako ne biraju sve istovremeno ali 
biraju između svih građana ili između određenih građana 
bilo kockom ili glasanjem ili na jedan i na drugi način, 
ili ako se jedni organi biraju između svih a drugi između 
određenih građana i na jedan i na drugi način tj. jedni 
kockom a drugi glasanjem. Ako određeni ljudi biraju 
organe vlasti između svih građana, i to ili glasanjem ili 
kockom ili na jedan i na drugi način, tj. jedne glasanjem 
a druge kockom, onda je to više usmereno prema oli- 
garhiji. 

. 18. Ako se jedni organi vlasti biraju između svih a 
drugi između određenih građana, i to jedni glasanjem a 
drugi kockom, onda je taj način svojstven aristokratski 
usmerenoj politeji. Ako određeni ljudi biraju organe vlasti 
takođe između određenih ljudi, onda je to čisto oligar- 
hijski način. Oligarhijski je način i to ako određeni ljudi 
biraju organe vlasti kockom između određenih ljudi (a 
to se u praksi retko dešava), i kada određeni ljudi biraju 
između određenih ljudina oba načina, tj. i glasanjem i 
kockom. A ako određeni ljudi biraju između svih, onda 
taj način nije svojstven oligarhiji. Ako svi glasanjem 
biraju između određenih ljudi, onda je to aristokratski 
način. Toliko ima načina biranja organa vlasti i tako su 
ti načini raspoređeni prema državnim uređenjima. Koji 
način je koristan za svako pojedino državno uređenje i 
kako treba postavljati organe vlasti, znaćemo kada odre- 
dimo nadležnost i prirodu pojedinih organa vlasti. Pod 
nadležnošću organa vlasti podrazumevamo pravo da jedna 
vlast odlučuje, na primer o državnim prihodima, a druga 
o odbrani države. Nadležnost vrhovnog vojnog zapoved- 
nika svakako je različita od nadležnosti onog organa vlasti 
koji rešava pitanja koja se tiču kupoprodajnih ugovora. 


GLAVA TRINAESTA 


1. Od tri [napred pomenute vrste vlasti] ostaje da 
govorimo o sudskoj vlasti. I ovde treba, držeći se istog 
načela, da vidimo koji su slučajevi mogući. Tri su tačke 
u kojima se sudovi razlikuju: ko može da bude sudija, 
koja je nadležnost suda i na koji način se biraju sudije. 
Kada kažem „ko može da bude sudija”, mislim na to da 
li sudije mogu biti svi ili samo određeni građani. Kada 
kažem „koja je nadležnost suda", mislim na to koliko ima 
različitih vrsta sudova, a kada kažem na koji se način 
biraju sudije, mislim na to da li se biraju glasanjem ili 
kockom. Da utvrdimo najpre koliko ima vrsta sudova. 
Postoji osam različitih sudova: jedan koji rešava slučajeve 
pronevere, utaje ili primanja mita od strane organa vlasti, 
drugi koji sudi za štetu nanesenu državnoj imovini, treći 
koji sudi za prestupe protiv državnog uređenja, četvrti 
koji sudi u sporovima između organa vlasti i privatnih 
građana povodom izrečenih kazni, peti koji sudi privatne 
parnice od većeg značaja. Pored ovih sudova postoji sud 
za ubistva i sud za strance. 


2. Ima više vrsta sudova koji sude za ubistva prema 
tome da li su sudije isti ili su razni, prema tome da li je 
ubistvo izvršeno hotimično ili nehotice, zatim sudovi koji 
sude u slučajevima kada je delo dokazano, ali je sporna 
primena odgovarajućeg zakona; četvrta vrsta sudova za 
ubistvo rešava sve one optužbe koje se podižu protiv ljudi 


“prognanih zbog ubistva, pri njihovu povratku u zemlju. 


Takav je u Ateni sud u Freatiju9%. Međutim, takvi sluča- 
jevi se retko dešavaju čak i u velikim državama. Sudovi 
za strance su dvojaki: jedni koji rešavaju parnice između 
samih stranaca i drugi koji rešavaju parnice između stra- 
naca, s jedne, i građana, s druge strane. Pored svih ovih 
sudova postoje i sudovi za parnice male vrednosti“? kada 
je u pitanju iznos od jedne do pet drahmi ili nešto malo 
preko toga. Jer i te parnice se moraju rešavati, ali one 
ne spadaju u nadležnost velikih sudova. 

3. Ali ostavimo po strani ove sudove i one za ubistva 
i strance i govorimo o sudovima koji sude za prestupe 
protiv državnog uređenja. Kada njih ne bi bilo, lako bi 
dolazilo do pobuna i promena državnog uređenja. I u 
sudstvu postoje četiri mogućnosti: ili svi moraju da sude 
o svim različitim slučajevima koje smo naveli i da se pri 

tome sudije određuju ili glasanjem ili kockom, ili da svi 
sude o svim slučajevima, ali da se jedni biraju glasanjem 
a drugi kockom, ili da sude o nekim od tih slučajeva i da 
se biraju jedni glasanjem a drugi kockom. To su, dakle, 

1301a te četiri mogućnosti, a isto toliko ima mogućnosti ako 
samo jedan deo građana ima prava da sudi. Jer i tu mogu 
da o svim slučajevima sude ljudi iz određene klase iza- 
brani glasanjem ili kockom, ili da neki sudovi koji sude 
o istim tim slučajevima budu sastavljeni od sudija delom 
izabranih kockom a delom glasanjem. Ove mogućnosti 
odgovaraju onima koje smo pomenuli. 

4. Uz to, ove mogućnosti mogu da se kombinuju, 
mislim naime tako da neke slučajeve rešavaju sudije 
izabrani između svih građana, druge slučajeve sudije iza- 
brani između određenih građana, a treće i jedni i 
drugi. Na primer, ako su u jednom istom sudu jedne 
sudije izabrane između svih, druge između određenih 
građana, i to ako su izabrane ili kockom ili glasanjem ili 
i na jedan i na drugi način. Rekli smo, dakle, na koliko 
se načina mogu sastavljati sudovi. Od ovih načina prvi 
je demokratski, ako svi mogu da budu sudije i da sude 
o svemu, drugi je oligarhijski, ako samo ljudi iz određene 
klase mogu da sude o svim slučajevima, a ukoliko su jedni 
sudovi sastavljeni od ljudi izabranih između svih građana 
a drugi od ljudi izabranih između određene klase, onda 
je to svojstveno aristokratiji i politeji. 


KNJIGA PETA 
GLAVA PRVA 


1. Bilo je, dakle, govora gotovo o svim ostalim tema- 
ma o kojima smo nameravali da govorimo.! Ostaje da, 
u nastavku onoga što sam rekao, ispitam koji su uzroci 
promene državnog uređenja, koliko ima tih uzroka i 
kakve su prirode; dalje, koje okolnosti dovode do propasti 
svakog pojedinog državnog uređenja i iz kojih u koje ob- 
like uređenja države najčešće prelaze; uz to, koji su na- 
čini i mere da se održi državno uređenje uopšte i svako 
posebno. 

2. Najpre treba shvatiti osnovni razlog zašto postoji 
više oblika državnog uređenja, mada se u svim uređenji- 
ma priznaje pravo i jednakost na osnovu određenog me- 
rila, ali, kao što sam već rekaož, baš u tome se greši. 
Demokratija se zasniva na shvatanju da je jednakost u 
odnosu na bilo koju stvar apsolutna jednakost, pa su ljudi, 
zato što su svi bili podjednako slobodni smatrali da su 
svi apsolutno jednaki. Oligarhija se, međutim, zasniva na 
shvatanju da je nejednakost u odnosu na jednu stvar 
apsolutna nejednakost, pa su ljudi kojima drugi nisu bili 
jednaki u imanju smatrali da im ovi ni u čemu nisu 
jednaki. l 

3. Stoga prvi, kao jednaki, traže jednako učešće u 
svemu, a drugi, oslanjajući se na to što im drugi nisu jed- 
naki, teže da zadobiju veći politički uticaj, jer ne biti 
jednak znači imati više. Svi oblici državnog uređenja 
zasnivaju se, doduše, na nekakvom pravu, ali ga u praksi 
pogrešno sprovode. Zbog toga i nastaju pobune jer ni 
jedna ni druga suparnička strana ne učestvuje u državnoj 
upravi onako kako ona želi. Oni koji se ističu ličnom 

vrednošću imali bi najviše prava da se bune, ali oni to 
najređe čine; jer jedino se za njih, s dovoljno razloga, 


1301b može reći da apsolutno prevazilaze druge“. Postoje, među- 

tim, ljudi koji se ističu nad drugima plemenitim poreklom 
i koji, samo zbog te nejednakosti, smatraju da stoje iznad 
onih jednakih. Oni misle da vrlina i bogatstvo predaka i 
njih čini plemenitima. 

4. To su uzroci i izvori odakle nastaju pobune. Stoga 
i prevrati imaju dvojak cilj: u prvom slučaju ustaje se 
protiv samih principa državnog uređenja kako bi se po- 
stojeće državno uređenje zamenilo drugim — na primer 
demokratija oligarhijom ili oligarhija demokratijom, 
ili i demokratija, i oligarhija politejom i aristokratijom, 
ili obrnuto; u drugom slučaju ne ide se protiv postojećeg 
državnog uređenja već se ide za tim da se postojeće dr- 
žavno uređenje, na primer, oligarhija ili demokratija 
učvrsti, a prevratnici žele da oni sami to učine. 

5. Katkad prevrati idu za tim da povećaju ili smanje 
moć postojećeg uređenja, na primer da u postojećoj oli- 
garhiji povećaju ili smanje moć oligarha, ili da u postoje- 
ćoj demokratiji povećaju ili smanje ulogu naroda, a to 
isto važi i za ostale oblike državnog uređenja, bilo da ih 
prevrati učvršćuju ili slabe. Katkad su prevrati usmereni 
samo na jedan element državnog uređenja, na to da se 
uspostavi ili ukine neki organ vlasti. Tako, ima podataka 
da je Lisandar* u Sparti pokušao da ukine kraljevstvo, a 
kralj Pausanija* eforat. 


6. I u Epidamnu* bio je promenjen jedan element 
državnog uređenja i umesto filarha [plemenskih pogla- 
vara] uvedeno je veće. Još i danas su oni u čijim je ru- 
kama vlast i koji vode državne poslove dužni da se sa- 
stanu u skupštini kada to odluči jedan između njih, i to 
predstavlja ostatak oligarhije u tom državnom uređenju". 
Pobuna uvek nastaje zbog nejednakosti, jer među nejed- 
nakima nema mogućnosti za sporazum, a neprekidna kra- 
ljevska vlast među jednakima predstavlja nejednakost. 
Uopšte, bune se oni koji traže jednakost. 

7. Ali jednakost može biti dvojaka?: na jednoj strani 
je jednakost po broju, a na drugoj jednakost po vrednosti. 
Kad kažem identičnost i jednakost po broju, mislim na 
jednakost po mnoštvu i po veličini, a kad kažem jedna- 
kost po vrednosti, mislim na jednakost po proporciji: na 
primer, po broju, tri je isto toliko veće od dva koliko dva 

od jedan, ali, po proporciji, četiri je isto toliko veće od 
dva koliko i dva od jedan — jer je dva pola od četiri a 
jedan pola od dva. I mada se ljudi slažu u tome da je 
apsolutno pravo u stvari pravo po vrednosti, ipak se 
razilaze u tome što jedni, ako su u odnosu na jednu 
stvar jednaki, misle da su u svemu jednaki, a drugi, ako 
su u jednoj stvari nejednaki, misle da su u svemu iznad 
drugih. 

8. Zbog toga su najčešća dva oblika državnog ure- 
đenja demokratija i oligarhija. Plemenitost i vrlina nalaze 
se samo kod malog broja ljudi, a suprotne osobine pripa- 
daju većini. Jer u jednoj državi nema ni sto plemenitih 
i valjanih ljudi, a siromašnih i bogatih ima svuda mnogo. 
Pogrešno je, međutim, a to pokazuju i činjenice, uspostav- 
ljati jednakost jednostavno na osnovu jednog od ova 
dva merila. Naime, ni jedna od takvih država nije sta- 
bilna. Uzrok leži u tome što greška u principu mora da 
dovede do pogrešnog rezultata. Stoga kao merilo za jed- 
nakost treba uzeti i broj i vrednost. 

9. Ipak je demokratija sigurnija i manje podložna 
pobunama nego oligarhija. To je zato što u oligarhiji po- 
stoje dve vrste borbi, borba među samim oligarsima i 
borba oligarha protiv naroda. A u demokratiji postoji 
samo jedna borba, i to je borba protiv oligarhije; borbe 
unutar demokratije nema, a ukoliko je i ima, ona nema 
te važnosti. Politeja koja se sastoji od srednje klase? bliža 
je demokratiji nego oligarhiji i ona je najstabilnija od tih 
državnih uređenja. 


GLAVA DRUGA 


1. Pošto mi želimo da ispitamo odakle nastaju pobune 
i promene u državnom uređenju, treba najpre jednim 
opštim pogledom da obuhvatimo njihovo poreklo i uzroke. 
Moglo bi se reći da ih ima otprilike tri i najpre treba njih 
izložiti u opštim crtama. Na prvom mestu treba znati ko 
su ti ljudi koji dižu pobune, na drugom, šta je njihov cilj 
i na trećem, zbog čega počinju političke smutnje i među- 
sobne borbe. U prvom redu treba pronaći opšti uzrok 
koji ljuđe čini sklonima prevratu, a o tome sam već 
govorio!?, J ane podstiče na pobunu želja za jednakošću, 
jer smatraju da imaju manje prava od onih koji su bogati 

1302b bez prava. Drugi uzroci su: osionost, strah, nadmoć, pot- ` 

i na položaju, mada su im, kako sami misle, jednaki. 


Druge podstiče na pobunu želja za nejednakošću i prev- 
lašću, jer smatraju .da, iako stoje iznad onih prvih, 'ne- 
maju veća prava no oni, nego samo jednaka ili čak manja. 

2. Neki od ovih zahteva su opravdani, dok drugi nisu. 
Jer oni koji imaju manje prava bore se da steknu jedna- 
kost, a oni koji je već imaju bore se za prevlast. Rekao 
sam, dakle, kakvi su ti ljudi koji dižu pobune. Ono za 
šta se bore to su dobit, društveni ugled i položaj, a bore se 
i zbog onog što je tome suprotno. Jer katkad se bore da 
sebe ili svoje prijatelje izbave sramote i kazne. 

3. Što se tiče uzroka i povoda tih pobuna, koje proiz- 
laze iz raspoloženja i teže ciljevima o kojima smo govorili, 
njih ima sedam, ali moguće je nabrojiti i više. Dva od 
njih su identična sa onima koje sam već pomenuo, mada 
ne u istom smislu. Ljudi postaju ogorčeni jedni na druge 
zbog dobiti i zbog položaja i ugleda koji položaj donosi 
ne zato da bi i sami to stekli, kako sam to maločas rekao, 
već zato što vide da su drugi to stekli bilo s pravom ili 


cenjivanje, nesrazmerno jačanje. Zatim, s druge tačke gle- 
dišta, tu spadaju spletke, zanemarivanje, sitni uzroci i 
razlika u poreklu. 

4. Prilično je jasno kakvu snagu imaju osionost i 
želja za dobiti kako ta dva uzroka dovode do pobuna. 
Jer kada se ljudi na vlasti osile i dođu do najvećeg poli- 
tičkog uticaja, onda se bore i između sebe i protiv držav- 
nog poretka koji im je dao tu moć. A svoju želju za 
bogaćenjem oni zadovoljavaju na račun pojedinih građana, 
s jedne, i na račun države, s druge strane. Jasno je, isto 
tako, kakav značaj ima želja za položajima i kako ona 
deluje kao uzrok pobune. Jer oni koji nisu na položajima 
bune se gledajući druge koji imaju te položaje. Pravedno 
je kada ljudi dobijaju, odnosno ne dobijaju položaje 
prema svojoj ličnoj vrednosti, ali je nepravedno kada me- 
rilo nije lična vrednost. Nadmoć takođe izaziva pobune 
kada jedan čovek, ili više njih, ima veću moć no što mu 
pripada u skladu sa državnim uređenjem i ustavom. 
Obično otuda proizlazi monarhija ili vlast jedne dinastije"!. 
Stoga u nekim državama postoji institucija ostrakizma, 
na primer u Argu i u Ateni.!ž Ipak. je bolje starati se od 
samog početka o tome da građani ne postanu tako moćni, 

nego im dopustiti da postanu, pa kasnije primeniti to 
sredstvo. 

5. Strah je uzrok pobune kod onih koji su skrivili, 
pa se boje kazne i kod onih kojima preti neka nepravda, 
pa žele pobunom da je spreče. Tako su prvaci na Rodu!? 
ustali protiv naroda zbog optužbi i kazni koje je narod 
spremao protiv njih. 

6. Preziranje je uzrok pobuna i napada na primer 
u oligarhijama, kada su u većini oni koji nemaju učešća 
u državnoj upravi, a svesni su toga da su jači, i u demo- 
kratijama gde bogataši preziru nered i anarhiju. Tako je 
posle bitke kod Ojnofita'! demokratija u Tebi propala 
zbog rđave uprave, a i u Megari!* zbog nereda i anarhije; 
isto tako u Sirakusi!" pre Gelonove tiranide i na Rodu” 
pre drugog ustanka. 

7. Promene državnog uređenja ‘nastaju i zbog ne- 
srazmernog jačanja [jedne klase]. Jer kao što se telo 
sastoji od delova i kao što svaki deo treba da se srazmerno 
razvija da bi se sačuvala simetrija (inače bi telo propalo 
kada bi veličina jednog stopala iznosila četiri lakta, a, 
ostalog tela samo dva pedlja, ili bi potpuno promenilo 
vrstu ako bi se razvijalo nesrazmerno ne samo kvanti- 
tativno nego i kvalitativno), isto tako se i državno telo 
sastoji od delova od kojih jedan neprimetno ojača, pove- 
ća se, na primer, broj siromašnih ljudi u demokratijama 
i politejama. 

8. Neki put je to rezultat slučajnih okolnosti, na pri- 
mer u Tarantu!!, pošto su Japigi pobedili i pobili najistak- 
nutije ljude, demokratija je zamenila politeju; to se desilo 
nešto posle persijskih ratova. Tako isto su u Argu bili 


. prinuđeni da prime izvestan broj perijeka kada je Lako- 


nac Kleomen pogubio veliki broj građana za vreme sedmo- 
dnevnog primirja!" U Ateni se isto tako smanjio broj 
istaknutih ljudi kada je, za vreme peloponeskog rata, 
pešadija pretrpela poraz, pa su oni bili pozvani da se > 
bore.#" Ovo se dešava i u demokratijama, ali ređe. Demo- 
kratija može da pređe u oligarhiju, umereniju ili strožu, 
onda kada se poveća broj bogatih ljudi ili kada posedi 
postanu veći. 

9. Ali do promene državnog uređenja može da dođe 
i bez pobuna, putem podvala, kao na primer u Heraji"', 
gde su zbog toga sa izbora glasanjem prešli na izbor 
kockom jer su prethodno bili izabirani samo intriganti. 

I nebudnost može da bude uzrok promene državnog ure- 
đenja ako se dopusti da najvažnije položaje zauzmu nepri- 
jatelji poretka. Tako se u Oreju** raspala oligarhija zato što 
je Herakleodor postao jedan od arhonata i on je oligarhiju 
zamenio politejom i demokratijom. Katkad do pro- 
mene dolazi postupno. Kažem postupno, jer često 
neprimetno dolazi do velikih promena u zakonima, 
kada se previdi značaj izvesnih sitnica. Tako je u Am- 
brakiji** cenz u početku bio mali i na kraju uopšte prestao 
da bude uslov za izbor pošto su smatrali da se tako mala 
suma nimalo ili bar vrlo malo razlikuje od nikakve. 

10. I razlika u narodnosti može da bude uzrok pobune 
dotle dok se ljudi različitih narodnosti potpuno ne stope. 
Jer država ne postaje od slučajno sakupljenog mnoštva 
i u slučajnom momentu. Stoga su one države koje su 
primile nove stanovnike u svoju državnu zajednicu 
ili su dopustile strancima da se nasele na njenoj 
teritoriji najčešće poprište pobuna. Tako su Ahajci za- 
jedno s Trojzenjanima osnovali Sibaridž*, a zatim su, 
pošto su postali brojno jači, isterali Trojzenjane. Taj zlo- 
čin Sibarićani su imali kasnije da okaju. I Sibarićane su 
proterali oni koji su zajedno s njima osnovali Turij, i to 
stoga što su Sibarićani postavljali preterane zahteve sma- 
trajući da je teritorija njihova. 

11. I protiv Bizantijaca su došljaci pripremali zaveru 
ali su bili otkriveni i, izgubivši bitku, isterani. Antišani 
su?", isto tako, pomoću bitke izbacili izbeglice sa Hija 
koje su najpre bili primili, dok su ZanklejcižZ primili 
Samljane i sami bili od njih isterani. I Apolonija na 
Crnom moru” postala je poprište nemira zato što je pri- 
mila nove naseljenike. Sirakušani* su isto tako imali da 


1303b izdrže pobunu i čak bitku zato što su posle okončanja ti- 

ranide dali građansko pravo strancima i najamnicima. 
I Amfipoljani* su primili naseljenike iz Halkide koji su 
ih posle većinom isterali. Kao što smo rekli", u oligarhi- 
jama masa se buni smatrajući da joj se čini nepravda time 
što nema jednakog učešća u državnoj upravi, mada je 
jednaka sa onima koji ga imaju, dok se u demokratijama 
bune ugledni ljudi zbog toga što, iako su iznad drugih, 
imaju jednaka prava kao i drugi. 

12. Katkad pobune izbijaju i zbog položaja državne 
teritorije, kada ta teritorija nije podesna za jednu jedin- 
stvenu državu. Tako su u Klazomeni** stanovnici Hita 

bili u neprijateljstvu s ostrvljanima i Kolofonjani s No- 
tijcimaš“. Ni u Ateni stanovništvo nije bilo jedinstveno, 
već su stanovnici Pireja bili više demokratski nastrojeni 
od onih u gradu. Kao što u ratu prelazak preko rovova, 
pa ma kako mali bili, može da rasturi falange, tako u 
državi svaka razlika može da dovede do rascepa. Možda 
je najveća razlika ona između vrline i nevaljalstva, zatim 
ona između bogatstva i siromaštva. Naravno, uvek je jedna 
razlika značajnija od druge i jedna od njih je i ova koju 
smo pomenuli. 


GLAVA TREĆA 


1. Pobune nastaju zbog sitnih povoda, ali ciljevi nisu 
mali nego, naprotiv, veliki. I mali povodi mogu da postanu 
vrlo značajni kada se tiču vlastodržaca, kao što se u davna 
vremena desilo u Sirakusi*!. Tu se državno uređenje pro- 
menilo zato što su se dva mladića na položajima posvađala, 
a uzrok svađe bila je ljubav. Kada je jedan od njih otpu- 
tovao, njegov kolega je uspeo da pridobije njegovog lju- 
bavnika i onaj, naljutivši se zbog toga, nagovori ženu 
ovoga da dođe k njemu. I pošto su i jedan i drugi pridobili 
za sebe pojedine vlastodršce, prouzrokovali su opštu 
pobunu. 

2. Zato treba paziti da do takvih svađa ne dođe i od 
samog početka stišavati svađe među ljudima na vlasti. 
Jer pogreška nastaje u početku, a početak je, kako kaže 
poslovica, polovina svega. Stoga i mala greška načinjena 
u početku dobija značaj srazmeran događajima koji 
uslede. Uopšte uzev, ugledni ljudi uvlače u svoje svađe celu 
državu. To se dogodilo posle persijskih ratova u Hestijaji?*: 
dva brata su se posvađala oko deobe očevine; siromašniji, 
zato što ga drugi brat nije obavestio o imanju i blagu 
koje je otac pronašao, privuče na svoju stranu narod, a 
drugi brat, koji je imao veliko imanje, pridobije bogataše. 

3. I u Delfima37 je jedna svađa prilikom svadbe po- 
stala povod za kasnije nemire. Jedan mladić, idući po 
nevestu, protumačio je jedan slučaj kao rđav predznak 
i vrati se natrag ne oženivši se njome. Uvređeni roditelji 
sakriju neke svete predmete kod njega dok je on prinosio 
žrtvu i zatim ga pogube kao svetotata. U Mitileni je isto 
tako svađa nastala povodom nekih naslednica postala 
povod za mnoge nevolje i za rat protiv Atenjana u kome 

je Pahet zauzeo grad Mitilenu. Jedan bogati građanin 
po imenu Timofan ostavio je za sobom dve kćeri, a Dok- 
sandar, koji nije mogao da ih dobije za svoje sinove, digne 
pobunu i pridobije za sebe Atenjane čiji je proksen bio. 

4. I u Fokidi*% je jedna svađa oko nasledstva između 
Mnaseje, Mnesonova oca i Eutikrata, Onomarhova sina 
postala Fokiđanima povod za sveti rat. U Epidamnu“" je 
takođe došlo do promene državnog uređenja zbog jedne 
bračne afere: jedan građanin zaruči svoju kćer za mladića 
čiji ga otac osudi da plati globu. Uvređen zbog toga, on 
podbuni sve one koji nisu imali građansko pravo. 

9. Katkad jedan organ vlasti ili jedna grupa građana 
mogu da prouzrokuju promenu državnog uređenja u prav- 
cu oligarhije, demokratije ili politeje time što steknu slavu 
ili moć. Tako je Areopaško veće! koje je za vreme 
persijskih ratova došlo do velikog ugleda, učinilo državno 
uređenje strožim. S druge strane, kada su mornari, ljudi 
iz naroda, odneli pobedu kod Salamine? i tom nadmoć- 
nošću na moru doneli Ateni vođstvo, demokratija je oja- 
čala. Isto tako su u Argu najistaknutiji građani, došavši 
do velikog ugleda posle bitke kod Mantinejetš, pokušali 
da ukinu demokratiju. 

6. I u Sirakusi je narod, odnevši pobedu u ratu 
protiv Atenjana**, zamenio politeju demokratijom. U Hal- 
kidi je narod ubivši tiranina Foksat* zajedno sa prvacima 
odmah uveo politeju. U Ambrakiji je, isto tako, narod 
proterao Perijandra'$ i zaverenike i uzeo vlast u državi. 

7. Ne treba gubiti iz vida da su izazivači pobuna po 
pravilu oni koji učine državu moćnom, bilo da su to po- 
jedinci, vlasti, file, jedan deo naroda ili masa. Jer ili se 
bune oni koji im zavide na ugledu i položajima ili oni 
sami, poneseni uspehom, ne žele da ostanu jednaki sa 
ostalima. Do promene državnog uređenja dovodi i među- 
sobna jednakost snaga kod dveju protivničkih klasa u 
državi, na primer jednakost snaga bogataša i naroda, i to 

malobrojna. Ali ako je jedna od ovih klasa očigledno da- 
leko nadmoćnija, ostali ne žele da rizikuju. Eto zato ljudi 
koji se odlikuju ličnom vrednošću i vrlinom ne izazivaju 
pobune, jer su u poređenju s većinom malobrojni. To su 
počeci i uzroci pobuna koji važe za sve oblike državnih 
uređenja uopšte. i 


8. Promene državnog uređenja izvode se ili pomoću 
sile ili pomoću obmanjivanja, sila se primenjuje ili odmah 
od početka ili kasnije, a obmanjivanje se izvodi na dva 
načina: prvi je kada se građani obmanjivanjem pridobiju 
za promenu državnog uređenja i kasnije se silom ugušuje 
njihov otpor. Tako je Veće četiri stotine“ prevarilo narod 
uveravajući ga da će persijski car dati novac za rat protiv 
Lakedajmonjana, a kada im je ta laž pošla za rukom, 
pokušali su da uzmu vlast u državi za sebe. Drugi je na- 
čin kada se od početka pristupi ubeđivanju i kada se vlast 
zadrži uz saglasnost građana koji su dopustili da budu 
ubeđeni. To su, dakle, opšti uzroci koji dovode do promena 
svih oblika državnih uređenja. 


GLAVA ČETVRTA 


1. Sada treba da ispitamo i odredimo koji od ovih 
uzroka nastaje u svakom pojedinom obliku državnog ure- 
đenja. Demokratije propadaju najčešće zbog bezobzirnosti 
demagoga'3. S jedne strane, potajno klevetama primora- 
vaju bogataše da se udružuju jer zajednički strah udružuje 
i najveće neprijatelje, a s druge strane, javno huškaju 
narod protiv njih. Iz mnogih primera se vidi da se upravo 
tako dogodilo. 

2. I na Kosu! je demokratija propala zbog toga što 
su demagozi bili rđavi pa su se ugledni ljudi udružili i 
pobunili protiv nje. Isto to se desilo na Rodu“, gde 
su demagozi, koji su raspolagali fondom određenim za 
plate, sprečili da se trijerarsima isplate njihova potraži- 
vanja. I ovi su, zbog sudskog procesa, koji je protiv 
njih bio poveden, bili primorani da dignu pobunu i da 
sruše demokratiju. I u Heraklejis! su demagozi doveli 
demokratiju do propasti ubrzo posle kolonizacije. Njihovo 
nepravedno postupanje primoralo je ugledne ljude da 
napuste grad, a zatim su se kao izgnanici sakupili, vratili 
natrag i oborili demokratiju. 

3. Na isti način je došlo do pada demokratije i u 
Megari**. Tu su demagozi proterivali mnoge istaknute 
ljude da bi mogli da konfiskuju njihova imanja, dotle dok 
se nije sakupilo dovoljno izgnanika koji su se vratili, 
pobedili u bici narod i uspostavili oligarhiju. Isto to dogo- 

A posmatranje prevrata u ostalim demokratijama poka- 
zuje da se oni gotovo uvek dešavaju na ovaj način. Jedni 
od demagoga, želeći da se umile narodu, podstiču istaknu- 
te ljude na pobunu nepravednim postupanjem prema 
njima, zahtevajući ponovnu podelu njihovog imanja i 
opterećujući ih lejturgijamašt. Drugi pribegavaju kleve- 
tama da bi mogli da konfiskuju imanja bogataša. 

4. U staro doba kada je jedan isti čovek bio i narodni 
vođ i vojskovođ, državno uređenje se menjalo u tiranidu. 
Jer tirani u staro doba većinom su postajali od narodnih 
vođa. A razlog zašto se to tada dešavalo a danas se ne 
dešava leži u tome što su tada narodni vođi proizlazili iz 
vojničkog staleža i nisu bili vični beseđenju, a danas, za- 
hvaljujući napretku retorike, narodni vođi postaju oni koji 
umeju dobro da govore, ali zbog nedostatka vojničkog 
znanja i iskustva ne pokušavaju da uzurpiraju vlast, a 
ako gde i pokušaju, obično je to kratka veka. 

5. Još jedan razlog što su nekada tiranide bile češće 
nego danas je taj što je velika vlast bila koncentrisana u 
rukama [pojedinih] organa vlasti, kao na primer, u Miletu 
u rukama pritaneje**; pritan je, naime, odlučivao o mno- 
gim i vrlo važnim stvarima. Razlog više bio je i taj što 
države tada nisu bile velike i što je narod na selu bio 
zauzet svojim poslovima, pa su narodni vođi, čim su 
stekli vojničko iskustvo, proglasili sebe tiranima. Svi oni 
mogli su da postignu taj cilj zato što su imali poverenje 
naroda, a to poverenje se zasnivalo na neprijateljstvu 
prema bogatašima. Tako je Pejsistrat u Ateni podigao 
ustanak protiv ravničaraš#, a Teagens7 je u Megari poklao 
stada, koja su pripadala bogatašima, zatekavši ih kako 
pasu kraj reke. I Dionisije** je uspeo da se proglasi tira- 
ninom zahvaljujući optužbi protiv Dafnaja i bogataša. 
Narod mu je, zbog njegove mržnje prema bogatašima, 
poklonio poverenje i smatrao ga svojim prijateljem. 

6. Katkad novi oblik demokratije zamenjuje stari. 
Jer tamo gde su organi vlasti izborni a ne određuju se 

prema cenzu, i gde ih narod bira, oni koji žude za vlašću 
postaju demagozi i ulažu sve svoje napore da narodu 
pribave apsolutnu vlast, čak veću no što je imaju zakoni*?. 
Da bi se ovo izbeglo ili bar svelo na najmanju meru, 
organe vlasti treba da biraju file, a ne ceo narod. To su 
otprilike svi uzroci koji izazivaju obaranje demokratija. 


GLAVA PETA 


1. U oligarhijama dolazi do prevrata na dva načina 
koji naročito padaju u oči. Jedan je ako vlastodršci 
ugnjetavaju narod; tada je dobrodošao svaki vođ, pogo- 
tovu ako je i sam jedan od oligarha, kao Ligdamid na 
Naksu", koji se kasnije proglasio tiraninom. 

2. Ali i drugi uzroci pobune mogu da budu veoma 
različiti. Kada je vlast pristupačna vrlo malom broju 
ljudi, onda sami bogataši, koji nemaju učešća u vlasti, 
obaraju oligarhiju. To se desilo, na primer, u Masaliji*! 
u 1Istru9%, Herakleji# i u drugim državama. Oni koji su 
bili isključeni iz vlasti bunili su se sve dok nisu postigli 
da najpre starija a kasnije i mlađa braća mogu istovre- 
meno da učestvuju u vlasti. U nekim državama otac i sin 
ne mogu istovremeno da učestvuju u vlasti, a u drugim 
državama to nije dopušteno starijem i mlađem bratu. I u 
Masaliji se oligarhija približila politeji, u Istru najzad 
prešla u demokratiju, a u Herakleji vlast je prešla s ma- 
log broja ljudi na šest stotina. 

3. I u Knidu# je došlo do promene oligarhijskog 
uređenja zato što su se sami prvaci međusobno posvađali 
jer je samo mali broj mogao da učestvuje u vlasti i, kao 
što sam rekao, zato što otac i sin nisu mogli istovremeno 
da učestvuju u vlasti a ni braća, ako ih je bilo više, već 
samo najstariji. Narod, međutim, napadne zavađene pr- 
vake i, izabravši sebi za vođa jednog između njih, uzme 
vlast u svoje ruke jer oni koji se svađaju uvek su slabi. 

4. I u Eritri je narod, u staro doba, za vreme oli- 
garhije Basilida, promenio državno uređenje, nezadovo- 
ljan što mora da se povinuje vlasti malog broja ljudi, 
mada su oni inače dobro upravljali državom. Katkad 
oligarhije doživljavaju unutrašnje potrese kada sami 
oligarsi, zbog surevnjivosti, postupaju kao demagozi. 

9. Postoje dve vrste demagogije: jedna je demagogija 
među samim oligarsima, jer demagog se može biti i među 
malim brojem ljudi; na primer, u Ateni su Harikle i 
njegove pristalice došle do većeg uticaja zadobivši dema- 
goškim metodima Tridesetoricu"7, isto tako su Frinihove$3 
pristalice zadobile Veće četiri stotine. Druga je vrsta 
demagogije kada oligarsi pridobiju narod demagoškim 
metodima kao što su se, na primer, u Larisi? »čuvari gra- 
đana« starali da zadobiju narod jer ih je narod birao. 

Ta vrsta demagogije javlja se i u svim onim oligarhijama 
u kojima izbor organa vlasti ne vrši klasa iz koje oni 
potiču i, mada su funkcije u vlasti uslovljene velikim cen- 
zom i članstvom u oligarhijskim udruženjima, ipak je 
izbor u rukama vojske [hoplita] i naroda. Takav je slučaj 
bio u Abidu’ i u drugim državama gde sudovi nisu sa- 
stavljeni od pripadnika vladajuće klase i gde sami oli- 
garsi, starajući se da demagoškim metodima utiču na 
presudu, dovode do promene državnog uređenja. To se 
desilo i u Herakleji na Pontu?!. 

6. Uz to, kada pojedini oligarsi žele da vlast u oligar- 
hiji koncentrišu u rukama još manjeg broja ljudi, oni 
među njima koji traže jednakost prinuđeni su da pozovu 
narod u pomoć. Do promene oligarhija dolazi i u slučaju 
kada oligarsi potroše svoja imanja živeći raskošnim ži- 
votom. Takvi ljudi žele prevrat ili sami teže tiranidi ili je 


mio tiranidu Dionisiju; isto tako je u Amfipolju?"* čovek 
po imenu Kleotim poveo halkidske naseljenike i, kada su 
došli, podstakao ih je na pobunu protiv bogataša. I u 
Ajgini je onaj što je rovario protiv HaretaZ! pokušao da 
promeni državno uređenje iz istog tog razloga. 

7. Ovi [osiromašeni oligarsi] katkad pokušavaju pre- 
vrat, a katkad kradu državnu imovinu pa onda protiv 
njih ustaju ili sami oligarsi ili oni koji se bore protiv 
takvih kradljivaca, kao što se dogodilo u Apoloniji na 
Pontu". Ali kada su oligarsi međusobno složni, onda oli- 
garhija ne može lako da propadne sama od sebe7*. Dokaz 
za to je uređenje u Farsalu?7. Tamo mali broj ljudi 
upravlja velikim brojem zahvaljujući tome što su u 
dobrim međusobnim odnosima. 

8. Do propasti oligarhije dolazi i onda kada se u 
krilu jedne oligarhije stvara drusa, tj. kada se upravno 
telo sastoji od malog broja ljudi pa svi oligarsi ne mogu 
da učestvuju u vladi. To se jednom dogodilo u Elidi"s. 
Tu je državom upravljao mali broj stranaca kojih je uvek 
bilo malo zbog toga što su imali doživotne položaje a broj 
im je bio ograničen na devedeset; njihov izbor bio je 
opet u rukama vladajuće klase i ličio je na izbor geronata u 
Lakedajmonu. 

9. Do promene oligarhija dolazi i u ratu i u miru. 
U ratu stoga što su oligarsi, zbog nepoverenja prema 
narodu, prinuđeni da uzimaju najamnike, jer često onaj 


kome je poverena vojna komanda postaje tiranin kao, 
na primer, Timofan u Korintu”; a ako se komanda nad 
najamnicima poverava nekolicini, onda oni obrazuju za 
sebe jednu drugu, užu oligarhiju. Katkad oligarsi, bojeći 
se ovakvih posledica, daju narodu izvesna politička prava 
zato što su prinuđeni da se njime koriste. A u miru dolazi 
do promene oligarhije zbog toga što se oligarsi, nemajući 
poverenja jedni u druge, stavljaju pod zaštitu najamnika 
i jednog neutralnog arhonta posrednika, koji ponekad 
postane gospodar i jednih i drugih, kao što se dogodilo u 
Larisi sa Simonom za vlade Aleuada% i u Abidu#! za 
vreme hetajreja od kojih je jedna bila Ifijadova. 

10. Pobune nastaju zbog toga što oligarsi potiskuju 
jedni druge, a i zbog bračnih afera i zbog sudskih pro- 
cesa. Već sam pomenuo? te slučajeve kada su uzrok bile 
bračne afere. I u Eretriji"* je Dijagora oborio oligarhiju 
vitezova jer mu je bila učinjena nepravda u vezi s bra- 
kom. U Herakleji%“ je jedna sudska odluka protiv Eutieona 


1306b bila uzrok pobune a u Tebi kazna zbog preljube izrečena 


Arhiji, koja je doduše bila pravedna, ali je izvršena na 
buntovnički način. Njihovi neprijatelji su bili toliko kivni 
na njih da su ih vezali u jaram na samoj agori. 

11. Mnoge oligarhije oborili su neki od rukovodilaca 
nezadovoljni zbog preterano despotske vlasti u njima. 
Tako su propale origarhije na Knidu i Hiju*. Katkad 
slučajno dolazi do promene politeja i oligarhija u kojima 
se položaj većnika, sudije i drugi dobijaju na osnovu 
cenza. Jer cenz je u prvo vreme i prema tadašnjim prili- 
kama određen tako da u oligarhiji manjina učestvuje u 
vlasti, a u politeji srednja klasa. Međutim, kada mir ili 
neka druga srećna okolnost donesu napredak, često se 
dešava da jedno te isto imanje dostigne vrednost mnogo 
većeg cenza, tako da svi građani dobiju pravo učešća u 
svim položajima. Tada do promene dolazi ili postepeno i 
neprimetno, ili naglo. 

12. Takvi uzroci, dakle, dovode do promena i pobuna 


. u oligarhijama. Uopšte uzev, i demokratije i oligarhije 


katkad ne prelaze u suprotna državna uređenja već u 
uređenja iste vrste: na primer, iz demokratija i oligarhija 
u kojima zakon ima vlast prelaze u apsolutne demokra- 
tije i apsolutne oligarhije, u kojima narod odnosno ma- 
njina ima svu vlast. 

GLAVA ŠESTA 


1. U aristokratijama pobune nastaju, s jedne strane, 
zbog toga što samo mali broj ljudi zauzima položaje koji 
donose počasti, a to, kao što smo rekli, izaziva potrese 
i u oligarhijama jer je i aristokratija u izvesnom smislu 
oligarhija: i u jednoj i u drugoj vlast je u rukama malog 
broja ljudi, pa upravo zbog toga izgleda da je i aristokra- 
tija oligarhija, iako oni nisu malobrojni na osnovu istog 
merila. Do promene državnog uređenja u aristokratiji 
nužno dolazi najčešće onda kada postoji veći broj ljudi 
koji smatraju da su jednaki drugima po vrlini, na primer 
takozvane Partenije%“ u Lakedajmonu, jer su njihovi očevi 
bili ravnopravni građani. Njihova zavera bila je otkrivena 
i oni poslani u Tarent kao kolonisti. 

2. Promena nastaje i onda kada ljude od značaja, 
koji po vrlini ne zaostaju ni za kim, uvrede oni koji su 
na većem položaju, kao što su kraljevi uvredili Lisandra59; 
ili kada neki odvažan čovek ne može da dođe do položaja, 
kao na primer Kinadon%, koji je, za vlade Agesilaja, 
podigao ustanak protiv Spartanaca; ili kada su jedni gra- 
đani odveć siromašni a drugi odveć bogati, a to je naj- 
češće posledica ratova; to se desilo i u Lakedajmonu za 
vreme mesenskih ratova, a to se vidi i iz Tirtajeve pesme 


1307a pod naslovom Eunomija%. Naime, neki ljudi koje je rat 

upropastio zahtevali su novu podelu zemlje. Do promene 
dolazi i ako je neko ko je već moćan u stanju da postane 
još moćniji i da sam vlada, kao što je u Lakedajmonu bio 
Pausanija*!, glavnokomandujući za vreme persijskih rato- 
va, a u Karhedonu Anon?*. 


3. Do obaranja politeja i aristokratija dolazi najčešće 
stoga što sama država gazi načelo pravde. Uzrok leži u 
tome što u politeji demokratski i oligarhijski elementi 
nisu dobro raspoređeni, dok u aristokratiji nisu dobro 
raspoređeni ljudi od vrednosti, narod i oligarsi, a naročito 
ova dva poslednja elementa. Mislim, naime, na demo- 
kratski i oligarhijski element, jer i politeje i većina tako- 
zvanih aristokratija pokušavaju da slože ova dva ele- 
menia. 


4. Time se aristokratije i razlikuju od takozvanih 
politeja i zbog toga su politeje postojanije od aristokratija. 
One koje više naginju oligarhiji zovu se aristokratije, a 
one koje više naginju demokratiji politeje. Politeje su 


dugotrajnije od aristokratija stoga što većina tu ima veću 
moć, a ljudi više vole uređenje koje im daje jednakost. 
S druge strane, bogataši, ako im država da prevlast, po- 
staju osioni i žele da povećaju svoju moć. 

5. Uopšte uzev, svako državno uređenje se menja u 
pravcu onog prema kome je usmereno kada ojača 
jedan od ta dva elementa; tako politeja prelazi u de- 
mokratiju a aristokratija u oligarhiju, ili obrnuto — 
aristokratija u demokratiju (jer siromašniji, zato što im 


.se čini nepravda, vuku državu u suprotno državno ure- 


đenje), a politeje u oligarhiju (jer je postojano samo ono 
državno uređenje u kome se jednakost daje prema ličnoj 
vrednosti i u kome svako ima ono što mu pripada). 


6. Ovo o čemu smo govorili dogodilo se u Turiju*. 
Jedan razlog je bio taj što je cenz, prema kome su se 
dobijale funkcije u vlasti i koji je bio vrlo visok, bio 
smanjen i time broj funkcija povećan, a drugi, što su 
istaknuti građani protivzakonito prisvojili svu zemlju 
jer je državno uređenje bilo više oligarhijsko, tako da su 
mogli da se bogate. Međutim narod, prekaljen u ratu, 
postao je jači od vojnog garnizona i borba je trajala sve 
dok nisu uzeli zemlju od onih koji su je imali previše. 

7. Istaknuti ljudi dolaze do veće moći i zbog toga 
što su sve aristokratske države u izvesnom smislu oli- 
garhije; tako i u Lakedajmonu% imanje prelazi u ruke 
sve manjeg broja ljudi, i tu istaknuti ljudi imaju više 
mogućnosti da rade što god hoće i da sklapaju rodbinske 
veze prema svom nahođenju. Zato je i propala lokranska 
država? što su se orodili s Dionisijem. To se, međutim, 
ne bi moglo dogoditi ni u demokratiji ni u dobro uređenoj 


1307b aristokratiji. Do promene aristokratskog državnog uređe- 


nja dolazi najčešće neprimetno, postepenim raspadanjem; 
to je ono što sam već rekao% u prethodnim opštim izlaga- 
njima o svim: oblicima državnog uređenja da i neznatna 
stvar može da izazove promenu državnog uređenja. Jer 
čim se dopusti jedna sitna promena u ustavu, onda postaje 
lakše da se postepeno izmeni i neka važnija stvar dok se 
najzad ne promeni ceo poredak. 

8. To se dogodilo s državnim uređenjem u Turiju. 
Tamo je postojao zakon da se komandant vojske može 
biti samo tokom pet godina; međutim, neki mladi ljudi, 
vični ratovanju i omiljeni kod većeg dela vojske, ne oba- 
zirući se na državne rukovodioce i smatrajući da će lako 

doći do vlasti, pokušali su najpre da ukinu ovaj zakon, 
tako da mogu da budu komandanti vojske na neograničeno 
vreme, jer su videli da je narod spreman da glasa za njih. 
A oni ljudi na vlasti koji su bili za to nadležni, takozvani 
savetnici, pokušali su najpre da se usprotive, a zatim su 
popustili smatrajući da će, kada promene taj zakon, osta- 
viti državu na miru. Kasnije, kada su ovi hteli da unesu 
i druge izmene, vlasti su htele da to spreče, ali više nisu 
bile u stanju ništa da učine i ceo državni poredak došao 
je pod kontrolu tih ljudi koji su i počeli da uvode novine. 

9. Sva državna uređenja propadaju ili zbog unutraš- 
njih ili zbog spoljašnjh razloga. Zbog spoljašnjih uzroka 
jedna država propada onda kada se neka država sa suprot- 
nim državnim uređenjem nalazi u njenoj blizini ili ako je 
jača od nje bez obzira na udaljenost. To se dogodilo kod 
Atenjana i Lakedajmonjana"7. Atenjani su svuda rušili 
oligarhije, a Lakedajmonjani demokratije. Toliko o uzro- 
cima zbog kojih nastaju pobune i promene državnog 
uređenja. 


GLAVA SEDMA 


1. Ostaje da govorimo o merama pomoću kojih se 
državno uređenje može očuvati, Pre svega, jasno je da 
ako znamo uzroke koji dovode do propasti državnog ure- 
đenja, onda znamo i mere pomoću kojih se mogu sačuvati. 
Suprotno se ostvaruje suprotnim, a propadanje je sup- 
rotnost očuvanju. 

2. U dobro uređenim državama treba, kao i inače, 
paziti da se ništa ne čini protiv zakona, a naročito treba 
izbegavati male izmene; jer kada se protivzakonitost po- 
lako uvlači ostaje neprimećena, kao što mali izdaci koji 
se često ponavljaju upropašćuju imanja i ostaju neprimeće- 
ni zato što se ne izdaju odjednom. Ti sitni izdaci i sitne pro- 
mene obmanjuju misao kao sofistički sud: ako je svaki 
pojedini deo mali, onda je i celina mala. To je delimično 
tačno, a delimično nije. Jer celina i sve nije malo, već 
se sastoji od malih delova. Treba, dakle, obratiti naročitu 
pažnju na početak a, zatim, ne treba verovati sofizmima 
izmišljenim za narod, jer činjenice dokazuju suprotno, a 
već sam ranije rekao? šta podrazumevam pod sofistič- 

kim ujdurmama u odnosu na državno uređenje. 


3. Ali mi vidimo da se održavaju ne samo aristokra- 
tije već i oligarhije, i to ne zbog toga što su ta uređenja 
postojana, već zato što ljudi, koji se nalaze na vlasti, 
mudro postupaju i sa onima koji se nalaze van državne 
uprave i sa onima koji imaju u njoj učešća. To postižu 
time što ne čine nepravdu onima koji nemaju učešća u 
upravljanju državom i što onima među njima koji su 
sposobni da upravljaju dopuštaju učešće u upravljanju 
državom; zatim time što ne vređaju častoljubive ljude i 
što ne nanose štete imovinskim interesima mase; s druge 
strane, njihov međusobni odnos i njihov odnos prema 
građanima koji imaju učešća u upravljanju državom je 
potpuno demokratski. Jer ona jednakost koju demokrati 
traže za masu ne samo da je pravedna nego je i korisna 
kada su u pitanju jednaki. 

4, Stoga su korisne mnoge demokratske zakonske od- 
redbe ako ima više ljudi koji imaju učešća u upravljanju 
državom, na primer odredba po kojoj je dužina trajanja 
vlasti ograničena na šest meseci, da bi svi jednaki građani 
mogli da uzmu učešća u vlasti. Jer zajednica jednakih 
građana slična je narodnoj zajednici, i zato se i među 
njima, kao što smo već rekli”, pojavljuju demagozi. Na 
taj pomenuti način smanjuje se mogućnost da oligarhije i 
aristokratije potpadaju pod vlast još manjeg broja ljudi, 
jer oni koji su na vlasti kratko vreme ne mogu tako lako 
da zloupotrebe vlast kao i oni koji su dugo vremena na 
vlasti. Zbog toga dolazi do pojave tiranida u oligarhijama 
i demokratijama, jer i u oligarhijama i u demokratijama 
tiranidi teže ili najmoćniji i najuticajniji građani, a to su 
u demokratiji demagozi a u oligarhiji članovi najmoćnijih 
oligarhijskih porodica, ili oni koji dugo vremena imaju 
najvišu vlast. 

5. A države se mogu sačuvati ne samo time što su 
daleko od opasnosti da budu uništene nego katkad upravo 
time što im je ta opasnost blizu, jer strah povećava brigu 
o državi. Stoga oni kojima je poverena država treba da 
[kod građana] izazivaju strah i da ono što je daleko pred- 
stavljaju kao blisko da bi građani čuvali državu i nepre- 
kidno bdeli nad njom kao noćna straža. Uz to treba na- 
stojati da se zakonskim merama izbegnu svađe i pobune 
prvaka i da se oni koji nisu uvučeni u svađu spreče da i 
sami uzmu u njoj učešća, jer dužnost je državnika a ne 
bilo koga građanina da upozna zlo u njegovu početku. 

6. Da bi se sprečila promena državnog uređenja koja, 
u oligarhiji i politeji; nastaje zbog cenza, kada prihodi 
porastu a visina poreza ostane ista, preporučljivo je revi- 
dirati poreze na novostečena bogatstva poredeći ih s rani- 
jim stanjem, i to jednom godišnje u onim državama u 
kojima se porez razrezuje svake godine, odnosno jednom 


1308b u tri ili pet godina u većim državama. I ako su prihodi 

mnogo puta veći ili manji no što su bili u vreme kada je 
poreza bila osnova za dobijanje građanskih prava, treba, 
na osnovu zakona, povećavati odnosno smanjivati poreze, 
i to, ako su prihodi porasli, porez treba povisiti srazmerno 
povećanju prihoda, a ako su se smanjili, treba ga sniziti i 
smanjiti. 

1. Ako se u oligarhijama i politejama ne preduzme 
ova mera, onda dolazi ili do promene politeje u demokra- 
tiju a oligarhije u politeju ili demokratiju, ili do promene 
politeje u oligarhiju a oligarhije u još užu oligarhiju. A 
jedna zajednička mera i za demokratiju i za oligarhiju 
jeste: ne dopustiti da iko postane nesrazmerno moćan; 
naprotiv, bolje je nastojati da položaji budu mali i da 
dugo traju nego da odmah budu visoki, jer položaji kvare 
ljude i nije svaki čovek u stanju da podnosi sreću; a ako 
nije tako, ne treba položaje date odjednom oduzimati od- 
jednom, već postepeno. I naročito treba nastojati da se 
zakonima uredi da niko ne postane odveć moćan ni zbog 
prijatelja ni zbog novca; a ako nije moguće [to sprečiti), 
treba im omogućiti da dođu do izražaja u inostranstvu. 

8. S druge strane, pošto novine mogu da se uvode i 
u privatan život, treba postaviti neku vlast da nadgleda 
one čiji je način života štetan po državu, u demokratiji 
po demokratiju, u oligarhiji po oligarhiju, a isto to važi i 
za ostala državna uređenja. Sa istih tih razloga ne treba 
dopustiti da jedna klasa u državi postane preterano moćna. 
Da bi se to sprečilo, treba uvek poveravati vlast i vođenje 
poslova klasama čiji su interesi suprotni, a pod tim pod- 
razumevam plemenite ljude nasuprot masi i siromahe na- 
suprot bogatašima. I treba nastojati ili da se masa siro- 
mašnih pomeša s bogatima ili da se ojača srednja klasa, 
jer to sprečava pobune zbog nejednakosti. 


9. A najvažnije je da se u svakom državnom uređenju 
pomoću zakona i drugih mera udesi tako da vršenje vlasti 
ne donosi nikakvu materijalnu korist. Toga se naročito 
treba čuvati u oligarhijskim državama. Masa nije toliko 


1309a 


nezadovoljna ako je isključena iz vlasti, čak je i zadovoljna 
ako ima dovoljno vremena za svoje poslove, koliko je ne- 
zadovoljna ako smatra da visoki državni funkcioneri kradu 
narodnu imovinu. Tada je ogorčena s oba razloga: zato 
što ne učestvuje ni u vlasti ni u materijalnoj koristi. 

10. A ako se može postići da jedna država bude isto- 
vremeno i demokratija i oligarhija, onda je moguć samo 
jedan jedini način. Moguće je naime tako da i jedni i 
drugi, tj. i ugledni ljudi i masa imaju ono što žele. De- 
mokratski je princip omogućiti svima da vladaju, a ari- 
stokratski dati vlast zaslužnim građanima — a to će biti 
moguće ako vršenje vlasti ne bude donosilo nikakvu 
dobit. Siromašni tada neće želeti da vladaju ako time ne 
mogu ništa da zarade, nego će se više posvetiti svojim 
poslovima, a bogataši će moći da vladaju upravo zbog toga 
što njima nije potrebna državna imovina. Time će se, s 
jedne strane, postići da siromašni građani postanu bogati, 
jer će moći da se bave svojim poslovima, a, s druge 
strane, ugledni ljudi neće morati da se povinuju vlasti 
bilo kakvih ljudi. 

11. Da bi se izbegla krađa državnog novca, primopre- 
daja državne blagajne treba da se vrši u prisustvu svih 
građana, i prepisi! dokumenata o primopredaji treba da 
budu izloženi po fratrijama, lohovima!! i filama. A zato 
što vršenje vlasti ne donosi materijalnu korist, treba onim 
službenicima koji su se naročito istakli davati zakonom 
ustanovljene počasne nagrade. U demokratijama treba 
imati obzira prema bogatašima ne samo time što se neće 
dopustiti ponovna podela imanja već ne treba dopustiti ni 
podelu proizvoda, kao što se to, u skrivenoj formi, radi u 
nekim državama. Bolje je sprečiti bogataše čak i protiv 
njihove želje da primaju na sebe skupe a nekorisne lejtur- 
gije, kao što su troškovi oko opremanja hora, oko pokro- 
viteljstva u trkama s buktinjama i druge tome slične!?. 

12. U oligarhiji veliku brigu treba posvetiti siroma- 
sima i poveriti im one službe koje donose materijalnu 
korist. I ako se neki od bogataša ogreše o siromahe, kazna 
treba da bude veća nego ako se siromah ogreši o siromaha, 
a nasledstva ne treba da budu određena testamentom već 
prema srodstvu, i jedan čovek ne treba da dobije više od 
jednog nasledstva. Na taj način bi imanja mogla da se 
izjednače i vrlo veliki broj siromašnih bi došao do bo- 
gatstva. 

13. A i u demokratiji i u oligarhiji korisno je davati 
jednakost ili čak prednost onima koji imaju manji udeo 
u upravljanju državom, tj. u demokratiji bogatašima, a u 
oligarhiji siromasima, izuzimajući vrhovnu vlast koju 
treba davati samo onima kojima ona po ustavu pripada, 
bilo da je to jedan čovek ili više njih. 

14. Oni koji hoće da vrše najvišu vlast treba da imaju 
tri osobine: prvo, ljubav prema postojećem državnom po- 
retku, drugo, izvanrednu sposobnost za obavljanje poslova 
koje iziskuje vršenje vlasti i, treće, vrlinu i pravednost 
koju zahteva odgovarajuće državno uređenje, jer ako 
pravo nije isto! u svim državama, onda i pravda mora 
da bude različita. Međutim, postavlja se pitanje kako treba 
načiniti izbor onda kada se sve ove osobine ne nalaze u 
jednom čoveku. Na primer, ako je neko obdaren vojnič- 


13096 kom sposobnošću ali je rđava karaktera i nije naklonjen 


138 


tom državnom uređenju, a drugi je pravedan i odan tom 
državnom poretku ali bez vojničkih sposobnosti, kako onda 
treba izvršiti izbor. 

15. Ovde treba obratiti pažnju na dve stvari; koje 
osobine su kod ljudi uopšte prosečno više, a koje manje 
zastupljene. Stoga prilikom izbora vojskovođa više treba 
obratiti pažnju na njegovo vojničko iskustvo, a manje na 
njegove vrline, zato što se vojnička sposobnost nalazi ređe 
a pravičnost češće. Međutim, prilikom izbora čuvara i bla- 
gajnika treba postupati upravo obrnuto, jer je tu potrebno 
više poštenja no što ga ima većina ljudi, dok sposobnosti 
za to imaju svi. Moglo bi se postaviti pitanje zašto je 
potrebna vrlina ako je neko već sposoban i odan državi. 
I s te dve osobine biće od koristi. Da li zato što se može 
desiti da ljudi, mada imaju ove dve osobine budu ne- 
sposobni da vladaju sobom, pa da ih, kao što ne umeju 
o sebi da se brinu mada sebe vole, ništa ne sprečava da 
i u odnosu na državu budu takvi. 


16. Uopšte, očuvanju državnog uređenja doprinosi sve 
ono što u zakonima označavamo kao korisno po državu, i 
najvažnije pravilo koje sam često pominjao!" jeste: paziti 
da onaj deo građana koji je odan državi bude jači od 
onog koji to nije. Pored svega toga ne treba zanemarivati 
ono što zanemaruju države koje su se izopačile, tj. sred- 
nju klasu. Mnoge ustanove koje izgledaju demokratske 
u stvari uništavaju demokratiju i mnoge koje izgledaju 
oligarhijske ruše oligarhiju. 


17. Oni koji veruju da postoji samo jedna politička 
vrlina vuku državu u krajnost! ne znajući da isto ono 
što važi za nos i za druge delove tela važi i za druga 
državna uređenja. Naime, kao što se dešava da se linija 
nosa udaljuje od prave linije, koja je najlepša, da bi se, 
ostajući još uvek u granicama lepoga, približila orlovskom 
ili prćastom nosu, tako će, ako se preterano povećava, taj 
deo najpre izgubiti pravu meru a na kraju i sam izgled 
nosa, bilo zbog preterano velikih ili, naprotiv, nedovoljnih 
dimenzija. 

18. Jer i oligarhija i demokratija mogu da opstanu 
iako su daleko od najboljeg poretka. Ali ako neko dovede 
do krajnosti oligarhiju ili demokratiju, najpre će državno 
uređenje učiniti gorim i najzad ga uništiti. Stoga zakono- 
davac i: državnik treba da znaju koji elementi demokra- 
tije doprinose njenom očuvanju a šta je upropašćuje, i 
isto tako šta održava oligarhiju, a šta je dovodi do pro- 
pasti. Jer ni demokratija ni oligarhija ne može da postoji 
i da se održi bez bogataša i mase, ali kada se uspostavi 
jednakost u pogledu imanja, državno uređenje se nužno 
menja, tako da oni koji ukidaju zakone zasnovane na 
nejednakosti ukidaju i ta državna uređenja. 

19. Međutim, greši se i u demokratijama i u oligarhi- 
jama. U demokratijama, gde masa stoji iznad zakona, 
demagozi stalnim napadima na bogataše dele državu na. 
dva tabora, dok bi, nasuprot tome, trebalo da se čini da 
uvek govore u interesu bogataša, a oligarsi u interesu na- 
roda. I zakletve na koje se zaklinju oligarsi treba da budu 
baš suprotne no što su sada. Jer danas se u ponekim 
državama oligarsi zaklinju ovakvom zakletvom: »I biću 
neprijatelj narodu i radiću na njegovu štetu koliko god 
mogu«, a trebalo bi da misle i da izjavljuju upravo su- 
protno i da u zakletvama kažu: »Neću činiti nepravdu 
narodu.« 


20. Ali od svih mera za očuvanje državnog uređenja 
najvažnija je ona koju danas svi zanemaruju, a to je 
vaspitanje u duhu državnog uređenja. Ni najkorisniji za- 
koni koje su građani jednodušno prihvatili neće biti od 
koristi ako građani ne budu navikavani i vaspitavani u 
duhu državnog uređenja, demokratskog, ako su zakoni 
demokratski, oligarhijskog, ako su oligarhijski. Jer ako 
su pojedinci nedisciplinovani, onda ni u državi nema reda. 

21. A vaspitavati u duhu državnog uređenja ne znači 
stvarati građane koji će biti po volji pristalicama oligar- 
hije ili demokratije, već građane koji će biti oslonac 
demokratije odnosno oligarhije. Međutim, u današnjim oli- 
garhijama sinovi onih koji su na vlasti vode raskošan 
život, dok se sinovi siromašnih čeliče napornim i teškim 
radom, tako da i hoće i mogu da stvaraju prevrate. 

22. U demokratijama, naročito u onima čije uređenje 
izgleda najdemokratskije, dešava se ono što je suprotno 
interesima države, a uzrok leži u tome što ljudi imaju 
pogrešno shvatanje o slobodi. Jer postoje dve stvari koje, 
izgleda, određuju demokratiju: suverena vlast mase i 
sloboda. Naime, čini se da je jednakost pravedna, a da 
je jednakost ono za što narod odluči da je jednakost, i 
to da je obavezno za sve. A sloboda i jednakost se sastoje 
u tome da svako radi šta hoće. Stoga u takvim demokra- 
tijama svako živi kako hoće i po svojoj volji, kako kaže 
Euripid!" Međutim, to je pogrešno. Jer ne treba smatrati 
robovanjem život u skladu s državnim uređenjem, već 
sredstvom za njegovo održanje. Toliko, ukratko, o uzro- 
cima zbog kojih se menjaju i propadaju državna uređenja 
i o merama pomoću kojih se održavaju i čuvaju. 


GLAVA OSMA 


1. Ostaje još da ispitamo monarhiju, koji su uzroci 

što sam rekao o ostalim državnim uređenjima odnosi se 
na basileje i tiranide. Basileja odgovara aristokratiji, dok 
je tiranida spoj krajnje oligarhije i demokratije. Stoga ona 
nanosi najviše štete podanicima jer su u njoj spojena dva 
rđava oblika!% državnog uređenja i jer ona ujedinjuje u. 
sebi njihove pogreške i nedostatke. 

2, Međutim, uzroci postanka ovih dveju monarhija su 
upravo suprotni: basileja je postala da bi se plemići zaš- 
titili od naroda, a između samih plemića kralj postaje 
onaj ko se odlikuje visokom ličnom vrednošću ili delima 
nadahnutim vrlinom ili istaknutim porekiom. Tiranin, 
međutim, postaje čovek iz naroda i iz mase da bi se su- 
protstavio plemstvu da narod ne bi od njega trpeo ne- 
pravdu, 

3. To pokazuju i činjenice. Gotovo najveći broj tirana 
postaje od demagoga, koji su, da tako kažem, stekli po- 
verenje zato što su opadali plemiće. Neke tiranide uspo- 
stavljene su na ovaj način kada su države već ojačale. Dru- 
ge, starije, potekle su od basileja i od kraljeva koji su pre- 
koračili običajno pravo i koji su težili despotskoj vlasti. 
Neke tiranide zasnovali su ljudi izabrani za vršenje visoke 
vlasti, jer nekada je narod dopuštao da javne službe i 
javna zaduženja traju dugo vremena. Najzad, neke tiranide 
postale su od oligarhija u kojima je jedan čovek bio 
izabran za vršenje vrhovne vlasti. 

4. Svi ti ljudi lako su mogli da postanu tirani samo 
ako su hteli, jer su već pre toga imali moć koju donosi 
kraljevska vlast ili veoma visoki položaj. Tako su Fejdon! 
u Argu i drugi tirani basileju pretvorili u tiranidu, a jon- 
ski tirani i Falarid!% postali su tirani zahvaljujući svojim 
visokim položajima. Međutim, Panajtije u Leontinu, Kip- 
sel u Korintu, Pejsistrat u Ateni, Dionisije u Sirakusi!!? i 
drugi postali su od demagoga tirani. 

5. Dakle, kao što sam rekao, basileja po uređenju 
odgovara aristokratiji jer se zasniva na zasluzi, ili na ličnoj 
vrednosti, ili na poreklu, ili na izvršenim delima, ili na 
tim osnovama i na moći. Naime, svi oni koji imaju veli- 
kih zasluga za državu ili narod, ili oni koji su u stanju 
da ih steknu, dobijali su taj položaj: jedni zato što su u 
ratu zaštitili narod od ropstva, kao Kodar!!!, drugi zato 
što su ga oslobodili, kao Kir!!?, ili zato što su osnovali ili 
osvojili zemlju kao lakedajmonski, makedonski i moloski 
krajevi. 

6. Kralj želi da bude čuvar, da oni koji su stekli 
imanja ne bi trpeli nikakvu nepravdu i da niko ne bi 
nanosio uvrede narodu. S druge strane, tiranida, kako je 
više puta rečeno!!3, nema u vidu opšte interese, sem.ako je 
u pitanju lična korist tirana. Tiraninu je cilj uživanje, a 
kralju je cilj dobro. Stoga tiranin prvenstveno teži za 
novcem, a kralj za slavom. I telohranitelji kralja su gra- 
đani, a tiranina najamnici. 

7. Jasno je da tiranida u sebi sadrži rđave strane i 
demokratije i oligarhije. S oligarhijom joj je zajedničko 
to što joj je cilj bogatstvo, jer jedino tako tirani mogu da 
održavaju telesnu gardu i da vode luksuzan život. Zajed- 
nička crta oligarhije i tiranide jeste i potpuno nepoverenje 
u narodnu masu, pa su joj tirani stoga oduzimali oružje; 

zlostavljanje mase, proganjanje iz grada i raseljavanje 
takođe su zajedničke crte oligarhije i tiranide. Zajednička 
crta demokratije i tiranide jeste borba protiv istaknutih 
ljudi koje tiranida tajno i javno uništava i proganja kao 
protivnike i prepreku za svoju vlast. Zato dolazi do skla- 
panja zavera onih koji i sami žele da vladaju, s jedne 
strane, i onih koji ne žele da robuju, s druge. Otuda Pe- 
rijandrov savet Trasibulu!!t da treba seći klasje koje strči, 
tj. da uvek treba uklanjati istaknute građane. 

8. Isti uzroci koji dovode do prevrata u republikama 
važe, kao što sam rekao, i za monarhije. Naime, mnogi po- 
danici dižu se protiv monarhije zbog nepravde, zbog straha, 
zbog zapostavljanja, a nepravda je najčešće prouzrokovana 
osionošću a katkad i pljačkom građanske imovine. I ciljevi 
ustanka protiv tiranide i basileje isti su kao kod ostalih 
državnih uređenja. Monarsi raspolažu ogromnim bogatst- 
vom i uživaju najveće počasti, a to žele svi. 

9. Napadi su upravljeni ili protiv ličnosti onih koji 
vladaju ili protiv vlasti kao takve. Do napada na ličnost 
vladara dolazi zbog fizičkog nasilja, a kako nasilja ima raz- 
nih vrsta, svako može da postane uzrok gneva. U najvećem 
broju slučajeva razljućeni ljudi dižu ustanak da bi se 
osvetili tiraninu, a ne zato da bi zadobili prevlast. Tako 
je zavera protiv Pejsistratida nastala stoga što su oni 
uvredili Harmodijevu sestru i samog Harmodija, pa se 
Harmodije!!5 digao zbog svoje sestre a Aristogejton zbog 


13116 Harmodija. Razlog za zaveru protiv Perijandra!!,, tira- 

nina u Ambrakiji, bio je taj što je na zajedničkoj pijanci 
zapitao jednog od svojih ljubavnika da li je već ostao u 
drugom stanju. 

10. Pausanijina zavera protiv Filipa!!7 nastala je zato 
što je Filip dopustio da Atalove pristalice uvrede Pausa- 
niju, a Derdina zavera protiv Aminte Maloga zato što se 
Aminta hvalio da ga je imao u mladosti. I do Eunuhove 
zavere protiv Euagore sa Kipra!!8 došlo je zbog toga što 
je Euagorin sin zaveo Eunuhovu ženu, pa ga je ovaj uvre- 
đen, ubio. 

11. Mnoge zavere nastaju zbog toga što neki monarsi 
obeščaste nekog podanika. To je bio uzrok Kratajeve 
zavere protiv Arhelaja!!?, Krataju je, naime, bilo teško da 
podnosi intiman odnos sa Arhelajem, tako da je bio dovo- 
ljan i manji povod no što je bio ovaj: Arhelaj mu ne dade 
nijednu od svojih kćeri, mada mu je bio obećao, već, 

pritešnjen ratom protiv Sire i Arabaja, stariju dade kralju 
Elimeje, a mlađu njegovu sinu Aminti, misleći da će tako 
moći ukloniti razmirice između Krataja i Kleopatrina sina. 
Ali pravi uzrok njegova neprijateljstva [prema kralju] bio 
je taj što mu je bilo teško da održava ljubavni odnos 
(sa kraljem. 

12. Zaveri se pridružio i Larišanin Helanokrat sa istog 
razloga: tiranin, želeći da koristi njegovu mladost, nije 
hteo da ga pusti da se vrati [u svoju zemlju], mada mu je 
to bio obećao, pa je Helanokrat mislio da tiranin nije želeo 
ljubavni odnos zato što ga voli, već da bi ga uvredio. 
Ajnejci, Piton!?? i Herakleid, ubili su Kotija da bi osvetili 
oca, a Adamant se odmetnuo od Kotija jer je ovaj iz 
obesti dao da ga kastriraju još dok je bio dečak. 

13. Mnogi su, ljuti i uvređeni zbog telesnog zlostav- 
ljanja, ubili ili pokušali da ubiju ljude na visokim polo- 
žajima. Tako je u Mitileni Megakle sklopio zaveru sa svo- 
jim prijateljima i poubijao Pentilide!#! koji su išli [po 
gradu] i tukli.ljude bičevima. Kasnije je Smerd!** ubio 
Pentila koji ga je istukao i čija ga je žena izbacila. Isto 
tako je Dekamnih postao glava zavere protiv Arhelaja!?3 
i prvi podstakao zaverenike. A njegova ljutnja je potekla 
otuda što je Arhelaj*dao pesniku Euripidu da ga izbičuje. 
Euripid je, naime, bio ljut na Dekamniha što je ovaj 
nešto rekao o njegovu zadahu iz usta. 

14. I mnogi drugi vladari bili su ili ubijeni ili su 
protiv njih sklapane zavere zbog istih takvih razloga. 
Isto tako i strah može da dovede do pobune, jer i to je 
jedan od uzroka propasti zajednički i za republike i za 
monarhije. Tako je Artapan ubio Kserksa!?*i bojeći se op- 
tužbe zbog Darija zato što je dao obesiti Darija bez Kserk- 
sove zapovesti misleći da će mu Kserks, zaboravivši raz- 
govor za stolom, oprostiti. I preziranje može da dovede do 
pobune. Tako je jedan Sardanapalov podanik!” ubio Sar- 
danapala videvši ga kako češlja vunu sa ženama, ukoliko 
je ta priča istinita. Ali ako to i nije istina za Sardanapala, 
moglo bi biti istinito za nekog drugog. I Dion!?* se zaverio 
protiv Dionisija Mlađeg zato što je prezirao Dionisija a 
znao je da su i drugi građani tako raspoloženi prema nje- 
mu zato što su ga viđali večito pijana. 

15. A tiraninu rade o glavi čak i prijatelji kad ga 
preziru, a preziru ga zbog toga što on veruje da su oni 
slepi. I oni koji se nadaju da će nekako moći uzeti vlast 

u svoje ruke u stvari sklapaju zavere zbog preziranja. 
Jer pošto su i sami moćni, oni zbog sopstvene moći preziru 
opasnost, pa se lako odlučuju na napad, kao što se vojsko- 
vodi lako odlučuju da napadnu monarhe. Tako je Kir 
srušio Astijaga!*7 prezirući njegov način života i njegovu 
moć jer je Astijag zanemario vojnu silu a sam se odao 
raskošnom životu. I Seut Tračanin!” je oborio Amadoka 
čiji je vojskovođ bio. Katkad do zavere dolazi sa više 
razloga, na primer zbog preziranja i zbog dobiti. To su 
bili uzroci Mitridatove!'“* zavere protiv Ariobarzana. Taj 


razlog najčešće pokreće ljude koji su po prirodi agresivni . 


a zauzimaju kod monarha visoke vojne položaje. Jer hra- 
brost koja raspolaže silom isto je što i drskost, a i jedna i 
druga podstiču na napad jer je pobeda laka. 

16. Ali kada se zavere sklapaju zbog želje za slavom, 
onda je to druga vrsta uzroka različitih od onih o kojima 
smo govorili. Jer oni koji stupaju u zavere iz želje za 
slavom ne izlažu se opasnosti sa istog razloga kao oni 
koje pokreće velika dobit i velike počasti koje monarsi 
imaju. Njih pokreće taj pomenuti razlog, dok oni koji 
žele slavu napadaju na monarhe ne zato što žele vlast 
već slavu, isto onako kao što bi pristupili i nekom dru- 
gom opasnom poduhvatu koji bi im omogućio da postanu 
slavni i poznati drugima. 

17. Ljudi koje pokreće taj razlog ima vrlo malo, 
jer oni ne smeju ni da pomišljaju na spas ako im po- 
duhvat ne pođe za rukom. Oni treba da se drže Dionova! 
mišljenja i da budu njime ispunjeni, ali to za mnoge 
nije lako. On je, naime, s malo ljudi zaratio protiv Dio- 
nisija govoreći da će mu, bez obzira koliko bude mogao 
da uspe, biti dovoljno da, koliko može, učestvuje u tom 
poduhvatu; pa i ako bude morao da umre čim stupi na 
tle otadžbine, ta smrt biće za njega lepa. 


18. Tiranida može da propadne i na jedan način 
koji važi i za svako drugo državno uređenje, tj. zbog 
spoljnih uzroka, ako je neka susedna država sa suprotnim 

ona to želi da učini zbog suprotnih principa i ciljeva, 
a svi moćni rade ono što žele. Suprotna i neprijateljska 
državna uređenja su demokratija i tiranida, kako kaže 
Hesiod, »kao grnčar grnčaru«!??, dalje basileja i aristo- 
kratija zbog suprotnosti principa na kojima počivaju. 
Stoga su Lakedajmonjani!*š srušili mnoge tiranide, a to 


isto su radili i Sirakušani dok su uspešno upravljali dr- 
žavom. 


19. Međutim, postoji jedan unutrašnji razlog propasti 
tiranide, a to je pobuna samih učesnika u vlasti; tako je 
propala Gelonova!'** tiranida kada su se pobunili njegovi 
ljudi, a u današnje vreme i Dionisijeva!** zbog pobune 
njegovih ljudi. Gelonova tiranida propala je zato što je 
Trasibul, Hijeronov brat, zaveo Gelonova sina i podsta- 
kao ga da se prepusti uživanjima da bi on sam mogao da 
vlada, pa su prijatelji Gelonova sina sklopili zaveru sa 
ciljem da obore Trasibula, a ne tiranidu uopšte. Među- 
tim, drugi koji su im se pridružili iskoristili su priliku 
i zbacili su i Trasibula i Gelonova sina. Protiv Dionisija 
je ustao Dion, njegov šurak, i, pozvavši narod u pomoć, 
zbacio je Dionisija i sam bio ubijen. 

20. Postoje dva uzroka zbog kojih se najčešće skla- 
paju zavere protiv tiranide — mržnja i preziranje; jedan 
od ta dva, mržnju, tirani uvek zaslužuju, ali mnoge tira- 
nide propale su i zbog preziranja. Dokaz za to je sledeći: 
oni koji su se dočepali vlasti većinom su uspevali i da je 
sačuvaju, ali svi njihovi naslednici su tako reći odmah 
propadali!3#, Naime, živeći raskošnim životom, oni zaslu- 
žuju preziranje i pružaju mnogobrojne povoljne prilike 
za zavere. 

21. U mržnju spada i gnev jer, u izvesnom smislu, 
i gnev može da izazove iste takve postupke. Često gnev 
igra važniju ulogu no mržnja jer gnev jače podstiče na 
zavere stoga što strast ne razmišlja. Najčešće uvrede 
izaziva gnev, i to je bio razlog zbog koga je propala tira- 
nida Pejsistratida i mnoge druge. Međutim, mržnja je 
ipak opasnija. Gnev je spojen s bolom koji ne dopušta 
da se mirno razmišlja, dok u mržnji nema mesta bolu. 
Ukratko, svi oni uzroci propasti za koje smo rekli da važe 
za apsolutnu i krajnju oligarhiju i za krajnju demokra- 
tiju, važe i za tiranidu, jer ova dva oblika državnog 
uređenja su u stvari tiranide sa više tirana. 

22. Basileja vrlo retko propada zbog spoljašnjih 
uzroka, pa je stoga dugotrajna; uzroci njene propasti 
najčešće proizlaze iz nje same i mogu se svesti na dva: 


1313a jedan je međusobna borba članova kraljevske kuće, a 


drugi je težnja kraljeva za apsolutnom vlašću i zahtev 
da se njihova vlast proširi, pa ma i na štetu zakona. 
Danas se više ne stvaraju basileje već, ukoliko uopšte 

nastaju monarhije, to su više tiranide. Razlog leži u tome 
što kraljevsku vlast basileje podanici dobrovoljno pri- 
znaju, samo što je ta vlast u mnogim stvarima suverena; 
danas, međutim, mnogi ljudi su jednaki i niko se ne ističe 
toliko da bi mogao da polaže isključivo pravo na moć 
i vlast, pa zato ljudi ne priznaju dobrovoljno takvu vlast. 
Ali ako neko uzme vlast pomoću prevare i nasilja, to se 
već smatra tiranidom. 


23. U naslednim basilejama treba već pomenutim 
uzrocima propasti dodati još jedan: mnogi nasledni kra- 
ljevi bivaju brzo prezreni i zato što prekoračuju svoju 
vlast, mada vlast koju imaju nije moć tiranina već do- 
stojanstvo kralja. Tu lako dolazi do propasti: čim podanici 
prestanu da priznaju njegovu vlast, kralj će prestati da 
bude to što jeste!*7; tiranin, naprotiv, vlada i protiv volje 
naroda. Ti i njima slični uzroci dovode do propasti mo- 
narhija. 


GLAVA DEVETA 


1. Uopšte uzev, monarhije mogu da se očuvaju pro- 
tivimerama koje otklanjaju uzroke propasti, a u pojedi- 
načnom slučaju basileje mogu da se održe ako je vlast 
kralja umerena. Jer ukoliko su ovlašćenja kralja manja 
utoliko duže mora da se održi njegova vlast. U tom slučaju 
oni sami manje će težiti despotskoj vlasti i više će se 
približiti građanima, pa će im građani manje zavideti. 
To je razlog što se basileja kod Molosa!* održala dugo 
vremena; i kod Lakedajmonjana se basileja održala zato 
što je vlast odmah u početku bila podeljena između dva 
kralja i zato što je Teopomp!* još više ograničio njihovu 
vlast uspostavivši pored drugih institucija i eforsku vlast. 
Smanjivši moć kraljeva, on je u stvari produžio vreme 
trajanja basileje, tako da ne samo što nije oslabio basileju 
već ju je, u izvesnom smislu, učinio jačom. Kažu da je on, 
kada ga je žena pitala zar ga nije sramota što svojim 
sinovima ostavlja slabiju basileju uo što ju je od oca 
primio, odgovorio: »Ni u kom slučaju, jer im ostavljam 
trajniju.« 

2. Tiranide se mogu očuvati na dva načina koji su 
međusobno sasvim suprotni: jedan je tradicionalan i 
njime se služi većina tirana da sačuva svoju vlast. Kažu 


da je većinu pravila za taj tradicionalni način očuvanja 
tiranide postavio Perijandar iz Korinta!!", a mnoga takva 
pravila mogu se naći i u persijskom sistemu vlasti. Postoje 
već davno izrečena pravila za očuvanje tiranide ukoliko je 
to moguće: da treba uklanjati istaknute ljude!#! i ljude 
čvrsta karaktera; treba zabraniti zajedničke obede i udru- 
ženja, zatim školovanje i drugo tome slično, treba sprečiti 
sve ono što ljudima može da ulije dve stvari, samosvest 
i poverenje, ne treba dopustiti ljudima da dokoliče i treba 
sprečiti zajedničke zabave, i, uopšte, treba učiniti sve da 
ljudi što manje upoznaju jedni druge, jer međusobno 
poznavanje rađa uzajamno poverenje. 

3. Građane treba uvek imati pred očima, oni treba da 
se što više bave napolju jer će tako imati najmanje moguć- 
nosti da sakriju svoju delatnost, i to stalno robovanje će 
ih navići da budu pokorni. Tim i drugim takvim merama 
služe se tirani kod Persijanaca i varvara, i sve te mere 
imaju isti cilj. Tiranin isto tako mora da zna šta njegovi 
podanici govore i rade, da ima uhode kao što su u Sira- 
kusi bile žene špijuni takozvane potagogide!i?. I Hijeron!#" 
je slao doušnike gde god je bio neki skup ili sastanak. 
Jer ljudi se ne usuđuju da govore slobodno bojeći se tak- 
vih špijuna, a ukoliko se i usude, to teško može da ostane 
skriveno. i 

4. Tirani seju razdor i klevete, podbadaju prijatelje 
protiv prijatelja, narod protiv plemića, a bogataše jedne 
protiv drugih. Jedno od pravila tirana je i to da osiro- 
mašuju svoje podanike!tt, s jedne strane, zato da bi nji- 
hovi telohranitelji živeli na račun građana, a, s druge stra- 
ne, zato da građani, zauzeti svakodnevnim brigama 
oko hrane, ne bi imali vremena da sklapaju zavere. 
Dokaz za to su piramide u Egiptu, zavetni pokloni 
Kipselida, izgradnja Olimpiona od strane Pejsistratida i 
velike građevine Polikrata na Samut“. Svi ti radovi imaju 
jedan te isti cilj: da zaposle podanike i da ih osiromaše. 

5. Isti cilj ima i traženje velikih dažbina kao što je 
bilo u Sirakusi gde se dogodilo da su građani u toku pet 
godina, za vreme Dionisija, dali celo svoje imanje u vidu 
poreza. Tiranin, isto tako, voli da vodi ratove da građani 
ne bi bili nezaposleni i da bi im nametnuo potrebu za 
vojnim komandantom. I dok basileja može da se održi 
zahvaljujući prijateljima, pravilo je tirana da nemaju 
poverenja u prijatelje jer oni dobro znaju da i ako svi 

građani žele da obore tiranina njegovi prijatelji imaju 
najviše mogućnosti da to učine. hk: 
6. Ono što se dešava u ekstremnim demokratijama 
dešava se i u tiranidama. Tiranida se služi metodima 
krajnje demokratije: davanje vlasti u kući ženama da bi 
odale šta rade njihovi muževi i davanje veće slobode 
robovima sa istog tog razloga. Jer ni žene ni robovi ne 
sklapaju zavere protiv tirana i prirodno je da su naklo- 
njeni i tiranidama i demokratijama zato što im je dato 
da žive po svojoj volji. I narod hoće da bude monarh, pa 
su stoga laskavci veoma cenjeni i kod jednih i kod dru- 
gih, kod mase demagog, jer demagog laska narodu, a kod 
tiranina podli dvorani čija je jedina dužnost laskanje. 


i314a Tirani vole rđave ljude zato što uživaju u laskanju, a 

čovek slobodna duha ne ume da laska. Plemeniti ljudi 
umeju da vole, ali ne i da laskaju. A rđavi ljudi mogu da 
se upotrebe za nečasne poslove, jer »klin se klinom 
izbija«, kako kaže poslovica. 

7. Tiranin, isto tako, ne trpi plemenita i slobodna 
čoveka jer smatra da samo on može da ima te vrline, 
i da plemenitost i slobodoumnost smanjuje njegov auto- 
ritet i umanjuje njegovu vlast. Stoga tirani mrze takve 
ljude jer smatraju da su opasni po njihovu vlast. Običaj 
je tiranina da poziva za svoj sto strance i da se stalno 
druži sa njima, a ne sa svojim građanima, jer su njegovi 
građani za njega neprijatelji, a stranci nemaju razloga 
da rade protiv njega. Ti i tima slični metodi kojima se 
tiranida služi da bi se održala ne prezaju ni od kakvih 
nevaljalstava. 

8. Svi ti metodi mogu se, ukratko, klasirati u tri 
klase, jer je i cilj tiranide trostruk: prvo, učiniti podanike 
poniznim, jer niske duše nikada nisu sposobne za zaveru, 
drugo, posejati nepoverenje među građane, jer tiranide 
neće pasti pre no što građani steknu poverenje jedni u 
druge. Stoga tirani progone plemenite ljude jer su oni 
neprijatelji njihove vlasti ne samo zato što oni nisu u 
stanju da se pokoravaju despotskoj vlasti već i zato što 
imaju poverenja u sebe same i stiču poverenje drugih 
ljudi i zato što nisu sposobni da izdaju ni sebe ni druge. 
Treći cilj tiranide je oslabiti građane i oduzeti im mo- 
gućnost za neki poduhvat, jer niko ne preduzima ono 
što je nemogućno, pa, prema tome, ni rušenje tiranide, 
ako nema moći da je sruši. 


9. Na te tri tačke, dakle, mogu se svesti ciljevi ti- 
ranina, jer se svi metodi za održavanje tiranide mogu 
svesti na ove osnovne: da građani nemaju poverenja jedni 
u druge, da budu slabi i da budu ponizni. 

10. To je, dakle, jedan način pomoću koga se mogu 
održati tiranide. Drugi način zasniva se na nastojanjima 
sasvim suprotnim od onih koje smo pomenuli, a taj 
možemo upoznati iz načina na koji propadaju basileje. 
Naime, kao što basileje propadaju ako se vlast u njima 
približi tiranskoj, tako se tiranida može održati ako se 
vlast u njoj približi kraljevskoj. Pri tome tiranin treba da 
sačuva samo jedno, moć, da bi mogao da vlada ne samo 
onima koji to hoće već i onima koji to ne žele. Jer ako 
se toga odrekne, onda se odrekao i tiranide. 

11. Moć mora da bude i ostane temelj tiranide, a 
ostalo tiranin može da radi ili bar da se pretvara da radi, 


1314b ugledajući se na basileju. Na prvom mestu treba da se 


pravi kao da se brine o opštoj državnoj imovini, da je ne 
rasipa na poklone koji mogu da ogorče ljude, pogotovo 
kada uzima od njih ono što oni teškom mukom i 
radom zarade, da bi nemilice poklanjao heterama, 
strancima i artistima. Štaviše, tiranin treba da polaže 
računa o prihodima i rashodima kao što su već radili neki 
tirani, jer ako tako radi, činiće se da je domaćin a ne 
tiranin. A budući da je on vrhovni gospodar u državi, 
ne treba da se boji da će mu ikada nestati novca, 

12. I za one tirane koji idu napolje iz zemlje bolje je 
da tako postupe nego da ostave pune riznice, jer, u tom 
slučaju, oni koje on ostavi kao čuvare, teže će se dočepati 
vlasti. A za tirane koji vode vojne pohode van zemlje 
opasniji su ti čuvari nego građani zato što građani idu 
zajedno s njima, a ovi ostaju. Dalje, tiranin mora da se 
pretvara kao da zahteva dažbine i nameće novčane oba- 
veze u opštem interesu i ako, u slučaju rata, zatreba 
[novac], jednom ,reči treba da predstavi sebe kao čuvara 
i blagajnika opštenarodne, a ne svoje imovine. 

13. Zatim, tiranin ne treba da izgleda nepristupačan 
već dostojanstven, tako da kod onih koji s njim dolaze u 
dodir izaziva poštovanje, a ne strah. To ni u kom slučaju 
nije lako jer za tiranina uvek postoji opasnost da bude 
prezren, pa stoga mora da nastoji na ratničkoj sposobnosti, 
ako druge i zanemari, i da na osnovu nje stiče sebi slavu. 
Uz to, ne treba da se zna da je uvredio i osramotio ne 


149 


1315a 


samo bilo koga od svojih podanika, naročito nekog mla- 
dića ili devojku, nego ni bilo koga od svojih ljudi. I žene 
tirana treba da se isto tako ponašaju prema drugim 
ženama, jer su mnoge tiranide propale krivicom žena. 

14. Što se tiče telesnih i čulnih uživanja, tirani treba 
da rade baš suprotno od onoga što danas rade neki od 
njih, koji, ne samo što od rana jutra počnu s tim i teraju 
tako nekoliko dana, već žele da i ostali građani vide da 
oni uživaju da bi se divili njihovoj sreći i blaženstvu. 
Naprotiv, u tome tiranin treba da bude naročito umeren, 
a ako nije u stanju da bude umeren, onda treba pred 
drugima da se pravi da beži od takvih uživanja. Jer lakše 
je savladati i prezreti pijana i pospana čoveka nego trezna 
i budna. 

15. Tiranin mora gotovo u svemu da postupa suprotno 
onome što je odavno ustaljeno i treba da se brine o 
gradu i da ga uređuje kao da je gradonačelnik, a ne tira- 
nin. Treba uvek da se pokazuje naročito revnosnim u 
religioznim stvarima, jer ako podanici smatraju da je 
vladar bogobojažljiv i da poštuje bogove, manje će se 
bojati da će on učiniti nešto protiv zakona i teže će se 
odlučiti da sklope zaveru protiv njega, jer će misliti da 
su mu i bogovi saveznici. Međutim, treba da se čuva da 
u tome ne ispadne glupo sujeveran. A onim ljudima koji 
se u nečemu ističu treba da odaje počast, tako da oni 
veruju da im ni njihovi sugrađani, kad bi bili slobodni, 
ne bi ukazivali veće poštovanje. I treba on lično da im 
ukazuje počast, a [brigu oko} kažnjavanja da prepusti 
drugim službenicima i sudovima. 

16. Jedna zajednička mera bezbednosti za sve mo- 
narhije jeste — ne dati jednom čoveku veliku moć nego, 
ako se to ne može izbeći, nekolicini jer u tom slučaju će 
jedni druge držati na oku. Međutim, ako je neophodno 
da neko ipak dobije veću moć, neka. to ne bude čovek 
odvažne prirode, jer su takvi ljudi više no iko spremni 
na sve poduhvate. I ako je potrebno nekoga lišiti moći, 
to treba raditi postepeno i ne treba mu odjednom odu- 
zeti svu moć. La. 

17. Dalje, tiranin mora da se uzdržava od vređanja 
bilo koje vrste, a naročito da pazi da nekoga ne udari i da 
ne obeščasti nečiju mladost. Pri tome posebnu pažnju 
treba da obrati na ljude kojima je stalo do časti. Jer 
dok ljudi kojima je stalo do novca teško podnose oduzi- 


manje imanja, dotle ljudi kojima je stalo do časti i ple- 
meniti ljudi teško podnose gubitak časti. Stoga takve 
ljude ne treba da kažnjava ili treba da se pravi da ih 
kažnjava kao otac, a ne zato da bi ih osramotio. Ljubavne 
odnose s mladićima i devojkama treba da zasniva na lju- 
bavi, a ne na zloupotrebi moći. Jednom reči, sve ono što 
bi moglo da liči na povredu časti treba da iskupi ukazi- 
vanjem većih počasti. 

18. Od neprijatelja koji smeraju ličnu propast tira- 
nina najviše se treba bojati i čuvati onih kojima nije 
Btalo do sopstvenog života, samo ako mogu njega da 
ubiju. Stoga se najviše treba čuvati onih koji sebe sma- 
traju uvređenim, bilo da su uvređeni oni lično ili njihovi 
štićenici. Jer oni koji preduzimaju nešto zbog osvete ne 
štede sebe i, kao -što je rekao Herakleit!i, »teško je 
boriti se protiv želje za osvetom«, jer čovek daje i život 
da bi se osvetio!i7. 

19. Pošto državu sačinjavaju dve klase, bogataši i 
siromasi, i jedni i drugi treba da veruju da je ta vlast za 
njih korisna i ne treba dopustiti da jedni drugima čine 
nepravdu. Onu klasu koja je jača tiranin treba da priveže 
za svoju vlast, jer ako bude obezbedio tu zaštitu, neće 
biti prinuđen da oslobađa robove niti da oduzima građa- 
nima oružje. Dovoljno je da se ta klasa spoji s njegovim 
snagama da bi bili jači od onih koji su protiv njega. 

20. Nepotrebno je dalje ulaziti u pojedinosti. Jasno je 
čemu tiranin treba da teži: da se svojim podanicima 


1315b prikaže ne kao tiranin, već kao domaćin porodice i kralj, 


da ne bude otimač, već čuvar njihovih imanja, da se u 
životu drži umerenosti i da izbegava neumerenost, da pri- 
ma u svoje društvo istaknute ljude i da pridobije narod. 
Na taj način njegova vlast će biti ne samo lepša i uzor- 
nija, jer će mu podanici biti bolji i neće biti ponizni, a 
on sam neće ulivati mržnju niti strah, nego će njegova 
vlast tada biti i dugotrajnija. On sam treba po svome 
karakteru da bude valjan, ili bar donekle valjan i ne sme 
da bude sasvim zao, nego samo donekle. 


21. Ipak su oligarhija i tiranida kratkotrajnije od 
svih državnih uređenja. Najduže vremena se održala ti- 
ranida Ortagorinih naslednika i samog Ortagore u Si- 
kionu.!#8 Trajala je sto godina. Razlog za to leži u tome 
što su se držali prave mere u ponašanju prema podani- 
cima, što su se u mnogim stvarima potčinjavali zakonima, 

što je Kleisten izbegao prezrenje svojim ratnim zaslugama 
i što su pridobijali narod brinući se o njemu. Priča se da 
je Kleisten darovao vencem nekoga ko mu je osporio 
pobedu. Po jednoj verziji statua u sedećoj pozi koja se 
nalazi na agori predstavlja upravo tog nepristrasnog 
kritičara. I za Pejsistrata se priča da je jednom dopustio 
da bude optužen pred Areopagom. 

22. Druga po dužini trajanja je tiranida Kipselida u 
Korintu.!i? Ona se održala sedamdeset tri godine i šest 
meseci. Kipsel je bio tiranin trideset godina, Perijandar 
četrdeset i po, a Psametih, Gorgov sin, tri godine. I ovde 
su posredi isti razlozi: Kipsel je bio demagog, i za sve 
vreme vladavine nije držao telesnu gardu, dok je Peri- 
jandar bio tiranin, ali vrlo sposoban kao ratnik. 

23. Treća po dužini trajanja je tiranida Pejsistratida 
u Ateni,!*% ali se nije održala bez prekida jer je Pejsistrat, 
dok je bio tiranin, dva puta morao da beži, tako da je od 
trideset i tri godine samo sedamnaest godina vladao kao 
tiranin, a njegovi sinovi osamnaest godina, što iznosi 
sve u svemu trideset i pet godina. Od ostalih tiranida 
koje su se duže održale treba pomenuti Hijeronovu i 
Gelonovu tiranidu u Sirakusilš!. Ali ona se nije dugo 
održala, sve u svemu osamnaest godina. Gelon je vladao 
kao tiranin sedam godina i u osmoj godini je umro, 
Hijeron je vladao deset godina, a Trasibul!*? je bio zba- 
čen u jedanaestom mesecu. Inače su mnoge tiranide bile 
sasvim kratka veka. Bilo je govora gotovo o svim uzro- 
cima zbog kojih propadaju republike i monarhije i ostala 
državna uređenja i o merama za njihovo održanje. 


GLAVA DESETA 


1. U Državi Sokrat govori o promenama državnog 
uređenja, ali ne na zadovoljavajući način. Na primer, on 
ne navodi nijedan poseban uzrok za promenu prvog i 
najboljeg državnog uređenja. On misli da je uzrok pro- 
mene taj što ništa ne može večito da postoji, već se u 
izvesnom vremenskom razdoblju menja a da početak 
promene dolazi od brojeva 3 i 4 koji pomnoženi sa peti- 
com daju dve harmonije, misleći, naime, kada se broj 
ovoga dijagrama digne na kub, jer priroda stvara rđave 
ljude odnosno ljude koji prkose svakom obrazovanju!“ 


U tome možda ima pravo, jer ima ljudi koje je nemoguće 
vaspitati i koji nisu, sposobni da postanu valjani ljudi. 
Ali zašto bi taj uzrok promene državnog uređenja bio 
specifičniji za državu koju on smatra najboljom nego za 
sve ostale države ili za sve stvari uopšte? 

2. I da li se u tom vremenskom razdoblju u kome se, 
po njemu, sve menja, menjaju istovremeno stvari koje 
nisu istovremeno nastale? Zar će se stvar ili biće nastalo 
uoči tog preokreta menjati istovremeno sa ostalima? Uz 
to, zašto se ta najbolja država menja u lakonski oblik 
države!št? Jer, u većini slučajeva države promenom do- 
bijaju suprotna, a ne slična državna uređenja. Ista ta 
primedba važi i za ostale promene — po njemu se lakonski 
oblik države menja u oligarhiju, ova u demokratiju, a 
demokratija u tiranidu. Međutim, dolazi i do obrnutih 
promena, kao što je, na primer, promena od demokratije 
u oligarhiju, i to češće nego od demokratije u monarhiju. 

“3. Sokrat ne kaže ništa o tome da li se tiranida menja 
ili ne, koji su tu uzroci promene i u koji se oblik državnog 
uređenja ona menja. Razlog leži u tome što nije mogao 
bez teškoća da o tome govori jer je to neodredljivo, pošto, 
po njemu, posle tiranide treba da dođe prvi i najbolji 
oblik državnog uređenja. Tek tako bi nastao zatvoreni 
krug. Međutim, tiranida se stvarno menja i u tiranidu!5, 
kao što je u Sikijonu Kleistenova tiranida zamenila Mi- 
ronovu!l55, i u oligarhiju, na primer Antileontova tiranida 
u Halkidi!57, i u demokratiju, na primer Gelonova tiranida 
u Sirakusi, i u aristokratiju, na primer Harilajeva tiranida 
u Lakedajmonu i tiranida u Karhedonu!ss. 

4. Isto tako oligarhija može da pređe u tiranidu, 
kao što se desilo sa većinom starih oligarhija na Siciliji: 
u Leontinu je oligarhiju zamenila Panajtijeva!* tiranida, 
u Geli Kleandrova!%, u Regiju Anaksilajeva!#!, a slično 
se desilo i u mnogim drugim gradovima. Pogrešno je 
misliti da do prelaza u oligarhiju dolazi zbog gramzivosti 
i želje za zaradom onih koji su na vlasti. Pravi razlog je 


1316b taj što sopstvenici velikih imanja smatraju da je nepra- 


vedno što siromasi imaju jednak udeo u upravljanju 
državom kao posednici. U mnogim oligarhijama onima 
koji su na vlasti zabranjeno je da se bave trgovinom i 
postoje zakoni koji to sprečavaju. S druge strane, u 
Karhedonu!'*, koji ima demokratsko uređenje, dopušteno 

im je da trguju i još nije došlo do promene državnog 
uređenja. 

5. Pogrešno je isto tako smatrati da se oligarhijska 
država sastoji u stvari od dve države: od države bogataša 
i države siromaha. Zar se to može s više prava tvrditi za 
oligarhiju nego za lakonsku ili bilo koju drugu državu 
u kojoj nemaju svi jednaka imanja ili u kojoj nisu svi 
podjednako valjani? I ako niko ne postane siromašniji 
nego pre, ipak oligarhija prelazi u demokratiju ako se 
broj siromašnih poveća, odnosno demokratija u oligarhiju 
ako bogataši postanu jači od mase pa jedni, tj. masa, o 
tome ne povedu računa, a drugi, tj. bogataši, iskoriste tu 
priliku. Mada ima mnogo uzroka zbog kojih nastaju pro- 
mene, Sokrat pominje samo jedan'#; kada građani osiro- 
maše zbog rasipnosti i zbog dugova [zelenašima] kao da su 
svi ljudi, ili bar većina u početku bili bogati. 

6. A to je netačno. Međutim, ako neki rukovodioci 
izgube svoja imanja, oni mogu da izvrše prevrat, dok 
ako se to desi običnim građanima, država ostaje mirna i u 
tom slučaju ne dolazi ni do kakvih promena ni u pravcu 
demokratije niti kakvog drugog državnog uređenja. Ali 
ako građani nemaju udela u počastima, ako im se čini 
nepravda i nanose uvrede, onda dolazi do pobune i pro- 
mene državnog uređenja iako nisu izgubili svoja ima- 
nja*... zbog toga što svako ima prava da radi šta hoće. 
Sokrat kaže da je uzrok tome prevelika sloboda. I mada 
ima više vrsta oligarhije i demokratije, Sokrat govori o 
njihovim promenama kao da postoji samo po jedna. 


* Lakuna. 

KNJIGA ŠESTA 
GLAVA PRVA 


1. Već sam ranije! nabrojao i naznačio razlike koje 
postoje u savetodavnoj i vrhovnoj vlasti, u organizaciji 
vlasti i sudova u pojedinim državnim uređenjima i poka- 
zao kako se ovi elementi države usklađuju s principom 
državnog uređenjaž. Govorio sam, takođe, o uzrocima zbog 
kojih propadaju i o merama pomoću kojih se mogu 
održati državna uređenja. Ali kako postoji više vidova 
demokratije a i drugih državnih uređenja, neće biti loše 
da ih ispitamo i odredimo koji sistem najbolje odgovara 
i koji je najkorisniji za svaki pojedini od njih, a istovre- 
meno da dopunim ako sam što izostavio o tom predmetu. 
Pored toga, treba da ispitam sve mogućnosti međusobnog 
povezivanja i ukrštanja različitih sistema o kojima smo 
govorili. Jer spoj dvaju sistema može da promeni državno 
uređenje i da stvori, na primer, oligarhijske aristokratije 
i demokratske politeje. 

2. Evo šta podrazumevam pod tim spojevima koje 
treba da ispitam, a koji do sada nisu bili predmet raz- 
matranja: na primer, ako se skupština i izbor organa vlasti 
zasniva na oligarhijskim principima a organizacija sud- 
stva na aristokratskim, ili ako su sudstvo i savetodavna 
vlast organizovani na oligarhijskim principima a izbor 
organa vlasti na aristokratskim, ili ako su svi ovi ele- 
menti države složeni na neki drugi način koji nije u 
skladu s principima jednog državnog uređenja. 

3. Ranije sam već rekao kojim državama odgovara 
demokratija*, kakvom narodu odgovara oligarhija i koja 
od ostalih državnih uređenja odgovaraju kojim [narodima]. 

Ipak, nije dovoljno samo objasniti koji je od tih oblika 
državnog uređenja najbolji za pojedine države već treba 
da ukratko razmotrimo način na koji se uspostavljaju ta 
i druga državna uređenja. Da počnemo od demokratije, 
jer ćemo na taj način istovremeno razumeti i onaj oblik 
državnog uređenja koji je demokratiji dijametralno su- 
protan i koji se obično zove oligarhija. 

4. Pri takvom načinu ispitivanja treba obuhvatiti sve 
elemente demokratskog uređenja i sve ono što prati de- 
mokratiju, jer kada se pomenuti sastavni delovi spoje, 
nastaju mnogobrojni i različiti tipovi demokratija. Po- 
stoje, naime, dva uzroka zbog kojih ima više vrsta demo- 
kratije: to je, na prvom mestu, onaj uzrok koji sam već 
pomenuo“, što je stanovništvo jedne države različito od 
stanovništva druge, jer u jednoj ima najviše zemljorad- 
nika, u drugoj zanatlija, u trećoj nadničara; ako se sada 
prva od ovih klasa spoji s drugom i opet treća s obe prve, 
rezultat će biti ne samo bolja ili gora demokratija nego 
sasvim nova vrsta demokratije. 

9. Drugi uzrok je onaj o kome upravo govorimo. 
Jer kada se spajaju institucije koje prate demokratiju 
i koje izgledaju karakteristične za tu vrstu uređenja, pri- 
roda demokratije se menja. U jednoj državi mogu da 
budu te institucije zastupljene u manjoj, u drugoj u ve- 
ćoj meri, a u trećoj mogu da budu zastupljene sve. Za 
onoga ko hoće da uspostavi bilo koje od tih uređenja, 
ili da popravi već postojeće, korisno je da poznaje svako 
pojedino od njih. Oni koji hoće da uspostavljaju neko 
državno uređenje trude se da spoje osnovni princip jednog 
uređenja sa svim elementima karakterističnim za to ure- 
đenje. Međutim, oni greše u primeni, kako sam već rekao 
govoreći o uzrocima propasti i merama za održanje poje- 
dinih državnih uređenja." Sada ćemo izložiti osnovne 
principe na kojima se zasnivaju uređenja, njihove karak- 
teristike i ciljeve. 

6. Osnovni princip demokratskog državnog uređenja 
jeste sloboda. Obično se tako misli kao da je to jedino 

sloboda, kažu, cilj svake demokratije. Prva karakteristika 
slobode jeste naizmenično vladanje i potčinjavanje. U 
demokratiji se pravo sastoji u jednakosti. Ali to nije 
jednakost prema vrednosti već prema brojnoj nadmoći. 
Pošto je pravo tako shvaćeno, masa nužno postaje vrhovni 


gospodar i ono što većina odluči, to je najviši zakon i naj- 
viša pravda. Kaže se da svi građani treba da budu jednaki, 
pa se stoga dešava da u demokratijama siromašni građani 
imaju veću vlast no bogati, jer ih ima više a odluka ve- 
ćine predstavlja vrhovni zakon. 

7. To je jedno obeležje slobode koje svi teoretičari 
demokratije unose u definiciju tog državnog uređenja. 
Drugo obeležje je to da svako živi kako hoće, jer u tome 
se i sastoji sloboda kao što se ropstvo sastoji u tome da 
niko ne može da živi po svojoj volji. To je, dakle, drugo 
obeležje demokratije. Otuda proizlazi da građanin nije 
dužan da se potčinjava, naročito ne drugom građaninu, 
a ukoliko i jeste, on, u zamenu za to, ima prava da i sam 
vlada. Na taj se način usklađuje lična sloboda sa slobodom 
koja se zasniva na jednakosti. 

8. Zasnovana na takvim principima i na takvoj vrsti 
vlasti, demokratija se sastoji u sledećem: svi građani mogu 
da budu birani za sve funkcije u vlasti; svi imaju vlast 
nad svakim pojedincem i svaki pojedinac, naizmenično, 
nad svima. Organi vlasti biraju se kockom, bilo svi, bilo 
svi oni za koje nije potrebno iskustvo i znanje; cenz nije 
uslov da se dobije neki položaj, a ako i jeste, onda je to 
minimalni cenz; jedan isti čovek ne može dva puta da 
obavlja istu dužnost, odnosno to je moguće samo u ogra- 
ničenom broju slučajeva, ili ako su u pitanju neki manje 
važni položaji, izuzimajući pri tome položaje u vojsci; 
sve funkcije traju kratko vreme, a ako ne sve, onda one 
kod kojih je to moguće; svi građani i iz svih društvenih 
redova su sudije u svim pitanjima, ili bar u najvećem 
broju najznačajnijih i najvažnijih pitanja, kao što su, na 
primer, polaganje računa od strane državnih službenika, 
politički procesi i privatni ugovori; narodna skupština 
ima vrhovnu odluku u svim odnosno u najvažnijim pita- 
njima, i nijedan drugi organ vlasti nema pravo odluči- 
vanja ni u jednoj stvari ili samo u stvarima koje nemaju 
naročitog značaja. 

9. Od svih organa vlasti veće je najdemokratskije 
tamo gde ne dobijaju svi većnici velike novčane naknade.? 
Ukoliko svi dobijaju velike dnevnice, onda se moć te 
vlasti veoma smanjuje, zato što narod, bogateći se od tih 
dnevnica, želi da donosi odluke o svim pitanjima, kako 
sam već rekao u knjizi koja je prethodila ovoj. Zatim, u 
demokratiji se za obavljanje gotovo svih dužnosti dobija 

plata, na primer za učestvovanje u skupštini, sudovima, 
za obavljanje drugih službi, a ukoliko i ne dobijaju platu 
svi, svakako dobijaju arhonti, članovi suda, članovi veća, 
učesnici narodne skupštine ako je sazvana zbog vanredno 
značajnih pitanja, a takođe i oni organi vlasti kojima je 
propisano da zajedno obeduju?. I dok su glavna obeležja 
oligarhije visoko poreklo, bogatstvo i obrazovanje, demo- 
kratija, kako se čini, ima upravo suprotna obeležja: nisko 
poreklo, siromaštvo, neobrazovanost. U demokratiji ne 
može nijedna funkcija da bude doživotna, a ako je neka 

ograničena i, umesto glasanjem, bira se kockom. 

10. To su institucije zajedničke svim demokratijama. 
Demokratija i narodna zajednica u pravom smislu reči 
zasniva se na pravu koje važi kao demokratsko. To je 
pravo svih ljudi da budu ravnopravni srazmerno njiho- 
vom brojnom odnosu u državi. Ravnopravnost znači da 
siromasi nemaju veću moć no bogataši i da ne budu samo 
oni suvereni, već vrhovnu vlast treba da imaju svi gra- 
đani srazmerno njihovom broju. Samo u tom slučaju 
moglo bi se smatrati da je u državi obezbeđena sloboda 
i jednakost. 

11. Sledeće pitanje bilo bi: kako postići tu jednakost. 
Da li građane treba podeliti prema cenzu tako da hiljada 
građana čiji je zajednički cenz isti toliki koliki i zajednički 
cenz drugih pet stotina građana ima ista prava kao i tih 
pet stotina? Ili treba odbaciti takvu vrstu jednakosti i 
uzeti isti broj građana i iz prve i iz druge grupe i njima 
dati najviša ovlašćenja i pravo da biraju organe vlasti 
i da budu sudije. Da li je, prema demokratskom shvatanju 
prava, to uređenje najpravednije, ili je pravednije ono 
u kome se vodi računa samo o broju. Pristalice demo- 
kratije kažu da je pravo ono što odluči većina, a pristalice 
oligarhije — da je pravo ono što odluče bogati i da glavno 
merilo treba da bude veličina imanja. 

12. Ni jedno ni drugo uređenje nije u skladu s 
jednakošću .i pravednošću. Oligarhijska načela, naime, 
vode u tiranidu, jer ako je jedan čovek najbogatiji među 
bogatašima, onda bi, držeći se oligarhijskog načela, on 
imao prava da sam vlada. S druge strane, demokratsko 
načelo većine izazvaće nepravdu, jer će većina, kako sam 
već rekao!" hteti da podeli imanja bogate manjine. 


13. Da bismo pronašli kakva treba da bude ta jedna- 
kost koja će zadovoljiti i jednu i drugu stranu, treba poći 
od njihovih definicija prava. Jedni kažu da volja većine 
treba da bude [najviši] zakon. Slažem se s tim, ali ne 
potpuno. Pošto se država sastoji od dva dela, bogatih i 
siromašnih, neka zakon bude ono što odluče i jedni i 
drugi, ili većina i jednih i drugih. Ako se njihova miš- 
ljenja razilaze, onda neka zakon bude volja većine i onih 
s većim cenzom. Na primer, ako imamo deset bogataša 
a dvadeset siromaha, pa od bogataša šestorica zastupaju 
jedno a petnaestorica siromašnih drugo mišljenje, onda 
treba četiri preostala bogataša spojiti s petnaest siromaha, 
odnosno pet preostalih siromaha sa šest bogataša. Zakon 
treba da bude volja one strane čiji je ukupni cenz, kada 
se sabere, veći. 

14. Ali ako je cenz i na jednoj i na drugoj strani 
jednak, onda nastaje teškoća iste prirode kao i sada kada 
goj strani jednak. Tada odluku treba prepustiti kocki ili 
primeniti neku drugu sličnu meru. Ma kako da je teško 


1318b pronaći istinu o tome šta je jednakost i pravda, ipak je 


lakše to postići nego u to ubediti one koji su dovoljno 
moćni da sprovedu svoju volju. Uvek slabiji traže jedna- 
kost i pravdu, dok se jači o tome nimalo ne brinu. 


GLAVA DRUGA 


1. Od četiri postojeće vrste demokratije najbolja je 
ona kojoj sam dao prvo mesto u knjizi koja je prethodila 
ovoj!!. Ona je, isto tako, najstarija od svih. Kada kažem 
»prva« imam u vidu podelu stanovništva na klase. Naj-. 
bolja klasa jeste zemljoradnička, pa se zato demokratija 
i može uspostaviti tamo gde većina stanovništva živi od 
zemljoradnje ili stočarstva. Pošto nisu bogati, ti ljudi 
moraju stalno da rade, pa se ni narodna skupština ne 
saziva često. Zbog toga što nemaju sve ono što im je 
potrebno za život, oni rade svoj posao i ne žude za tu- 
đim i, ukoliko prihodi od državnih službi nisu veliki, više 
vole da rade nego da 'se bave državnim poslovima i da 
upravljaju državom. Jer većina ljudi više teži za zaradom 
nego za slavom. Dokaz za to je taj što su ljudi od davnina 
trpeli tiranide i što i danas trpe oligarhije samo ako ih 

niko ne sprečava u njihovu radu i ako im niko ne odu- 
zima ono što je njihovo. Na taj način jedni se brzo 
bogate, a ni ostali ne oskudevaju. 

2. Uz to, pravo da biraju organe vlasti i da zahtevaju 
od njih da im polažu račune zadovoljava ambicije onih 
koji ih imaju, jer u nekim demokratijama, kao na primer 
u Mantineji!*, masa je zadovoljna što ima samo savetodav- 
no pravo, iako ne učestvuje u izboru organa vlasti već 
je izbor poveren nekolicini ljudi koji se naizmenično 
biraju između svih građana. Mora se priznati da je i ovo 
uređenje kakvo je nekada postojalo u Mantineji neka 
vrsta demokratije. 

3. Stoga je, za onu vrstu demokratije o kojoj sam 
ranije govorio, vanredno korisno načelo, a obično se ono 
i primenjuje, da se svim građanima da pravo da biraju 
organe vlasti, da zahtevaju od njih polaganje računa i da 
učestvuju u sudovima, ali da najviši položaji budu izborni, 
i to ili na osnovu cenza, pod uslovom da za viši položaj 
i cenz bude veći, ili na osnovu lične sposobnosti bez ob- 
zira na cenz. U tom slučaju državna uprava mora da bude 
dobra jer će vlast uvek biti u rukama najboljih ljudi, 
a narod neće zavideti poštovanja dostojnim ljudima koje 
je njegova volja dovela na vlast. Takvim poretkom biće 
zadovoljni i ti istaknuti. i uvaženi ljudi jer se neće potči- 
njavati gorima od sebe, a vladaće pravedno jer će drugi 
imati prava da traže od njih da im polažu račune. 


4. Korisna je stvar biti zavisan od drugih i ne moći 
sve raditi po svojoj volji. Jer preterana sloboda da svako 

u svakom čoveku. Otuda nužno proizlazi da je za državu 
najbolje da vlast bude u rukama valjanih ljudi koji ne 
dopuštaju sebi da greše, ali da narod ne bude zapostav- 
ljen. Jasno je, dakle, da je to najbolja od demokratija, 
a jasno je i zašto je to tako: zato što su osobine zemljo- 
radničkog naroda takve. 

5. U mnogim državama postoje stari zakoni koji su 
imali za cilj da stvore isključivo zemljoradnički narod, na 
primer zakon po kome niko nije mogao imati više zemlje 
preko određenog maksimuma!5, ili zakon po kome je ima- 
nje moglo da se nalazi samo na izvesnoj udaljenosti od 
grada. U mnogim državama postojao je u davnini zakon 
po kome je bilo zabranjeno prodavati prvobitne. parcele 
zemljišta!“. Sličnu namenu ima zakon za koji kažu da 


potiče od Oksila!5 i po kome se nije smeo zaduživati odre- 
đeni deo zemlje koji pripada jednom čoveku. 

6. Danas bi se stanje moglo popraviti pomoću afi- 
tidskog!* zakona koji je vrlo koristan za ovo o čemu go- 
vorimo. Mada su stanovnici Afitide vrlo brojni i mada 
imaju malo zemlje, ipak se svi bave zemljoradnjom. Ali 
cenz se ne određuje na celokupno imanje, već se imanje 
podeli na nekoliko delova, pa se tek tada odredi cenz, 
tako da i siromasi mogu svojim cenzom da prevaziđu 
bogate. 

7. Posle zemljoradničkog naroda najbolji je onaj koji 
se bavi stočarstvom i živi od toga!?7. Njegov način života 
je umnogome sličan zemljoradničkom i on je, zbog svojih 
navika u životu, više no iko izvežban za rat jer su mu i 
telesne osobine razvijene u tom pravcu i u stanju je da 
živi pod vedrim nebom. Gotovo sve ostale vrste stanovni- 
štva gore su od zemljoradnika i stočara i nijedan posao 
kojim se bave zanatlije, trgovci i nadničari nema nikakve 
veze s vrlinom. Svi takvi ljudi rado se sastaju u narodnoj 
skupštini zbog toga što se neprestano motaju tamo-amo 
po trgu i gradu. Zemljoradnici, naprotiv, žive rasuti po 
poljima pa zato nemaju prilike da še viđaju i ne osećaju 
potrebu da se jedni s drugima sastaju. 

8. Tamo, međutim, gde je položaj zemlje takav da se 
polja nalaze daleko od grada, nije teško uspostaviti dobru 
demokratiju i dobru upravu. Jer većina građana je pri- 
morana da se naseljava na selu tako da, i ako postoji 
trgovački ološ, treba samo ustanoviti da se narodna skupš- 
tina ne može sazivati bez prisustva ljudi sa sela. Izložili 
smo, dakle, kako treba urediti prvu i najbolju demokra- 
tiju. Samim tim jasno je kako treba urediti i ostale. 
Treba se samo, korak po korak, udaljavati od ove najbolje 


13196 i uvek postepeno izdvajati sve goru i goru vrstu stanov- 


ništva. l 

9. Onu poslednju vrstu demokratije!8, u kojoj svi 
građani imaju učešća u upravi, ne može da podnese nijedna 
država i njen opstanak nije lak jer nema ni dobrih zakona 
ni čvrstog morala. Što se tiče uzroka koji dovode do pro- 
pasti i to i ostala državna uređenja, o tome sam ranije 
rekao!? uglavnom sve. Da bi uspostavili takvu demokratiju 
i da bi ojačali narod, njeni pobornici obično uzimaju među 
građane što veći broj ljudi i daju građansko pravo ne 
samo zakonitoj već i nezakonitoj deci i onima čiji je samo 

jedan roditelj građanin, mislim naime ili otac ili mati. 
Sve to karakteristično je za takvu vrstu. demokratije. 


10. Demagozi obično rade tako, ali ipak građansko 
pravo treba davati samo dotle dok narod ne dobije prevagu 
nad najvišom i srednjom klasom, i ne treba ići preko toga. 
Jer ako se pređe ta granica teže je održavati red u državi, 
i to dovodi do ogorčenja istaknute ljude koji teško pod- 
nose teret takve demokratije. To je bio uzrok pobune u 
Kireni*". Jer dok je malo, zlo se ne primećuje, ali kada 
postane veliko, tim više pada u oči. 

ll. Za takvu demokratiju korisne su i one mere 
kojima su se poslužili Kleisten u Ateni?!, kada je hteo 
da ojača demokratiju, i osnivači demokratije u Kireni: 
treba stvoriti više novih fila i fratrija, ograničiti broj pri- 
vatnih svetinja i učiniti ih javnim i izmisliti sve što je 
moguće da se svi građani što više međusobno izmešaju i 
da se prvobitne zajednice raskinu. 


12. Izgleda da sve one mere kojima pribegavaju tirani 
mogu da se primene i u demokratijama, mislim, na pri- 
mer, na slobodu koja se daje robovima (i koja može, do 
izvesnog stepena, da bude korisna), ženama i deci, i na 
mogućnost da svako živi po svojoj volji. Na taj način 
porašće broj onih koji će podržavati takvu državu jer 
većina ljudi više voli nedisciplinovan nego razuman život. 


GLAVA TREĆA 


1. Za zakonodavca i za sve one koji žele da stvore 
takvu državu nije najveći i jedini zadatak da uspostave 
to uređenje, već da ga održe. Bilo kakvo uređenje lako 
može da se održi jedan, dva ili tri dana. Stoga, na osnovu 
onoga što smo ranije utvrdili o uzrocima propasti poje- 
dinih državnih uređenja i o merama za njihovo održava- 
nje”, treba pronaći sredstva za bezbednost države, izbe- 
gavajući sve ono što državu može da dovede do propasti 
i donoseći samo takve zakone, pisane i nepisane, koji u 
prvom redu obuhvataju mere za očuvanje državnog ure- 
đenja. Ne treba smatrati demokratskim ili oligarhijskim 
ono što će državu učiniti u najvećoj meri demokratskom 
ili oligarhijskom, već ono što će joj dati duži život. 

2. Današnji demagozi, da bi stekli naklonost naroda, 
sprovode mnoge konfiskacije preko sudova. Stoga oni ko- 


jima na srcu leži očuvanje države, treba da se suprotstave 
tome na taj način što će doneti zakon po kome imanja 
osuđenih na konfiskaciju i novčane kazne neće pripasti 
narodu već hramovima. Time prestupnici neće biti manje 
kažnjeni, jer će njihova kazna ostati ista, ali će svetina 
ređe osuđivati optužene, jer od toga neće imati nikakvih 
koristi. Uz to broj sudskih procesa treba svesti na mini- 
mum na taj način što će se neosnovane optužbe sprečiti 
velikim kaznama. Obično se optužbe podnose protiv istak- 
nutih ljudi, a ne protiv ljudi iz naroda, ali i takvoj državi 
je potrebno da joj svi građani budu naklonjeni, a ako ne 
to ono bar da ne smatraju vlastodršce svojim neprijate- 
ljima. 

3. A kako te krajnje demokratije imaju obično mnogo 
stanovnika koji ne mogu da učestvuju u narodnoj skupštini 
ako ne dobiju novčanu naknadu, onda u državi koja nema 
redovnih prihoda to postaje vrlo opasno za istaknute ljude, 
jer tada prihode treba ostvarivati putem dažbina i kon- 
fiskacija pomoću korumpiranih sudova, a to je dosad upro- 
pastilo mnoge demokratije. Tamo, dakle, gde nema re- 
dovnih prihoda, skupština se ne sme često sazivati i po- 
rotni sudovi treba da imaju veliki broj porotnika, ali da 
zasedaju samo kratko vreme. Prednost toga je dvostruka: 
s jedne strane, bogati se neće plašiti velikih dažbina, 
mada ne dobijaju oni sudijsku dnevnicu već siromasi, a, 
s druge strane, pravda će biti mnogo bolje sprovedena jer 
bogati ne žele da napuste svoje poslove na duže vreme, 
ali su spremni da to učine za kraće vreme. 

4. Tamo gde država ima prihoda ne treba raditi onako 
kako danas rade demagozi koji podele narodu ono što 
preostane. A narod danas dobije, a sutra mu već treba 
isto toliko. Davati takvu pomoć siromasima znači puniti 
bure bez dna. Pravi prijatelj demokratije treba da se brine 
«o tome da narod ne postane odveć siromašan. To je uzrok 
zbog koga demokratija postaje rđava, i treba pronaći 


sredstvo da se postigne trajno blagostanje. Dobro je, ai 


u interesu je bogataša, da se ono što preostane od prihoda 
sakuplja i da se odjednom deli siromašnima, u prvom redu 
ako se sakupi toliko da pojedinac može da kupi malo ima- 
nje, a ako to nije moguće, onda bar da otpočne trgovinu 
ili da počne da se bavi zemljoradnjom. Ako nije moguće 

nekim drugim jedinicama srazmerno [broju stanovnikal. 


163 


164 


Novac za neophodne skupštine i dalje treba da daju bo- 
gataši koji se tada mogn osloboditi nekorisnih lejturgija. 

5. Vodeći državu na sličan način Karhedonci# su 
stekli ljubav naroda. Oni su uvek slali nekoliko ljudi iz 
naroda da se obogate u kolonijama. Ali i njihovi plemići 
rade plemenito i mudro kada uzmu po nekoliko siromaha i 
daju im osnovna sredstva da otpočnu neki posao. Primer 
Tarantinaca** može takođe da posluži za ugled. Oni za- 
dobijaju naklonost naroda time što svoja imanja daju 
siromasima na upotrebu. Sve vlasti su kod njih dvojake: 
jedne se biraju glasanjem, a druge kockom. One koje se 
biraju kockom postoje zato da i narod uzme učešća u 
vlasti, a one koje se biraju glasanjem postoje zato da 
državna uprava bude bolja. To se može postići i unutar 
jedne države da se jedni organi vlasti biraju glasanjem, 
a drugi kockom. Rekli smo, dakle, kako treba uređivati 
demokratije. 


GLAVA ČETVRTA 


i. Samim tim jasno je i kako treba uređivati oligar- 
hije. Svaka oligarhija treba da se sastoji od institucija 
suprotnih demokratskim, pri čemu jednoj vrsti oligarhije 
odgovara, u suprotnom smislu, jedna vrsta demokratije. 
To važi u prvom redu za onu oligarhiju u kojoj je sve 
najbolje usklađeno i koja stoji na prvom mestu — a to 
je ona koja je najbliža takozvanoj politeji. U njoj cenz 
treba da bude različito određen, za jedne manji, za druge 
veći. Manji za one koji će učestvovati u nižim i neop- 
hodnim organima vlasti, viši za više organe vlasti. Onaj 
ko postigne određeni cenz treba da dobije učešće u držav- 
noj upravi. Pri tome treba uvoditi u državnu upravu, na 
osnovu cenza, toliko ljudi iz naroda da njihov broj bude 
veći od broja onih koji nemaju prava na učešće. Ali uvek 
treba te učesnike u vlasti uzimati iz boljeg dela naroda. 

2. Na sličan način, samo sa nešto većim ograničenjem, 
treba uređivati i sledeću vrstu oligarhije. Naprotiv, ona 
oligarhija koja odgovara krajnjoj demokratiji i koja je 
od svih oligarhija najbliža vlasti dinasta i tirana zahteva 
utoliko veću budnost ukoliko je gora. Dok zdrava tela 

i lađe opremljene za plovidbu dobrim mornarima mogu 
da izdrže veće potrese a da zbog toga ne propadnu, dotle 

bolešljiva tela i trošne lađe s rđavim mornarima ne mpgu 
da izdrže ni male; isto tako najgora državna uređenja 
zahtevaju najveću budnost. 

3. Uopšte uzev, spas demokratije leži u brojnosti sta- 
novništva. Njeno pravo većine stoji nasuprot pravu po 
zasluzi. Spas oligarhije, naprotiv, leži u dobrom poretku. 
Kao što se masa deli uglavnom na četiri klasežš, zemljo- 
radničku, zanatlijsku, trgovačku i nadničarsku, isto tako 
postoje četiri glavna roda vojske, konjica, teška pešadija, 
laka pešadija i mornarica. Tamo gde je zemlja pogodna 
za gajenje konja postoje prirodni uslovi da se stvori snaž- 
na oligarhija. Ta snaga [konjica], s jedne strane, garantuje 
bezbednost stanovništva a, s druge strane, gajenjem konja 
mogu da se bave samo posednici velikih imanja. Tamo 
gde [snaga zemlje počiva] na teškoj pešadiji može da se 
učvrsti druga po redu vrsta oligarhije, jer teška pešadija 
sastoji se više od bogatih -nego od siromašnih. Naprotiv, 
laka pešadija i mornarica su potpuno demokratski ele- 
ment. 

4. Tamo gde su oni brojno nadmoćniji bogati često 
rđavo prolaze kada dođe do građanskog rata. Kao protiv- 
mera može da posluži taktika vojnih komandanata koji 
konjici i teškoj pešadiji dodaju odgovarajući broj lako 
naoružanih vojnika. U građanskim ratovima siromasi su 
u stanju da savladaju bogate upravo zato što kao lako 
son mogu da se bore protiv konjice i teške peša- 

je. 

5. Prema tome, stvarati vojsku od naroda znači stva- 
rati je protiv sebe. Pošto ih ima različitog uzrasta i pošto 
su jedni stariji a drugi mlađi, oligarsi treba svoje sopst- 
vene sinove, dok su još mladi, da poučavaju taktici lake 
pešadije tako da, kada izađu iz dečaštva, budu za to ospo- 
sobljeni. Učešće u vrhovnoj upravi treba davati ljudima iz 
naroda kada, kao što sam već rekao?8, dostignu određeni 
cenz ili kada za izvesno vreme prestanu da se bave nižim 
poslovima, kao što je u Tebi?", ili, kao što je u Masaliji?5, 
treba određivati one koji su zaslužni bilo da već učestvuju 
u upravi ili ne. 

6. Uz to, nosiocima najviše vlasti, koju treba da 
dobijaju samo ljudi s građanskim pravom, treba poveravati 
lejturgije da bi narod dobrovoljno odustao od učestvova- 
nja u vlasti i da bi praštao onima koji su na vlasti jer oni 
skupo plaćaju te položaje. Preporučljivo je, takođe, da oni, 

prilikom stupanja u službu, prinose veličanstvene žrtve i 
da sagrade neku javnu građevinu da bi narod, uzimajući 
učešća na žrtvenim gozbama i gledajući grad ukrašen 
zavetnim spomenicima i građevinama, poželeo da se to 
uređenje produži. A to će istovremeno biti spomenici da- 
režljivosti uglednih ljudi. Današnji oligarsi, međutim, ne 
rade tako nego baš suprotno tome, jer traže materijalnu 

su takve oligarhije male demokratije. Toliko o uređenju 
demokratija i oligarhija. 


GLAVA PETA 


1. U nastavku ovoga što je rečeno treba tačno odre- 
diti koliko ima organa vlasti, koji su i kakva je njihova 
funkcija, kako smo već ranije napomenuli? Kao što bez 
onih neophodnih organa vlasti ne može da postoji država, 
tako njome ne može dobro da se upravlja ako nema onih 
koji se brinu o redu.i poretku. Uz to, u malim država- 
ma potreban je manji broj organa vlasti, a u velikim veći, 
kako sam već pre rekao, Isto tako treba znati koje se 
nadležnosti mogu spojiti u jednu, a koje se moraju razd- 
vojiti. 

2. Od neophodnih organa vlasti potreban je na prvom 
mestu jedan koji će se brinuti o agori; voditi računa o 
trgovačkim ugovorima i održavati red. Gotovo u svim 
državama postoji potreba za prodajom i kupovinom da bi 
se zadovoljile uzajamne potrebe građana, i to je najbolje 
sredstvo da se postigne ekonomska nezavisnost zbog koje 
su se, kako izgleda, ljudi sjedinili u jednu državu. 

3. Druga dužnost koja je srodna i bliska ovoj jeste 
briga o državnim i privatnim zgradama, da bi se očuvao 
lep izgled i red, o održavanju i popravljanju kuća i pu- 
teva i granica imanja da ne bi zbog toga izbijale svađe, 
uopšte, briga o svemu drugom što spada u ovaj delokrug. 
Takva se vlast zove astinomija [komunalna služba] i ona 
ima više nadležnosti za koje, u državama sa velikim sta- 
novništvom, postoje posebni službenici, na primer čuvar 
zidova i izvora i lučka straža. 

4, Postoji još jedna neophodna služba bliska ovoj, s 
istim zadacima, ali na poljskom i vangradskom području. 
Te službenike jedni nazivaju agronomima [nadzornicima 
polja], a drugi hilorima [nadzornicima šuma]. To su, 

dakle, te tri službe. Dalje, dolazi služba koja ima zadatak 
da prima državne prihode, da ih čuva i da ih raspode- 
ljuje na različite grane uprave. Njih nazivaju apodektima 
[primaocima] i blagajnicima. Postoji, zatim, vlast pred 
kojom se moraju potpisivati privatni ugovori i sudske pre- 
sude; ta ista vlast prima pismene tužbe i uvodi u sudski 
postupak. Katkad se ta služba deli na više grana, ali 
jedna stoji iznad svih. Ti službenici se nazivaju hijeromne- 
monima [čuvarima arhive], epistatima [beležnicima], mne- 
monima [pisarima] i drugim sličnim nazivima. 

5. Posle ove dolazi služba možda najpotrebnija od 
svih, ali i najteža; ona se stara o izvršavanju sudskih 
kazni, o isticanju spiskova osuđenih i o čuvanju zatvore- 
nika. Ta je služba teška zbog toga što je veoma omražena 
tako da, tamo gde ne donosi veliku dobit, niti ko želi da 
je uzme na sebe, niti, ako je i uzme, želi da radi po zako- 
nima. A ta služba je neophodna zato što sudske presude 
ničemu ne koriste kada ne mogu da se izvrše i zato što 
ljudi ne mogu da žive u međusobnoj zajednici bez pre- 
suda i izvršenja tih presuda. 

6. Stoga je bolje da te službe ne budu koncentrisane 
u jednoj vlasti, već da jedni sudovi preuzmu jedne, a 
drugi druge nadležnosti. Isto tako treba podeliti nadlež- 
nost i u pogledu onih prekršitelja čija su imena izložena 
na spisku. Uz to, ponekad kazne treba da izvršava druga 
vlast, a ne ona koja je donela presudu i kazne koje su 
propisali stari organi vlasti treba da izvršavaju novi i da 
jedna vlast donese presudu a druga da je izvrši. Na pri- 
mer, astinomi treba da izvršavaju kazne koje Ppropišu 
agoranomi, a kazne koje propišu agoranomi treba da iz- 
vršavaju neke druge vlasti. Jer ukoliko su izvršioci kazni 
manje omraženi utoliko će kazne biti bolje izvršene. Ako 
ista vlast koja donosi presudu izvršava kaznu, ona će 
biti dvostruko omražena, a ako su još svi slučajevi u 
nadležnosti te vlasti, ona će svima biti neprijatelj. . 

7. U mnogim državama je čuvanje zatvorenika i iz- 
vršavanje kazni u nadležnosti jedne vlasti, na primer u 
nadležnosti takozvane Jedanaestorice u.Atenisl1. Stoga je 
bolje razdvojiti te dve službe i pronaći neku meru da 
čuvari budu manje omrznuti. Jer ta služba nije ništa 
manje potrebna od prethodne, ali pošteni ljudi najčešće iz- 
begavaju upravo tu službu. S druge strane, nesigurno je 
dati tu službu u ruke nevaljalcima jer su pre njima potreb- 

ni čuvari no što su oni u stanju da čuvaju druge. Stoga ne 
treba da postoji samo jedna vlast koja će: obavljati 


te funkcije i ne treba da bude vremenski neograničena, | 


već tu dužnost treba da vrši omladina tamo gde je orga- 
nizovana služba efebašsš i stražara, odnosno tu dužnost tre- 
ba da vrše različiti organi vlasti naizmenično. 

8. Ti organi vlasti, dakle, treba da zauzmu prvo mesto 
kao najpotrebniji. Zatim dolaze vlasti koje nisu ništa 
manje potrebne, ali to su vlasti višeg ranga jer zahtevaju 
veliko iskustvo i poverenje. Tu spadaju sve one koje se 
tiču odbrane države i rata jer su i u miru i u ratu potrebni 
ljudi koji će se brinuti o čuvanju gradskih kapija i zidova, 
o vojnoj službi i vojnom rasporedu građana. . 

9. Negde za sve te dužnosti ima više zvanja, a negde 
manje; u malim državama postoji samo jedno zvanje za 
sve te dužnost.. One koji vrše tu dužnost nazivaju strate- 
zima [vojnim komandantima] i polemarsima [ministrima 

kom pešadijom ili strelcima ili mornaricom, onda katkad 
postoje posebni komandanti za svaki od tih rodova vojske 
koji se zovu: komandant mornarice, komandant konjice, 
komandant pešadije; ovima su potčinjeni zapovednici po- 
jedinih delova, komandanti trijera, niži komandanti peša- 
dije i konjice, a njima su potčinjeni oni koji komanduju 
još manjim delovima. Sve ove funkcije čine jedan poseban 
deo državne uprave koji se stara o odbrani zemlje. Tako 


= stoji stvar s tom vlašću. ; 


10. Međutim, kako neke vlasti ako ne i sve, rukuju 
velikim sumama državnog novca, mora da postoji jedna 
vlast koja će primati, kontrolisati i proveravati njihove 
račune, ali koja sama neće imati nikakve veze s novcem. 
Ti službenici se zovu kontrolori ili primaoci računa ili ove- 
rači računa ili pravdači računa. Pored svih ovih organa 
vlasti postoji jedan koji ima vrhovnu vlast nad svima, Ta 
vlast često ima najveću moć, pravo da predlaže zakone i 
da predsedava narodnoj skupštini u državama u kojima 
je vrhovna vlast u rukama naroda. Mora, naime, da postoji 
vlast koja će sazivati u skupštinu narod kao vrhovnog 
gospodara države. Negde se nosioci te vlasti zovu probuli 
zato što imaju prava da prvi kažu mišljenje, a u demokra- 
tijama zovu se veće. To su, dakle, gotovo sve državne 
vlasti. 


1323a 


11. Druga vrsta službi pripada bogovima, zato što po- 
stoje sveštenici i oni čiji je zadatak da održavaju hramove, 
da popravljaju trošne hramove i da se staraju o svemu 
što je posvećeno bogovima. U nekim, na primer u malim 
državama, postoji samo jedna takva služba, a u drugim 
ima više tih dužnosti i one su odvojene od svešteničke duž- 
nosti — na primer, graditelji i čuvari hramova i rizničari 
hramovne riznice. Zatim dolazi posebna služba za prino- 
šenje svih javnih žrtava koje zakon nije dodelio svešteni- 
cima i čiji značaj potiče od zajedničkog državnog ognjišta. 
Te službenike jedni nazivaju arhontima, drugi basilejima, 
a treći pritanima. 

12. Postoje, dakle, da ponovimo ukratko, neophodne 
službe za kult, za rat, za prihode i rashode, za održavanje 
reda na trgu, u gradu, u lukama i na selu, za sudove i 
sklapanje privatnih ugovora, za izvršavanje kazni i čuva- 
nje zatvorenika, za kontrolu, primanje i polaganje računa 
i, najzad, za savetovanje o poslovima opšte uprave. 

13. U državama u kojima vlada mir i blagostanje i 
koje posvećuju posebnu brigu redu i moralu, postoje na- 
ročite službe za nadzor nad ženama i decom, za čuvanje 
zakona, za nadzor nad vežbalištem, za nadzor nad gimna- 
stičkim i dionisijskim igrama i drugim sličnim predsta- 
vama. Očigledno je da neke od ovih službi nisu demo- 
kratske, na primer nadzor nad ženama i decom. Jer zbog 
toga što nemaju robova siromašni ljudi su prinuđeni da 
se ženama i decom služe kao slugama. Od tri postojeće 
vlasti u čijim je rukama, u nekim državama, izbor naj- 
viših vlasti, tj. od čuvara zakona, probula i veća, čuvari 
zakona su aristokratska, probuli oligarhijska, a veće de- 
mokratska ustanova. U ovom kratkom pregledu bilo je, 
dakle, govora gotovo o svim vlastima. 

KNJIGA SEDMA 
GLAVA PRVA 


1. Onaj ko hoće da razmotri pitanje najboljeg držav- 
nog uređenja na način koji to pitanje zaslužuje treba naj- 
pre da odredi koji je način života najbolji. Ako to ostane 
nepoznato, onda se ne može saznati ni koje je državno 
uređenje najbolje. Jer oni koji najbolje upravljaju drža- 
vom treba da, prema svojim mogućnostima, vode najbolji 
život, ukoliko se nešto ne dešava protiv očekivanja. Stoga 
treba najpre da se složimo u tome koji je način života, 
da tako kažem, za sve ljude najbolji, a zatim, da li je 
jedan isti način života najbolji i za državu i za pojedinca 
ili nije. 

2. Pošto sam, mislim, u svojim delima pristupačnim 
širokoj javnosti! [eksoteričkim delima] sasvim dovoljno 
govorio o najboljem načinu života, poslužiću se time i 
sada. U jednoj stvari svakako niko neće moći da protiv- 
reči, da postoje naime tri vrste dobra: ono koje stoji van 
nas, telesno dobro i duševno dobro i da u srećnu čoveku 
treba da budu sjedinjena sva tri. Niko ne može reći da 
je srećan čovek onaj koji nema nimalo hrabrosti:ni razbo- 
ritosti ni pravednosti ni mudrostiž, koji se uplaši kad mu- 
šica proleti, koji ne može da se uzdrži ni od najnižih 
postupaka ako samo zaželi da jede ili pije, koji je u stanju 
da za četvrt obola upropasti najdraže prijatelje i koji je, 

u pogledu inteligencije, toliko nerazuman i lakoveran kao 
kakvo dete ili lud čovek. 

3. Kad se to kaže svi se slažu s tim, ali se ne slažu 
u tome u kolikoj meri su te vrline potrebne i koje su 
od njih važnije. Ljudi naime smatraju da je dovoljno imati 
ma koliko malo vrline dok, s druge strane, žele da besko- 


načno uvećaju bogatstvo, imanje, moć, slavu i sve što 
je tome slično. Tim ljudima reći ću da na osnovu činjenica 
lako mogu da se uvere u ovo ako uvide da se vrline ne 
mogu sticati i očuvati pomoću spoljašnjih dobara već da 
se, naprotiv, ta spoljašnja dobra mogu sticati pomoću 
vrlina, i da srećan život, bilo da se on za ljude sastoji u 


1323b uživanju ili u vrlini ili u jednom i u drugom, pre pripada 


onima koji se odlikuju karakterom i inteligencijom a koji 
su umereni u sticanju spoljašnjih dobara, nego onima koji 
su stekli više tih dobara no što im treba, ali kojima nedo- 
staju prave unutrašnje vrednosti. 

4. Uostalom, to lako mogu da uvide i oni koji rasu- 
đuju na osnovu zdravog razuma“ Jer spoljašnja dobra 
imaju određenu granicu kao bilo koje sredstvo, a svako 
sredstvo korisno je samo za određenu svrhu. Ako ima 
previše tih sredstava, onda ona nužno nanose štetu svo- 
jim sopstvenicima, ali im ništa ne koriste. Naprotiv, svako 
duševno dobro je utoliko korisnije ukoliko je veće, ako je 
uopšte ovde potrebno govoriti i o koristi a ne samo o 
lepoti. Uglavnom, jasno je da savršenstvo svake stvari 
koju, u pogledu prednosti, poredimo s drugima stoji u 
istoj srazmeri s rastojanjem: koje deli te stvari o čijem 
je savršenstvu reč. Prema tome, kako je duša i po sebi 
i za nas dragocenija i od bogatstva i od tela, onda mora 
i savršenstvo svake ove stvari da stoji u odgovarajućem 
odnosu. Jer ta spoljašnja dobra po prirodi treba želeti zbog 
duše i samo zbog nje treba svi mudri ljudi da ih žele, a 
ne treba želeti dušu zbog tih dobara. 

5. Saglasimo se, dakle, u tome da svakom čoveku pri- 
pada toliko sreće koliko ima vrline i pameti i sposobnosti 
da se po njima upravlja i uzmimo kao dokaz boga? koji 
nije srećan i blažen zbog spoljašnjih dobara već zbog sebe 
sama i zbog suštine svoje prirode. Zbog toga mora da 
postoji razlika između sreće i blaženstva, jer slučaj i sreća 
mogu da donesu spoljašnja dobra, ali niko ne postaje pra- 
vedan i razborit slučajem ili pomoću slepe sreće. Iz ovoga 
proizlazi mišljenje da je najbolja država srećna i da se u 
njoj pošteno radi. Jer nemoguće je da pošteno rade oni 
koji nisu pošteni. Nijedno dobro delo pojedinca ili države 
ne biva bez vrline ili mudrosti. Hrabrost, pravednost i 
razboritost jedne države ima istu vrednost i javlja se u 
istom obliku u kome se javlja kod pojedinca za koga se, 

zato što ima udela u tim vrlinama, kaže da je pravedan, 
umeren i mudar. 

6. Toliko neka bude rečeno kao uvod. Nisam mogao 
da ne dodirnem te stvari, kao što nisam mogao ni da ispi- 
tam sve što je u vezi s tim, jer to je predmet jednog 
drugog dela. Zasad se može tvrditi toliko da je najbolji 
način života i za pojedinca posebno i za državu uopšte 


13244 onaj u kome vrlina raspolaže s dovoljno sredstava da može 

da se otelovi u dobrim delima. Opširnije dokaze ostavljam 
za sada po strani ovog ispitivanja, s tim da ih iznesem 
kasnije“ ako ima koga ko nije ubeđen ovim što sam rekao. 


GLAVA DRUGA 


1. Ostaje da kažemo da li se može smatrati da je sreća 
svakog pojedinca isto što i sreća države ili nije ista. I to 
je jasno. Svi će se, naime, složiti da je to isto. Jer oni 
koji smatraju da je srećan život život u bogatstvu ti smat- 
raju da je i cela država srećna ako je bogata. Oni koji 
najviše cene način života tiranina ti mogu da kažu da je 
najsrećnija ona država koja vlada nad najvećim brojem 
podanika. A aku neko smatra srećnim čoveka zbog njegove 
vrline, taj će reći da je srećnija ona država u kojoj ima 
više vrline. 

2. Međutim, ova dva pitanja zahtevaju odgovor; prvo, 
za koji način života se treba pre odlučiti — da li za život 
građanina koji učestvuje u državnoj upravi ili za život 
stranaca koji su oslobođeni bilo kakvog učestvovanja u 
državi — i, drugo, koje državno uređenje i koji poredak 
treba smatrati najboljim, da li onaj koji svim građanima 
dopušta učešće u državnim poslovima ili onaj koji to do- 
pušta bar većini s izuzetkom manjeg broja. Kako je ovo 
[poslednje pitanje] zadatak političke nauke i teorije a ne 
ono što je dobro za pojedinca, neka drugo pitanje bude 
sporedno, a prvo glavno u ovom ispitivanju. 

3. Jasno je da najbolje državno uređenje mora da 
bude ono u čijem poretku svaki građanin, ma ko on bio, 
može da dela u skladu s vrlinom i da živi srećno. Slažući 
se s tim da je život u saglasnosti s vrlinom najbolji neko 
može ipak da se nađe u' nedoumici da li se pre treba 
odlučiti za politički i praktični život ili za život oslobođen 
svih spoljnih obaveza posvećen razmišljanju koji je, po 
nekima, jedini dostojan filosofa. Izgleda da su se ljudi ko- 


jima je najviše stalo do vrline, i u prošlosti i u sadašnjosti, 
najviše odlučivali za ova dva pravca u životu; kad kažem 
dva mislim na politički i filosofski. 

4. Vrlo je važno na čijoj je strani istina. Jer ko je 
mudar, bilo da je u pitanju pojedinac ili država uopšte, 
treba da postavi sebi onaj cilj koji je bolji. Po mišljenju 
nekih ljudi, vlast nad sugrađanima, ako je despotska, pred- 
stavlja krajnju nepravdu, dok vlast u politeji nije nepra- 
vedna ali predstavlja prepreku za ličnu sreću onoga ko je 
vrši. Mišljenje drugih je dijametralno suprotno: da je je- 
dino praktični i politički život dostojan čoveka i da se 

koji se bave javnim i državnim poslovima nego ljudima 
koji žive za sebe. 

5. Dok jedni misle ovako, drugi smatraju da jedino 
despotski i tiranski način upravljanja pruža sreću. U po- 
nekim državama zakoni su usmereni na potčinjavanje 
susednih naroda. Stoga, mada u većini država vlada, da 
tako kažem, zbrka u pogledu najvećeg broja zakona, 
ipak, ako postoji zajednički cilj kome svi zakoni teže, 
onda je to obezbeđenje vlasti. Tako su u Lakedajmonu? 
i na Kreti i vaspitanje i većina zakona usmereni na rat. 
Kod svih naroda koji su dolazili u mogućnost da ispolje 
svoju osvajačku silu takva sila se veoma cenila, na primer 
kod Skita?, Persijanaca, Tračana i Kelta!". 

6. U ponekim državama postoje zakoni koji podstiču 
ratničku vrlinu. Tako u Karhedonu, kažu, vojnici imaju 
prava da uzimaju kao nakit onoliko prstenova u koliko 
su pohoda učestvovali. I u Makedoniji je nekada postojao 
zakon po kome je čovek koji nije ubio nijednog neprijate- 
lja morao da se opaše povocem. Kod Skita onaj ko nije 
ubio nijednog neprijatelja nije smeo na gozbi da pije 
iz čaše koja je kružila okolo. Kod Iberaca, ratničkog na- 
roda, zabadali su oko groba onoliko kolaca koliko je 
[pokojnik] neprijatelja pobio. Ima puno sličnih propisa 
kod drugih naroda ustanovljenih na osnovu zakona i na 
osnovu običaja. 

7. Ipak bi možda pažljivijim ispitivačima bilo odveć 
čudno što se dužnost državnika sastoji u tome da pro- 
nalazi na koji bi način mogao da vlada i gospodari sused- 
nim narodima, sa ili bez njihove volje. Jer kako može 
političar i zakonodavac da se bavi onim što nije zakonito? 
Nezakonito je podvlastiti nekoga ne samo u opravdanom 

nego i u neopravdanom slučaju, a držati nekoga pod svo- 
jom vlašću svakako je još i nepravedno!!. 

8. Ovo ne nalazimo u drugim naukama: jer dužnost 
lekara ili krmara nije da ubede i prisile bolesnike i 
mornare. Izgleda, međutim, da ljudi većinom misle da je 
despotska vlast isto što i vlast u slobodnoj državi i ne 
stide se da drugima čine ono što, kad su oni sami u pi- 
tanju, smatraju nepravednim i štetnim. Oni traže pra- 
vednu vlast za sebe, a sasvim zaboravljaju pravednost 
kad su u pitanju drugi. 

9. Despotizam je nezakonit osim u slučaju ako je 
jedan narod po prirodi predodređen za takvu vrstu, vlasti, 
a drugi nije. Stoga, ako stvari tako stoje, ne treba poku- 
šavati vladati nad.svima despotski nego samo nad onima 
koji su za to predodređeni, kao što za gozbu ili žrtvu ne 
treba loviti ljude već bića koja su predodređena za lov. 
A za lov je predodređena divlja životinja ili životinja za 
jelo. Ali jedna država mogla bi sama za sebe da bude 

da postoji država s dobrim zakonima odvojena od ostalih, 
čije uređenje neće biti usmereno na rat i na pobedu nad 
neprijateljima. Ali tako nešto ne može biti. 

10. Jasno je, dakle, da sve te vojne institucije, mada 
ih treba smatrati dobrima, nisu krajnji cilj svega, već 
sredstva da se taj cilj dostigne. Dužnost dobrog zakono- 
davca jeste da pronađe kako će država, ljudi i svaka druga 
zajednica moći da ostvare dobar život i sreću koja je za 
njih ostvarljiva. Pri tome će svakako postojati razlike 
između pojedinih institucija. I, ako država ima susede, 
zakonodavstvo treba da predvidi kakve odnose treba sa 
kojima da održava i kakve obaveze treba prema svakome 
od njih da ispunjava. Međutim, to pitanje, kome cilju 
treba da teži najbolje državno uređenje, biće predmet 
kasnijeg ispitivanja!?. 


GLAVA TREĆA 


1. Dužnost mi je da onima koji se slažu s tim da je 
život u saglasnosti s vrlinom najbolji, ali koji se razilaze 
u tome kojim pravcem treba poći — jedni, naime, odba- 
cuju javne funkcije i smatraju da najbolji način života 
za slobodna čoveka nije život državnika; drugi opet sma- 


traju da je baš taj način života najbolji jer je po njihovu 
mišljenju nemoguće delati dobro ne delajući ništa, a po- 
stupanje u saglasnosti sa vrlinom i sreća jedno je te isto 
— kažem da i jedni i drugi u ponečem imaju prava, a u 
ponečem nemaju. Istina je da je život slobodna čoveka 
bolji no život robovlasnika. Jer služiti se robom kao ro- 
bom nema u sebi ničeg iole plemenitog!*, a zapovedanje 
[gospodara] u vezi sa svakodnevnim potrebama nema u 
sebi ničeg lepog. 

2. Međutim, nepravilno je smatrati svaku vlast des- 
potskom. Jer vlast nad slobodnim ljudima se od vlasti 
nad robovima razlikuje isto toliko koliko se po prirodi 
slobodan čovek razlikuje od roba po prirodi. O tome smo 
dovoljno raspravljali u ranijim knjigama!#. Međutim, po- 
grešno je pretpostaviti neaktivnost u radu. Jer rad je 
sreća, a dela pravednih i razboritih ljudi imaju mnoge i 
lepe ciljeve. 

3. Na osnovu tako izloženih zaključaka moglo bi se 
pomisliti da je onda najbolje imati vrhovnu vlast nad 
svima; na taj način čovek je u stanju da čini vrlo mnogo 
najlepših dela i da stoga onaj ko dobije vlast ne treba 
da je ostavlja svojim najbližim već, ako je potrebno, pre 
da im je oduzme, i niti otac treba da vodi računa i da 
se u tom pogledu stara za decu, niti deca za oca, niti ije- 
dan prijatelj za prijatelja. I pre svega treba da želi ono 
što je najbolje, a najbolje je delati u saglasnosti sa vr- 
linom. 

4. U ovome možda ima istine ukoliko dobro za kojin: 
treba težiti pripada i uzurpatorima i nasilnicima. Ali 


1325b pošto je to nemoguće, onda je i ta pretpostavka pogrešna. 


Uz to, za dobra dela nije sposoban onaj ko se od drugih 
ne razlikuje ni toliko koliko muškarac od žene, otac od 
dece ili gospodar od roba. Prema tome, onaj ko se jednom 
ogrešio o zakone vrline nikada više neće moći da učini 
toliko dobra koliko je jednom učinio zla. Među jednakim 
bićima svako ima udela u lepom i dobrom jer se u tome 
i sastoji jednakost i ravnopravnost. Nejednakost među 
jednakima i neravnopravnost među ravnopravnima je 
protivprirodna, a ništa što je protivprirodno ne može biti 
dobro. Stoga, ako postoji neki čovek koji je, po vrlini i 
snazi da tu vrlinu sprovede u delo, bolji od najboljih, 
dobro je njega uzeti za vođu!š i pravedno je njemu se 

pokoravati. Jer potrebno je da ima ne samo vrlinu već i 
snagu pomoću koje će je sprovesti u delo. 


5. Međutim, ako je to istina i ako srećom treba 
smatrati postupanje u duhu vrline, onda bi i za svaku 
državu kao celinu i za pojedinca najbolji život bio život 
u delanju. Ali aktivan život ne mora da bude upravljen 
na druge ljude, kao što neki misle, niti su za delo sposobne 
samo one misli koje se bave pozitivnim rezultatima, 
proizišlim iz aktivnosti, nego su to u mnogo većem stepenu 
misli nastale radi sebe samih i ispitivanja i razmišljanja 
nastala radi sebe samih. Jer njihov je cilj delatnost u 
dobru, prema tome i one same predstavljaju neku delat- 
nost. Za duhovne tvorce kažemo da su u najvećoj meri 
tvorci dela ostvarenih u spoljašnjem svetu. 

6. Međutim, ako su države izolovane i ako su se opre- 
delile za takvu vrstu života, to nikako ne znači da treba 
da budu neaktivne. Naime, svaki od delova takve države 
može da bude aktivan, jer među tim delovima postoje 
mnoge veze. Isto tako stoji stvar i s bile kojim pojedin- 
cem. Inače bi bog i celi kozmos, čija delatnost nije uprav- 
ljena prema spoljašnjem! već prema unutrašnjem, teško 
mogli da budu u dobrom stanju i poretku. Jasno je, dakle, 
da je jedan isti način života najbolji i za pojedinca i za 
državu kao celinu i za ljude uopšte. 


GLAVA ČETVRTA 


1. Pošto sam dao uvodne napomene o tom predmetu 
i pošto sam ranije već razmatrao ostale oblike državnog 
uređenja!?, najpre treba odgovoriti na prvo od preostalih 
pitanja, tj. koji principi treba da leže u osnovi one države 
koja bi odgovarala našim željama!8. Jer najbolje državno 
uređenje ne može da se ostvari bez odgovarajućih uslova. 
Stoga mnoge od tih uslova moramo pretpostaviti kao 
poželjne, ali nijedan ne sme da bude van granica moguć- 
nosti. Pri tome mislim na broj građana i veličinu zemlje. 


2. I kao što je ostalim majstorima, na primer tkaču i 

ukoliko je taj materijal bolje načinjen utoliko lepši mora 
da bude proizvod [njihove] veštine), tako isto je državniku 
i zakonodavcu potreban poseban materijal s odgovara- 
jućim kvalitetom. Prvi element države jeste ljudstvo — 


koliko treba ljudi da bude i kakve treba da budu njihove 
prirodne osobine. Isto to važi i za zemlju: kolika treba da 
bude i kakva. 


3. Većina misli da zemlja treba da bude velika da bi 
bila srećna. Ako je to tačno, onda oni [koji to misle] ne 
znaju šta čini jednu državu velikom odnosno malom. Oni 
sude o veličini države prema broju stanovnika; ne treba 
međutim, gledati na broj već na snagu. Država ima svoj 
zadatak, pa stoga najvećom državom treba smatrati onu 
koja je u stanju da taj zadatak izvrši. Tako se za Hipo- 
kratal? može reći da je kao lekar, ne kao čovek, veći od 
čoveka koji je telom veći od njega. 

4. Međutim, čak i kad bi merilo bilo broj stanovnika, 
to ne znači da je to bilo koji slučajni broj (jer u svim 
državama mora da postoji određen broj robova, meteka i 
stranaca), već treba voditi računa samo o broju onih sta- 
novnika koji predstavljaju sastavne i suštinske delove od 
kojih se država sastoji. Veliko mnoštvo takvih ljudi znak 
je da je država velika. Ali država iz koje se regrutuje 
mnogo zanatlija a malo teške pešadije ne može se smatrati 
velikom. Jer velika država nije isto što i mnogoljudna 
država. 

5. Činjenice, međutim, pokazuju da je teško, možda 
čak nemoguće, dati dobre zakone državi s prevelikim 
brojem stanovnika? I među državama koje važe kao dr- 
žave s dobrim uređenjem ne nalazimo nijednu s velikim 
stanovništvom. Do istih zaključaka dolazi se i razmišlja- 
njem. Zakon je, naime, zavođenje nekakvog poretka i 
dobri zakoni nužno dovode do dobrog poretka; međutim, 
nije moguće zavesti poredak u preterano velikom mnoš- 
tvu. To može samo božanska moć koja održava zajedno 
celi kozmos. Kako lepota obično nastaje iz sklada broja i 
veličine, onda najlepša mora da bude ona država u kojoj je 
pomenuti broj stanovništva u skladu s veličinom zemlje. 


6. Međutim, postoji izvesna mera u odnosu na veli- 
činu države kao, uostalom, i za sve drugo — životinje, 
biljke, oruđa. Svako od ovih bića odnosno stvari imaće 
svoju punu snagu ako nije ni premalo ni preterano veliko. 
U protivnom slučaju izgubiće potpuno svoju prirodu ili 
postati sasvim rđavo. Lađa veličine jednog pedlja ili dva 
stadija uopšte neće biti lađa. Te, u prvom slučaju premale 

7. Isto tako stoji stvar s državom: ako ima premalo 
stanovnika neće moći da bude ekonomski nezavisna (a 
država mora da bude ekonomski nezavisna), a ako 
ima previše stanovnika moći će, doduše, da bude 
nezavisna, ali to će biti narod a ne grad-državaf!, jer 
uspostaviti državu nije lako. Ko će biti vojskovođa tom 
ogromnom mnoštvu, ko može da bude njihov glasnik sem 
neki drugi Stentor?*. Prema tome, prvi uslov za državu 
jeste da ima toliko stanovnika koliko je dovoljno za sre- 
ćan život u državnoj zajednici. Može da postoji i veća 
država koja prevazilazi ovu prvu po broju stanovnika 
ali, kao što smo rekli, tu postoje granice. Dokle ta granica 
ide može se lako videti iz činjenica. Delatnost jedne dr- 
žave sastoji se od delatnosti onih koji vladaju i delatnosti 
onih kojima se vlada. Zadatak prvih jeste da izdaju nare- 
đenja i da sude. A da bi se donela odluka u spornim 
pitanjima i da bi se položaji razdelili po zasluži potrebno 
je da se građani međusobno poznaju, da znaju kakav je 
ko, jer tamo gde to nije slučaj i vlast i sudstvo postaju 
rđavi. Jer vlast i sudstvo zahtevaju da se s njima ozbiljno 
postupa, a ne olako kao što se dešava u državi s preve- 
likim stanovništvom. 

8. Uz to, stranci i meteci mogu lako da uzmu učešća 
u državnoj upravi jer, zbog prevelikog broja stanovnika, 
to lako može da ostane neprimećeno. Jasno je, prema 
tome, da je za državu najbolje da ima najveći mogući broj 
građana sposobnih da zadovolje sve životne potrebe, ali 
da taj broj ipak bude lako saglediv. To neka bude odgo- 
vor na pitanje o veličini države. 


GLAVA PETA 


1. Sasvim slično stoji stvar i sa zemljom. Jasno je 
da će svako, što se tiče kvaliteta zemlje pretpostaviti onu 
koja u najvećoj meri može da zadovolji sve potrebe. 
Takva zemlja mora da rađa sve, jer onaj ko ima sve i 
kome ništa nije potrebno, dovoljan je sam sebi. Bogatstvo 
i veličina zemlje treba da budu takvi da omogućuju sta- 


* novnicima da žive ne radeći, slobodno ali i umereno.” 


Da li smo to dobro odredili ili nismo, biće tačnije ispitano 
kasnije”, kada budem govorio uopšte o sticanju, o napret- 
ku imanja i o tome kako se i na koji način treba služiti 

imanjem. U ovom pitanju ima mnogo spornih tačaka zbog 
toga što ljudi u pogledu načina života padaju u krajnosti, 
jedni u tvrdičluk, drugi u raskoš. 

2. O izgledu i položaju zemlje nije teško reći [kakvi 
treba da buduj, tu u ponečem treba poslušati savet onih 
koji imaju ratničko iskustvo: za neprijatelje prilaz treba 
da bude težak, a izlazak za same stanovnike lak. Uz to, 
ono što smo rekli za broj stanovnika da treba da bude 
toliki da se može lako sagledati, to isto važi i za zemlju. 
Pod lako preglednom zemljom podrazumevamo onu čiji se 
svaki deo lako može braniti. A ako položaj glavnog grada 
treba birati po želji, onda glavni grad treba da ima dobar 
položaj i prema moru i prema zaleđu. Jedan uslov smo 
već pomenuli, da, zbog odbrane, sva mesta treba da budu 
dobro povezana. Zatim, treba da bude lak transport pro- 
izvedenih plodova i drveća iz šuma i drugih proizvoda 
koje zemlja, eventualno, ima. 

3. Sasvim je sporno pitanje da li je blizina mora ko- 
risna ili štetna po države koje imaju dobro uređenje. 
Misli se da je kontakt sa strancima, odgajenim pod drugim 
zakonima, štetan za dobar zakonski poredak kao i veliko 
stanovništvo obrazovano od gomile trgovaca koji putuju i 
dolaze morem. A takvo stanovništvo nikako nije u skladu 
s dobrim uređenjem. 

4, Ako to apstrahujermo, onda nema sumnje da je veza 
s morem i s kopnom mnogo bolja i zbog sigurnosti grada i 
zbog obilja namirnica. I, da bi lakše izdržavali napad 
neprijatelja, saveznici, koji dolaze u pomoć, treba da 
imaju pristup i s kopna i s mora. A ako branioci ne mogu 
da nanesu štetu napadačima istovremeno sa obe strane, 
svakako će moći bar s jedne, ako poseduju i jednu i drugu. 
Dalje, potrebna roba koje nema u zemlji može lako da se 
uveze, a višak proizvoda da se lako izveze. Jer država 
treba da razvija trgovinu, ali samo na sopstvenu korist, 
nikako na tuđu. 

5. Države koje otvaraju u svojoj zemlji tržišta za sve 
narode čine to samo radi prihoda. Ona država koja nema 
potrebe za takvim načinom bogaćenja ne treba ni da ima 
takvo tržište. Mi, međutim, vidimo da i danas mnoge 
zemlje i gradovi imaju pristaništa i luke koje leže 
tako zgodno u odnosu na grad da ne čine deo grada, 
ali nisu ni suviše daleko od njega i zaštićene su zidovima 
i drugim utvrđenjima.#* Ako te komunikacije donose 

nekakvu korist, jasno je da će ta korist pripasti državi, a 
ako. donese štetu, država može lako da se zaštiti zakonima 
kojima će biti određeno ko sme a ko ne sme da stupa 
u vezu sa strancima. 

6. Što se tiče pomorskih snaga, jasno je da je za 
državu najbolje da ih, u izvesnoj meri, ima, i to ne 

bude u stanju i da zada strah i da pruži pomoć i na 
kopnu i na moru. Veličina i jačina pomorskih snaga 
treba da zavisi od načina života stanovnika. Ako taj na- 
čin života ide za prevlašću i političkim uticajem, onda 
država mora da raspolaže snagama koje odgovaraju 
tim težnjama. 

7. S druge strane, ono mnoštvo koje čine mornari 
ne mora da pripada državi niti da bude njen deo. Jer 
posada koja treba da upravlja i zapoveda brodom može 
da se uzima iz redova slobodnih ljudi i iz redova peša- 
dije. Sve dok ima dosta perijeka i zemljoradnika, ne 
može biti oskudice u mornarima. To vidimo i danas u 
nekim državama, na primer u državi Heraklejacaž7. Mada 
je veličina njihove države u poređenju s drugim drža- 
vama manja, ona je dala posadu za mnoge trijere. Toliko 
o zemlji, lukama, gradovima, moru i pomorskoj sili. 


GLAVA ŠESTA 


1. O tome koliko građana treba da bude, već smo 
govorili. Da vidimo sada kakve treba da budu njihove 
prirodne osobine. Predstava o tome može se dobiti ako 
se baci pogled na najpoznatije helenske gradove i na 
sve narode koji naseljavaju zemlju?8. Narodi koji žive u 
hladnim krajevima i oni koji žive u Evropi vrlo su hrabri 
ali u manjoj meri inteligentni i vešti. Zato su oni uvek 
slobodni, ali nemaju smisla za državnu zajednicu i 
nisu u stanju da vladaju nad svojim susedima. Naprotiv, 
narodi koji žive u Aziji inteligentni su i imeiu smisla 
za umetnost, ali nemaju hrabrosti, pa stoga ostaju pod 
jarmom večitog ropstva. A grčki narod koji zauzima sre- 
dišni geografski položaj spaja u sebi osobine i jednih 1 
drugih. Hrabar je i inteligentan, pa je stoga umeo da 
sačuva slobodu i stvori najbolje državno uređenje i, 
kad bi bio ujedinjen, bio bi u stanju da vlada nad 
svima. 

2. Ista ta razlika postoji i među samim helenskim 
plemenima ako ih međusobno poredimo. Kod jednih 
preovlađuje samo jedna prirodna osobina, kod 
drugih su obe te sposobnosti, usklađene, dale jednu 
srećnu mešavinu. Jasno je da oni ljudi koje zakonodavac 
može lako da vodi ka vrlini moraju da budu po prirodi 
inteligentni i hrabri. Neki pisci kažu”? da čuvari treba da 
vole svoje i da budu surovi prema nepoznatima, a hrabro 
srce je ono što čoveka čini sposobnim da voli, i to je ta 
sposobnost duše kojom se voli. 


3. Za to govori činjenica što se čovek više ljuti na 
poznanike i prijatelje kada smatra da je uvređen nego na 
nepoznate. Stoga Arhiloh*, tužeći se na zgodan način 
na prijatelje, ovako razgovara sa svojim srcem: 


Zar nisu prijatelji uzrok tuđoj patnji? 


Želja za vlašću i za slobodom potiče kod svih ljudi 
od ove duševne snage, jer srce hoće da vlada i ne može 
se potčiniti. Međutim nije dobro zahtevati od čuvara 
da budu grubi prema nepoznatim ljudima jer ni prema 
kome se ne sme biti takav i ljudi plemenite prirode nikada 
nisu grubi sem prema onima koji su nepravedni, ali se tim 
više ljute na svoje prijatelje kada, kao što sam već re- 
kao, veruju da su im oni učinili nepravdu. 


4. To ima svoga razloga. Oni, naime, smatraju da im 
je, pored nanesene štete, uskraćena i dužna zahvalnost za 
učinjena dobra. Otuda se kaže da su »teške svađe između 
braće«s! i »oni koji su silno voleli ti umeju strašno da 
mrze«%. Odredili, smo, dakle, u opštim crtama, koliko 
treba da bude građana, i kakve prirodne osobine treba da 
imaju, uz to još kolika i kakva treba da bude zemlja. U 
ovim teorijskim razmatranjima ne treba zahtevati onu 
istu tačnost kao prilikom posmatranja činjenica do kojih 
dolazimo čulnim saznanjem. 


: GLAVA SEDMA 
1. Kao što kod ostalih složenih prirodnih tvorevina 
ne mora sve ono bez čega celina ne može da postoji 
da važi kao njen deo, jasno je da se svi oni elementi 


koji su neophodni za jednu državu ne moraju smatrati 

delovima države niti ijedne druge zajednice od koje na- 
staje neka u svojoj vrsti jedinstvena celina. Jer mora 
da postoji jedan element zajednički i isti za članove 
zajednice, bilo da u njemu imaju jednakog ili nejedna- 
kog udela. To je, na primer, hrana ili količina zemlje 
ili nešto drugo tome slično. 

2. Ali ako je jedna stvar sredstvo a druga cilj, iz- 
među njih nema ničeg zajedničkog sem što se sredstvom 
stvorilo i cilj postigao. Mislim, naime, na odnos koji 
postoji između svakog oruđa i majstora, s jedne, i dela 
koje je načinjeno, s druge strane. Između kuće i zidara 
nema ničeg zajedničkog, ali zidareva veština postoji kuće 
radi. Stoga je državi potrebno sticanje, mada sticanje 
nije deo države i mada pod svojinu potpadaju i mnoga 
živa bića. Međutim, država je zajednica jednakih ljudi 
i njen cilj jeste najbolji moguć život. 

3. A kako je najviše dobro sreća koja se sastoji u 
delanju po zakonima vrline i u apsolutnoj primeni vr- 
line, i kako obično biva da jedni ljudi imaju vrlinu dok 
je drugi imaju u manjem stepenu ili nimalo, jasno je da 
je to uzrok zašto postoje različite vrste država i mnoga 


1328b državna uređenjaši. Jer ljudi se na različite načine i po- 

moću različitih sredstava trude da postignu taj cilj i pri 
tome različito organizuju život i državna uređenja. Treba, 
međutim, da ispitamo koliko ima tih elemenata bez kojih 
država ne može da postoji jer ti elementi nužno pripa- 
daju onom što smo označili kao delove države. 

4. Da nabrojimo, dakle, te elemente jer na taj će 
način pitanje postati jasnije. Na prvom mestu je hrana, 
zatim zanati, jer ljudski život zahteva mnoga oruđa, na 
trećem mestu je oružje, jer oružje je potrebno članovima 
zajednice da bi učvrstili vlast među nepokornim građa- 
nima i protiv spoljašnjih neprijatelja koji im smeraju 
zlo, zatim izvesna novčana sredstva da bi se zadovoljile 
unutrašnje i ratne potrebe, na petom mestu, ali isto- 
vremeno na prvom po važnosti je staranje o kultu koje 
se naziva svešteničkom dužnošću, na šestom mestu, ali 
to je od svega najneophodnije, jeste procenjivanje dr- 
žavnih interesa i uspostavljanje pravde među građa- 
nima. 

5. Te stvari potrebne su tako reći svakoj državi, jer 
država nije slučajno sakupljeno mnoštvo već zajednica 
koja je, kako smo rekli, u odnosu na život sama sebi 

dovoljna, a ako bi joj nedostajala neka od ovih stvari, 
onda ne bi bila potpuno nezavisna i sama sebi dovoljna. 
Stoga država mora da se zasniva na ovim delatnostima, 
naime mora da ima mnogo zemljoradnika koji će pri- 
bavljati hranu, zanatlija, ratnika, bogataša, sveštenika, 
savetnika o opštim interesima i sudija za pravna pitanja. 


GLAVA OSMA 


1. Pošto smo to odredili, ostaje da ispitamo da li svi 
građani treba da uzmu učešća u svim ovim poslovima, 
jer jedni isti ljudi mogu da budu i zemljoradnici i za- 
natlije i savetnici i sudije, ili treba za svaki od pome- 
nutih poslova postaviti druge, ili, možda, neki poslovi 
treba da budu u privatnim rukama a drugi u državnim. 
To nije isto u svakom državnom uređenju. Kao što smo 
rekli, mogu svi građani da imaju pravo učešća u svim 
tim poslovima, ali je moguće i da nemaju svi to pravo, 
već da jednima budu dati jedni, a drugima drugi poslovi: 
Upravo to i čini državna uređenja različitim. U demokrat- 
skim državama svi građani imaju pravo učešća u svim 
tim poslovima, a u oligarhijskim je obrnut slučaj. 

2. Najbolje državno uređenje koje trenutno ispitu- 
jemo jeste ono koje u najvećoj meri obezbeđuje državi 
sreću, a sreća, kako smo ranije rekli, ne može da se 
odvoji od vrline. Jasno je, prema tome, da u državi 
s najboljim uređenjem, u kojoj su ljudi apsolutno a ne 
samo relativno pravedni, građani ne treba da se bave 
manualnim radom niti trgovinom, jer takav život nema 
u sebi ničeg plemenitog i protivan je vrlini. Oni ne treba 
da se bave ni zemljoradnjom, jer za negovanje vrline i za 
državne poslove potrebno je dosta slobodnog vremena. 

3. A kako u državi postoje još i ratnici, savetnici za 
pitanja od opšteg interesa i sudije za pravne sporove, i 
pošto i jedni i drugi sačinjavaju najvažnije delove dr- 
žave, postavlja se pitanje da li te dužnosti treba davati 
raznim ljudima ili obe te dužnosti treba davati istim 
ličnostima. I na to pitanje odgovor je jasan: u izvesnom 
smislu treba ih davati istim ljudima, a u izvesnom smi- 
slu različitim. Ukoliko te dužnosti zahtevaju različito do- 
ba starosti, i ukoliko jedne zahtevaju mudrost a druge sna- 
gu, onda ih treba davati raznim ljudima. Ukoliko je, napro- 

tiv, nemoguće da ljudi koji su u stanju da teraju ili 
sprečavaju druge budu stalno u položaju podanika, onda 
te dužnosti treba davati istim ljudima. Jer jedino od 
ljudi u čijim je rukama oružje zavisi hoće li se to ure- 
đenje održati ili neće. 

4. Ostaje, prema tome, da treba jednim istim lju- 
dima poveravati sve ove funkcije, ali ne u isto vreme. 
A pošto je priroda dala snagu mladićima a mudrost 
starcima, onda je i korisno i pravedno držati se pri po- 
deli dužnosti tog načela, jer pri toj podeli svako dobija 
dužnost prema sposobnostima. 


5. Ali i imanja treba da budu u rukama tih ljudi, jer 
to su pravi građani, a građani treba da žive u blagostanju. 
Zanatlije nemaju prava učešća u državnim poslovima niti 
ijedna druga klasa koja nije u stanju da razvije i neguje 
vrlinu. To sasvim jasno proizlazi iz osnovne pretpostavke, 
po kojoj je sreća nerazlučno vezana s vrlinom. Međutim, 
ne treba misliti da je srećna država ona u kojoj je samo 
jedan deo građana srećan, već ona u kojoj su svi građani 
srećni. Jasno je da imanja treba da pripadaju tim građa- 
nima, a zemljoradnici treba da budu robovi, varvari ili 
perijecis7. 

6. Od pobrojanih elemenata ostaje još sveštenički red. 
I njihov položaj je jasan. Za sveštenike ne treba postav- 
ljati ni zemljoradnike ni zanatlije, jer su sami građani 
dužni da ukazuju poštovanje bogovima. Kako se državno 
telo deli na dva dela, na one koji nose oružje i na one 
koji imaju savetodavno pravo, onda je potrebno, da bi se 
bogovima odavalo dužno poštovanje i da bi se obezbedio 
odmor onim građanima koji su se zbog starosti povukli, 
tim građanima poveriti svešteničku službu. Rekao sam, 
dakle, bez čega država ne može da postoji i koji su njeni 
delovi, jer su zemljoradnici, zanatlije i najamni radnici 
svake vrste doduše potrebni državi, ali delovi države su 

vojska i savetodavno telo. Svaka od ovih klasa razlikuje 
se od druge i time što jedna ima doživotno istu dužnost, 
a kod druge su dužnosti privremene. 


GLAVA DEVETA 


1. Izgleda da onima koji se bave (filosofijom države 
nije od danas ili od juče poznato da država treba da bude 


1329b podeljena na odvojene klase i da su ratnici nešto drugo 


nego zemljoradnici. U Egiptu je tako još i dan-danas, a 
isto tako i na Kreti. U Egiptu je Sesostris’? ozakonio takvo 
stanje a na Kreti Minoj”. 

2. Izgleda da je uvođenje sisitija“" takođe vrlo starog 
datuma; na Kreti potiče iz vremena Minojeve vlade, a u 
Italiji je još mnogo starije. Tamošnji poznavaoci“! tradicije 
kažu da je kralj Ojnotrijet? bio neki Ital, po kome su se 
Ojnotri, promenivši ime, prozvali Italci i da je ceo taj 
deo evropske obale između Skiletskog i Lametskog zali- 
va“3, koji su jedan od drugog udaljeni pola dana putaf, 
dobio ime Italija. 

3. Kažu da je taj Ital Ojnotre koji su bili stočari i 
načinio zemljoradnicima, da im je dao druge zakone i da 
je prvi uzeo sisitije. Taj običaj zajedničkog obedovanja 
kao i neki njegovi zakoni još uvek se održavaju kod nekih 
njegovih potomaka. Na tirenskoj obali žive Osci koji još" 
i danas nose nekadašnji nadimak Ausoni, a u oblasti koja 
se zove Sirt, prema japigijskoj obali i Jonskom zalivu, žive 
Honjani. I Honjani su bili po narodnosti Ojnotri. 

4. Običaj zajedničkog obedovanja nastao je najpre tu, 
dok podvajanje građana na klase potiče iz Egipta, jer je 
Sesostrisova vlada mnogo prethodila Minojevoj. Treba 
znati, uostalom, da su ljudi u toku vekova pronalazili ove 
i ostale institucije po nekoliko puta ili, bolje rečeno, ne- 
brojeno mnogo puta, jer nužda nalaže šta treba raditi, i 
to je prirodno. Ali samo se po sebi razume, kada se već 
zadovolje te [osnovne] potrebe, počinje ulepšavanje i onda 
raste obilje. Treba znati da isto tako stoji stvar i s drža- 
vom. 
5. A da su sve te institucije starog datuma, dokaz je 
Egipat. Egipćani se, naime, smatraju najstarijim naro- 
dom/'5, a oni su [oduvek] imali zakone i državnu organi- 
zaciju. Stoga treba u dovoljnoj meri koristiti ono što je 
već pronađeno, a ono što još nedostaje treba pokušati 
pronaći. Rekao sam većć da zemlja treba da pripada onima 
u čijim je rukama oružje i onima koji imaju pravo da 
učestvuju u državnoj upravi i da stoga zemlju treba da 
obrađuju neki drugi ljudi, a ne ovi. Rekao sam, isto tako, 
kolika i kakva treba zemlja da bude. 

6. A sada treba najpre da govorimo o podeli [zemlje] 
i o tome koji i kakvi ljudi treba da budu zemljoradnici jer 
ja ne mislim, kao što neki misle, da svojina treba da bude 

zajednička*7, već da putem upotrebe, na prijateljski način, 

beđen opstanak. Što se sisitija tiče, opšte je mišljenje da 
je, za države sa dobrim uređenjem, to jedna korisna in- 
stitucija. Kasnije ću reći'* zašto i ja tako mislim. Među- 
tim, u njima treba da učestvuju svi građani, a siromasima 
nije lako da od svojih sredstava odvajaju za to određeni 
doprinos i da, sa ostatkom izdržavaju porodicu. 


7. Uz to, i troškovi oko božanskog kulta padaju na 
teret cele države. Stoga zemlju treba podeliti na dva dela, 
s tim da jedan pripadne zajednici, a drugi pojedincima. 
Svaki od tih delova ponovo treba podeliti na dva, s tim 
da jedan deo zajedničke zemlje služi za troškove oko bo- 
žanskog kulta, a drugi za troškove sisitija, dok privatnu 
zemlju treba podeliti tako da jedan deo bude bliže granici, 
a drugi bliže gradu. Zatim, svakom građaninu treba koc- 
kom dodeliti po jedan posed u oba dela.i? 


8. Na taj način je sačuvana jednakost i obezbeđena 
sloga u slučaju rata sa susednim državama. Tamo gde nije 
tako uređeno, jedni smatraju granične sukobe za nevažne, 
dok drugima to zadaje briga više no što je pravo. Zato 
u nekim državama postoji zakon po kome oni čija se ima- 
nja nalaze blizu susedne države, u slučaju rata s ovom 
nemaju prava da učestvuju u savetovanju, jer da, zbog 
toga što su lično zainteresovani, nisu u stanju da budu 
nepristrasni savetnici. Dakle, zbog navedenih razloga, ze- 
milju treba podeliti na taj način. 

9. Inače je poželjno da zemlju obrađuju u prvom redu 
robovi, ali da ne budu iste narodnosti i da ne budu odvažni 
jer će, pod tim uslovima, biti korisni na poslu i sigurno 
neće smerati prevrate. Na drugo mesto dolaze perijeci var- 
varskog porekla koji su slične prirode. Od njih, oni koji 
su na imanju privatnih posednika treba da budu privatni, 
a oni na državnom imanju državni. Kasnije ću rećiř na 
koji način treba upotrebljavati robove i zato je bolje da 
se svim robovima kao nagrada stavi u izgled sloboda. 


GLAVA DESETA 


1. Rekli smo već da zemlja treba da bude i konti- 
nentalna i primorska"! i, isto tako, da bude što je moguće 
bolje povezana. Što se tiče samog položaja zemlje, poželjno 


je imati u vidu četiri stvari. Prvo, kao najpotrebnije, treba 
imati u vidu zdravlje jer zdravija su ona mesta koja su 
okrenuta istoku i ona gde duvaju vetrovi sa istoka, zatim 
dolaze mesta okrenuta severu jer su tamo zime mirnije. 


2. Što se tiče ostalih stvari, potrebno je da položaj 
zemlje bude povoljan i za poslove građana i za ratne ope- 


1330b racije. U vezi s ratnim operacijama građanima treba da 


bude obezbeđen lak izlaz a neprijateljima otežan prilaz 
i onemogućena opsada. Naročito je potrebno da grad ima 
dovoljno vode i sopstvenih izvora, a ako ih nema, onda 
treba pribeći građenju mnogih velikih rezervoara za kiš- 
nicu, tako da građani ne oskudevaju u vodi ako zbog rata 
budu odsečeni od zaleđa. 


3. S obzirom na to da se mora voditi računa o zdravlju 
stanovnika, a ono je uslovljeno dobrim položajem i prav- 
cem mesta a, zatim, i upotrebom dobre vode, onda se i 
tome mora posvetiti naročita pažnja. Jer ono čime se naše 
telo najviše i najčešće služi to ima najveći uticaj na [naše] 
zdravlje, a delovanje vode i vazduha je upravo takve 
prirode. Zato u državama s razumnim uređenjem, ako sva 
voda nije podjednako dobra ili ako nema dovoljno takvih 
izvora, treba pitku vodu odvojiti od vode koja može da 
služi za druge potrebe. 


4. Što se tiče Inesta pogodnih za odbranu, nisu sva 
podjednako korisna za sva državna uređenja. Na primer, 
oligarhiji i monarhiji odgovara akropola, demokratiji rav- 
nica, a aristokratiji ni jedno ni drugo već više utvrđenih 
mesta. Što se tiče rasporeda građanskih kuća, misli se da 
je lepši i pogodniji za obavljanje poslova ako su ulice skroz 
prosečene po novijem i po Hipodamovu sistemu*. Napro- 
tiv, za bezbednost u ratu bolji je raspored kao što je bio 
u staro doba. U takvom gradu stranci ne mogu lako da 
nađu izlaz i neprijatelji teško mogu da se snađu. 


5. Stoga treba kombinovati oba ta sistema (a to je 


. moguće ako se zida onako kao što zemljoradnici sade 


vinovu lozu u takozvanim ukrštenim redovima), i ne 
treba ceo grad da bude prosečen, već samo pojedini delovi 
i rejoni. Tako će sigurnost biti spojena s lepotom. Što se 
bedema tiče, jedni smatraju da gradovima koji mogu da 
suprotstave hrabrost [svojih građana] bedemi nisu potreb- 
ni. Međutim, takvo shvatanje je sasvim zastarelo, jer i 
oni sami vide da činjenice“ pobijaju takva hvalisanja. 

6. Naravno, nije časno tražiti spas iza dobro utvrđe- 
nih bedema pred jednakim ili nešto jačim neprijateljem. 
Ali ako se dogodi, a to je moguće, da masa napadača bude 
jača od ljudske hrabrosti i hrabrosti sakupljene u šačici 
ljudi, onda, da bi se država spasla i da bi se sačuvala od 
nesreća i poniženja, treba čvrsto stajati na stanovištu da 
su dobro utvrđeni zidovi najvažniji u ratu, naročito danas 

napredovali. 


7. Jer zahtevati da se gradovi ne opasuju zidovima 
isto je što i učiniti zemlju lako osvojivom i lišiti se uzvi- 
šenih položaja za naselja. Ali, privatne kuće ne treba opa- 
sivati zidovima, da ne bi stanovnici postali plašljivci. 
Međutim, ne treba gubiti iz vida da stanovnici grada koji 
je opasan zidovima imaju dve mogućnosti: da se posluže 
i da se ne posluže zidovima sa ciljem da se zaštite, dok 
gradovi koji nisu utvrđeni zidovima nemaju te moguć- 
nosti. 

8. Ako je ovo tačno, onda treba ne samo podići zi- 
dove nego treba voditi računa i o tome da oni budu ukras 
grada i da služe kao obezbeđenje protiv neprijateljskih 
napada svake vrste, a naročito protiv savremenih prona- 
lazaka. I kao što se napadači trude da pronađu sredstva 
za postizanje cilja, tako su i branioci delom već pronašli 
a delom tek treba da pronalaze i izmišljaju nova sredstva 
odbrane. Jer, pre svega, niko neće pokušati da napada one 
koji su dobro zaštićeni. Međutim, kako zbog sisitija gra- 
đane treba podeliti na družine i kako zidovi treba da 
imaju stražare i kule na zgodnim mestima, jasno je da 
sama situacija zahteva da se pojedine te družine postav- 


ljaju u tim stražarama. To se, dakle, može udesiti na taj 


način. 
GLAVA JEDANAESTA 


1. Zgrade posvećene bogovima i one koje služe za 
sisitije najviših organa vlasti treba da budu na prikladnom 
mestu i jedna blizu druge. A poželjno je da to bude takvo 
mesto koje će istaknutim položajem odgovarati svojoj du- 
hovnoj nameni i koje će biti bolje utvrđeno no susedni 
delovi grada. i 

2. Niže ovog mesta bilo bi zgodno napraviti onakav 
trg kakav imaju Tesalci i Koji se naziva Slobodni trg. Na 


njemu se ne sme obavljati nikakva trgovina, a zanatlije, 
zemljoradnici i njima slični ne smeju imati pristupa, sem 
ako ih pozovu organi vlasti. To mesto biće prijatnije ako 
se tu naprave vežbališta za starije ljude. Jer i ovo najlepše 
mesto u gradu treba da bude podeljeno među ljude prema 
uzrastu, tako da neki organi vlasti prisustvuju vežbama 
omladine a da se vežbalište za starije ljude nalazi u blizini 
sedišta organa vlasti. Jer kada se ljudi nalaze u prisustvu 
organa vlasti, u njima se javlja istinski stid i strahopošto- 

pijaca, međutim, treba da bude na drugom, izdvojenom 
mestu, a njen položaj treba da bude takav da omogućuje 
lak dovoz robe i sa mora i iz unutrašnjosti. 

3. Kako se građani dele na sveštenike i organe vlasti, 
onda i sisitije sveštenika treba da se održavaju u blizini 
svetih zgrada. S druge strane, zajedničko obedovanje onih 
organa vlasti koji vode brigu o ugovorima, tužbama, po- 
zivima na sud i drugim sličnim poslovima i onih koji odr- 
žavaju red na agori (agoranoma) i u gradu (astinoma), 
treba da se održava u blizini agore, na nekom prolaznom 
mestu, a takvo mesto je baš taj trg za svakodnevne po- 
slove. Jer, po mom mišljenju, na gornjem trgu treba da 
vlada mir, a ovaj drugi treba da služi za obavljanje sva- 
kodnevnih poslova. 

4. Uređenje kao što je opisano treba uspostaviti i u 
unutrašnjosti, jer i tamošnji organi vlasti koji se zovu 
nadzornici šuma odnosno nadzornici polja treba da imaju 
stražare i družine za sisitije, koje će čuvati stražu. I hra- 
movi u unutrašnjosti treba da budu podeljeni na hramo- - 
ve bogovima i hramove herojima. Nekorisno je, uostalom, 
govoreći o ovim stvarima, ulaziti u pojedinosti. Nije teško 
to sve smisliti, već ostvariti. Da bi se o tome govorilo, 
dovoljno je prepustiti se želji ali ostvarenje zavisi od 
sreće. Stoga ostala pitanja o tim stvarima ostavimo za 
sada po strani. 


GLAVA DVANAESTA 


1. Sada treba da govorimo o samom državnom ure- 
đenju: od kojih i kakvih elemenata treba da se sastoji 
država da bi bila srećna i da bi imala dobru upravu. 
Postoje, naime, dve stvari od kojih zavisi sreća u svim 

državama. Jedna je: postaviti pravilan cilj i svrhu, a 
druga: pronaći sredstva koja vode ostvarenju toga cilja. 
Mogućno je da se obe ove stvari slažu, ali je isto tako 
moguće i da se razilaze. Katkad je postavljen pravilan cilj, 
ali je pogrešan put kojim se on postiže. Katkad, naprotiv, 
postoje sva sredstva za postizanje cilja, ali je taj cilj rđav. 
Katkad se greši i u jednom i u drugom, kao što biva u 
medicini. Jer dešava se da lekari niti znaju tačno kakve 
osobine treba da ima zdravo telo niti imaju odgovarajuća 
sredstva za postizanje cilja koji su postavili. U svim 
veštinama i naukama treba imati i jedno i drugo, i cilj 
i sredstva za postizanje tog cilja. 

2. Jasno je, dakle, da svi ljudi žele dobar život i 
sreću. Međutim, jedni mogu to da postignu a drugi ne, 
bilo zbog okolnosti bilo zbog urođenih osobina, jer za 
srećan život potrebna je izvesna pomoć, u manjoj meri, 


1332a ako su ljudi bolji, u većoj, ako su gori. Ali ima ljudi koji 

od početka ne umeju da nađu pravi put ka sreći, mada 
imaju mogućnosti za to. Kako je moj zadatak da ispitam 
najbolji oblik državnog uređenja, tj. ono koje državi 
omogućuje najbolju upravu, a najbolja uprava je ona koja 
može državi da pruži najveću sreću, jasno je da ne smemo 
zaboraviti u čemu se sastoji sreća. 

3. Ja mislim, a to sam rekao i u Etici58, ukoliko ta 
izlaganja mogu biti od kakve koristi, da je sreća, 
u stvari, ostvarivanje i potpuna primena vrline, i to u 
apsolutnom, ne u relativnom smislu. Pod relativnim pod- 
razumevam ono što je potrebno, a pod apsolutnim podra- 
zumevam ono što je dobro. Uzmimo kao primer primenu 
pravednosti: pravedne kazne i kažnjavanja jesu primena 
vrline, ali one su neophodne, tj. one su dobre zato što su 
neophodne. Bolje bi bilo međutim, da ni čovek ni država 
nemaju potrebe za njima. Naprotiv, delatnost čiji je cilj 
slava i sreća dobra je u apsolutnom smislu. Od ovih dveju 
delatnosti prva nas oslobađa nekog zla, dok druga, napro- 
tiv, priprema i stvara dobro. 

4. Čovek put vrlina ume dobro da se drži u bolesti, 
siromaštvu i drugim nesrećama, a prava sreća leži upravo 
u suprotnom. Ja sam u mojim izlaganjima o etici“? dao 
definiciju takva čoveka: čovek pun vrlina je takav čovek: 
koji, zahvaljujući svojoj vrlini, dobrim smatra ono što je 
apsolutno dobro. Jasno je da i njegovi postupci moraju 
da budu apsolutno dobri i u saglasnosti s vrlinom. Zbog 


toga ljudi smatraju da su spoljašnja dobra uzrok sreće, 
a to je isto tako kao kad bi ko smatrao da divna i lepa 
muzika zavisi od lire a ne od umetnosti. 

5. Iz ovog što smo rekli proizlazi da izvesne osobine 
moraju da budu date unapred, a druge tek treba da stvori 
zakonodavac. Stoga mi imamo pred očima idealno državno 
uređenje, dok u praksi njegovi sastavni elementi zavise 
od slučaja. Ali ono što državu čini dobrom, to nije slučaj 
već znanje i slobodna odluka. Država je, međutim, dobra 
onda ako su građani koji učestvuju u njenoj upravi dobri 
i puni vrlina a, po meni, svi građani imaju prava da uče- 
stvuju u državnoj upravi. Treba, dakle, ispitati kako se 
rađaju vrline u čoveku. Ako je, naime, moguće da svi 
građani budu vrli iako svaki uzet pojedinačno nije takav, 
onda se ipak treba odlučiti za ovo poslednje, jer ako je 
svaki građanin, uzet pojedinačno, takav, onda sledi da su 
svi takvi. 

6. Da ljudi budu dobri i vrli, potrebne su tri stvari: 
priroda, navika i razum. Pre svega, čovek treba da se rodi 
kao čovek a ne kao neko drugo biće, a zatim treba da po- 


1332b seduje izvesne prirodne osobine tela i duše. Ali kod po- 


nekih ljudi prirodni darovi nisu ni od kakve koristi jer 
navika može da ih promeni. Navika je u stanju da neke 
prirodne osobine menja u oba pravca, da ih učini gorim 
odnosno boljim. 

7. Životinje uglavnom žive upravljajući se po prirod- 
nom nagonu, -mali broj među njima upravlja se prema 
navikama, dok čovek živi upravljajući se i po razumu, 
jer jedino on ima razum. Stoga između prirode, navike i 
razuma treba da postoji sklad. Mnoge stvari ljudi rade 
protiv prirode i uprkos navici, na zahtev razuma, ako su 
uvereni da je tako bolje. Ranije smo rekli kakve pri- 
rodne osobine treba da imaju ljudi da bi predstavljali 
zgodan materijal za zakonodavca. Ostalo je stvar vaspi- 
tanja, jer ljudi uče delom navikavajući se, a delom slu- 


šajući. 
GLAVA TRINAESTA 


1. Kako se svaka državna zajednica sastoji od onih 
koji vladaju i onih kojima se vlada, naš je zadatak da 
ispitamo da li oni treba da se smenjuju ili jedni isti treba 

celog života da vladaju, a drugi da doživotno budu potči- 
njeni. Jasno je, naime, da će i vaspitanje morati zavisiti 
od ovog rešenja. Kada bi se oni u čijim je rukama vlast 
razlikovali od potčinjenih toliko koliko se, po opštem 
mišljenju, bogovi i heroji razlikuju od ljudi, i kada bi 
prvi daleko prevazilazili druge, u prvom redu telesnim a 
zatim i duševnim osobinama, tako da nadmoć onih koji 
vladaju bude neosporna i očigledna za potčinjene, jasno 
je da bi, u tom slučaju, bilo bolje da jedni isti uvek vla- 
daju, a drugi se uvek pokoravaju. 

2. Ali kako ta razlika nije jasna na prvi pogled i 
kako ovde nije isti slučaj kao u Indiji, gde, kao što kaže 
Skilak**, između kraljeva i podanika postoji tolika razlika, 
jasno je da svi građani treba podjednako i naizmenično 
i da vladaju i da se potčinjavaju. Biti jednak među jedna- 
kima znači imati ista prava i država koja ne vodi računa o 
pravednosti teško može da se održi. Jer svi buntovnici iz 
unutrašnjosti zemlje stoje na strani potčinjenih i potpuno 
je nemoguće da oni koji upravljaju državom budu jači 
od svih ovih zajedno. 

3. Neosporno je da između onih koji vladaju i potči- 
njenih mora da postoji neka razlika. Kakva će biti ta 
razlika i na koji će se način omogućiti svim građanima 
učešće u upravi — to su pitanja na koja zakonodavac 
treba da odgovori. O tome smo govorili ranije. Tu je 
sama priroda dala rešenje učinivši da u jednoj istoj vrsti 
jedno biće bude mlađe a drugo starije, pa je na mlađima 
da se potčinjavaju, a na starijima da vladaju. Niko nije 
nezadovoljan što mora da se potčinjava dok je mlad niti 
smatra sebe boljim pogotovo što će i sam, kad dođe u 
odgovarajuće godine, dobiti svoj deo vlasti. 

4. Prema tome, može se podjednako tačno reći da 
jedni isti ljudi vladaju i potčinjavaju se, kao i da to nisu 
isti već različiti ljudi. Stoga i vaspitanje mora da bude 
u izvesnom smislu isto a u izvesnom smislu različito. Jer 
onaj ko hoće dobro da vlada mora prethodno da se potči- 
njava. A vlast, kao .što sam rekao prilikom prethodnih 
ispitivanja#!, može da bude u interesu onoga ko vlada ili 
u interesu onoga kime se vlada. U prvom slučaju, to je 
vlast gospodara nad robovima, u drugom slučaju — to 
je vlast nad slobodnim ljudima. 


5. Sama naređenja ne razlikuju se po poslovima koje 
treba izvršiti već po cilju zbog koga ih treba izvršiti. 


Stoga i mladićima slobodna porekla priliči da rade mnoge 
poslove koji se smatraju službeničkim. Razlika između 
dobrih i rđavih poslova nije u njima samima već u moti- 
vima [koji ih inspirišuj i u cilju [kome teži]. Kako mi 
mislimo? da građanin i onaj ko vlada treba da imaju 
iste vrline kao i najbolji čovek i da jedan isti čovek treba 
najpre da se potčinjava a zatim da vlada, onda je dužnost 
zakonodavca da se trudi da pronađe kako i kojom vrstom 
vaspitanja će ljudi postati dobri, kao i da otkrije šta je 
cilj najboljeg mogućeg života. 

6. Duša ima dva dela, jedan koji sam po sebi raspo- 
laže razumom i drugi koji sam po sebi nema razuma, ali 
je u stanju da mu se povinuje. Mi smatramo da vrline 
koje čine čoveka dobrim pripadaju i jednom i drugom 
tom delu duše. Oni koji se slažu s mojom podelom znaju 
šta treba odgovoriti na pitanje: u kome je od ta dva dela 
duše sadržan cilj. Jer uvek gore postoji radi boljeg, i 
to se vidi i u delima koja je stvorila umetnost i u onima 
koja je stvorila priroda; i svakako je bolji onaj deo duše 
koji raspolaže razumom. 

7, Primenjujući uobičajeni [analitički] metod možemo 
i razum podeliti na dva dela: na praktični i spekulativni 
razum. Kao što se, dakle, ova podela mora primeniti na 
taj deo duše, može se, analogijom, primeniti i na njegovu 
delatnost. I oni koji imaju sposobnosti za sve ili za ove 
poslednje dve vrste delatnosti treba da se odluče za de- 
latnost onog dela duše koji je od prirode bolji. Jer svako 
treba da se odluči za ono što je najuzvišenije i što je 
najteže postići. 

8. Ceo život deli se na slobodno vreme i rad, na rat 
i mir, na poslove koji su nužni i korisni i na poslove čiji 
je cilj dobrota. I ovde mora da se načini isti izbor kao kod 
delova duše i delatnosti koje potiču od tih delova duše: 
ljudi se odlučuju na rat zbog mira, za rad zbog dokolice, 
a za ono što je nužno i korisno zbog onog što je dobro i 
lepo. i 

9. Državnik, prema tome, treba da donosi zakone vo- 
deći računa o svemu: o delovima duše, o delatnosti tih 
delova duše, a naročito o tome šta je bolje i u čemu se 
sastoji cilj. Na sličan način se mogu podeliti načini života 
i zanimanja. Treba, naime, biti sposoban i za rad i za 

što je nužno i korisno, ali više ono što je dobro. Za takve 

ciljeve, dakle, treba vaspitavati decu i ljude ostalog uz- 
rasta ukoliko im je potrebno vaspitanje. 

10. Izgleda da one helenske države za koje se danas 
misli da imaju najbolje uređenje i oni zakonodavci koji su 
uspostavili ta uređenja nisu imali pred očima najbolji 
cilj dok su uređivali države, a zakone i vaspitanje nisu 
usmerili prema svim vrlinama već prema onima za koje 
im se činilo da su korisne i da donose više dobiti. Slično 
ovima neki kasniji pisci*š izrazili su isto mišljenje. Oni, 
naime, hvale lakedajmonsko uređenje i dive se krajnjem 
Cilju zakonodavca koji je prilikom donošenja zakona imao 
pred očima samo osvajanje i rat. 

11. To mišljenje se lako može obesnažiti i teorijskim 
razlozima a danas ga i događaji pobijaju$*. Jer kao što 
većina ljudi želi da vlada nad mnogima zato što takva 
vlast donosi mnoga spoljašnja dobra, tako se, izgleda, 
Tibron i svi ostali koji pišu o lakedajmonskom uređe- 
nju dive lakonskom zakonodavstvu zato što su Lakedaj- 
monjani bili u stanju da vladaju nad mnogima zahva- 
ljujući tome što su naviknuti na opasnosti. 

12. Ali jasno je da danas, kada više nemaju prevlast, 
Lakedajmonjani nisu srećnið! niti je zakonodavac dobar. 
A ako su se držali nijhovih zakona i ako ih niko nije 
sprečavao da se njima služe, onda je čudno što su ipak 
izgubili svoju sreću. Međutim [ti pisci] imaju pogrešno 
mišljenje i o prirodi vlasti kojoj zakonodavac treba da da 
prednost. Jer vlast nad slobodnim ljudima lepša je i više 
je u duhu vrline nego vlast nad robovima. 

13. Uz to, jedna država se ne sme smatrati srećnom 
niti je njen zakonodavac za pohvalu zato što je učinio 
građane jakima da bi mogli da vladaju nad susedima, jer 
otuda proizlazi veliko zlo. Jasno je da će ovaj građanin 
koji samo ima mogućnosti za to pokušati da uzme vlast i 
u svojoj sopstvenoj državi, To Lakonci upisuju u zlo kra- 
lju Pausaniji#?, mada ga inače veoma poštuju. Nijedan 
od tih principa i nijedan od tih zakona nije povoljan za 
državu niti je koristan niti istinit. Jer zakonodavac treba 

da usađuje u duše ljudi ono što je najbolje i za pojedinca 
i za sve ljude zajedno. 

14. Građani ne treba da uvežbavaju ratnu veštinu zato 
da bi podjarmili one koji to ne zaslužuju, već, na prvom 
mestu, zato da ne bi drugi njih podjarmili; dalje, da bi 

ne željom da podvlaste sve druge i, na trećem mestu, 
da bi stekli vlast nad onima koji zaslužuju da robuju. 


15. Da zakonodavac treba više da nastoji da zakonima 
koji se odnose na rat i onim ostalim da kao krajnji cilj 
postizanje mira i slobodnog vremena, to dokazuju i činje- 
nice i zdrav razum. Ovakve države održavaju se većinom 
dok vode ratove, ali čim zadobiju vlast propadaju. Takve 
države%, postigavši mir, gube svoju prekaljenost kao 
gvožđe, a zakonodavac je kriv što građane nije naučio 
da žive u miru. 

16. Kako ljudi i pojedinačno i svi zajedno imaju 
jedan isti cilj i kako isto ono što čini čoveka najboljim 
nužno čini i državu najboljom, jasno je da država mora 
da raspolaže i onim vrlinama koje su potrebne u mirno- 
dopskom stanju. Jer, kako smo često govorili, cilj rata je 
mir, a cilj rada je slobodno vreme. 

17. Za dokolicu i razonodu korisne su kako one vrline 
koje se odnose na dokolicu tako i one koje se odnose na 
rad. Jer, da bi čovek mogao da ne radi ništa, potrebno je 
da ima mnogo stvari za zadovoljavanje svakodnevnih po- 
treba. Stoga država treba da bude razborita, hrabra i 
nepokolebljiva, jer »dokolica nije za robove«, kaže poslo- 
vica, a oni ljudi koji nisu u stanju da se odvažno odupru 
opasnosti postaju robovi napadača. 

18. Za rad je potrebna odvažnost i istrajnost, za do- 
kolicu filosofija, a razboritost i pravednost potrebni su i u 
jedno i u drugo doba, pogotovo za one koji žive u miru 
i dokolici. Jer rat prisiljava ljude da budu pravedni i 
razboriti, dok uživanje sreće i dokolica u miru čine ljude 
osionima. 

19. Onima za koje se misli da su najsrećniji i da 
uživaju u svim blagodetima, kao da su, kako pesnici 
kažu, »na ostrvima blaženih«, njima je, dakle, potrebno 
mnogo pravednosti i mnogo razboritosti. I, uk liko imaju 
više slobodnog vremena i ukoliko više obiluju takvim spo- 


ljašnjim dobrima, uotoliko im je pre potrebna filosofija, 


razboritost i pravda. Jasno je, dakle, da država koja hoće 
da bude srećna i dobra mora stoga da poseduje te vrline. 
Jer ako je sramota ne umeti se koristiti imanjem, još je 
veća ne umeti se koristiti njime u dokolici i pokazati 
se dobrim na radu i u ratu, a ponašati se kao rob u vreme 
mira i dokolice. 

20. Stoga ne treba negovati vrlinu onako kako to čini 
lakedajmonska država. Lakedajmonjani se, naime, ne raz- 
likuju od ostalih time što nešto drugo smatraju najvećim 
dobrima već time što smatraju da ih mogu dobiti pomoću 
jedne jedine vrline. Samo po sebi je jasno da su ova dobra 

bolje uživati u dobrima mira no u ratnim vrlinama. Sada 
treba pronaći način i sredstva pomoću kojih se ta dobra 
mogu dostići. 

21. Rekli smo već® da je za to potrebna prirodna 
osobina, navika i razum i odredili smo?" prirodne osobine 
koje treba da imaju građani. Ostaje da ispitamo da li 
najpre treba obrazovati razum ili navike, jer razum i na- 
vike treba uskladiti što je više moguće. Naime, podjedna- 
ko je moguće da razum promaši najbolji cilj i da navike 
zavedu čoveka [na pogrešan put]. 

22. I ovde je, kao i u drugim stvarima, pre svega 
jasno da postanak mora da ima svoj početak i da je cilj 
toga postajanja početak nekog drugog cilja. Prirodni cilj 
za nas ljude jeste razum i inteligencija, tako da se stva- 
ranje i uvežbavanje navika mora upravljati prema razumu 
i inteligenciji. 

23. Dalje, kao što su duša i telo dve različite stvari, 
tako vidimo da i duša ima dva dela: razumni i nera- 
zumni. Svaki od ovih delova ima svoju manifestaciju: 
manifestacija nerazumnog dela jeste nagon, a razumnog 
sposobnost mišljenja. I kao što telo postaje pre nego duša, 
tako i nerazumni deo postaje pre nego razumni. To je 
potpuno jasno: afekat, htenje i želja javljaju se kod dece 
čim se rode, ali sposobnost razmišljanja i inteligencija jav- 
ljaju se po prirodi tek kad odrastu. Stoga staranje o telu 
mora da prethodi staranju o duši, na drugo mesto dolazi 
staranje o nagonima; ali mi se ipak staramo o nagonima 
zbog inteligencije, a o telu zbog duše, 


GLAVA ČETRNAESTA 


1. Ako, dakle, zakonodavac treba odmah od početka 
da se brine o tome kako da građani imaju što bolje telesne 
osobine, onda treba, na prvom mestu, da vodi računa o 
braku, tj. o tome kakve osobine treba da imaju i koje 
starosti smeju da budu ljudi koji stupaju u brak. Zakono- 
davac koji ozakonjuje tu vezu mora da vodi računa o 

samim tim ljudima i o njihovoj starosti, da se slažu po 
godinama i da ne postoji nesklad u njihovim sposobnosti- 
ma, pa da muškarac bude u stanju da ima dece, a žena ne, 
ili da ona bude sposobna, a on ne. To dovodi do svađe i 
međusobnog nerazumevanja. 

2. Na drugom mestu zakonodavac mora da vodi ra- 
čuna o odnosu u godinama između dece i roditelja. Raz- 
lika u godinama između dece i roditelja ne sme da bude 
ogromna (jer dečja zahvalnost ne može da bude rodite- 
ljima ni od kakve koristi ako su previše stari a, s druge 
strane, roditelji nisu u stanju da pruže deci potrebnu 
zaštitu), ali ne sme da bude ni premala, jer i to nosi sa 
sobom velike nezgode. Takvim roditeljima deca ukazuju 
manje poštovanja, kao da su vršnjaci, a ta blizina u godi- 
nama dovodi i do nesuglasica u vođenju domaćinstva. Da- 
lje, i evo nas tamo odakle smo i počeli, na koji način 
mogu telesne osobine rođene dece da odgovaraju zahte- 
vima zakonodavca. 

3. Gotovo sve to može se postići pomoću jedne mere. 
Kako je [vremenska] granica sposobnosti rađanja odre- 
đena, za muškarce, po pravilu, najdalje do sedamdesete a 
za žene do pedesete godine, onda početak bračnog života 
mora da odgovara ovom vremenskom okviru. 

4. Veza mladih ljudi nije dobra za rađanje dece. 
Naime kod svih životinja?! mladunci tako mladih roditelja 
su nedovoljno razvijeni, pretežno su ženskog pola i mali, 
pa, prema tome, to isto mora da važi i za ljude. To do- 
kazuje činjenica što su ljudi u svim državama, u kojima 
je običaj da se muškarci i žene mladi uzimaju, nedo- 
voljno razvijeni i mali rastom, Uz to, mlade žene se više 
muče pri porođaju i češće umiru. Neki misle da su Troj- 
zenjani"ž zato dobili ono proročanstvo jer su im mnoge 
žene umirale zato što su se mlade udavale, i da se ono ne 
odnosi na branje plodova. 

5. I zbog umerenosti korisnije je ženiti se starijim 
devojkama, jer izgleda da su žene koje mlade počnu da 
seksualno žive mnogo neumerenije u tome. I muškarcima 
za razvoj tela škodi ako seksualno žive dok još rastu. 
Rašćenje, naime, ima svoje vremenske granice preko kojih 
telo više ne može da raste. 

6. Stoga ženama odgovara da stupaju u brak oko 
osamnaeste godine?3, a muškarcima oko trideset i sedme ili 
nešto ranije. Jer, u tim godinama bračna veza će se ostva- 

riti u naponu telesne snage i prestanak sposobnosti rađanja 
pašće [i kod jednih i kod drugih] u isto vreme. Uz to, 
deca će smeniti roditelje u doba kada počinje njihova puna 
zrelost, ako do rađanja dece dođe, kao što je pravilo, 
odmah, dok će roditelji tada, približivši se sedamdesetoj 
godini, biti već na izmaku života. 

7. Rekli smo, dakle, u kojim godinama treba sklapati 
brak, a što se tiče godišnjeg doba kojeg se drži većina 
ljudi, još uvek je na snazi dobro pravilo da se brakovi 
sklapaju zimi?*. I sami roditelji u vezi s rađanjem dece, 
moraju da znaju i ono što kažu lekari i prirodnjaci: jer 
lekari mogu da kažu dosta o tome koje je vreme povoljno 
za telesne osobine, a prirodnjaci o tome koji su vetrovi 

8. O tome koje bi telesne osobine roditelja mogle biti 
najkorisnije za decu koja dolaze na svet, oni koji se za 
to interesuju dobiće više obaveštenja u knjizi o vaspitanju 
dece. Za sada je dovoljno reći nekoliko reči. Naime, za 
dobre telesne osobine, kakve građani treba da imaju, kao 
i za zdravlje i rađanje dece nije korisna atletska kon- 
strukcija kao ni ona koja zahteva odveć veliku brigu ili 
koja je odveć slaba, već neka na sredini između ovih 
dveju. Telo treba da bude prekaljeno, ali ne preteranim 
naporima i ne samo u jednom pravcu kao telo atleta, već 
za sve poslove koji spadaju u delokrug slobodnih ljudi. 
Ovo treba da važi podjednako i za muškarce i za žene. 

9. Ali žene, dok su trudne, treba da se brinu o svome 
telu, da ne budu nepokretne i da se ne hrane slabom hra- 
nom. To zakonodavac može lako da udesi jednim propisom 
po kome žene svakoga dana treba da idu da se mole 
bogovima pod čijom zaštitom stoji rađanje.” Ali, suprotno 
od tela, njihov duh treba da bude što je moguće mirniji. 
Jer izgleda da na plod utiče sve što utiče i na majku, 
kao što na biljke utiče ono što utiče na zemlju. 

10. U vezi sa izlaganjem novorođene dece,” odnosno 
njihovim odgajanjem, neka zakon zabrani da se ijedno 
kržljavo dete odgaja, ali nijedno dete ne treba izlagati 
zato što u porodici ima previše dece, i ako zakoni to ogra- 
ničavaju. Naime, broj dece treba da bude ograničen i, 
ako neki bračni parovi prekorače tu granicu, onda žena 
treba da pobaci pre no što plod oživi. Da li se sme ili ne 
sme pobaciti, određivaće se prema tome da li je plod 
živ. 

11. Pošto smo odredili doba u kome muškarci i žene 
treba da počnu s brakom, treba da odredimo koliko dugo 
treba da služe državi rađajući decu. Jer deca starijih 
ljudi, isto kao i deca mlađih, nedovoljno su razvijena i 
telesno i duhovno, dok su deca sasvim starih ljudi veoma 
slaba. Stoga [se kao granica uzimaj vrhunac duhovnog 
razvoja. A on kod većine ljudi, kako kažu neki od pesnika 
koji ljudski vek odmeravaju brojem sedam, nastupa oko 
pedesete godine. Prema tome, ko je prekoračio to doba 
za četiri do pet godina, treba da se odrekne odnosa iz koga 
može da proizađe dete i da nadalje održava odnos samo 
zbog zdravlja ili nekog drugog sličnog razloga. 

12. Što se tiče neverstva muža prema ženi ili žene 
prema mužu ako su zaista supružnici i ako nose to ime, 
to se apsolutno nigde i ni na koji način ne sme smatrati 
moralnim. I ako se za nekoga sazna da je tako postupao, 
on za taj prestup treba da se kazni odgovarajućom kaznom 
— gubitkom časti. 


GLAVA PETNAESTA 


1. Treba imati na umu da, kada se deca već rode, ve- 
liki uticaj na njihovu telesnu snagu ima hrana kakva im 
se daje. Posmatranje životinja i onih naroda kojima je 
stalo da razviju ratničke telesne osobine pokazuje da te- 
lima dece najbolje odgovara hrana koja sadrži što više 
mleka, a što manje alkohola zato što prouzrokuje bolesti. 

2. Uz to korisno je znati koje sve pokrete tako mala 
bića mogu da prave. A da se tako nežni udovi ne bi 
krivili, neki narodi se još i danas služe veštačkim spra- 
vama koje obezbeđuju pravilan razvoj tih malih tela.” 
Korisno je navikavati decu na hladnoću od malih nogu, 
jer je ta navika veoma korisna i za zdravlje i za ratne 
poslove. Otuda kod mnogih varvarskih naroda postoji 
običaj da se novorođena deca zagnjure u hladnu reku ili 
da se oblače u sasvim lake haljine, kao, na primer, kod 
Kelta. 

3. Za sve navike koje se mogu steći bolje je ako se 
sa navikavanjem počne odmah, s tim da to navikavanje 
bude postepeno, a tela dece su, zbog njihove prirodne 
toplote, kao stvorena za navikavanje na hladnoću. O deci 

u prvim godinama života korisno je voditi takvu i njoj 
sličnu brigu. 

4. U narednim godinama, sve do pete, nije dobro te- 
rati decu na bilo kakvo učenje niti na teške radove koji 
bi mogli da spreče rašćenje, ali deca treba da se kreću 
u tolikoj meri da nestane tromosti u telima. Decu treba 
podsticati na kretanje različitim sredstvima, u prvom redu 
igrom. igre treba da odgovaraju duhu slobodne dece, 
ne smeju biti naporne niti raspuštene. 


5. O tome kakve priče i bajke smeju da slušaju deca 
tolikog uzrasta treba da se brinu pajdonomi. Sve to treba 
da im otvara put za kasnije pozive. Stoga igre, koliko 
god je to moguće, treba da budu podražavanje poslova 
kojima će se kasnije baviti. 

6. Nemaju prava oni koji zakonima zabranjuju viku i 
plač dece, jer to je korisno za rašćenje i to je za telo neka 
vrsta vežbanja. Napor prilikom zadržavanja daha snaži 
pluća, a upravo to je slučaj kod dece kada naprežu glas. 
Pajdonomi treba da vode računa o tome kako deca provo- 
de svoje dane i o tome da što manje budu s robovima. 
Za vreme tih godina, sve do sedme, decu treba odgajati 

7. Preporučljivo je, dakle, čuvati ih, iako su tako mali, 
od reči i prizora nedostojnih slobodnih ljudi. Uopšte, 


zakonodavac treba da odstrani iz države pričanje sramnih 


stvari, kao što odstranjuje bilo koji porok. Jer ko može 
da priča o sramnim stvarima nije daleko od toga da ih i 
sam čini. Naročito omladini treba zabraniti da govori 
ili sluša takve stvari. Ako se pokaže da neko govori ili radi 


ono što je zabranjeno, onda, u slučaju da je to slobodan 
čovek ali koji [zbog mladosti] još nije dostojan da učestvu- 
je u sisitijama, treba da bude kažnjen sramnom kaznom 
i batinama; a ako je to čovek koji je prešao to doba, onda 
ga treba kazniti sramnom kaznom koja nije dostojna 
slobodna čoveka zbog toga što se poneo kao rob. 


8. Kako, dakle, zabranjujemo sramne reči, prirodno 


je da zabranjujemo i gledanje nepristojnih slika i pred- 
stava. Vlasti treba da vode računa da nijedna statua niti 
slika ne predstavlja takve stvari, sem kad su u pitanju 
oni bogovi kod kojih zakon dopušta opscenost. Međutim, 

. Zakon dopušta ljudima već poodmaklih godina da se mole 
tim bogovima za sebe, svoju decu i žene. 


9, Ali zakon treba da zabrani mladim ljudima da 
gledaju satirske igre i komedije pre no što dođu u godine 
kada mogu da uzmu učešće u sistijama i gozbama i kada 
vaspitanje bude pružilo zaštitu od štete koja dolazi od tih 
stvari. Mi smo sada usput govorili o ovom predmetu. Kas- 
nije treba to bliže odrediti i najpre odgovoriti na pitanje 
da li to uopšte treba dopustiti ili ne, i kako treba dopustiti. 
Za sad smo samo spomenuli potrebne podatke. 

10. Možda je u tome imao prava tragički glumac 
Teodor". On, naime, nikada nije dopuštao da pre njega 
na binu izađe ijedan glumac, pa ma bio i sasvim beznača- 
jan, jer gledaoci se uživljavaju u ono što prvo čuju i vide. 
Isti je takav naš odnos prema ljudima i prema stvarima. 
Mi uvek više volimo ono što je prvo. Stoga treba učiniti 
da sve ono što je rđavo bude omladini strano, a naročito 
ono što je poročno i izopačeno. Kada deca napune pet 
godina, onda u toku sledeće dve godine, do sedme, treba da 
prisustvuju onim predmetima koje će i sami imati kasnije 
da uče. 

11. Dva su doba prema kojima se mora podeliti vaspi- 
tanje: od sedme do puberteta i od puberteta do dvadeset 
i prve godine. Sasvim su u pravu oni koji ljudski život 
dele na razdoblja od sedam godina??, jer ta podela treba da 

ima za cilj da upotpuni nedostatke prirode. Pre svega, 
treba da ispitamo da li je potrebno doneti neke propise 
o deci; zatim, da li je bolje da brigu o deci vodi država 
ili pojedinci (kao što je to slučaj danas u većem broju 
država), i, najzad, kakvo treba da bude vaspitanje. 

KNJIGA OSMA 
GLAVA PRVA 


1. Niko ne može osporiti da je briga o vaspitanju 
omladine pre svega dužnost zakonodavca. U državama gde 
to nije slučaj državno uređenje trpi veliku štetu. Jer za 
svako državno uređenje potrebno je posebno vaspitanje. 
I moral, karakterističan za svako pojedino državno ure- 
đenje, obično uspostavlja dotično uređenje i čuva ga od 
propasti. Tako demokratski moral čuva demokratiju, oli- 
garhijski — oligarhiju, i bolji moral uvek stvara bolje 
državno uređenje. 

2. Svaka sposobnost i svaka veština zahteva prethod- 
no vaspitanje i svaki posao zahteva prethodne navike, pa 
je stoga jasno da to zahteva i delanje u saglasnosti s vrli- 
nom. Kako svaka država ima jedan cilj, jasno je da i 
vaspitanje mora da bude jedinstveno i isto za sve i da to 
treba da bude briga države, a ne pojedinaca. Danas se 
svako brine o svojoj deci i svako daje detetu onakvo 
obrazovanje kakvo on hoće. Međutim, zajednički zadaci 
moraju se zajednički izvršavati. Isto tako ne treba misliti 
da je svaki građanin svoj gospodar već da svi pripadaju 
državi jer je svaki pojedinac deo države. I priroda je 
udesila da staranje za svaki pojedini deo ima za cilj sta- 
ranje o celini. 

3. Lakedajmonjani bi mogli i zbog toga da zasluže 
pohvalu. Oni, naime, deci posvećuju veliku brigu i ta je 
briga zajednička!. Jasno je, dakle, da moraju postojati 
zakoni o vaspitanju i da vaspitanje treba da bude zajed- 
ničko za sve. Ali ne sme se gubiti iz vida u čemu se sastoji 
suština i metod vaspitanja. Mišljenja o tome koji su pred- 
meti potrebni, danas se razilaze. Ne slažu se svi u tome 

šta omladina treba da uči da bi dostigla vrlinu ili najbolji 
način života. Nije sasvim jasno ni to da li više treba uti- 
cati na inteligenciju ili na karakter. 

4. S gledišta današnjeg sistema vaspitanja ispitivanje 
će biti teško i nimalo nije jasno da li treba učiti ono što 
je korisno za život ili ono što vodi vrlini, ili nešto još 
uzvišenije. Svako od ovih gledišta ima svoje pristalice. 
Međutim, ne postoji nijedan opšteprihvaćen način da se 
dostigne vrlina, jer ne cene svi ljudi jednu te istu vrlinu, 
pa se stoga, prirodno, razilaze i u njenoj primeni. Jasno 
je da od korisnih stvari omladinu treba poučavati samo 
onima koje su neophodne. 


GLAVA DRUGA 


1. Ali je, isto tako, jasno da omladina ne treba da 
uči sve korisne stvari, jer postoji razlika između poslova 
slobodnih ljudi i ropskih poslova i da treba da uzme 
učešća samo u takvim korisnim poslovima koji je neće 
ponižavati. Ponižavajućim poslom, veštinom i znanjem 
treba smatrati sve ono što telo, dušu ili duh slobodnih 
ljudi čini nesposobnim za primenu vrline i za delanje u 
saglasnosti s vrlinom. Stoga takve veštine koje telo čine 
gorim nazivamo niskim. Tu spada i najamni rad jer ne 
daje duhu slobodu. i čini ga niskim. 


2. Slobodan čovek može, do izvesne mere, da se bavi 
slobodnim naukama, ali neprekidno bavljenje njima da 
bi se postiglo savršenstvo, donosi sobom već pomenutu 
štetu. Postoji velika razlika u tome zbog čega neko nešto 
radi ili uči. Slobodan čovek može to da čini zbog sebe 
sama, zbog prijatelja ili zbog vrline, ali ako to isto čini 
zbog drugih razloga, onda često može da se čini da postu- 
pa kao tet ili kao rob. Današnji uobičajeni školski predmeti 
kolebaju se, kao što sam već rekao, između ova dva 
pravca. 

8. Postoje uglavnom četiri predmeta koja se obično 
predaju: gramatika?, gimnastika, muzika i, katkad, cr- 
tanje. Gramatika i crtanje se uče zato što su korisni za 
život i mogu se mnogostruko primeniti, a gimnastika zato 
što ljude čini hrabrima. Već svrha muzike može da nas 
dovede u nedoumicu. Danas se većina ljudi njome bavi 
zbog zadovoljstva. Stari su je uneli u vaspitanje zato što, 

kao što sam često govorio, sama priroda traži da ne samo 
radimo kako treba već da budemo u stanju da lepo provo- 
dimo i slobodno vreme jer ono je, da ponovimo još jed- 
nom, početak svega. 

4. Ako je, međutim, i jedno i drugo potrebno, ali ako 
pre treba izabrati dokolicu nego rad i ako je dokolica 
cilj rada, ostaje da se ispita čime čovek treba da se bavi 
u dokolici. Svakako ne igrom, jer bi, u tom slučaju, igra 
morala da bude cilj našeg života, a to je nemoguće. Igru 
pre treba primenjivati kao prekid rada, jer čoveku koji 
radi potreban je odmor, a igra i postoji radi odmora. Pri 
radu, međutim, čovek se muči i napreže, pa stoga pri 
uvođenju igara treba paziti da se primene u pogodnom 
trenutku, jer one treba da služe kao lek. Prilikom takvih 


13384 pokreta duša se opušta i uživanje joj pruža odmor. 


04 


5. Izgleda, naprotiv, da dokolica pruža sama po sebi 
uživanje, sreću i blažen život. Takav život nemaju oni koji 
rade, već oni koji ga provode u dokolici. Jer onaj ko radi 
zato da postigne neki cilj koji je još pred njim, dok je 
sreća sama po sebi cilj i ona, po mišljenju svih, ne nosi 
sobom bol već uživanje. Ali pod tim uživanjem ne podra- 
zumevaju svi jedno te isto već svako, prema svom ukusu 
i prema svojim osobinama, nešto drugo. Samo najbolji 
čovek bira najbolje uživanje, koje ima svoje korene u naj- 
većoj lepoti. Prema tome, jasno je da se mora učiti i 
znati nešto čime će se ispunjavati slobodno vreme. Ta 
znanja i te nauke postoje radi sebe samih, dok one koje 
pripremaju ljude za rad postoje zato što su neophodne 
i služe drugoj svrsi. 

6. Stoga stari nisu uveli muziku u obrazovanje zato 
što je neophodna, jer ona to ni po čemu nije, niti zato 
što je korisna, kao što je gramatika Korisna za bankarske 
poslove, za vođenje domaćinstva, za nauku i mnoge dr- 
žavne poslove. Izgleda da je i veština crtanja korisna da 
bi se umetnička dela mogla bolje ocenjivati. Muzika nije 
ni kao gimnastika korisna po zdravlje i telesnu snagu, 
jer pomoću muzike ne nastaje ni zdravlje ni telesna snaga. 
Preostaje, dakle, da je njena svrha zabava u slobodnom 
vremenu i u tome se, kako se čini, sastoji njena primena. 
Ona ima svoje mesto među zabavama koje su, kako se 
misli, dostojne slobodna čoveka. Stoga je Homer ovako 


pevao: 
Već priliči takvog pozvati na obilnu gozbu. 

i, pošto je prethodno imenovao neke druge, kaže: 
Koji pozivaju pevača da sve skupa veseli. 


A na drugom mestu Odisej kaže da je najlepša ona zabava 
kada se ljudi vesele, a »zvanice u kući slušaju pevača 
sedeći jedan do drugoga«*. 


GLAVA TREĆA 


1. Jasno je, dakle, da muzika pruža izvesno obrazo- 
vanje koje sinovima treba dati ne zato što je korisno ili 
neophodno već zato što je lepo i dostojno slobodna čo- 
veka. Kasnije“ ću govoriti o tome da li postoji jedan 
takav predmet obrazovanja ili više, koji su i kako ih treba 
predavati, Za sada možemo unapred toliko reći da i kod 
starih imamo izvesno svedočanstvo o tome na osnovu 
predmeta koje je obuhvatalo obrazovanje. Muzika to sa- 
svim jasno pokazuje. Uz to, decu treba poučavati korisnim 
predmetima, na primer gramatici, ne samo zato što su 
korisni, već što se pomoću njih mogu uočiti mnoge druge 
nauke. 

2. Veštinu crtanja, isto tako, ljudi treba da uče ne 
zato da ne bi pogrešili prilikom kupovine, već zato da bi 
bili pošteđeni prevare prilikom kupovine i prodaje stvari 
i zato što ta veština izoštrava smisao za lepotu tela. A 
blagorodnim i slobodnim ljudima nikako ne priliči da u 
svemu traže korist. Pošto smo pokazali da navike treba 
obrazovati pre nego razum i telo pre nego duh, odatle sledi 
da deca treba da vežbaju gimnastiku i ritmiku, jer prva 
formira telo, a druga mu daje gipkost. 

3. Danas, međutim, one države, koje se, kako izgleda, 
najviše brinu o deci, idu za tim da omladini daju atletska 
telaš, nanoseći pri tome štete i izgledu i razvoju tela. 
Lakonci, naprotiv, nisu pali u tu grešku, ali oni, nepresta- 
nim naporima, čine mladiće divljima, kao da to najviše 
doprinosi hrabrosti. Ipak, kao što smo često govorili, 
briga [o vaspitanju] ne sme da obuhvati samo jednu vr- 
linu niti hrabrost pre svega. I kad bi trebalo u prvom 
redu obratiti pažnju na hrabrost, ipak se ona na taj način 
ne bi mogla postići. Mi vidimo, naime, da i kod ostalih 
životinja i kod ostalih naroda hrabrost nije osobina div- 
ljačnih već pitomih i lavovskih priroda. 

4. Ima mnogo naroda sposobnih da ubijaju i da jedu 
ljude; takvi su Ahajci* i Heniosi s Ponta i drugi narodi s 
kopna koji su slični ovima ili još gori i koji su razbojnici, 
ali oni ipak nisu hrabri. Uz to, znamo da su i sami Lakonci 
nadmašavali druge dok su se izlagali naporima, a danas 
zaostaju za drugima i u gimnastičkim utakmicama i u 
borbama. Oni nisu odnosili prevagu time što su omladinu 
vežbali na pomenuti način, već samo time što su je vež- 
bali protiv onih koji su to vežbanje zanemarivali. 

5. Prema tome, na prvom mestu treba da stoji ple- 
menito junaštvo, a ne divljačnost. Jer niti je vuk niti 
ijedna druga zver u stanju da pruži lepu borbu. To može 


samo dobar čovek. Oni koji dopuštaju da se dečaci suviše. 


razvijaju u tom pravcu, zanemarujući neophodno obrazo- 
vanje, stvaraju uistinu od njih obične radnike sposobne 
samo za jednu građansku dužnost, pa i u tome su, kako 
smo rekli, gori od drugih. Sudove ne treba donositi na 
osnovu prošlih već na osnovu sadašnjih činjenica. Danas, 
naime, postoje protivnici lakonskog sistema vaspitanja, a 
ranije ih nije bilo. 


GLAVA ČETVRTA 


1. Složili smo se, dakle, u tome da gimnastiku treba 
primenjivati i kako je treba primenjivati. Sve do puber- 
teta treba primenjivati lakše vežbe, izbegavati prinudni 
režim ishrane i prinudne napore da bi se sprečili razvoj. 
Ima pouzdanih dokaza da to može da se dogodi: među 


1339a olimpijskim pobednicima mogu se naći samo dvojica ili 

trojica koji su pobedili i kao dečaci i kao odrasli ljudi, 
jer su im naporne vežbe, dok su vežbali kao deca, iscrple 
snagu. 

2. Ali ako tri godine od početka puberteta budu 
posvećene drugim naukama, onda se godine koje dolaze 
mogu podvrgnuti naporima i strogom režimu ishrane. 
Ne treba, naime, istovremeno naprezati i duh i telo jer su 
ciljevi ta dva napora suprotni, tj. telesni napor smeta 
misli a misaoni napor telu. 

3. Što se muzike tiče, već smo ranije postavili neke 
probleme [u vezi s tim], ali bilo bi dobro da se sada po- 
novo vratimo na to i odemo malo dalje da bi to moglo 
da posluži kao uvod istipivanjima koje bi neko drugi mo- 
gao da preduzme iznoseći svoje mišljenje o tom predmetu. 


Teško je, naime, odrediti kakva je uloga muzike i čega 
radi se treba njome baviti: da li radi igre i odmora slično 
snu i piću (jer to po sebi nije uzvišeno, ali je prijatno i 
istovremeno pruža odmor od briga, kako kaže Euripid". 
Stoga muziku stavljaju na isti nivo i svemu tome, snu, 
piću i muzici predaju se na isti način i stavljaju je napo- 
redo s igrom). 

4. Ili muziku pre treba shvatiti kao sredstvo za razvi- 
janje vrline koja, kao što gimnastika razvija određene 
osobine tela, može da obrazuje određene osobine karaktera 
navikavajući ljude na pravu i čistu radost. Ili možda, a 
to bi bila treća mogućnost pored pomenutih, muzika do- 
prinosi zabavi duha. Potpuno je jasno da igra nije cilj 
obrazovanja omladine, jer učenje nije igra već muka. 
Isto tako nije dobro dopuštati deci i omladini u tim go- 
dinama učešće u uživanju, jer krajnji cilj nije za nezrela 
bića. 

5. Možda bi se moglo pomisliti. da ono čime se deca 
ozbiljno bave može da im bude igra kada postanu ljudi 
i dostignu punu zrelost. Ali ako je to tako, zašto je potreb- 
no da oni sami uče i zašto ne bi, kao što je kod persijskih 
i medskih kraljeva, drugi to radili, a oni sami crpli uži- 
vanje i znanje? Jer oni koji su od muzike stvorili svoj 
poziv i svoju umetnost nužno su bolji izvođači no oni 
koji muzici posvećuju samo toliko vremena koliko zahteva 
učenje. Ili, ako je potrebno da se ljudi, učeći muziku, 
sami naprežu, onda bi ih trebalo učiti i kako se pripremaju 
jela, što je sasvim besmisleno. 

6. Pretpostavka da muzika može da učini karakter 
boljim sadrži iste teškoće. Jer zašto je potrebno da 


1339b ljudi sami uče muziku kao da ne mogu, slušajući druge, 


da s razumevanjem uživaju i sude o njoj kao Lakonci. 
Mada ne uče muziku, oni su ipak, kažu, u stanju da pra- 
vilno ocenjuju da li su melodije dobre ili nisu. Isto se 
pitanje postavlja i pod pretpostavkom da muzika treba 
da unese vedrinu i razonodu u život slobodnih ljudi. Zašto 
je potrebno da dečaci sami uče muziku i zašto ne bi 
radije uživali u izvođenju drugih? Pogledajmo kakvu 
predstavu imamo o bogovima. Kod pesnika Div ne peva 
niti udara sam u kitaru. Štaviše, mi takve pevače i svira- 
če smatramo prostacima i taj posao nedostojnim čoveka, 
sem u pijanstvu ili šali. Možda ćemo to pitanje kasnije 
razmotriti. 

niji obo To bi bilc očigledno ukoliko pomoću nje stičemo izvesne 
osobine karaktera. 


1, Prvo pitanje jeste: da li muziku treba uvrstiti u STA d feta bii ; bi ' 
predmete obrazovanja ili ne treba i koju ulogu od ove tri, i azana So Jon IZVESTE osobine ta pokazuju, 
koje su došle u obzir, treba da ima. Da li treba da bude pored mnogi h drugih naročito Olimpove pesme!“ koje, u 
predmet obrazovanja, igra ili zabava. Ona se, s pravom, tome se slažu oMi. penje. dušu oduševljenjem, e 
svrstava u sve ove oblasti i izgleda da pripada svim tim oduševljenje je osecanje etičkog dela duše. Uz to, slušajući 
oblastima. Igra je tu radi odmora, a odmor mora da bude muziku koja podražava neko OSSLA PN U-SVIA, SE javlja 
prijatan jer je on neka vrsta leka za muku rada, a zabava, isto to osećanje i onda kada muziku ne prate ritmički 
po opštem mišljenju, mora da bude i lepa i prijatna jer > pokreti T PORINA; Pošto muzika Sp ada u uživanje i pošto 
blaženstvo čine lepota i prijatnost. Svi mi smatramo da Jermen glavna osobina da ivna dr: radost, ljubav 
muzika pruža jedno od najvećih uživanja bilo da je pra- A IZET, onda je jasno da ljudi treba da ka da Ge 
ćena pesmom ili bez nje. navikavaju u prvom redu da pravilno rasuđuju i da uži- 

5 Nusi’ kge daie vaju u plemenitim karakterima i lepim postupcima. 

i J J 6. Ljutnja, blagost, junaštvo, razboritost i ostale oso- 


bine duše kao i sve suprotne osobine i osećanja izražena 


Za ljude pesma najveće uživanje. 
ritmom i pesmom najbliža su pravoj prirodi tih osobina 


Stoga ljudi s puno prava uvode muziku u drušiva i zabave i osećanja. Za to govore činjenice: kada slušamo takvu 
jer je u stanju da razveseli, pa bi se iz toga moglo zaklju- muziku naše duševno raspoloženje se menja. A navika da 
čiti da mladići treba da uče muziku. Jer sva ona uživanja se žalostimo i radujemo nečem što je slično istinskom 
koja sobom ne donose štetu ne samo da su u skladu s kraj- bliska je istinskom takvom raspoloženju. Ako se, na pri- 
njim ciljem [čovekova života] nego su zgodna i za odmor. mer, neko raduje gledajući nečiju sliku i ako je samo 
Ali kako se retko događa da ljudi postignu krajnji cilj, oblik razlog njegovu uživanju, onda njemu mora da bude 
dok se, naprotiv, često odmaraju i igraju ne zbog nekog prijatno i da ima pred očima onoga čiju sliku posmatra. 
višeg cilja nego zbog zadovoljstva, onda bi, možda, bilo 7. Ostala čulna zapažanja, recimo zapažanja putem 
korisno odmarati se uživajući u muzici. čula dodira ili ukusa, nemaju nikakva uticaja na etički 
3. Dešava se da ljudi igru načine krajnjim ciljem jer deo čovekove ličnosti, a zapažanja čula vida imaju ga u 
i krajnji cilj nosi u sebi izvesno uživanje i ljudi, tražeći vrlo maloj meri. Takva sličnost ogleda se, sasvim malo, 
to uživanje, uzimaju kao takvo ono uživanje koje pruža u stavu, ali nisu svi ljudi u stanju to da zapaze. Uostalom, 
igra zato što ima neke srodnosti sa krajnjim ciljem de- to i nije stvarna sličnost s etičkim delom čovekove ličnosti, 
lanja. Ljudi ne žele krajnji cilj zbog onoga što tek treba već .su boja i držanje tela više oznake karaktera. To je 
da dođe i takva zadovoljstva ne postoje radi onog što tek ono što je čisto telesno u osećanjima. Ipak, ma kolika da 
treba da dođe već zbog onoga što je već prošlo, tj. zbog je razlika u posmatranju tih slika, mladići ne treba da 
napora i muka. To bi mogao biti pravi razlog zbog koga posmatraju Pausonove slike već Polignotove!! ili nekog 
ljudi žele da pomoću ovih uživanja stvaraju sebi sreću. drugog slikara odnosno vajara koji daju izraza etičkoj 
4, Ali nije samo ovo razlog za bavljenje muzikom strani. 
već i to što je, kako se čini, korisna za odmor. Međutim, 8. Naprotiv, melodije same sobom podražavaju ose- 
1340a svakako treba ispitati nije li to samo sporedno dejstvo ćanja, i to je razumljivo jer je priroda pojedinih harmo- 
muzike, dok je njena istinska priroda uzvišenija od ove nija različita tako da kod slušalaca izaziva različita ras- 
njene primene o kojoj je bilo reči i treba li ona da pruža položenja i oni ne reaguju na isti način na svaku od njih 
samo obično uživanje koje svi ljudi osećaju (jer muzika 13406 već jedne, na primer takozvana misolidska!*, izazivaju 
izaziva čisto fizičko uživanje, pa je stoga rado slušaju tužna i potištena raspoloženja, druge, manje teške, izazi- 
ljudi svih doba i svih karaktera) ili treba voditi računa vaju blago raspoloženje, dok treća deluje tako da posta- 
o tome da li ona na neki način utiče na karakter i dušu. jemo umereni i mirni i izgleda da od svih harmonija samo 

dorska ima takav uticaj. Frigijska harmonija, naprotiv, 
budi oduševljenje. 

9. Mišljenja filosofa koji su raspravljali o ovom delu 
vaspitanja potpuno su ispravna.!“ Jer dokaze za ono što 
kažu uzimaju iz samih činjenica. Isto tako stoji stvar i s 
ritmovima; jedni imaju mirniji karakter, dok drugi pod- 
stiču na pokret, i od ovih poslednjih jedni traže prostije 
a drugi finije pokrete. Prema tome, jasno je da je muzika 
u stanju da duši da izvesne etičke osobine. A ako je mu- 
zika u stanju to da čini, onda je jasno da muziku treba 
približiti omladini i omladinu učiti muzici. 

10. S druge strane, učenje muzike odgovara raspolo- 
ženju toga uzrasta jer mladići, baš zbog svog uzrasta, ne 
podnose ništa što je neprijatno, a muzika je, naprotiv, po 
svojoj prirodi nešto vrlo prijatno. I izgleda da duša ima 
neke srodnosti sa harmonijama i ritmovima. Stoga mnogi 
mudraci kažu da je duša u stvari harmonija, dok mnogi 
drugi misle da duša nosi u sebi harmoniju. 


GLAVA ŠESTA 


1. A sada će biti govora o jednom pitanju koje smo 
ranije postavili, naime da li mladiće treba učiti da sami 
pevaju i sviraju ili ne treba. Nema sumnje da je, za sti- 
canje izvesnih osobina, velika razlika u tome da li neko 
sam ima udela u muzici ili ne. Jer nemoguće je, ili je 
bar vrlo teško, da neko postane dobar sudija u nečem 
čime se sam nije bavio. Ali i deca treba nečim da se za- 
bavljaju i Arhitinu zvečku!* treba smatrati dobrim pro- 
nalaskom. Nju daju maloj deci da bi se njome zabavljala 
i da ne bi razbijala stvari po kući, jer dete ne može da 
miruje. Ta zvečka obično pristaje sasvim maloj deci, dok 
je učenje muzike umesto zvečke starijoj deci. Jasno je, 
prema tome, da decu treba učiti muzici, tako da i sama 
mogu da je izvode. 

2. S druge strane, nije teško 'odrediti šta kome uz- 
rastu priliči a šta ne priliči, kao što nije teško ni odgovoriti 
onima koji kažu da je izvođenje muzike zanatski posao. 
Jer, na prvom mestu, čovek mora sam da se bavi umet- 
nošću da bi mogao o njoj da sudi, pa je baš zbog toga 
potrebno da mladići sami izvode muziku. Kada postanu 
stariji, treba da prestanu s tim, ali će, zahvaljujući učenju 

u mladosti, ipak biti u stanju da ocene lepotu i da u njoj 
uživaju s razumevanjem. 

3. Prigovor koji neki stavljaju da izvođenje muzike 
stvara obične artiste nije teško obesnažiti ako samo utvr- 
dimo u kojoj meri treba da se bave muzikom oni koji se 
vaspitavaju u duhu političke vrline, kakve pesme i ritmo- 
ve treba da uče i na kakvim instrumentima treba da uče 
da sviraju, jer i tu treba praviti razlike. Time se može 
opovrgnuti pomenuti prigovor. Međutim, to ne znači da 
neke vrste muzike ne mogu da proizvedu dejstvo o kome 
je bilo reči. 

4. Jasno je, prema tome, da učenje muzike ne sme da 
bude smetnja budućem zanimanju niti sme da slabi telo 
i da ga čini nesposobnim za ratne i državne poslove. Ona 
ne sme da bude smetnja vežbanju tela u mladosti niti 
sticanju ozbiljnih znanja u kasnijim godinama. A to bi 
se u muzičkom obrazovanju moglo postići kad dečaci ne 
bi učili ono što spada u oblast umetničkih nadmetanja i 
kad ne bi učili ona čudesna i vanredna umetnička dela koja 
su sada“ uvedena u nadmetanja a otuda ušla i u obrazo- 
vanje, nego kada bi se muzikom bavili toliko da mogu 
da uživaju u lepim pesmama i ritmovima, a ne samo u 
onome što muzika može svima da pruži a i nekim životi- 
njama, robovima i maloj deci. 

5. Iz ovoga je jasno i to koje instrumente treba upo- 
trebljavati. U muzičko obrazovanje ne treba uvoditi fru- 
le! niti druge koje umetničke instrumente kao što su, 
na primer, kitara i drugi njoj slični instrumenti, već one 
koji će stvoriti dobre slušaoce bilo u muzičkoj bilo u 
nekoj drugoj nastavi. Uz to, frula nije etički instrument 
već pre orgijastički, pa stoga nju treba upotrebljavati u 
takvim slučajevima gde slušanje može pre da utiče na 
prečišćavanje osećanja nego što može da pouči. Dodajmo 
da frula nije pogodna za vaspitanje ni stoga što onemo- 
gućuje pratnju rečima i da su stoga naši preci s pravom 
ukinuli njenu upotrebu za omladinu i slobodne ljude, 
mada su se pre toga njome služili. 

6. Jer kada su Heleni zbog blagostanja imali više 
slobodnog vremena i postali prijemčiviji za vrlinu, oni 
su, postavši gordi na svoja dela i pre a naročito posle 
persijskih ratova, prihvatili svaku nauku ne odnoseći se 
kritički prema njima, već želeći da što više saznaju. Tako 
je i veština sviranja na fruli uvedena u nastavu. I u La- 

kedajmonu je neki horeg sam svirao na fruli prateći hor, a 
i u Ateni je sviranje na fruli bilo tako rašireno da se 
gotovo većina slobodnih ljudi razumevala u to. To se vidi 
sa tablice koju je Trasip zavetovao bogovima pošto je 
pripremio hor za Ekfantida!?, 

7. Kasnije je samo iskustvo učinilo da se frula odbaci, 
jer su ljudi bili u stanju da bolje rasuđuju šta je usme- 
reno ka vrlini, a šta nije. Isto to se desilo i s mnogim 
starim instrumentima kao što su pektida i barbit, zatim sa 
onim instrumentima koji služe za to da kod slušalaca 
izazovu uživanje, na primer, heptagon, trigon i sambika!s 


1341b i, najzad, sa svim onim instrumentima koji zahtevaju 


vanredno izvežbanu ruku. 

8. Tome potpuno odgovara ono što stari pričaju o 
fruli. Oni, naime, pričaju da je Atena bacila frulu koju 
je pronašla. Nije zgoreg pomenuti da je boginja učinila to 
naljutivši se što joj je lice ružno [dok svira), ali verovat- 
nije je da je to učinila stoga što sviranje na fruli nimalo 
ne doprinosi duhovnom razvitku, a mi upravo Ateni pri- 
pisujemo nauke i umetnosti. 


GLAVA SEDMA 


1. Prema tome, mi odbacujemo umetničko obrazova- 
nje, a pod tim podrazumevamo obrazovanje koje ima za 
cilj nadmetanje. Čovek s takvim obrazovanjem ne posve- 
ćuje se muzici radi svog moralnog usavršavanja već radi 
uživanja slušalaca, i to neobrazovanih slušalaca. Stoga 
smatramo da to nije zanimanje za slobodne ljude, već pre 
za najamne radnike. Pored toga, takvo zanimanje stvara 
artiste po profesiji, a rđav je i sam cilj kome oni teže. 
Neobrazovan slušalac, naime, obično menja muziku tako 
da unižava i same umetnike koji pred njim sviraju a koji 
svojim telima daju pokrete [kakve on želi]. 

2. Ostaje. da ispitamo da li u obrazovanje treba da 
uđu sve harmonije i svi ritmovi ili treba napraviti izbor, 
a zatim, da li oni koji se bave vaspitanjem treba da se 
drže iste te podele [na harmonije i ritmove] ili treba da 
uzmu u obzir i neki treći element. Mi znamo da se muzika 
sastoji od melodije i ritma i ne smemo izgubiti iz vida 
ulogu koju oba ta elementa imaju u pogledu obrazovanja. 
Najzad, ostaje da ispitamo da li treba dati prednost lepim 
melodijama ili lepim ritmovima. 

3. Po mom mišljenju, neki današnji muzičari i neki 
filosofi!? koji imaju iskustva u muzičkom obrazovanju dali 
su o tome dobra mišljenja i one koji žele to da ispituju 
upućujemo na vrlo precizne pojedinosti kod ovih pisaca i, 
raspravljajući o tome s tačke gledišta zakonodavca, ogra- 
ničićemo se samo na neke opšte stvari. 

4. Što se tiče svrstavanja melodija, prihvatamo onu 
podelu koju su dali neki filosofi. Oni su podelili melodije 
na etičke, na one koje podstiču na rad i na one koje bude 
strasti, smatrajući pri tome da svakoj od ovih vrsta odgo- 
vara drukčija i njoj svojstvena priroda harmonije. Mi 
smatramo da bavljenje muzikom donosi ne jednu već vi- 
šestruke koristi. To su, u prvom redu, obrazovanje i pre- 
čišćavanje osećanja (šta podrazumevam pod prečišćava- 
njem osećanja o kome sada govorim samo uopšte, objas- 
niću u raspravi o poetici?%), na trećem mestu muzika služi 
za razonodu, za opuštanje i odmor od naprezanja. 

5. Jasno je da treba koristiti sve harmonije, ali ne 
sve na isti način. Za obrazovanje treba uzimati one koje su 
u najvećoj meri etičke, a za slušanje kada drugi sviraju 
one koje ulivaju energiju i one koje izazivaju oduševlje- 
nje. Jer osećanja kao što su, na primer, sažaljenje, strah, 
oduševljenje, koja su u nekim dušama snažna, postoje u 
svima, i razlika je samo u tome da li se javljaju u većem 
ili manjem stepenu. Neki ljudi su podložniji tom utisku 
i mi vidimo da njih, pošto su slušali melodije koje su uči- 
nile da budu izvan sebe, sve te melodije ponovo vraćaju 
u prvobitno stanje, kao da su dobili lek i očišćenje. 

6. Isto to nužno doživljavaju samilosni, plašljivi i 
uopšte osećajni ljudi, ai ostali ukoliko osećaju nešto slično, 
i svi oni doživljavaju očišćenje spojeno sa uživanjem i 
zadovoljstvom. Te melodije koje očišćuju dušu pružaju 
istovremeno ljudima radost i ne nanose nikakvu štetu. 
Stoga umetnike koji izvode scensku muziku treba uputiti 
na takve harmonije i na takve ritmove. 


7. Ali kako su gledaoci dvojaki, jedni slobodni i obra- 
zovani, drugi neobrazovani, sastavljeni od zanatlija, ro- 
bova i drugih, onda i takvima treba pružiti nadmetanja i 
predstave radi njihova odmora. I kao što su njihove duše 
odstupile od prava puta, tako postoje odstupanja od har- 
monija i grube i pogrešno obojene melodije. A svakome 
zadovoljstvo pruža ono što mu po prirodi odgovara, pa 

stoga takmičarima treba dopustiti da se pred slušaocima 
služe takvom vrstom muzike. 

8. U cilju obrazovanja treba, kao što smo rekli, uzi- 
mati etičke melodije i odgovarajuće harmonije. Takva je, 
kao što smo ranije rekli, dorska harmonija. Međutim, treba 
prihvatiti i neku drugu koju smatraju dobrom oni koji se 
razumeju u filosofiju i muzičko obrazovanje. Sokrat u 
Državi"!, nema prava kad, pored dorske, ostavlja samo 
frigijsku harmoniju, i to pošto je između instrumenata 


1342b izbacio frulu. Jer frigijska harmonija ima među harmo- 

nijama isto dejstvo kao frula među instrumentima. I 
frigijska harmonija i frula bude strasti i osećanja. 
9. To pokazuje i pesništvo, jer svi bakhijski i njima 


slični pokreti duše najčešće se, između instrumenata, izra- 


žavaju frulom, a od harmonija najviše im odgovaraju 
frigijske melodije. Tako je, po opštem mišljenju, ditiramb 
frigijski. Ljudi od nauke navode za to mnogo primera, 
između ostalih i taj da Filoksen?ž stoga nije bio u stanju 
da komponuje ditiramb Mišani u dorskoj harmoniji, mada 
je pokušao, nego se, sam od sebe, ponovo vratio na odgo- 
varajuću, frigijsku harmoniju, 

10. Što se dorske harmonije tiče, svi se slažu da je 
ona najmirnija i da ima, u najvećoj meri, muški karakter. 
A kako mi pretpostavljamo sredinu krajnostima i smatra- 
mo da za njom treba težiti, jasno je da dorske pesme više 
odgovaraju obrazovanju omladine. Ovde treba imati u 
vidu dve stvari: ono što je moguće i ono što je odgova- 
rajuće, i svi ljudi treba da se drže onoga što je moguće 
i onoga što im odgovara. A to je uslovljeno i samim uz- 
rastom, na primer ljudima koje je starost učinila slabima 
nije lako da pevaju teške harmonije, već takve ljude sama 
priroda upućuje na lakše i blaže harmonije. 

11. Stoga neki muzičari s pravom prigovaraju Sok- 
ratu“ što je izbacio iz obrazovanja neke harmonije smat- 
rajući da one deluju opijajuće, ne opijajuće u pravom 
smislu reči, jer pijanstvo pre izaziva pomamu, već u 
smislu opuštanja. Stoga treba učiti i takve harmonije i 
takve melodije za kasniji, stariji uzrast. Ako, uz to, po- 
stoji neka takva harmonija koja odgovara dečjem dobu 
po tome što je u stanju da istovremeno da uglađenost i 
obrazovanje, a izgleda da među harmonijama lidijska ima 
u najvećoj meri te osobine, onda je jasno da se, u obra- 
zovanju, treba držati triju glavnih odredaba: sredine, 
onoga što je mogućno i onoga što odgovara. 


NAPOMENE I OBJ AŠNJENJA 


NAPOMENE I OBJAŠNJENJA UZ PRVU KNJIGU 


1 Ova teorija o državi kao najvišem obliku zajednice nalazi se već 
kod Platona, Država, 369; Aristotel ju je razvio u trećoj knjizi ovoga dela, 
glava sedma, I. 

2 Pod domaćinskom vlašću (otxovoutx6v) podrazumeva se vlast 
oca nad porodicom, pod gospodarskom (Šgozoqmnx6v) vlast gospodara 
nad robom. 

s Aluzija na Platonovo mišljenje izloženo u Državniku, 258E. | 

4 Kod hrama u Delfima pravila se i prodavala jedna vrsta noževa 
kojima se moglo seći, strugati kao turpijom, kucati i raditi više poslova, 
a bili su namenjeni siromasima koji nisu mogli da kupe noževe, turpije, 
čekiće i drugi alat. 

5 Euripid, Ifigenija u Aulidi, stih 1400; uporedi i Platon, Državnik, 
262D. 


€ Hesiod, Dela i dani, st. 405. 


7 Haronda iz Katane na Siciliji, jedan od najpoznatijih zakonoda- 
vaca antike koji se obično pominje pored Solona, Zaleuka, Likurga 
i drugih. On važi za prvog zakonodavca Katane i drugih halkidskih ko- 
lonija na Siciliji i u Južnoj Italiji. Dao je zakone i gradu Regiju pa 
otuda potiče priča da je tu živeo kao izgnanik. Prema Aristotelu Ha- 
ronda je, kao i Solon, pripadao.srednjoj klasi. Često se dovodi u vezu sa 
Zaleukom koji je delao u Lokrima između 664. i 660. god. pre n., e. Ari- 
stotel ga pominje i u drugoj knjizi, glava deveta, I. 

8 Epimenid sa Krete, sin Fajstijev, a po nekima Dosijadov ili Age- 
sarkov. Došao u Atenu između 596. i 593. god. pre n.e. Kao pesnik ispevao 
je spev o poreklu Kureta i Koribanata, Teogoniju u pet hiljada stihova 
i spev o gradnji argonautske lađe i Jasonovom putu u Kolhidu. Od 
proznih dela napisao je O žrtvovanju. O Minoju i Radamantu i O kretskoj 
državi. Verovatno je odatle uzeta rečenica koju navodi Aristotel. Vidi 
Diogen Laerćanin, I, 10. 

? Vidi knjigu drugu, glavu prvu, 5. 

10 Odiseja LX 114—15. Aristotel navodi ovaj stih još i u Nikomahovoj 
Etici, X, 9 i primenjuje ga na Kiklope koji su živeli rastureni, daleko 
jedni od drugih tako da je svako domaćinstvo predstavljalo samostalnu 


celinu. Platon takođe navodi ovaj stih i one koji mu prethode u Zako- 
nima, 680B. 

11 Ilijada, LX, 63. 


u O celishodnosti prirode Aristotel govori i u delima O duši, III, 9 
i O mladosti i starosti, 4. 


13 U grčkom nema posebnih reči koje bi označavale bračni odnosno 
roditeljski odnos. 


n“ Vidi napred, glava prva, 2, ovo se verovatno odnosi na Platona. 


15 Postojali su, dakle, prigovori protiv ropstva još u Aristotelovo 
vreme, ali nisu nam se sačuvala imena filosofa koji su podržavali te 
filantropske ideje. Ferekrat, komički pesnik, savremenik Periklov, žali 
za vremenom u kome nije bilo robova (Atenaj 263b). 


Prema fragmentima koje navodi Stobaj, pesnik Filemon i filosof 
Metrodor, obojica savremenici Aristotelovi, čini se da su protiv ropstva. 
Timaj iz Tauromenija, jedan drugi Aristotelov savremenik, tvrdi da je 
kod Lokrana i Fokiđana ropstvo tek odskora dopušteno, pošto je dugo 
bilo zakonom zabranjeno (Atenaj, 264c). Atenaj beleži takođe i to da 
kod Helena robovi nisu imali ime rob. Oni se na jednom mestu zovu 
penesti, na drugom heloti, na trećem kleroti, periojci. Atenaj (265bc) nam 
donosi svedočanstvo iz istoričara Teopompa, savremenika Arisotelova: 
»Hijani su se prvi od Helena, posle Tesalaca i Lakedajmonjana, služili 
robovima, ali ih nisu stekli na isti način. Jer izgleda da su Lakedaj- 
monjani i Tesalci uspostavili ropstvo načinivši robovima Helene koji su 
pre njih naseljavali zemlju koju oni sada imaju, Lakedajmonjani Ahajce 
a Tesalci Perajbe i Magnešane i nazvavši pokorene jedni helotima a 
drugi penestima. A Hijani imaju za robove varvare koje kupuju za 
novac.« Iz svega ovoga izlazi da ropstvo u IV v. pre n. e. nije bilo 
prihvaćeno bez osporavanja. Aristotel se i sam brinuo o svojim robo- 
vima i svojim testamentom dao im slobodu (vidi Diogen Laerćanin, V, I). 
i Platon, Zakoni, 776 CD). 


3! Dajdal (= umetnik, lat. Daedalus) iz Atene, pripadao je kraljev- 
skoj porodici koja je vodila poreklo od Kekropa. On je tip univerzalnog 
umetnika, arhitekte, vajara, konstruktora mehaničkih sprava. Njemu 
su u starini pripisivali arhajska umetnička dela, koja su više mitskog 
nego realnog karaktera, kao na primer statue koje su mogle da se kreću. 


17 Hefajstovi tronošci (Ilijada, XVIII, 373—377): 


tronoga dvadeset u svemu upravo gradi, 
Da mu u sobi tvrdoj i hubavoj uza zid stoje, 
Svakom ispod nogu njima kotaće postavi zlatne, 
Da mu sami od sebe u društvo bogova idu 
Te se vraćaju natrag u dvore... (prevod T, Maretića). 


18 Delanje... stvaranje. O ovoj distinkciji Aristotel govori još u 
Nikormahovoj Etici, 1140a. 

#2 Kikeron u Republici (III, 19) implicitno dopušta isti princip: 
est enim, inquit, genus iniustae servitutis cum il sunt alterius qui sui 
possunt esse. 

2% Rob je smatran za neku stvar, uopšte kao vlasništvo koje može 
da posluži i u svrhu hipoteke. 

21 Ovo je u stvari princip ropstva po Aristotelu. 


£ Istorija Crnaca pokazuje da ovo mišljenje ne važi samo za 
antiku. 

23 Teognid iz Megare, lirski pesnik iz sredine VI veka pre n. e. 
izražava istu misao u dva stiha 574 s. 

#4 Analognu misao nalazimo i kod Platona u Državniku, 301 CD. 

25 Aristotel upotrebljava jednu istu reč za dve sasvim različite vrste 
robova: prva označava roba koji je to po prirodi, druga onoga koji se 
nalazi u ropstvu iako po svpjoj prirodi nije predodređen da bude rob. 

2 Atenaj (264ab) navodi, prema istoričaru Arhemahu, jedan sličan 
ugovor između jedne kolonije Bojoćana i Tesalaca (vidi napomenu 55 
uz drugu knjigu). U antici, a naročito u vreme Aristotelovo, ovakvo 
nehumano mišljenje je postojalo bez ikakvog osporavanja. Moglo bi se iz 
Peloponeskog rata navesti više od sto takvih slučajeva. Štaviše, posle 
bitke su zarobljenici ubijani (Tukidid, I, 30; II, 5 itd.). Tukidid koji je bio 
svedok tih svireposti, a možda i učesnik, govori o njima hladnokrvno i 
ne pridaje tome neku veću važnost. 

27 Neki misle da se ovo odnosi na Platona i Pindara. 

23 Pod ovim treba podrazumevati ljude koji su rođeni od slobodnih 
roditelja te imaju pravo da i sami budu slobodni. 

2 Aristotel ovde verovatno misli na Platona jer je ovaj savetovao 
Helenima da ne stvaraju jedni od drugih robove nego samo od varvara. 
Ovde se treba setiti da je i sam Platon bio bačen u ropstvo neko vreme 
po naređenju sirakuškog tiranina. 

3 Izrazi »plemenito poreklo« i »plemići« izgledaju moderni kada 
se govori o Helenima Aristotelova vremena, ali oni tačno izražavaju 
autorovu misao jer sloboda je u Heladi predstavljala pravo nasledno 
plemstvo, kao ono u srednjem veku. 


31 Teodekt iz Faselide u Likiji, tragički pesnik, učenik i prijatelj 
Aristotelov; sem tragedija sastavio je i nekoliko spisa o politici. Aristotel 
mu je posvetio svoj spis o građenju zaokruženih rečenica (perioda) koji 
je nazvao Oeoštxria. 

** Uporedi u ovoj glavi, 3. 

3 Sirakuška kuhinja je u antici bila na glasu. 

“ Ova poslovica uzeta je iz Filemonova Pankratista. O stanju ro- 
bova može se reći da je bilo bolje i humanije kod jonskih Helena. Na 
primer u Ateni se sa robovima bolje postupalo nego u Sparti. 

3 Uporedi u ovoj glavi 2 i 3. 

æ Vidi u ovoj knjizi glavu prvu, 3. 

% Metalurgija je u antici bila razvijenija nego što se obično misli. 
Znalo se za proces pripremanja rude, za peći u kojima se ruda topila 
i za metode pomoću kojih se dobijeni metal prečišćavao. 

38 Kako se o pljački mislilo još u petom veku pokazaće nam ovo 
mesto kod Tukidida (15): »Jer kada su stari Heleni i varvari koji su 
živeli uz more, kao i oni koji su pod svojom vlašću držali ostrva, počeli 
više da plove jedni k drugima, dadoše se na gusarenje, pod vođstvom 
najmoćnijih ljudi radi njihove koristi i radi nabavke hrane za one sla- 
bije. Napadali su neutvrđene gradove i gradove koji su još bili sela, 
pljačkali ih i živeli većinom od toga, a taj posao nije donosio sramotu, 
nego, štaviše, i nekakvu slavu. To se vidi još i danas kod nekih stanov- 
nika kopna koji se ponose kad to spretno rade. I stari pesnici svim po- 
morcima koji negde doplove postavljaju pitanje da li su gusari ne mi- 
sleći da je taj posao nedostojan onih kojima postavljaju to pitanje niti 
su prebacivali to onima od kojih su hteli to da doznaju. I na kopnu su 
ljudi pljačkali jedni druge i sve do danas se veliki deo Helade upravlja 

po tom starom običaju, na primer Ozolski Lokrani, Ajtolci, Akarnanci 
i oni na tom kopnu. A običaj tih stanovnika kopna da nose sa sobom 
oružje ostao im je od staroga gusarenja.« 

3 Ovo se odnosi na crve onih insekata čija _e jaja ne mogu videti 
golim okom. j 

t Aristotel često govori o krajnjoj svrsi pojedinih pojava; uporedi 
ovu knjigu glavu prvu, 10 i napomenu 12 uz ovu knjigu. 

“t Aristotel ovde verovatno misli na'varvare koji su, po njemu, 
po prirodi određeni da budu robovi; uporedi ovu knjigu prvu, glavu 5; 
razumljivo je što je Aristotel zbog ovoga mesta često napadan. 

€ Solon, atenski državnik, zakonodavac, reformator i elegički pe- 
snik. Rođen je oko 640. god. pre n. e. Dao Ateni nov ustav i sproveo 
agrarnu reformu posle čega je deset godina putovao po Egiptu, Kreti i 
Maloj Aziji. Velike fragmente iz njegovih elegija, sa političkom temati- 
kom, donosi nam Aristotel u Ustavu atenskom. 

€ Mida je bio frigijski kralj i glavna ličnost nekolikih popularnih 
priča. Po jednoj od njih Mida je, za uslugu učinjenu Silenu a na svoju 
želju, dobio od boga Dionisa dar da se sve što dotakne pretvori u zlato. 

Međutim, u zlato se pretvarala i hrana koju je hteo da pojede, i piće 
koje je hteo da popije, pa je sada Mida preklinjao Dionisa da uzme natrag 
taj ubitačni dar. 

4 Plemići su potcenjivali i prezirali trgovce. To se vidi već kod 
Homera (Odiseja, VIII, 162). Rimskim senatorima bilo je čak zabranjeno 
da se bave trgovinom i Kikeron u De officis I 42, 151 kaže: trgovina 
na malo je prljava, trgovinu na veliko ne treba baš toliko kuditi. Ovo 
mišljenje antike vladalo je još dugo u poantičkom svetu. 

& U grčkom je ovo igra reči jer se kamata kaže Tr6xog a ta reč ima 
isti koren kao i glagol rlxTretv koji znači rađati. 

“ Haret Paranin je bio Aristotelov savremenik; Apolodor sa Lemna 
je živeo u isto vreme. 

«7 Talet je iz Mileta (624—546. pre n.e.) Filosof, inženjer, trgovac, 
političar, astronom i matematičar. Savremenik Solonov i jedan od sedmo- 
rice mudraca. Njegovu biografiju donosi Diogen Laerćanin (I, I). 

8 O Dionisiju vidi napomenu 135 uz petu knjigu. 

€ Uporedi u ovoj knjizi drugu glavu, 2. 

s Amasid. Ovu priču o Amasidu nalazimo kod Herodota, II, 172. 

5i Ilijada, I, 544. 

s: Uporedi u ovoj knjizi glavu drugu, 10. 

53 Platon iznosi to u učenje u Državi, 455 D. 

%4 Te vrline nabraja i sam Aristotel u Nikomahovoj Etici, 1104a. 

= Ovaj navod je iz Sofoklova Ajanta, st. 293. 

s Vidi u ovoj knjizi drugu glavu, 4s. 

sTAristotel ovde misli na Platona koji je podržavao takav stav prema 
robovima, Zakoni, 777. 


NAPOMENE I OBJAŠNJENJA UZ DRUGU KNJIGU 


1 Platon, Država, 449. f P 
2 Način na koji je Aristotel ovde suprotstavio reči narod i država 


pokazuju šta se ima pod tim razumeti. Narod je veliki skup ljudi, mnoštvo 
politički neorganizovano; država, nasuprot, znači organizaciju koja pod- 
leže zakonima. Ovakvo razlikovanje naroda i države nalazimo još i u 
knjizi sedmoj, glava četvrta, 7. 

3 Arkadija je planinska zemlja u centru Peloponesa; njeni stanovnici 
su bili zadržali rodovsko uređenje, kako vidimo, još i u Aristotelovo 
doba. Prvi pokušaj da se oni ujedine na jednom mestu izvršio je Mantine- 
jac Likomed koji je 371. predložio da se arkadski narod ujedini u jednu 
državnu celinu. Posle tebanske pobede kod Leuktre (371. pre n. e.) teban- 
ski vojskovođa Epaminonda podupre ta nastojanja jer mu je to išlo u 
korist protiv Spartanaca. Nekoliko meseci posle bitke kod Leuktre Arka- 
đani odluče da podignu Megalopolis (Veliki grad) na jugu Arkadije 
prema Sparti. Epaminonda pošalje hiljadu vojnika da štite radnike. Kada 
je grad bio gotov naselili su ga stanovnici ranijih četrdeset naselja. 
Inače Arkadija, po teritoriji najveća država na Peloponesu, nije nikada 
imala upliva na politički život Helade. Njeni stanovnici služili su kao 
najamnici u drugim državama. 

4 To mesto nalazi se u Nikomahovoj Etici, 1132a. 

5 Vidi Platon, Država, 462C 

€ Atenski narod bio je od najstarijih vremena podeljen na četiri file 
ili plemena. Članovi tih fila bili su povezani krvnim srodstvom i zato su 
starešine rodova imali veliku moć u filama pa su za sve položaje birani 
ljudi iz rodovske vlastele. Svakoj fili pripadao je izvestan broj fratrija a 
u svakoj fratriji bilo je više porodica. Fratrije i file predstavljale su i 
kultske zajednice koje su imale svoje sopstvene praznike i svoje sopstvene 
vlasti. Značaj fila za politički život bio je vrlo veliki sve do Kleistenovih 
relormi. O Kleistenovim reformama vidi napomenu 6 uz treću knjigu. 

7 Vidi Platon, Država, 461. 

8 Herodot kaže za Ausejca, narod u gornjoj Libiji, da kod njih 
vlada zajednica žena i da se, ako žena rodi muško dete, posle tri meseca 
muškarci sastaju i proglašuju za oca onoga na koga dete liči (IV, 180). 

% O tome Aristotel govori u Historia animalium, 586a gde kaže: 
»U najvećem broju slučajeva ženska deca liče na majku a muška na oca. 

Ali dešava se i suprotno... Ima ženki koje rađaju mladunce slične sebi a 
druge rađaju mladunce slične mužjaku, kao na primer ona kobila u 
Farsalu koja se zove Dikaja.« 

10 Vidi Platon, Država, 403. 

u Atenaj (p. 561) nam donosi jedan navod iz Države Zenona iz 
Kitije, osnivača stoičke škole, koji glasi: »Ljubav je bog koji stvara pri- 
jateljstvo, slobodu i slogu.« 

12 Platon, Gozba, 192DE. 

13 Vidi Platon, Država, 415. 

u Vidi Platon, Država, 464. 

15 Vidi Platon, Zakoni, 737 E. 

18 Vidi Platon, Država, 464. 

17 Vidi u ovoj knjizi prvu glavu, 4. 

18 Sisitija, zajedničko obedovanje muškaraca u Sparti i na Kreti. 
Na sisitiju su imali pravo samo građani a svaki učesnik je plaćao svoj 
deo. Prinos u naturalijama bio je strogo određen. Iz sisitije bili su isklju- 
čeni oslobođeni heloti. Učešće je bilo obavezno sem kada se išlo u lov ili 
se prinosile žrtve kod kuće. Sisitije su mogli biti oslobođeni vaspitači 
dečaka, i oba kralja kada su zajedno odsutni. Jedno društvo za stolom 
činilo je jedinicu u vojsci. U raznim državama sisitije su bile uređene na 
razne načine. Vidi i napomenu 71 uz ovu knjigu. 

1 Vidi napomenu 15 uz prvu knjigu. 

= Platon u Državi, 451 kaže da žene treba da rade iste poslove kao 
muškarci i to potkrepljuje time što pastirske keruše isto tako dobro 
čuvaju stado kao i psi. 

“ Vidi Platon, Država, 415. 


= Zakoni su delo koje je Platon pisao u starosti i njegova mišljenja 
su tu mnogo realnija nego u Državi. 

23 Platon zapravo kaže 5040, vidi Zakoni, 737 DE, i malo dalje 745 
i 771. 

% Aristotel ovde preteruje, jer je Sparta, i pored toga što nije imala 
toliko zemljišta kao Vavilon, mogla da izdržava do deset hiljada ratnika 
isto tako besposlenih kao što bi bili oni u Platonovoj državi. Vidi malo 
dalje u ovoj knjizi glavu šestu, 12. 

"5 Platon je odredio da broj porodica i zemljišnih parcela bude pet 
hiljada četrdeset, pa prema tome da bude isto toliko ratnika. Rađanje 
dece nije ograničio, ali daje savete na koji način da se ograniči ako 
zatreba. Vidi Zakoni, p, 737 i 740D i malo dalje u ovoj knjizi četvrtu 
glavu, 3. 

** Fejdon Korinćanin je jedan od najstarijih helenskih zakonodavaca. 
Spominje ga samo Aristotel. Aristotel govori još o jednom Fejdonu (osma 
knjiga, osma glava, 4) ali to je tiranin iz Arga i ne treba ga dovoditi u 
vezu sa ovim Fejdonom zakonodavcem. Vidi i napomenu 108 uz petu 
knjigu. 

£7 Vidi sedmu knjigu, petu glavu. 1, devetu glavu, 7, i četrnaestu 
glavu, 10. 

28 Vidi Zakoni, p. 734E, 735A. 


22 Platon (Zakoni, p. 744C) kaže najviše četiri puta, a što je preko * 
toga treba da se da državi i bogovima; ukoliko se ne da odrediće se kazna. 


% Platon (Država, p. 544) kaže da je čovek koji odgovara aristokrat- 
skom uređenju dobar i pravičan. 

3% Stobaj navodi jedno mesto pitagorovca Arhite gde se izražava 
ova misao. Arhita je bio Aristotelov savremenik te se ovo verovatno 
odnosi na njega. 

2 Vidi Zakoni, 693D. 


5 O izboru svih državnih službenika Platon govori u Zakonima, u 
prvom delu šeste knjige p. 751ss.; o izboru članova Veća u petoj glavi iste 
knjige, p. 756BC. 

% Vidi knjigu četvrtu, glavu petu, 4. 

55 Faleja iz Halkedona živeo u početku IV veka pre n. e. Glavni 
uzrok revolucija on je video u nejednakosti imanja i stoga zahtevao 
jednaka imanja u nekretnini za sve građane dok ta jednakost ne bi 
morala da se proteže i na pokretninu. I vaspitanje je po njemu imalo da 
bude jednako za sve. Zahtevao je nacionalizaciju svih zanatskih radio- 
nica pri čemu su manualni radnici degradirani na neku vrstu državnih 
robova (Šnu6s1oc<) i zahte.ao je da broj građana bude ograničen. Faleja 
je smatrao da se pri osnivanju novih država njegovo državno uređenje 
može lako primeniti a da se kod već postojećih država imovinska jedna- 
kost može postići odgovarajućim regulisanjem miraza. 

3 Vidi napomenu 29 uz ovu knjigu. 

* 87 Vidi napomenu 42 uz prvu knjigu. 

58 Ovo se verovatno odnosi na Epizefirske Lokre u Velikoj Heladi 
(Magna Graecia). 

% Leukada je korintska kolonija na istoimenom ostrvu. 

4% Ovaj stih uzet iz Ilijade, IX, 319. 

4! Eubul je bio vladar u Atarneju (u Misiji, Mala Azija), Asu i oko- 
lini. Nasledio ga je njegov rob i savladar Hermija, prijatelj i tast Aristo- 
telov kod koga je Aristotel boravio tri godine. 

4&2 Ovo je aluzija na sudijsku dnevnicu u Ateni; ona je najpre izno- 
sila jedan obol, zatim dva, a Perikle ju je povećao na tri. I Aristofan 
pravi istu ovakvu aluziju u Skupštini žena stih 302; »Ranije kada je 
trebalo uzeti samo jedan obol« i stih 380: »Već si uzeo tri obola«. 

43 Epidamn, kasnije. Dirahij, danas Drač, bio je kolonija Korkire i 
Korinta, vidi petu knjigu, prvu glavu, 6, i treću knjigu, jedanaestu 
glavu, 6. 

“ Diofant je bio arhont u Ateni 394. god. pre n. e. Pominju ga Diodor, 
XVI, 82, Pausanija, VIII, 45, 4, Zenobije, III, 27 i Hesihije s.  8PtyE] 
zeaaEBa. 

€ Stari sistem regulisanja gradova je bio takav da su kuće građene 
jedna pored druge bez ikakva reda, što je omogućavalo bolju odbranu. 
Međutim, istaknuti urbanista Hipodam iz Mileta (475—400. g. pre n. e.) 
prvi je primenio mesopotamski urbanistički sistem po kome su se ulice u 
gradu sekle pod pravim uglom. Hipodam je to najpre primenio u svom 
rodnom gradu, i to iz higijenskih razloga jer se Milet nalazio u dolini 
Meandra gde je vladala malarija. Po novom metodu je, za vreme Perikla, 
izgradio i Pirej, gde je jedan trg nosio njegovo ime, a 444 god. Turij i 
407 Rod. Posle njegove smrti njegov sistem građenja primenjivan je i van 
Helade (Aleksandrija, Numantija). 

4 Ne zna se tačno kada je ovaj atenski zakon donet. U svakom 
slučaju pre 431. god. pre n. e. kada je Perikle održao svoju čuvenu nad- 
grobnu besedu u slavu Atenjana poginulih u početku peloponeskog rata. 
U toj besedi, koju nam donosi Tukidid (II, 35—46), Perikle na kraju kaže 
da će decu poginulih grad podizati o državnom trošku. 

& Te helenske običaje opisao je Tukidid (I, 5); vidi napomenu 38 uz 
prvu knjigu. s 

8 Kima je glavni grad Ajolide u Maloj Aziji. Vidi i knjigu petu, 
glavu četvrtu, 3. 

+ Aristotel, kao i mnogi drugi u antici, pretpostavlja da je ljudski 
rod preživeo velike kataklizme; tako i Platon kaže da je jedan od mnogih 
slučajeva propadanja bio i onaj potop koji se nazivao Deukalionovim 
posle koga su ostali u životu samo Prometejev sin Deukalion i njegova 
žena Pira, koje je Div poštedeo zbog njihova poštenja i čestitosti. Vidi 
Zakoni, 677A. 
ai % Kretsko državno uređenje Aristotel ispituje u sedmoj glavi ove 

ige. 

3t O najboljem državnom uređenju vidi početak četvrte knjige. 

3 O svakodnevnim životnim potrebama i njihovom podmirivanju 
govori i Platon u Zakonima, 842C ss. 

& Perijeci (»oni koji stanuju okolo«) su bili mali posednici, zanatlije 
i trgovci u Sparti. Možda su najstariji perijeci prastanovnici Sparte, čija 
je država pre dorske seobe igrala važnu ulogu. Ime im dolazi verovatno 
otuda što su ih Spartanci naseljavali na granicama države-grada da se 
ne bi mogli ujediniti. 

% Argolida se nalazi na severoistoku od Sparte, Mesenija na za- 
padu a Arkadija na severozapadu. 


S O poretku robova kod Tesalaca imamo podatak kod Atenaja 
(p. 264ab) koji nam donosi navod iz treće knjige Arhemahove Eubojske 
istorije koji kaže »da se oni Bojoćani koji su naselili Arnaju nisu vratili 
u Bojotiju već su od svoje volje ostali tu i predali sebe Tesalcima u 
ropstvo pod pogodbom da ih ovi ne isteraju iz zemlje niti poubijaju, 
a da će im oni obrađivati zemlju i plaćati porezu. Ti Bojoćani, dakle, 
koji su po ugovoru ostali i predali sebe Tesalcima bili su tada nazvani 
menesti a danas se zovu penesti i mnogi od njih su bogatiji od svojih 
gospodara.« O robovima uporedi i napomenu 15 uz prvu knjigu. 


s Upad Tebanaca u Lakoniju desio se godine 367. pre n. e. 

57 Plutarh (Likurg, c. XIV) osporava ovo: »Jer on (Likurg) nije, kao 
što kaže (Aristotel), pokušao da popravi žene pa odustao ne mogavši da 
savlada njihovu raspuštenost i njihovu vlast do koje je došlo zbog toga 
što su muškarci često išli u pohod... nego se i za njih pobrinuo kako je 
trebalo. On je ojačao tela devojaka trčanjem, rvanjem, bacanjem diska 
i koplja.« 

5 Taj zakon nije Likurgov, već ga je doneo jedan efor koji se 
zvao Epitadej. Plutarh (Agid, c. V) kaže: »Likurg je doneo zakon da se 
čuva broj domova prilikom nasleđivanja i da otac ostavlja imanje 
sinu... Ali neki moćni čovek, samoljubiv i nezgodne naravi po imenu 
Epitadej postao je efor i, posvadivši se sa sinom, doneo je zakon da 
svako može još za života da da i da zavešta svoju kuću i imanje kome 
hoće.« 

53 Ovaj broj je u svakom slučaju pogrešan; u jednom rukopisu 
stoji tri hiljade i to je tačan broj, što se može zaključiti iz sledećeg 
odeljka u tekstu. 

% Likurg je, po tradiciji, podelio državnu teritoriju na devet hi- 
ljada delova, što svedoči o tome da je u to vreme Sparta imala devet 
hiljada, glava porodica, dakle i devet hiljada ratnika. Do Aristotelova 
vremena se taj broj, kako vidimo, smanjio za osam devetina. O Likurgu 
vidi napomenu 75 uz ovu knjigu. 

$1 To je bitka kod Leuktre 371. god. pre n. e. 

2 Eforeju nije uveo Likurg, kako to tvrdi Herodot (I, 65), nego kralj 
Teopomp, oko sedamdeset godina posle Likurga (vidi petu knjigu, devetu 
glavu, 1). Ali efori u početku nisu imali onoliku vlast kao docnije. Pred- 
stavljali su činovnike koje imenuje kralj za pet spartanskih okruga sa 
izvršnom i sudskom vlašću. 

$€ Nije nam poznat događaj na koji Aristotel aludira. 

“ Vidi ovu knjigu, treću glavu, 10. 

$ Način izbora bio je nesumnjivo isti i za eforat i za gerusiju. 
Plutarh (Likurg c. XXVI) je opisao način izbora ovih poslednjih. Kan- 
didati su se, jedan po jedan, pojavljivali pred narodom koji je jače ili 
slabije aplaudirao ili vikao, već prema tome da li mu se kandidat više 
ili manje dopadao. Istovremeno se u blizini, u jednoj drvenoj kućici, na- 
lazila izborna komisija, koja kandidate nije mogla da vidi ali je mogla 
da čuje odobravanje i viku naroda. Ona je određivala koji po redu 
kandidat je dobio najveće i najjače odobravanje, te je prema tome vršila 
izbor. 


* Gerusiju je uveo Likurg; geronata je bilo dvadeset osam ili tri- 
deset i svaki je morao imati najmanje šezdeset godina. Vlast geronata je 
bila doživotna. O izboru geronata vidi prethodnu napomenu. 


*1 O izboru geronata vidi napomenu 65 uz ovu knjigu. 
% Vidi treću knjigu, glavu desetu i jedanaestu. . 


** Poznato je da su dva kralja u Sparti bila uvek birana iz poro- 
dice Herakleida otkako su se Dorci naselili na Peloponesu. 

7% Obično su pratioci kraljeva bila dva efora. 

“n Sisitija (u Sparti fiditija) je zajedničko obedovanje; bila je naro- 
čito u običaju u Sparti i na Kreti. Obično su se za istim stolom hranile 
grupe od petnaest odraslih muškaraca. Njihova redovna hrana u Sparti 
bila je jednostavna: crna čorba od mesa i krvi, ječmeni hleb i vino. 
Vidi i napomenu 18 uz ovu knjigu. 

72 Vidi malo dalje, glavu sedmu, 4. 

78 Platon, Zakoni, 626AB. 


"n O Platonovu mišljenju o lakedajmonskom državnom uređenju vidi 
Država, 545 i 548. Opširne podatke i sliku spartanskog društva nalazimo 
u Plutarhovoj biografiji Agida i Kleomena. Iz te slike vidi se neobuzdana 
želja za bogatstvom, za koje se žrtvuje sve. Tako isto vidi se da su se 
neki Spartanci odali raskoši, mekuštvu i želji da svoje imanje uvećaju 
što mogu više, a iza svega toga stoji masa naroda u bedi i oskudici, 
bez političkih prava, bez ikakvog značaja u državi, i samim svojim dru- 
štvenim položajem upućena na to da želi revoluciju. 

85 O Likurgu, spartanskom zakonodavcu, nemamo sigurnih podataka 
ni u pogledu njegova političkog rada niti o vremenu kada je živeo. Čini 
se da je živeo između 850. i 775. god. pre n. e. Bio je kraljevskog roda 
Euripontida, sin kralja Eunoma i brat kralja Polidekta. Kada je Polidekt 
umro zavlada Likurg u ime svog maloletnog sinovca Harilaja. Plemići, 
nezadovoljni Likurgovom vladavinom, prinude ga da ode u progonstvo. 
Tada je Likurg proputovao mnoge zemlje a na Kreti se upoznao sa 
Minojevim zakonima. Posle osamnaestogodišnjeg progonstva vrati se u 
zemlju i sprovede reforme ustava. Jedna od njegovih mera pomenuta je 
u napomeni 60 uz ovu knjigu. 


7% Herodot, VII, 169s. 

#7 Kozmi su najviše organi vlasti u upravljanju državom na Kreti, 
koji su zamenili kraljevsku vlast. Prema Eforu, Aristotelu i Kikeronu 
cni se porede sa spartanskim eforima ali to poređenje nije sasvim osno- 
vano. Hesihije daje objašnjenje x6auoc srparnyćc to jest zapovednik 
vojske. Oni su birani na jednu godinu; kod Aristotela i Strabona njihov 
broj iznosi deset, dok na natpisima nalazimo negde deset, negde sedam, 
negde četiri imena. Kozmi su bili podeljeni prema funkcijama; kao prvi 
javlja se zpor6xockoc, koji je bio biran još i u rimsko doba; drugi je bio 
x6ćauoc ččvrog sudija za strance, zatim xćouog orparayćrne, to jest 
komandant vojske. Kozmi su imali pravo da sazivaju narodnu skupštinu, 
da raskidaju ugovore i dužnost da se brinu o izvršenju ugovora. Brinuli 
su se za strane poslanike; bili su i sudije. Bili su potčinjeni Veću koje 
ih je moglo kazniti. 

“a Vidi prethodnu glavu, £1. 

» Vidi sedmu knjigu, glavu četrnaestu, 12. 

#% Taj zakon spominje Ksenofont, Lakeđajmonska država, XIV. 

5& Ne znamo tačno na koji se događaj ovo odnosi. 

S" Ova analiza kretskog uređenja predstavlja najpotpunije obave- 
štenje koje nam je antika ostavila o Kreti. Polibije u šestoj knjizi i 
Strabon u desetoj govore takođe opširno o Kreti, ali obojici je Aristotel 
poslužio kao izvor. 

8&8 O raspoloženju naroda uporedi u ovoj knjizi glavu šestu, 15. 

M Ovo je u suprotnosti s onim što Aristotel kaže u petoj knjizi, 
desetoj glavi, 3. 

8 O sisitijama prijatelja u Karhedonu nije nam ništa poznato. To 
verovatno nisu sisitije kao u Sparti, jer bi to bilo nemoguće u gradu 
od 700.000 stanovnika. Možda je reč o sisitijama pojedinih političkih 
stranaka. 

5 Aristotel malo dalje, adeljak 4, pominje Veće stotine te bi se 
moglo činiti da je to nešto različito od Stočetvorice; neki su to tako i 
tumačili, međutim izgleda verovatnije da Aristotel u drugom slučaju nije 
naveo tačan broj, kao što se to desilo i sa jednim navodom iz Platona; 
vidi u ovoj knjizi treću glavu, odeljak 2 i napomenu 23. 

5“ To su u stvari sufeti, dva vodeća službenika u Karhedonu, koji 
su bili birani na jednu godinu. U antičkoj literaturi često su upoređivani 
sa rimskim konzulima. 

5 Vidi treću knjigu, petu glavu, 3 i 4. 

Pentarsi su predstavljali savet od pet članova a bili su podre- 
đeni sufetima. Vidi napomenu 87. 

% Uporedi i treću knjigu, prvu glavu, 7. 

*1 Ovu misao je Aristotel već rekao u ovoj knjizi, šestoj glavi, .2. 

** U ovoj knjizi, prva glava, 5. 

* O Solonu vidi napomenu 42 uz prvu knjigu a o Likurgu napo- 
menu 75 uz ovu knjigu. 

* Areopaški savet je bio najvažniji i najugledniji sud, koji se na- 
lazio u Ateni pored Akropolja, na brežuljku posvećenom bogu Areju. 
Njegovo osnivanje neki pisci stavljaju u davnu prošlost. Broj njegovih 
čianova bio je različit u raznim vremenima. Članovima Areopaga posta- 

jali su arhonti posle isteka jednogodišnje službe. Po Drakonovu zakonu 
ovaj Savet je sudio samo za ubistvo s predumišljajem; po Solonovu 
ustavu dužnost mu je bila da čuva ustav, zakone i poredak u državi, 
sem toga nadgledao je službenike koji su bili dužni da mu polažu ra- 

čune. Sudio je onim ljudima koji su pokušavali da sruše demokratski 
ustav. Posle persijsko-helenskih ratova savet je opet ojačao jer je bio 
zaslužan za salaminsku bitku. »Jer kad su se stratezi našli u velikoj 
neprilici i oglasili neka svako sebe spasava, tada savet pribavi novac, 
razdeli svakome po osam drahmi i ukrca narod na brodove.« (Aristotel, 
Ustav atenski, 23). Najzad je 462. god. Areopaški savet, kao aristokratska 
ustanova, izgubio svoju vlast. Na predlog narodnog vođe Efijalta oduzeta 
su Savetu sva politička prava i predata su Savetu pet stotina, skupštini 
i sudovima, a ostalo mu je jedino pravo da sudi za ubistvo s predumišlja- 
jem (Aristotel, Ustav atenski, 25). O plati za sudije vidi napomenu 42 
uz ovu knjigu. 

%5 Solon je podelio građane na četiri klase, ne prema novčanim 
prihodima već prema prihodima u naturalijama. Za osnovnu jedinicu 
uzeo je mediman (52,4 litra) koji je predstavljao glavnu meru za žita- 
rice. Te četiri klase bile su: pentakosiomedimni, to jest ljudi koji su sa 
svoga imanja dobijali godišnje pet stotina, ili više, merica žita ili odgova- 
rajući količinu vina ili ulja; druga klasa bili su konjanici sa trista merica, 
treća zeugiti — seljaci koji su imali samo jednu zapregu i sto pedeset 
merica; četvrtu klasu predstavljali su teti koji su imali manje od sto 
pedeset merica prihoda. Prema prihodima bila su određena prava i 
dužnosti građana. Za pentakosiomedimne bile su rezervisane najviše 
službe, pre svega arhontat i jedno mesto u Areopagu, kao posebno zadu- 
ženje oni su imali lejturgije (vidi napomenu 54 uz petu knjigu) a u ratu 
službu u konjici. Drugi stalež je činio glavni deo konjice a zeugiti su 
služili kao hopliti — teško naoružana pešadija — i njima su bili dostupni 
niži položaji. Teti nisu mogli da učestvuju ni u jednoj službi, nego su 
imali samo pravo da biraju, a u vojsci su služili kao lako naoružana pe- 
šadija i mornarica. Sa povećanjem svojih prihoda građani su mogli 
prelaziti iz jedne klase u drugu. — 'Treba primetiti da Aristotel ovde 
stavlja konjanike na treće mesto a zeugite na drugo. To je verovatno 
omaška jer u Ustavu atenskom (c. 7) nalazimo oubičajeni red kao i kod 
drugih pisaca. 

% Zaleuk iz Lokra bio je oko 660. god. pre n. e., posle surovih gra- 
đanskih ratova izabran za ajsimneta (= kralja, vidi napomenu 38 uz 
treću knjigu). Zakoni koje je on dao predstavljaju prve pisane zakone. 
Oni su propisivali strog i jednostavan život. 

#1 Haronda iz Katane, vidi napomenu 7 uz prvu knjigu. 

s Za Onomakrita nam je izvor Herodot (VII 6). Po njemu je Ono- 
makrit prorok na dvoru Pejsistratida u Ateni. Hiparh ga je proterao jer 
ga je uhvatio da je Musaju podmetnuo jedno proročanstvo. Docnije su 
se Pejsistratidi pomirili sa njime. 

*% Filolaj Korinćanin, iz roda Bakhijada, živeo početkom VII veka 
pre n. e. U Tebi je dao novu podelu zemlje i zakone. 

1% Drakon je bio atenski zakonodavac čija delatnost pada između 
624. i 621. godine. Svojim reformama zaštitio je narod od samovolje vla- 
stele ali društvene i ekonomske nevolje u kojima se zemlja nalazila 
nije uklonio. O njegovim zakonima Aristotel govori kao o prvom pisa- 
nom atenskom zakonodavstvu. Njegove uredbe su prestale da važe, sem 
zakona o ubistvu. Aristotel (Ustav atenski, c. 7). 

101 Pitak, jedan od sedmorice mudraca, vladao u Mitileni od 651. do 
569. god. pre n. e. i dao svome rodnom gradu nov ustav. Njemu se pri- 
pisuje izreka: Ništa previše. 

102? Androdamant iz Regija — o ovom zakonodavcu nam nije poznato 
ništa više. 

NAPOMENA I OBJAŠNJENJA UZ TREĆU KNJIGU 


1 Meteci su bili doseljeni stranci čije je zanimanje bilo uglavnom 
trgovina i zanatstvo. Nisu imali građanskih prava te nisu mogli sticati 
nikakav posed u Atici. Svaki metek je morao da izabere jednog građanina 
za svoga zastupnika koji ga je zastupao u pravnim poslovima. Pored 
dužnosti koje su vršili i građani (služba u vojsci i mornarici, lejturgije, 
plaćanja ratnog poreza), meteci su morali da plaćaju i glavarinu, i to 
muškarci dvanaest drahmi godišnje a udovice bez odrasle muške dece 
polovinu. Metecima koji bi stekli zasluge skupština je davala pravo da 
imaju zemlju i kuću, da dolaze u Veće i u skupštinu; oni bi postali ravni 
građanima. 

2 Vidi u ovoj knjizi petu glavu, 4. 

3 Vidi drugu knjigu, šestu glavu, 18. 

t Vidi drugu knjigu, osmu glavu, 4. 

€ Gorgija iz Leontina na Siciliji, znameniti sofist i jedan od naj- 
većih helenskih učitelja besedništva petog veka. 


* Nekoliko godina posle progonstva tirana iz Atene (512. pre n.e), 
kada su se prilike sredile, vođa demokrata postao je Kleisten. On je, 
u vreme arhonta Isagore (508/7), sproveo značajne i obimne reforme, ko- 
jima je narod dobio veća prava. To je postigao novom, isključivo terito- 
rijalnom, podelom Atene na deset fila, nasuprot ranijoj podeli na četiri 
file zasnovanoj na rodovskoj pripadnosti. Sem toga, da bi postigao da se 
narod što više međusobno meša, podelio je celu teritoriju grada na 
nbalski deo, na grad u užem smislu i na vangradski deo; svaki od tih 
delova podelio je na deset manjih koje je nazvao tritijama. Zatim je 
kockom izabrao po tri tritije u svaku filu tako da svaka fila ima u 
svome sastavu po jednu tritiju iz pomenuta tri dela grada. Tritije su 
obuhvatile manje delove, deme. Ovakva podela činila je da file ne budu 
kompaktne teritorije, te tako one nisu zastupale interese koji bi mogli 
da ih stave jednu nasuprot drugoj. Broj članova Veća povećao je sa četiri 
stotine na pet stotina tako što je odredio da svaka od deset fila dA po 
pedeset članova, dok su ranije četiri file davale svaka po sto članova. 
Kicisten je uvrstio u file, što znači među građane, veliki broj meteka, 
koji su bili stranci ili oslobođeni robovi. Da bi uklonio razliku između 
starih i novih građana, Klesten je uveo da se otada građani ne zovu 


više po ocu, nego po opštini u kojoj žive. Tako je, na primer, građanin / 

iz opštine Pajanije koji se dotada zvao AnuosBćvneg AnpodĐEvovc (Demosten, 
sin Demostenov) morao otada da se službeno zove — Anpoggćvno Ilalavieba 
(Demosten iz opštine Pajanije). Da nije uvedena ova novina, stranci 1 
oslobođeni robovi, koji su postali novi građani, mogli bi se lako razliko- 
vati od starih po neatičkom, a često i nehelenskom imenu svoga oca. 
Kleisten je uveo još jednu značajnu meru, ostrakizam. O tome vidi na- 
pomenu 29 uz ovu knjigu. 

7 O zauzeću Vavilona, o kome je ovde reč, imamo vest kod Herodota 
(I, 191). Neobaveštenost stanovnika o pojavi neprijatelja u gradu pre se 
rmože pripisati neopreznosti nego veličini grada. Kir je, posle duge opsade, 
uvideo da ne može zauzeti i ući u odlično utvrđeni Vavilon. Zato je smi- 
slio da odvede vodu Eufrata, koji protiče sredinom grada, u jedno je- 
zero, te da vojnici kroz rečno korito prodru u grad. Vavilonci se toga 
nisu dosetili, te su Kirovi vojnici, kada je vodostaj sasvim opao, lako 
ušli u grad. Herodot ne kaže koliko je vremena prošlo dok su svi sta- 
novnici grada saznali da je grad zauzet. 

8 Vidi sedmu knjigu, četvrtu glavu. 

* Vidi osmu knjigu, sedmu glavu, 8. 

10 Ovi stihovi su uzeti iz Euripidove nesačuvane drame Ajol. 

11 Jason, tiranin u Feri, Tesalija, oko 380—370. pre n. e. Nameravao 
je da stekne kontrolu nad celom Tesalijom i prilika mu se pružila 374. 
god. pobedom nad Farsalom. Izabran za taga (najvišeg funkcionera u 
Tesaliji) mođernizovao je celu tesalsku državu i proširio njen uticaj na 
celu severnu Heladu. Održavao je prijateljske odnose sa Atenom i stu- 
pio u savez sa Tebancima koji su ga pozvali, odmah posle bitke kod 
Leuktre 371. god., da pođe sa njima na Spartu. On je odbio da da svoje 
dobro uvežbane najamnike i posredovao je u sklapanju primirja između 
Tebanaca i Spartanaca. Godine 370. načinio je uzbunu u Heladi time što 
je mobilisao celu tesalsku vojsku u vreme pitijskih igara, ali je bio 
ubijen pre no što je išta preduzeo, a njegovi planovi ostali su nepoznati. 

i* Uporedi prvu knjigu, drugu glavu, 21s. 

13 Uporedi drugu knjigu, šestu glavu, 2. 

u“ Uporedi drugu knjigu, šestu glavu, 12. 

15 Ilijada IX, 648. 

18 Vidi prvu knjigu, prvu glavu, 9. 

17 Rasprave namenjene široj javnosti su takozvana eksoterička dela. 
Celokupna Aristotelova dela podeljena su, prema svojoj sadržini, u tri 
vrste: 1) esoterička dela, 2) hipomnematički i sinagogički spisi i 3) ekso- 
terička dela. Prvoj vrsti pripadaju spisi namenjeni užem krugu sluša- 
laca, dakle Aristotelova profesorska dela; drugoj beleške i kritički izvodi 
iz naučnih spisa, zatim beleške iz oblasti prirodnih nauka, književne i 
političke istorije. Trećoj vrsti pripadaju spisi namenjeni širem krugu 
slušalaca, dakle popularni spisi. U njima se takođe tretirana naučna pi- 
tanja ali su, za razliku od ostalih Aristotelovih dela, mahom imala oblik 
dijaloga u kojima je glavnu reč imao sam Aristotel. Od eksoteričkih 
spisa sačuvani su nam samo odlomci. Među te spise su spadali Eudem ili 
o duši gde je Aristotel dokazivao besmrtnost duše, pa spis O filosofiji, 
u kome je kritikovao Platonovo učenje o idejama, zatim O pravednosti, 
O pesnicima i drugi dijalozi. 

18 I Platon je sve oblike državnog uređenja podelio u dve vrste 
(Zakoni, 875BC, Država, 346E). 


1" Ovakvu podelu nalazimo i kod Platona, Država, 338D. 
2 Vidi Nikomahovu Etiku, 1131a. 

2 Tirseni su u stvari Etrurci, narod u srednjoj Italiji. Rimljani su 
ih zvali Tusci. To je gusarski narod koji je nekada stanovao u Lidiji u 
Maloj Aziji. Zatim je naseljavao neka helenska ostrva i konačno se sme- 
stio na Apeninskom poluostrvu. Njihova kultura je bila na visokom 
stupnju i veoma je uticala na Rimljane. Jedan od najpoznatijih etrurskih 
spomenika-natpisa nalazi se u zagrebačkom muzeju na zavoju jedne 
mumije. 

= Likofron, sofistički besednik. O njegovu životu znamo samo to 
da je oko 364. god. pre n. e. živeo na dvoru Dionisija Mlađeg u Sirakusi. 
Bavio se i teorijom države. 

s Razdaljina između Megare i Korinta iznosi oko četrdeset kilo- 
metara. 

# Vidi malo dalje u ovoj knjizi desetu glavu, 4. 

s U ovoj glavi, 7. 

** Vidi Nikomahovu Etiku, 1132a. 

27 Uporedi prvu knjigu, drugu glavu, 19. 

** Antisten, kinički filosof iz Atene; rođen oko 440. god. pre n. e. 
Najpre učenik sofista i besednika Gorgije, a docnije Sokratov učenik. 
Lavovi su odgovorili zečevima, koji su tražili jednakost za sve životinje, 
da takav zahtev treba da podupru zubima i kandžama kakve imaju oni 
(to jest lavovi). 

9 Ostrakizam — progonstvo na deset godina uveo je Kleisten (vidi 
napomenu 6 uz ovu knjigu). Tom merom sprečavana je tiranida na taj 
način što bi vođe ili ugledne članove jedne ili druge stranke, na koje bi 
se sumnjalo da žele da prigrabe svu vlast za sebe, prognali iz zemlje. To 
progonstvo nije povlačilo gubitak građanskih prava. Svakoga se proleća 
u skupštini narodu postavljalo pitanje da li ima kakve opasnosti za ustav 
i slobodu. Ako je narod odgovorio da ima, sazivana je druga skupština 
na trgu u kojoj je moralo učestvovati najmanje šest hiljada građana. 
Svaki od učesnika ove skupštine beležio je na glinenu pločicu — 
GO-z240v — ime onoga za koga je smatrao da je opasan po demo- 
Eratiju. Ala ta imena nisu javno pominjana. Posle prebrojavanja glasova 
u progonstvo je morao da ide onaj čije je ime bilo napisano najviše puta. 
Ta mera je docnije zloupotrebljavana jer su je vođe jače stranke koristile 
da se na lak način oslobode opasnih protivnika. O ostalim Kleistenovim 
reformama vidi napomenu 6 uz ovu knjigu. 

% Herakle poznati helenski mitski junak, sin Diva i Alkmene. 
O njegovu učešću u argonautskom pohodu postoji i druga verzija po 
kojoj su ga Argonauti poveli pa ostavili jer je bio suviše težak za nji- 
hovu lađu 

3 Perijandrov savet Trasibulu spominje se još i u petoj knjizi, osma 
glava 7. Perijandar je bio tiranin u Korintu od 625—585. god. pre n. e; 
o njemu vidi petu knjigu, devetu glavu, 2 i 22. Trasibul je bio tiranin u 
Miletu oko 600. god. pre n. e. Obojica su bili ubrajani među sedmoricu 
mudraca. Herodot kaže (V, 92) da je ovaj savet dao Trasibul Perijandru. 

f D Kod Tukidida možemo naći veliki broj primera da su se Ate- 
njani surovo ponašali prema svojim saveznicima, naročito prema Miti- 
leni (c. 36). 

3 Kod Herodota možemo naći podatke o pobuni Vavilonaca protiv 
Darija i o kazni koju su zbog toga pretrpeli (III, 150—159). Vavilon je 
prvi put zauzeo Kir (vidi napomenu 7 uz ovu knijgu). 

“ Druga plovidba (čebrepog n}oðc) ovaj izraz označava ponovni po- 
kušaj u nekom poslu posle prvog neuspelog. Izraz je uzet iz pomorske 
terminologije gde označava ponovnu plovidbu posle brodoloma. 

3s Vidi drugu knjigu, šestu glavu, gde se raspravlja o lakedajmon- 
skom državnom uređenju. 


* Ilijada, II, 391ss. 


3 O ovome Aristotel opširnije raspravlja u sedmoj knjizi, glava 
šesta, 1. 

= Ajsimneti su bili vladari koje su neke države birale u vreme 
unutrašnjih kriza, bilo doživotno, bilo za određeni vremenski period ili za 
izvršenje određenog zadatka. Ovi ajsimneti imaju srodnosti sa ranim 
zakonodavcima (Solon, Zaleuk itd.). Na Teju, Naksu, u Miletu, Megari, 
Selinuntu i Halkedonu postojale su regularne vlasti koje su se tako 
zvale. Reč se prvi put javlja u Odiseji (VIII, 258) i označava izbornog 
sudiju. 

3 Pesnik Alkaj iz Mitilene, živeo u drugoj polovini VII i prvoj 
polovini VI veka. Imao je dva brata, Antimenida i Kikisa, i pripadao je 
plemićkoj porodici. Alkajeva braća, zajedno s Pitakom oborili su tiranina 
Melanhara, posle koga je vlast zadobio i postao tiranin Mirsil. Protiv 
Mirsila se borio Alkaj i u svojim pesmama pozivao građane da mu se 
odupru. Prvi napad na Mirsila nije uspeo te je Alkaj morao da se skloni 
iz Miti'=ne; pri drugom napadu Mirsil je pao u borbi. Kada je demokrat- 
ska stranka poverila Pitaku da uredi državu, Alkaj i Antimenid napuste 
otadžbinu i odu da služe stranim vlađarima kao najamnici, Antimenid u 
Vaviloniju a Alkaj u Egipat gde je Psametih skupljao helenske najamni- 
ke. Alkaj se vratio kući još za Pitaka koji je vladao deset godina; o pes- 
niku znamo još i to da je zajedno sa Pitakom ratovao protiv Atenjana za 
Sigej i da je tom prilikom bacio štit i pobegao iz jedne bitke u kojoj su 
pobedili Atenjani. O tome događaju je Alkaj ispevao jednu pesmu i poslao 
je u Mitilenu svome prijatelju Melanipu. Njegovo odbačeno oružje Ate- 
njani su obesili u Ateninu hramu u Sigeju (Herodot, V. 95). 


“ Tu vrstu basileje nalazimo u Homerovim epovima. 


4 Dizanje žezla kao znak zakletve nalazimo na više mesta u Ilijadi, 
na primer VII, 412 ili X, 321. 


4* Herodot (II, 84) govori o lekarima kod Egipćana, ali ne spominje 
ovaj zakon. 


4 Tiranin je bio, iz početka, čovek sa neograničenom naslednom 
vlašću. Kasnije se kod Helena pod tim nazivom podrazumeva čovek koji 
je pomoću nasilja došao do vlasti najčešće koristeći društvene suprotnosti 
i oslanjajući se na nezadovoljnike. Tirane su obično pomagali spartanski 
aristokrati a katkad i Persijanci. Po svome nasilju bili su čuveni sira- 
kuški tirani na Siciliji. Tirana je bilo gotovo u svim helenskim gradovima 
u vremenu kada su se pojedinci trgovinom obogatili i kada je dolazilo do 
velikih društvenih i političkih promena i sukoba između starog zemljo- 
posedničkog plemstva i nove klase obogaćenih trgovaca i zanatlija. 

4 Dionisije Stariji postao je tiranin Sirakuse 405. pre n. e. kada su 
Kartaginjani 406. zauzeli i do temelja razorili bogati grad Akragant, čije 
je stanovništvo jedva uspelo da se spase bekstvom. Kartaginjani su tada 
bili gospodari zapadne Sicilije a pad Akraganta uneo je veliki strah u 
Sirakušane. Kada je tim povodom sazvana skupština, niko nije smeo ništa 
da predloži. Tada se pojavio Dionisije, koji se više puta istakao junaštvom 
te je već imalo velikog uticaja na narod. Stane govoriti i žaliti se na 
izdajstvo zapovednika te postigne da bude na njihovo mesto izabran. 
Malo kasnije poslužio se varkom kojom i Pejsistrat, došao je okrvavljen 
-od rana koje je sam sebi zadao i stao se tužiti da su neprijatelji naroda 

hteli da ga ubiju, te je postigao da dobije telesnu stražu od šest stotina 
ljudi koju on povećava na hiljadu. Izabrao je najsiromašnije i najhrab- 
rije i smestio se na ostrvu Ortigiji koje je dominiralo lukom. Tako je 
narod sam sebi nametnuo tiranina, (Vidi i napomenu 135 uz petu knjigu.) 


$ O Epidamnu vidi napomenu 43 uz drugu knjigu i u toj knjizi 
četvrtu glavu, 13 zatim petu knjigu, prvu glavu, 6; Opunt je'grad u 
Lokridi. 

4 Oba stiha su iz Ilijade; prvi X, 224 a drugi II, 372. 

47 Platon stavlja zakonodavca iznad zakona; vidi Državnik, 294AB. 

€& Vidi u ovoj knjizi, osmu glavu, 1. 

€ Vidi u ovoj knjizi, glava druga, 3s. 


NAPOMENE I OBJAŠNJENJA UZ ČETVRTU KNJIGU 


t Ovi redovi odnose se svakako na Platona a možda i na Kseno- 
fonta. 

2 Vidi treću knjigu, petu glavu. 

3 Vidi treću knjigu, petu glavu, 1 i 2, i devetu i desetu glavu. 

€ To je Platon (Državnik, 303AB). 

5 Eretrija i Halkida su gradovi na ostrvu Euboji, Magnesija je grad 
na reci Meandru u maloazijskoj Joniji nedaleko od Efesa. 

* Aristotel govori o aristokratiji, ali samo ukratko, u trećoj knjizi, 
u četvrtoj i petoj glavi; opširno govori o aristgkratskom uređenju u 
sedmoj knjizi, u sedmoj i osmoj glavi. Ovo i još neka druga mesta dali su 
povoda nekim izdavačima da unekoliko izmene red knjiga, tako da bi 
one, posle treće knjige, išle ovim redom: sedma, osma, četvrta, šesta, peta. 
Vidi i napomenu 16 uz ovu knjigu. 

7 Kod Platona su dva osnovna oblika državnog uređenja, monarhija 
i demokratija (Zakoni, 693D). 

8 Herodot (III, 20) kaže da Ajtiopljani biraju među svojim sugrađa- 
nima najvećeg pa ga postavljaju za kralja. 

? Apolonija je bila korintska kolonija u Tesprotidi, preko puta da- 


našnjeg Krfa. Tera je malo ostrvo na južnom delu grupe Kikladskih 
ostrva. 


10 Kolofon je grad u Joniji, u Maloj Aziji, severno od Efesa. To je 
rodno mesto Ksenofana, prvog predstavnika elejske filosofske škole. 
Atenaj (p. 526) nam donosi jedan Ksenofanov fragment (nije izvesno da li 
gorepomenutog) u kome se govori o raskoši u Kolofonu. To mesto glasi: 
»Kolofonjani su, kako kaže Filarh, u početku živeli skromno, a kada su, 
stupivši u prijateljske odnose i savezništvo sa Liđanima, počeli da žive 
raskošno, počeli su da ukrašavaju kosu zlatnim nakitom, kako kaže i 
Ksenofan: ,Naučivši se nekorisnoj raskoši od Liđana, dok nisu bili pod 
mrskom tiranidom, išli su u agoru u purpurnom odelu, ne manje nego 
njih hiljadu, i bili su uobraženi na sve, a umetnički očešljanu kosu nata- 
pali su mirisima'«. 

u Vidi prvu knjigu, drugu glavu, 7. 

1? Vidi Platon Država, 369 s. 

18 Tarant je bio glavni grad Južne Italije. Zbog svog položaja bio je 
prvo pristanište u koje su svraćale lađe iz Helade zadržane zapadnim vet- 

rovima, Njegovo bogatstvo zasnivalo se na ribarstvu i sakupljanju pur- 
purnih školjki iz lagune. Do prve helenske kolonizacije došlo je oko 700 
god. pre n. e. kada su izbeglice iz Sparte, Partenije, osnovale koloniju 
(vidi napomenu 87 uz petu knjigu). Mada spartanskog porekla Tarant je 
imao svoj sopstveni politički razvoj. Rana aristokratija ustupila je mesto 
dugotrajnoj demokratiji u kojoj su ribari imali glavnu ulogu. Tarant je 
dostigao vrhunac svoga napretka u IV v. pre n. e. pod upravom filosofa 
Arhite. — Za Bizantij se misli da su ga osnovali megarski kolonisti 667. 
god. na mestu jedne ranije kolonije. Do drugog talasa kolonizacije došlo je 
628. god. Bogatstvo grada zasnivalo se pretežno na ribarenju u Bosforu. 
Jedanaestog maja 330. god. n. e. inaugurisan je kao prestonica Rimskog 
carstva pod imenom Novi Rim. To ime je kasnije zamenjeno imenom 
osnivača, pa se grad otada zvao Konstantinopolj. — Ajgina je ostrvo u 
Saronskom zalivu, Hij je veliko ostrvo uz maloazijsku obalu, Tened je 
malo ostrvo uz obalu Ajolide, nedaleko od Troje. 

44 Ilijada, II, 204. 

15 Platon obrađuje pojedine vrste državnog uređenja u VIII knjizi 
Države. 

10 I ovo ide u prilog nove podele koju su dali neki izdavači po kojoj 
ova (naša četvrta) knjiga dolazi kao šesta, dok (naša) sedma i osma knjiga, 
u kojima se opširno govori o aristokratskom uređenju dolaze kao četvrta 
i peta (vidi i napomenu 6 uz ovu knjigu). 

17 Vidi drugu knjigu, osmu glavu, gde se opširno govori o uređenju 
u Karhedonu. 

18 Vidi drugu knjigu, šestu glavu, gde je izloženo spartansko ure- 
đenje. 

19 Vidi treću knjigu, petu glavu, 2. 

=% Vidi treću knjigu, šestu glavu, 13. 

"Vidi prvu knjigu, drugu glavu,19. 

= Vidi drugu knjigu, šestu glavu. 

s Vidi napomenu 6 i 16 uz ovu knjigu. 

“ Vidi treću knjigu, glavu devetu i desetu. 

#5 Vidi treću knjigu, glavu devetu, 5 i napomenu 38 uz istu knjigu. 

z Nikomahova Etika, 1107a; vidi i početak sedme knjige ovoga dela. 

£7 Fokilid je elegički pesnik iz VI veka pre n. e. Pisao je kratke po- 
slovice u elegičkim distisima ili heksametrima. Navedeni stih je frg. 12. 

s2 U petoj knjizi, prva glava i dalje. 

#2 Nije nam poznato na koga ovde misli Aristotel; razni izdavači i 
prevodioci pravili su razne pretpostavke o toj ličnosti; tako su pominjani 
Gelon iz Sirakuse, Teopomp iz Lakedajmona, Kleisten, Tesej, Faleja, Pitak 
iz Mitilene. 

» Vidi u ovoj knjizi, glava četvrta, I. 

“u Malijejci su narod u Tesaliji pod brdom Ojtom. Bili su čuveni po 
svojoj hrabrosti i po tome što su bili dobri praćkaši. Spominje ih Tukidid, 
III, 92, V, 51. 

3? O Teleklu Milećaninu ne znamo ništa sem ovog što kaže Aristotel. 

9 Vidi u ovoj knjizi, četvrtu glavu, 5. 

4 Horezi su bili ljudi kojima je poveravana dužnost pripremanja 
tragičkog hora. Ta se služba zvala horegija a spadala je među lejturgije 
to jest službe za narod, koje nije uzimala na sebe država već bogati gra- 
dani. Horegija za tragičke horove ustanovljena je posle Kleistenovih re- 
formi, posle 508; pre toga se za horegiju starao tiranin Pejsistrat i njegovi 
naslednici. Horegija je dodeljivana na taj način što je arhont određivao 

kome će se pesniku koji horeg postaviti za spremanje hora. Dužnost 
horega je bila da sastavi hor da ga odene onako kako to zahteva prika- 
zivanje i da nađe svirače na fruli i učitelje koji će uvežbati hor. Horeg 
se trudio da svoju dužnost obavi što bolje jer je slava pobede pripadala 
u istoj meri į njemu i pesniku. Posle pobede horeg bi obično pogostio 
horeute (članove hora). Institucija horegije se docnije izmenila. 

33 To je bila neka vrsta koplja na čijem se kraju mogla pričvrstiti 
svetiljka. 

3 Aristotel kaže u Ustavu atenskom (c. 51) da Veće kockom postavlja 
deset nadzornika trgova, pet za Pirej a pet za Atenu. Njihova je dužnost 
da se brinu za svu robu da se prodaje u ispravnom stanju. 

37 Megara je dorski grad na Korintskoj prevlaci. O Megari i prevra- 
tima koji su se u njoj dogodili Aristotel govori još i u petoj knjizi, glava 
druga, 6 i glava četvrta, 3. Događaj o kome je ovde reč dogodio se 446. 
god. pre n. e. 

3 Nemački prevodilac Politike Getling načinio je, na osnovu ovog 
odeljka, sliku svih mogućnosti; analizu te slike dao je francuski prevo- 
dilac Sent-Iler, i mi tu analizu prenosimo ovde da bismo čitaocu olakšali 
razumevanje ovog odeljka. 

Aristotel daje najpre tri glavne podele: 

1) Birači; 
2) Oni koji se biraju; 
3) Način na koji se vrši izbor. 
1) Birači mogu biti svi (A) ili određena klasa (B) ili svi ali samo za 
pojedine funkcije, ili određena klasa za pojedine funkcije (C). 
2) Oni koji se biraju mogu da imaju iste varijante (A') (B') (C'). 
3) Način na koji se vrši izbor može da bude: kockom (A”), glasanjem 
(B”) ili glasanjem za pojedine funkcije ili kockom za pojedine 
funkcije (C"). 

Svaka od ovih podela (pod 1, 2, 3) pruža mogućnost za četiri različita 
slučaja. 

Tako za birače: 

Prva je mogućnost da svi imaju pravo da biraju; polazeći od toga 
imamo ova četiri slučaja: 

a' : svi biraju sve, glasanjem; 

b’ : svi biraju sve, kockom; 

c : svi biraju iz određene klase, glasanjem; 
q’ : svi biraju iz određene klase, kockom. 

Druga je mogućnost da određena klasa ima pravo da bira; polazeći 

od toga imamo ova četiri slučaja: 
a" : određena klasa bira iz celoga naroda, 
glasanjem; 
b” : određena klasa iz celog naroda, kockom; 
c” : određena klasa bira iz određene klase, glasanjem; 
d” : određena klasa bira iz celoga naroda, kockom. 

Treća je mogućnost da svi biraju, ali samo za određene funkcije ili 
da određena klasa bira, ali samo za određene funkcije, polazeći od toga 
imamo ova četiri slučaja: 

a™ : svi biraju za određene funkcije i određena klasa bira za 
određene funkcije iz celog naroda, glasanjem; 

Þ” : svi biraju za određene funkcije i određena klasa bira za 
određene funkcije iz celog naroda kockom; 

œ” : svi biraju za određene funkcije i određena klasa bira za 
određene funkcije iz određene klase, glasanjem; 

d'" : svi biraju za određene funkcije i određena klasa bira za 
određene funkcije iz određene klase, kockom. 


Ovih dvanaest mogučnosti za podelu pod 1) (to jest za birače) važi 
i za podelu pod 2) i 3). 

% Freatij je bio mesto blizu Pireja na morskoj obali. Kada bi neko, 
prognan zbog ubistva, bio ponovo optužen za ubistvo, i kada bi hteo da 
dođe da se odbrani, on bi se vratio, zaustavio bi se preko puta Freatija, 
t odatle sa lađe bi se branio pred sudijama koji su sedeli na obali koju je 
njemu bilo zabranjeno da dotakne. (Pausanija, I, 28, 11.) 

o Ovo je osma vrsta suda (šesta i sedma su sud za ubistva i sud za 
strance). Ovaj sud se u Ateni zvao parabist  (zepaBvarov) i bio je u 
stvari mesto gde su Jedanaestorica održavali svoje sednice. Prema Anti- 
fontu zgrada se nalazila na trgu, između drugih velikih zgrada a bila je 
tako mala da su ljudi u nju mogli stati samo gusto zbijeni. O Jedanaes- 
torici vidi napomenu 31 uz šestu knjigu. 


NAPOMENE I OBJAŠNJENJA UZ PETU KNJIGU 


1 I ovo je poslužilo kao dokaz i osnova za drukčiji red knjiga nego 
što je naš. Vidi i napomenu 6 i 16 uz četvrtu knjigu i početak druge, šeste 
i osme knjige. 

2 Vidi treću knjigu, petu glavu, 8. 

3 Aristotel je ovu misao izrazio već više puta; uporedi i treću 
knjigu, osmu glavu, 1. 

€ Lisandar, spartanski vojskovođa i državnik. Naimenovan za admi- 
rala za 408/7. god. pre n. e. vratio je peloponeskoj mornarici nekadašnju 
snagu, zadobio prijateljstvo i podršku Kirovu i pobedio Atenjane kod 
Notija u Joniji u Maloj Aziji. U većini država koje su bile saveznice 
Atene uspostavio je takozvane dekarhije (vlast desetorice) od pristalica 
spartanske oligarhije i pojačao ih spartanskim harmostima (upravnicima). 
Njegova nadmenost i beskrupuloznost učinile su spartansku upravu 
mrskom pa je Sparta promenila njegovu politiku prema pokorenim drža- 
vama, pomažući uspostavljanje demokratija atenskog tipa i modifiku- 
jući njegov sistem dekarhija. Njegovi pokušaji da ponovo zadobije auto= 
kratski položaj završili su se neuspehom. Nije uspeo ni njegov plan da 
u Sparti uvede izbornu monarhiju umesto nasledne, 


5 Pausanija, sin spartanskog kralja Kleombrota i sinovac Leonidin. 
Godine 479. komandovao je ujedinjenim helenskim snagama kod Plateje 
i veoma je zaslužan za helensku pobedu, suprotstavivši se persijskom na- 
padu svojim protivnapadom. Na čelu ujedinjene helenske mornarice 
zauzeo je 478. Bizantij, ali je izazvao pobunu svojim arogantnim držanjem 
i pao je pod sumnju da vodi izdajničke pregovore sa persijskim kraljem. 
Pozvan u Spartu da mu se sudi zbog ove optužbe on je izbegao osudu 
i vratio se u Bizantij gde se učvrstio sa privatnom vojskom. Kada ga je 
475. Kimon isterao iz Bizantija, on se učvrstio u Troadi i verovalo se da 
je produžio svoje pregovore sa Persijancima. Bio je ponovo pozvan i su- 
đen 470. ali je bio oslobođen. Sada je međutim pao pod sumnju da je 
podsticao helotski ustanak. Da bi izbegao hapšenje od strane efora potra- 
žio je pribežište u hramu gde su ga ostavili da umre od gladi. U posled- 
njem momentu izvučen je napolje da ne bi izdahnuo na posvećenom 
zemljištu. Verovatno je da je nameravao da ukine eforat. 

7 Epidamn, vidi napomenu 43 uz drugu knjigu. 

7 Ovo se ne odnosi na Epidamn, niti na Atenu. 

8 Ova podela potiče od Platona, Zakoni, 757B. 

* Vidi četvrtu knjigu, devetu glavu, gde je Aristotel izneo svoju 
teoriju o srednjoj klasi. 

1% Vidi prethodnu glavu, 7; Platon kaže da postoji samo jedan jedini 
uzrok zbog koga dolazi do promene državnog uređenja; to se dešava onda 
kada među onima koji su na vlasti dođe do razdora. Ako su oni složni, 
mia koliko malo ih bilo, ne može doći ni do kakve promene (Država, 545D). 

1 Vidi četvrtu knjigu, petu glavu, 1. 

1? O ostrakizmu vidi treću knjigu, osmu glavu, 2 i napomenu 29 uz 
treću knjigu. : 

13 Ostrvo Rod su naselili dorski Heleni i osnovali su tri grada-države, 
Jalis, Lind i Kamir. U V veku do 412/1. god. pre n. e. bili su članovi 
Atenskog saveza i njihovo uređenje je bilo pretežno demokratsko. Rat sa 
Atenom (411-407) prinudio ih je da sprovedu ujedinjenje tri grada u 
iednu državu sa novom prestonicom, Rodom. Rođani su ostali demokrati, 
Inožda čak ekstremni, do revolucionarnih nemira (397—388) iz kojih je 
proizašla umerena demokratija koja je bila oborena samo u periodu 
versijske dominacije (355—335). Njena kasnija stabilnost zasnivala se na 
sporazumu između brojnog građanskog proletarijata i bogatih građana. 
Ova pobuna i ona o kojoj se govori u idućem odeljku verovatno je isti 
a Aristotel govori još o jednoj pobuni na Rodu u ovoj knjizi, glava 

etvrta. 

4 Bitka kod Ojnofita odigrala se 458. god. pre n. e. i u njoj su 
Atenjani pobedili Bojoćane; spominje je Tukidid, I, 108. 

15 Propast demokratije u Megari verovatno pada u VI vek pre n. e. 
Borbe koje su u to vreme vođene između plemića i naroda poznate su 
nam iz fragmenata elegičkog pesnika Teognida koji je bio savremenik tih 
događaja. Do VI veka u Megari su dugo vremena vlast imali plemići, ali 
kako je trgovina donosila Megari veliko bogatstvo, u njoj se razvio srednji 
Sloj koji se, zajedno sa seljacima, počeo buniti protiv plemstva. Tako u 
Megari nalazimo tiranina Teagena, koji je pod vidom narodnog prijatelja 
ustao protiv dorskog plemstva i prigrabio sebi vlast. Posle njegova pada 
ponovo je zavladalo plemstvo. Ali i ta vlada je bila oborena i vlast je 
uzela demokratska stranka. Narod je proterao plemiće i doneo nove 
agrarne zakone po kojima je plemićima bila imovina oduzeta i podeljena 
narodu. Plemići su kasnije ponovo zauzeli Megaru i svirepo se osvetili 
dernokratima. 

18 Sirakusa je korintska kolonija osnovana 734. god. pre n. e. Ubrzo 
je postala veoma napredna u trgovini i zemljoradnji. Njeno prvo poznato 
uređenje bila je aristokratija zemljoposednika koji su stanovnike pre- 
tvorili u kmetove. Oko 485. narod i kmetovi isterali su zemljoposednike. 
Ovi prihvate Gelonovu pomoć koji tada postane tiranin i počne prinudno 
preseljavati stanovnike obližnjih helenskih gradova u Sirakusu. Gelon 

potuče Kartaginjane kod Himere 480. i stvori od Sirakuse najznačajniju 
državu zapadnog sveta posle Kartagine. Njegov naslednik Hijeron proširio 
je njen uticaj na južnu Italiju i dao joj takav kulturni procvat koji se 
može uporediti samo sa atenskim. Posle njegove smrti Sirakusa je izgubila 
svoj uticaj. Umerena demokratija delovala je preko narodne skupštine i 
Veća. Funkcije druga dva saveta (gvyxAnrot i čoxAmrot) nisu dovoljno 
jasne. Na čelu države bili su stratezi koji su birani na godinu dana. 
Narod je imao takozvanog rpoorarna rov šnuov koji je verovatno bio ne- 
zvaničan predstavnik naroda. Uoči drugog kartaginskog napada Sirakusa 
je pala pod tiranidu Dionisija Starijeg. Težak period vladavine Dionisija 


238 


Mlađeg (367—344) bio je prekinut njegovim dugim izgnanstvom (357—347) 
za vreme koga su vladali jedan za drugim dva akađemičara Dion i Kalip 
i dva sina Dionisija Starijeg. Timoleon, da bi spasao prevlast Sirakuse na 
Siciliji, doveo je nove koloniste i uspostavio demokratsko uređenje. Veće 
od 600 članova postepeno se razvilo u oligarhiju čiji su vođi kasnije bili 
proterani. Ali demokratski vođ Agatokle izveo je revoluciju i postao 
GPTETNYČE aùtoxpwp (vojskovođa samodržac) 317. god. i kralj 304. god. 
Njegovom smrću završava se poslednji veliki period helenske ekspanzije 
u Italiji. 

17 Vidi napomenu 13 uz ovu knjigu. 

18 O Tarantu vidi napomenu 13 uz četvrtu knjigu. Japigi su se 
naselili u Kalabriji još u gvozdeno doba; verovatno da su ilirskog porekla 
a ne kretskog. Od njih nam je sačuvano preko 200 natpisa napisanih ta- 
rantinsko-jonskom azbukom između 450. god. i 50 god. pre n. e. Godine 
437. Japigi su naneli poraz Tarantu (Herodot, VII, 170), a 413. pod kraljem 
Artom podržali su Atenu protiv Sirakuse (Tukidid, VII, 33). 

1% Kleomen, spartanski kralj, vladao otprilike od 519. do 487. god. 
Vodio je avanturističku a istovremeno i beskrupuloznu politiku. Hteo je 
da zavadi Atenu sa Tebom pozivajući se na zahtev Platajaca upućen 
Atenjanima da im pomognu protiv Tebe. Preduzeo je jedan bezuspešan 
napad protiv atenskog tiranina Hipije 515. god. Odbio je da se umeša u 
samljanski sukob i da podrži jonski ustanak. Njegovo nemilosrdno uniš- 
tenje argivske vojske kod Tirinta (verovatno 499. god.) bilo je bezobziran 
napad na bezopasnog suseda. 

2 Tukidid, VI, 31 daje sliku polaska vojske iz Atene i podatke o njoj. 

z Heraja je grad u Arkadiji na granici prema Elidi. 

22 Orej je atenska kolonija u Ajtoliji. 

23 Ambraklija, helenski grad na severu od Akcija. Ambraklija je 


korintska kolonija koju je osnovao Gorg, sin tiranina Kipsela. Njeni po- 


kušaji da uspostavi kontrolu nad celim primorjem akcijskog zaliva doveli 
su je u konflikt sa Akarnancima koji su sa atenskom pomoći naneli Am- 
brakiji ozbiljan poraz 426. god. 

“ Sibarid, ahajsko-trojzenjanska kolonija osnovana (oko 720. god. 
pre n. e.) blizu istoimene reke na Tarantskom zalivu na nekada plodnoj 
zemlji. Širenjem svoje teritorije, osnivanjem kolbnija i držanjem mono- 
pola nad etrurskom trgovinom Sibarid je postao vrlo moćan. Njegovo 
bogatstvo postalo je poslovično. Ali god. 510. unutrašnja nesloga u Siba- 
Tidu omogućila je Krotonu da ga uništi. Sibarićanske izbeglice posle dva 
neuspela pokušaja da ponovo zauzmu Sibarid, ujedine se sa atenskom 
naseobinom u Turiju (443). Ubrzo ih Turijci izbace, i oni osnuju na reci 
Treji novi Sibarid koji nikada nije imao veći značaj. 

* O Bizantiju vidi napomenu 13 uz četvrtu knjigu. 

2% Antisa je najpre bilo ostrvo koje se kasnije spojilo sa ostrvom 
Lezbom. 

27 Zankle je helenska kolonija osnovana oko 725. god. pre n. e. na 
severoistočnoj Siciliji; osnovali su je kolonisti iz Kime, sa Naksa i Euboje. 
Njena najranija istorija nam je nepoznata. Godine 493. Anaksilaj iz Re- 
gija isterao je izbeglice sa Sama i oni su se dočepali Zankle koja je tada 
prekrštena u Mesenu. Izgleda da je Anaksilaj ubrzo zamenio Samljane 
Mesenjanima. Posle 401. Mesana (otada preovlađuje dorski oblik imena 
grada) je postala nezavisna od Regija i veoma uznapredovala dok je Kar- 
tagina nije uništila 396. god. Kasnije ju je obnovio Dionisije. 

z": Apolonija na Pontu, helenski grad u Trakiji na Crnom moru, 
miletska kolonija koju je vodio Anaksimandar (rođen 610. god. pre n. e.). 
Smeštena je na jednom ostrvu 34 km južno od Anhijala. a 

= O Sirakusi vidi napomenu 16 uz ovu knjigu. 

* Amfipolj, glavni helenski grad na severu ajgajske obale. Smešten 
na obali Strimona (Strumice) on je bio centar saobraćajnih veza (što se 
vidi i iz njegovog prvobitnog imena 'Evvča 'Očol_= Devet puteva) i kon- 
trolisao je zapadni prilaz pangajskim rudnicima. Posle dva neuspela 
pokušaja Aristagore iz Mileta (497) i Atenjana (465) da otrgnu Amfipolj 
od Tračana, kolonizovali su ga Atenjani 437. god. zauzeo ga je na prepad 
spartanski vojskovođa Brasida a dve godine kasnije on je pobedio 
Atenjanina Kleonta pod samim gradskim vratima. Mada je po Nikijinu 
miru Amfipolj bio nominalno vraćen Ateni, on je ipak zadržao svoju ne- 
zavisnost. 

3 Vidi u ovoj knjizi, prvu glavu, 2. 

** Hit je naziv mesta gde se prvobitno nalazila Klazomena, grad u 
Joniji, zapadno od Smirne; postojbina filosofa Anaksagore. 


s3 Notij je bio donji deo grada Kolofona (vidi napomenu 10 uz 
četvrtu knjigu) u koji su se bili sklonili stanovnici gornjeg dela, kada je 
ovaj pao u persijske ruke (Tukidid III, 34). 

*% O Sirakusi vidi napomenu 16 uz ovu knjigu. 

3 Ovu poslovicu nalazimo i kod Platona, Zakoni 753E. 

* Hestijaja je grad na Euboji, 

¥ Delfi se nalaze na ograncima planine Parnasa. To je bilo najstarije 
svetilište u Heladi. Svoj značaj počelo je da stiče oko godine 1600. pre n. e. 
Svetilište se sastojalo od svetog zemljišta opasanog zidom. Unutra su se 
nalazili spomenici koje su posvećivale helenske države kao uspomenu na 
pobede i javne događaje i dvadeset tesaura (male građevine podignute u 
velikim helenskim svetilištima u kojima je stajala arhiva i blago poje- 
dinih helenskih država), malo pozorište i glavni Apolonov hram prema 
kome je od druma skretao Sveti put. Prvobitni hram, jedna primitivna i 
mala građevina, izgoreo je u požaru 548. god. Stvari od vrednosti koje su 
tada spasene nađene su 1939. god. zakopane ispod jednog kamena na 
Svetom putu. Drugi hram bio je završen 510. pomoću poklona koje je 
dala atenska porodica Alkmajonidđa, koja se tada nalazila u Delfima u 
progonstvu. Taj novi hram uništio je zemljotres 373. god. Pomoću priloga 
sagrađen je novi hram. Ta građevina trajala je još i u rimsko doba. 
Svetilište (Z8vrov) je bilo pod jugozapadnim uglom hrama. 

3 Pahet, atenski vojskovođa; ovi su se događaji odigrali u četvrtoj 
i petoj godini peloponeskog rata. Tukidid o tome govori III, 18, 28, 33—36, 
49, 50. 


9 Fokida je zemlja u centralnoj Heladi. U VI v. pre n. e. Fokida je 
bila organizovana u jaku federaciju. Unutarnje jedinstvo učinilo ju je 
sposobnom da se odupre agresiji suseda koji su želeli da zadobiju kontrolu 
nad Delfima, nad putem za severnu Heladu preko doline Kefisa i nad 
prolazom od Elateje prema Termopilima. Tu su se Fokiđani pokazali kao 
veoma vešti diplomati. Lišena Delfa i doline Krise u I svetom ratu (oko 
946. god.) i pregažena od Tesalije, njene su ambicije bile da ponovo dobije 
izlaz na more, Kada je Sparta zaustavila njeno širenje, Fokida je stupila 
u savezništvo sa Atenom (457. god.) dočepala se Delfa i utvrdila svoju 
kontrolu nad njima jednom ekspedicijom pod Periklom (448. god.) kome 
je fokidsko savezništvo bilo od koristi da opkoli Bojotiju. Posle bitke kod 

Koroneje 447. god. Fokida je prišla Sparti, bila uz nju za vreme pelopo- 
neskog rata sve dok je Bojotija nije prinudila da uđe u centralni helenski 
savez. Njena borba za nezavisnost u III svetom ratu slomila je tebansku 
snagu ali.i iscrpla Fokidu. 

4“ O Epidamnu vidi napomenu 43 uz drugu knjigu. 

41 O Areopaškom veću vidi napomenu 94 uz drugu knjigu. 

«2 Salamina je ostrvo u Saronskom zalivu između zapadne obale 
Atike i istočne obale Megaride koje zatvara Eleusinski zaliv na jugu. 
U tesnacu između ogranaka planine Ajgaleja, ostrva Psitaleje i rta Kino- 
sure Atena je strahovito porazila persijsku mornaricu.septembra 480. god. 
pre n.e. 

43 Mantineja je grad u jugoistočnoj Arkadiji; tu je 362. god. tebanski 
vojskovođa Epaminonda odneo svoju poslednju pobedu nad Spartancima. 

“ Rat protiv Atenjana je u stvari peloponeski rat (431—404. pre 


*“n.e.). Vidi napomenu 16 uz ovu knjigu. 


45 Foks, o ovoj ličnosti znamo to što Aristotel ovde kaže. 

4 Perijandar tiranin u Ambrakiji, sinovac tiranina Perijandra iz 
Korinta, sin Gorga, osnivača Ambrakije, vidi napomenu 23 uz ovu knjigu. 

47 Veće četiri stotine, postavljeno je u Ateni 411. god. pre n. e. posle 
neuspeha desetorice probula (koji su bili naimenovani u Ateni 413. godine 


da bi delali efikasnije nego Veće pet stotina, i to je bilo prvo kidanje sa 


demokratskom tradicijom) da bi popravilo situaciju posle propasti na Si- 
ciliji. Mnogi su tada smatrali da su potrebne promene u ustavu i oligarsi 
su tada ostvarili svoje šanse. I oligarsi i umereni pripremali su teren, prvi 
ubijanjem istaknutih demokrata a drugi dokazujući da je potrebno ogra- 
ničiti građansko pravo na nekih 5000 ljudi sposobnih i lično i po svom 
bogatstvu da pomognu državi. To je bila prazna fraza koja je u praksi 
značila isključenje svih teta i mnogih zeugita iz državne uprave. Me- 
dutim, mornarica koja se tada nalazila kod Sama sa posadom sastavljenom 
uglavnom od teta, stajala je čvrsto uz demokratiju. Ali narodna skupština 
etenska bila je konačno ubeđena ili naterana da izabere pet ljudi koji će 
(indirektno) izabrati 400 ljudi u svojstvu veća i da prenese svoja ovlaš- 
ćenja na 5000 ljudi (maja 411). Pod uticajem svojih najekstremnijih članova 
Veće četiri stotine oslobodilo se ovih 5000 građana. Ali oni nisu uspeli da 
pridobiju mornaricu kod Sama i kada su Peloponešani napali Euboju 
eskadron koji je Veće četiri stotine hitno poslalo da je brani bio je pora- 
žen. U to isto vreme neki oligarhijski vođi pregovarali su sa Spartom o 
predaji. Teramen, koji je bio istaknuti revolucionar, sada je postao vođa 
umerenih i Veće četiri stotine bilo je oboreno (septembra 411. god.). Sada 
su se učvrstili 5000. Ali posle pobede kod Kizika 410. god. ponovo je bila 
uspostavljena puna demokratija. 

4 O demagozima Aristotel govori u četvrtoj knjizi, četvrta glava 
i dalje. Demagog (šnueyeyoc) je bio narodni vođ u Ateni. Demagozi nisu 
zauzimali nikakav zvaničan položaj ali su zbog svog uticaja na narodnu 
skupštinu igrali vrlo veliku političku ulogu. Reč demagog po sebi nije 
imala pogrdno značenje (i Perikle se označava kao demagog), već je to 
značenje došlo sa izopačavanjem atenske demokratije kada su demagozi 
počeli zloupotrebljavati svoju moć da bi izvukli korist za sebe ili da bi 
zadovoljili svoje častoljublje. 

4 Kos je jedno od sporadskih ostrva koje je kolonizovao verovatno 
Epidaur. U peloponeskom ratu Kos je stradao i od Spartanaca i od Ate- 
ajana. Godine 366, posle unutrašnjih borbi, sva gradska područja (š7uot) 
stopila su se u jedan glavni grad na severoistočnoj obali. Ostrvo se 
uspešno odmetnulo od Atene 354. god. pre n. e. 

% Vidi napomenu 13 uz ovu knjigu. 

3 Herakleja na Pontu je megarska i bejoćanska kolonija osnovana 
oko 560. god. pre n. e. Posle nekog vremena Herakleja je kontrolisala 
veliki deo crnomorske obale. Građanska nesloga dovela je do uspostav- 
ljanja tiranide, koja je trajala 84 godine, do 281. god. pre n. e., i smatra 
se da je to bio njen najnapredniji period. 

5 O Megari vidi napomenu 15 uz ovu knjigu. 

5 Kima je glavni grad Ajolide u Maloj Aziji. 

M“ Lejturgija. U V i VI veku pre n. e. su u Ateni izvesne javne 
funkcije bile prinudno prenesene na bogatije građane i meteke. Neke od 
ovih lejturgija kao na primer trijerarhija (opremanje trijera) bile su po- 
vremene, druge su bile redovne i ljudi su se u njima smenjivali prema 
uivrđenom redu. Tu su spadale horegija (to jest opremanje i uvežbavanje 
horova za muzičke i dramske predstave), gimnasiarhija (nadzor nad gim- 
nastičkim vežbanjima), hestijasis (pripremanje gozbe za članove svoje file 
u vreme svetkovina), arhitheorija (predvođenje delegacije na strane svet- 
kovine), hipotrofija (držanje konja). Za neke lejturgije građane je imeno- 
vala vlast, na primer arhont za tragičku horegiju, a za druge su to činile 
file, na primer za hestijasis. Čovek koji je bio određen za vršenje neke 
lejturgije mogao je da zahteva da se lejturgija prenese na drugoga gra- 
đanina za koga smatra da je sposobniji da podnese trošak a taj ie mogao 
ili da prihvati lejturgiju, ili da zameni imanje sa prvim ili da se žali 
sudu. Lejturgija je uključivala i ličnu službu (mada se za to mogao dati 
zamenik) i troškove. 

5 Pritani u Miletu su organi vlasti koji su predsedavali veću i 
narodnoj skupštini. 

5s Pejsistrat, atenski tiranin (560—527. pre n. e.). Kao polemarh ista- 
kao se u ratu protiv Megare 565. god. Za vreme stranačkih borbi, do kojih 
je uskoro došlo, pokrenuo je treću stranku nazvanu Hiperakri i 560. god. 
postao tiranin sa telesnom stražom koju su mu dali Atenjani. Posle pet 
godina ravničarska i primorska stranka su se udružile i prognale ga, ali 
nesporazum sa Alkmajonidima uskoro je doveo do ponovnog vraćanja 
Pejsistrata. Uskoro posle toga Pejsistrat se povukao u Makedoniju i u 
oblast pangajskih rudnika. Tu je pravio novac, sakupljao najamnike i 
održavao savezništvo sa Tesalijom, Tebom, Eretrijom, Naksom i Argom i 
posle deset godina vratio se u Atiku. Pobedio je svoje protivnike kod 
Falene i učvrstio svoju tiranidu koja je sada počivala na najamnicima. 
Umro je 527. godine. Pejsistrat je zadržao forme Solonovog uređenja. On 
je ohrabrio male zemljoposednike i želeo je da ih zadovolji time što su 
na svoje proizvode plaćali male poreze. Uspeo je da pridobije i mnoge 
plemiće. Tendencija atenske tiranide koja je išla za jednakošću utrla je 
put demokratiji u sledećem veku. 


53 Teagen iz Megare, poklao je stada i krda bogataša, obezbedio je 
sebi telesnu gardu i proglasio se za tiranina. Kasnije je bio prognan iz 
Megare. Vreme njegove tiranide pada verovatno između 640. i 620. god. 
pre n.e. (Tukidid, I, 126). 

s O Dionisiju vidi napomenu 44 uz drugu knjigu. 

5 Vidi četvrtu knjigu, četvrtu glavu, 4. 

* Ligdamid sa Naksa, tiranin na Naksu oko 550. godine. 

“ Masilija, kolonija Fokejaca osnovana oko god. 600. pre n. e. I pored 
ratovanja sa Ligurima i Galima Masilija je postepeno postala centar za 
rasprostiranje Helena i osnovala je svoje kolonije duž obala Sredozemnog 
mora. 

62 Istar ili Istrija, miletska kolonija osnovana između 650. i 600. na 
ostrvu južno od ušća Dunava. Prvobitno ribarsko selo ona je ubrzo postala 
tigovački centar za južni dunavski basen. 

* O Herakleji vidi napomenu 51 uz ovu knjigu. 

%1 Knid, helenska kolonija verovatno iz Arga, smeštena na jugoza- 
padnom rtu Male Azije. Oko 540. god. pao pod persijsku vlast. 

65 Eritra je bejotska kolonija u Joniji u Maloj Aziji. 

% Harikle je jedan od Tridesetorice u Ateni — vidi sledeću na- 
pomenu. 

87 Pri kraju peloponeskog rata (aprila 404) oligarsi u Ateni su već 
imali prevlast. Na čelu ekstremista bio je Kritija a na čelu umerenih 
bio je Teramen. Obe frakcije složile su se da od Lisandra zatraže pomoć 
protiv demokrata. Pod njegovim pritiskom narodna skupština bila je pri- 
nuđena da naimenuje trideset članova ustavnog odbora (ol ovyrpareis 
da sastave predlog novog ustava. Tridesetorica su uzeli vlast u svoje 
ruke, uspostavili novo Veće pod svojom kontrolom i naimenovali odbor 
desetorice da upravlja Pirejem, raspustili su sudove i počeli da uklanjaju 
istaknute demokrate. Vlast Tridesetorice pretvorila se u teror, mnogi 
ugledni građani i meteci bili su pogubljeni a njihova imanja konfiskova- 
na. Do proglašavanja novog ustava nije došlo. Da bi izašao u susret 
Teramenovim protestima Kritija je pristao da se sastavi lista od 3000 
građana koji bi sačinjavali građansko telo, ali tu listu Kritija nije nikada 
objavio i ugušio je dalju Teramenovu opoziciju time što ga je dao po- 
gubiti. Izgleda da je tada bilo pogubljeno oko 1500 ljudi. Ali Tridesetorica 
nisu uspeli da spreče grupu prognanika pod Trasibulom da zauzmu Pirej 
i Kritija bude ubijen u bici. Tridesetoricu su sada zbacili umereni oligarsi 
koji su se konstituisali kao građansko telo od 3000 građana; njih je smenio 


*odbor desetorice koji je bio povezan sa Trasibulovom partijom. Sada je 


ponovo bila uspostavljena puna demokratija (juna 403. god.) i ostaci Tri- 
desetorice koji su se povukli u Eleusinu bili su tamo istrebljeni dve ili tri 
godine kasnije. 

%8 Frinih, atenski vojskovođa za vreme peloponeskog rata i političar 
(Tukidid, VIII, 67). 

% Larisa, glavni grad Tesalije, prvi koji je kovao novac prema 
persijskom. Oko 400. god. Larisa je bila oslabljena partijskim borbama 
i mada je obrazovala aristokratsku opoziciju tiranima iz Fere (vidi napo- 
menu 11 uz treću knjigu) njeni pokušaji bili su retko kad uspešni bez 
spoljašnje podrške. Jason je osvojio Larisu 374. god., ali ona se oduprla 
njegovim naslednicima dobivši pomoć najpre od Tebe a kasnije od 
Filipa Makedonskog. 

10 Abid, miletska kolonija na azijskoj strani Helesponta. Godine 
411. spartanska mornarica bila je poražena od strane Atenjana blizu 
Abida. 


n Herakleja na Pontu, vidi gore odeljak 2 u ovoj glavi i napomenu 
51 uz ovu knjigu. 

732? Hiparin je bio brat ili zet Dionisija Starijeg, sirakuškog tiranina. 

3 Amfipolj, vidi u ovoj knjizi, drugu glavu, 11 i napomenu 30 uz 
ovu knjigu. 

74 Haret je atenski vojskovođa, pobeđen kod Heroneje 338. god. 

75 Apolonija na Pontu, vidi napomenu 28 uz ovu knjigu. 

78 To je već Platon rekao, Država, 545D. 


77 Farsal je grad u Tesaliji, smešten na glavnom putu koji vodi iz 
Larise u centralnu Heladu. Vladarska kuća Ehekratida bila je jedna od 

najmoćnjh plemičkih kuća u Tesaliji ali su bili proterani 457. god. U toku 
borbe između ferskih tirana (vidi napomenu 11 uz treću knjigu) i ostale 
Tesalije Farsal je bio nekoliko puta okupiran. 

% Elida, ravnica u severozapadnom Peloponesu. Nju je naselio narod 
koji je došao sa severa i koji je po jeziku i rasi sličan Ajtoljanima. Eli- 
đani su upravljali olimpijskim igrama koje su po tradiciji uspostavljene 
776. god. Ali dva veka kasnije već nisu mogli imati kontrolu nad njima. 
Živeli su seoskim životom i nisu se bavili politikom. Veće od 90 doživotnih 
članova sačinjavalo je zatvoreni krug unutar oligarhije. Rano su postali 
lojalni saveznici Sparte sve dok Sparta nije počela da štiti nezavisnost 
Lepreje (420. god.) zbog čega se Elida pridružila Ateni i Argu. Za to je 
bila kažnjena 399. god. Posle tog vremena je u Elidi neko vreme vladala 
umerena demokratija. 

1 Timofan je bio brat korintskog vojskovođe Timoleonta, koji ga je 
dao ubiti zato da se ovaj ne bi dokopao tiranide (oko 345. god.). 

8 Aleuadi, vodeća aristokratska porodica u Tesaliji koja je vladala 
Larisom. Oni su se žestoko suprotstavili tiranima u Feri i nekoliko puta 
su pozivali Makedonce da intervenišu. 

#1 Hetajreje na Kreti. U mnogim gradovima svi muškarci su bili 
grupisani u hetajreje koje su predstavljale deo vojničkog sistema. Njeni 
članovi su se hranili zajedno u andrejama koje su bile vrlo slične voj- 
ničkim sisitijama u Sparti. U Ateni su hetajreje u početku verovatno bili 
društveni klubovi, a već od 425. god. one se pojavljuju kao politička udru- 
ženja oligarhijskog karaktera. U početku su služile za uzajamno poma- 
ganje na sudovima, ali su pod uticajem ekstremnih oligarha postale oruđe 
ME i odgovornost za pokret Četiri stotine pada u prvom redu 
na njih. 

š* Vidi u ovoj knjizi treću glavu, 3. 

Eretrija je grad na ostryu Euboji, ne treba ga zameniti Eritrom u 
Maloj Aziji. 

& Ovo je verovatno Herakleja na Pontu; o ovim ličnostima, Euetionu 
i Arhiji, nije nam ništa poznato. 

5 O Knidu vidi napomenu 64. Hij je veliko ostrvo preko puta Eri- 
trajskog poluostrva. U antici Hij je bio poznat po vinu i žitu. Glavni grad 
Hija, žiža političkog, ekonomskog i kulturnog života, osnovan je kraj 
najboljeg pristaništa na istočnoj obali i brzo je postao veoma napredan. 
Posle okupacije od strane jonskih kolonista Hij je bio postojan saveznik 
Mileta protiv Fokaje, Eritreje i Sama, Uključen u persijsko carstvo pod 
Kirom, Hij se herojski borio u jonskom ustanku. Kao član Jonskog saveza 
Hij je ostao lojalan sve do 413. god. Atenski pokušaji da ponovo zauzmu 
grad pokazali su se bezuspešni. Do sredine IV veka Hij je bio proatenski 
raspoložen. 

5% Vidi u ovoj knjizi, petu glavu, 2. 

#2 Partenije. Ovim nazivom rap9evlat_ »devojačka deca« označava se 
jedan deo stanovništva unutar spartanske države koji je, mada pripada 
vodećem sloju Spartijata, takozvanih öpotot došao sa njima u konflikt i 
zbog toga, verovatno po savetu delfijskog proročišta koje je i ovde kao i 
u sličnim slučajevima igralo ulogu posrednika, otišao iz zemlje i u južnoj 
Italiji osnovao koloniju Tarant. Svi naši izvori o ovom događaju koji se 
desio u vreme prvog mesenskog rata, na prelazu iz VIII u VII vek, slažu 

se pa se prema tome ne sumnja da on nije istorijska činjenica. Kasnija 
tradicija nagađala je otkuda potiče zagonetno ime rmapgevlar kao oznaka 
tog dela spartanskog stanovništva koji se iselio iz Sparte. Po jednoj tra- 

i koji nisu bili priznati za ravnopravne Spartance, već su se po tom 
nadimku razlikovali od ostalih Spartanaca. Oni nisu hteli da podnose ovu 
sramotu već su pod voćstvom nekog Falanta pripremali ustanak. Kako 
se za ovo izdajom saznalo obrati se Falant delfijskom proročištu koje mu 
je savetovalo da ode iz zemlje i naseli se u južnoj Italiji. 

88 Vidi napomenu 4 uz ovu knjigu. 

8 Kinadon nije spadao među ravnopravne Spartance, to jest one 
kojima su i otac i mati bili punopravni građani (Ksenofont, Helenska 
istorija, III, 3), a takvih je bilo malo u Sparti, te je pokušao da digne 
ustanak. No neko ga je izdao i zavera je propala a Kinadon i zaverenicj 


su mučeni i osuđeni. 3 
% Tirtaj čuveni elegički pesnik, živeo za vreme drugog mesenskog 


rata (645—628). 

%“ O Pausaniji vidi napomenu 5 uz ovu knjigu. 

%2 Anon (ili Hanon); ovo protivreči onome što je Aristotel već rekao 
u drugoj knjizi, osma glava, 1. 

9% Turij, Periklova panhelenska kolonija kojoj su se, kao što je po- 
znato, pridružili Herodot i Lisija. Njen položaj je sasvim izvestan, nala- 
zila se blizu Sibarida. Prvobitno su tu živeli Mesapi (vidi napomenu 18 
uz petu knjigu). Uprkos građanskim borbama i razmiricama sa ostalim 
Helenima, Turij je izvesno vreme veoma napredovao. 

% U Lakedajmonu, vidi drugu knjigu, šesta glava, 10. 

%5 Lokri su osnovani u Brutiju u Kalabriji oko sredine osmog veka. 
Zakone im je dao Zaleuk. 

% Vidi u ovoj knjizi, drugu glavu, 3. 

% Vidi dalje, u ovoj knjizi, osmu glavu, 18. 

% Vidi četvrtu knjigu, desetu glavu, 6. 

% Vidi glavu petu, 4. 

1% TJ Ateni su računi bili urezivani na kamenu i javno izlagani. 

1% Tohovi su bile vojne jedinice čije brojno stanje varira u raznim 
državama. Na primer u Sparti, za vreme peloponeskog rata loh je imao 
200 ljudi. 

1% O lejturgijama vidi napomenu 54 uz ovu knjigu. 

19 Vidi treću knjigu, petu glavu, 8ss. 

14 Vidi četvrtu knjigu, desetu glavu, 1. 

105 I Platon je ukazao na potrebu da vladavina bude umerena. 
Zakoni, 698AB. 

196 Nije nam poznato iz kojeg je Euripidovog dela ovaj navod. 

197 Vidi malo dalje 7 i četvrtu knjigu, drugu glavu, 2 i šestu glavu, 1. 

18 Fejdon, kralj Arga, verovatno u drugoj polovini VII veka; dati- 
ranje nesigurno zbog protivrečnih podataka. Pripadao je argivskoj kra- 
ljevskoj kući Temenida. Herodot (VI, 127) ga naziva tiraninom zato što 
je na presto došao na taj način što je uklonio zakonitog naslednika. Efor 
(kod Strabona VIII, 358) nam daje podatke da je on pod svojim skiptrom 
ujedinio celu Argolidu. Pritekao je u pomoć Megaranima protiv Korinta, 
i izgleda da su ga Bakhijadi priznavali za vrhovnog gospodara. Prilikom 
jednog ustanka u Korintu Fejdon je hteo da pritekne u pomoć stranci 
koja mu je bila naklonjena ali su ga ubili ljudi iz njegove okoline. 
Njegova smrt pada oko 613. a vladavina od 660. ili 650. Za njega se 
smatra da je prvi dao Peleponešanima novac i sistem mera. 

1% Falarid, tiranin u Akragantu (oko 570—554. god. pre n. e.) poznat 
po svojoj okrutnosti, naročito po šupljem bakarnom biku u kome je svoje 

žrtve pekao žive. Polijen priča da je Falarid postao tiranin pošto mu je 
bilo povereno zidanje jednog hrama pa je naoružao svoje radnike. Njega 
je konačno zbacio Telemah, predak Teronov. 

1è Panajtije, tiranin iz Leontina koji je od demagoga postao tiranin. 
Njegova tiranida došla je na mesto oligarhije. Aristotel ga još pominje 
u ovoj knjizi, desetoj glavi, 4. 

1t Kodar, atenski kralj. Prema priči prihvaćenoj u V veku njegov 
otac Melant iz pilske porodice Nelejida došao je u Atenu kao izbeglica, 
borio se na atenskoj strani protiv Bojotije i postao kralj. Kada su Atenu 
napali dorski Heraklidi koji su od delfijskog proročišta čuli da će oni 
pobediti u ratu ako Kodar ostane živ, jedan prijateljski naklonjen Del- 
fljanin obavestio je Atenjane o ovom proročanstvu. Kodar se obuče u 
odelo drvoseče, izazove dorske ratnike da ga ubiju i tako spase svoju 
zemlju. Zbog ovog dela poštovan je kao heroj. 


uf Kir, osnivač Ahemenidskog persijskog carstva (559—520. pre 
n. e.). Prema legendi o njegovu rođenju i odgajanju (Herodot I 107—130) 
on je bio unuk Astijaga, međanskog kralja. Kao jedini naslednik prestola 
on je zahtevao da vlada nad Međanima i zarobivši Astijaga ušao je u 
Ekbatanu 549. god. Otada Persijanci postaju vladajuća rasa mada su 
njima srodni Međani još uvek imali privilegisan položaj u državi. Kirova 
pobeda nad liđanskim kraljem Krojsom (Herodot I 71 ss.) dala mu je 
Malu Aziju, a nad Nabonidđom Vaviloniju, Asiriju, Siriju i Palestinu. Ve- 
ličina njegovih osvajanja poznata nam je iz spiska naroda potčinjenih 
Dariju. 

13 Vidi treću knjigu, petu glavu, 4. 

u O Perijandrovu savetu Trasibulu vidi napomenu 31 uz treću 
knjigu. 

us Harmodije i Aristogejton, atenske tiranoubice, obojica iz ple- 
mićke porodice, načinili su plan da ubiju tiranina Hipiju i njegova mlađeg 
brata Hiparha (vidi napomenu 150 uz ovu knjigu) zbog neke lične svađe. 
Plan nije sasvim uspeo i samo je Hiparh bio ubijen. Harmodija je ubila 
Hipijina straža a Aristogejton je bio uhvaćen i posle mučenja pogubljen. 
Kada je, tri godine kasnije, tiranida zbačena, smatralo se da su oni to 
omogućili i uvek su nazivani Oslobodiocima. Simonid je napisao poemu 
u njihovu čast, na agori su bile postavljene njihove statue, a njihovi 
naslednici imali su zauvek pravo da ručavaju u pritaneju. 

ue Vidi u ovoj knjizi, treću glavu, ô. 

117 Pausanija je ubio Filipa, makedonskog kralja, oca Aleksandra 
Velikog, 336. godine. Pausanija je bio makedonski plemić. 

118 Euagora (oko 435—374/3. god. pre n. €.) član teukriđdske vladajuće 
kuće u Salamini na Kipru. U mladosti bio je u progonstvu koje pada 
u period feničke dominacije. Sakupio je oko 50 pristalica u Solima u 
Kilikiji i njihovom pomoću učvrstio je svoju vlast u Salamini (411. god.). 
Njegova politika težila je jačanju Helena na Kipru saradnjom sa Ate- 
nom, a njegov dvor postao je središte atenskih emigranata od kojih je 
najugledniji bio Konon. 

11% Arhelaj, makedonski kralj (413—399) organizovao je makedonsku 
vojnu snagu uvežbavanjem pešadije i gradeći utvrđenja i puteve (Tukidid, 
II, 100) i pomogao je helenizaciju dovodeći na svoj dvor grčke umetnike 
(Euripida). Preseljenjem svoga dvora u Pelu, blizu obale i kovanjem 
novca razvio je trgovinu u Makedoniji. Održavao je prijateljske veze sa 
Atenom, sprečio ustanak Elimioćana jednom bračnom vezom i zauzeo 
Pidnu 410. 

12 Piton i Herakleid (Diogen Laerćanin, III, 46) Platonovi učenici iz 
Ajneje na tračkom Hersonesu. Ubili tiranina Kotija i sklonili se u 
Atenu. 

121 Pentilidi, potomci Pentila, lezbijska kraljevska porodica u Mi- 
tileni. Iz Aristotela i Plutarha jasno je da su posle ograničenja kraljeve 
vlasti najviše funkcije morale bti prenesene na članove kraljevske kuće 
koji su na Lezbu imali vlast dinasteje. Pošto je njihova vlast bila okrutna, 
oborio ih je Megakle. 

12? Ne zna se ko je taj Smerd. 

123 Vidi u ovoj glavi, 11. 

14 Artapan (brat Darijev i stric Kserksov) ubio je Kserksa god. 465. 
pre n.e. O Kserksovoj smrti razni istoričari daju različite podatke. 

133 Diodor sa Sicilije (II, p. 84) kaže da se Sardanapal, ne želeći da 
padne u ruke neprijateljima, sam spalio. 

128 Dion (408—354) bio je rođak Dionisija Starijeg, ali je pavši pod 
Platonov uticaj postao protivnik tiranide. Pokušao je da utiče na Dioni- 
sija Mlađeg ali, kao i sam Platon, nije uspeo i morao je da napusti Si- 
ciliju 366. god. Dugo godina ostao je u Heladi, tesno povezan sa Akade- 
mijom. Ali je neprijateljstvo Dionisijevo prema njemu raslo i on je 
odlučio da ga napadne. Sa vrlo malim snagama uspeo je da zadobije 
Sirakusu i drugi gradovi su mu se pridružili, Ali on je imao ličnih nepri- 
jatelja i nije bio tako popularan vođ kao njegov raniji prijatelj He- 
rakleid koji ga je pretekao i odneo veliku pomorsku pobedu nad Dionisi - 
jevim admiralom Filistom. Intrige protiv Diona su rasle i on i njegovi 
vojnici budu isterani da bi ubrzo bili pozvani natrag kada je Dionisije 
ponovo napao Sirakusu. Grad je još jednom bio oslobođen ali su se He- 
1akleidove intrige nastavile i Dion je morao da dopusti njegovo ubistvo. 
Posle ideoloških pokušaja da državu uredi u skladu sa Platonovim 
zamislima, on, uprkos samom sebi, postane tiranin. Godine 354. bio je 
ubijen po naređenju Kalipa, čoveka za koga je mislio da mu je prijatelj 
i koji je i sam bio Platonov učenik. 

17 Astijag je bio međanski kralj i Kirov deda po majci. Priču o 
Kiru i Astijagu donosi nam Herodot, I, 107—130. 

128. O Seutu Tračaninu govori Ksenofont u Anabisi, VII, 2. 

12% Taj događaj: spominje Ksenofont, Vaspitanje Kirovo, VIII, 8. 

1% Vidi u ovoj glavi, 14. 

14% Vidi u ovoj knjizi, šestu glavu, 9. 

1% Hesiod, Dela i dani, st. 26. 

18 Vidi u ovoj knjzi, šestu glavu, 9, gde je rečeno da su Lakede- 
monjani obarali tiranide. 


1 Gelon (oko 540—478. god. pre n. e.) sin Dejnomenov. Postao je 
komandant konjice kod Hipokrata, tiranina u Geli (na Siciliji) koga je i 
nasledio zbacivši njegova sina. Godine 485. on je pomogao zemljoposed- 
nicima isteranim iz Sirakuse da se vrate i proglasio se tiraninom Sira- 
kuse, verovatno sa titulom  orparnyšc abroxpkrop (vojskovođa samodržac). 
Gelu je dao na upravu svom bratu Hijeronu. Pod Gelonovom vlašću 
Sirakusa je postala velika, bogata i dobro utvrđena varoš. U savezništvu 
sa Teronom, tiraninom iz Akraganta, on je stvorio najveću helensku 
silu svoga vremena. 


1% Dionisije (oko 430—367. god. pre n. e.). sirakuški tiranin, bio je 
ranije pristalica Hermokrata, sirakuškog državnika i vojskovođe. Posle 
neuspeha Sirakuze da pomogne Akragantu 406. god., Dionisije uspe da 
narodna skupština izabere nove vojskovođe među kojima je bio i on. 

Kasnije je on istisnuo svoje kolege, uspeo da dobije telesnu stražu i bio 
je legalno izabran za sTparnyoc auroxparop to jest ustavnog tiranina. 
Poražen od Kartaginjana izgubio je podršku bogataša koji su pokušali 
jednu bezuspešnu revoluciju. Da bi učvrstio svoju moć sklopio je jedan 
nepovoljan ugovor sa Kartaginjanima. Imovina njegovih protivnika bila 
je razdeljena među strance i oslobođenike. Oslanjajući se na najamnike, 
zanočeo je vojnu ekspanziju. Razorio je Naks, naselio najamnike u Ka- 
tani i preselio građane iz Leontina u Sirakusu. Njegova težnja bila je 
da istera Kartaginjane sa Sicilije. Njegova država bila je prva velika 
helenska politička sila na zapadu. Umro je 367. god. 
136 Platon takođe osuđuje naslednu vlast, vidi Zakoni, 695CD. 


197 Istu misao nalazimo i kod Platona u Državniku, 276E. 


189 Vidi u ovoj knjizi osmu glavu 5. Plutarh kaže u Pirovoj biografiji 
(c. V) da su moloski kraljevi u narodnoj skupštini polagali zakletvu da 
će vladati po zakonima a podanici da će čuvati basileju po zakonima. 


19% O eforeji vidi drugu knjigu, šestu glavu, 14 i napomenu 62 uz 
drugu knjigu; Platon takođe vezuje za Teopompa eforsku vlast, vidi 
Zakone, 692A. 

i% O Perijandru iz Korinta vidi napomenu 31 uz treću knjigu. 

ML To isto kaže i Platon, Država 567B. 

1 TlgoszYoysvz u Sirakusi Ilpocayeyišng zvao se agent u službi 
vladara. Podatke o ovim špijunima nalazimo i kod Plutarha (de curiosi- 
tate 15, 522) koji upotrebljava izraze  mposyoyćev t rpgsayeylag što po- 
kazuje da su se ovi organi tajne policije u Sirakusi zvali hibridnim 
nazivom =posayoylčat. U biografiji Dionovoj Plutarh priča da su 
posle zbacivanja Dionisija od strane Diona građani pohvatali i poubijali 
mnoge os xahovpévoug xpocxywylðag (takozvane prosagogide) rđave i 
omražene ljude koji su se mešali među Sirakušane, prisluškivali i pre- 
nosili tiraninu šta građani misle i govore. 


185 Hijeron je naimenovan za tiranina kada je njegov brat Gelon 
postao gospodar Sirakuse. Pošto mu nije pretila neposredna opasnost od 
Kartagine intervenisao je u južnoj Italiji, pomogao Sibaridu i spasao 
Lokre da ih Anaksilaj iz Regija ne razori. Godine 474. spasao je Kumu 
i uništio etrursku pomorsku snagu pobedivši ih u velikoj pomorskoj 
bitki. Pokušao je da ojača svoj uticaj na Siciliji naselivši u Katanu 
10.000 novih kolonista i tada je Katana dobila ime Ajtna. Njegovo save- 
zništvo sa Akragantom se raspalo i on je uništio tamošnju tiranidu. 
Njegov dvor bio je otvoren za pesnike i filosofe, tamo su boravili Aishil, 
Pindar, Bakhilid, Simonid, Ksenofan, Epiharm. Umro je 467/6. god. 

.14 Isto to kaže Platon u Državi, 567A. 

15 Herodot (III, 24) kaže da je za vreme Keopsa kod građenja pira- 
mide, u svakoj smeni, koja je trajala tri meseca, radilo uvek oko sto 
hiljada ljudi. Izgradnja puta do piramide trajala je deset godina, 
a gradnja piramide trajala je dvadeset godina. Ako je ovo što Herodot 
kaže tačno u pogledu broja učesnika, onda izlazi da je za tri decenije u 
gradnji učestvovalo oko dvanaest miliona ljudi. — O Polikratu Herodot 
govori u trećoj knjizi, 39—46 ali ne spominje te građevine. Polikrat je 
bio tiranin na Samu u drugoj polovini VI veka. 

1 To je poznati filosof Herakleit iz Efesa koji je živeo između 
535. i 475. god. pre n.e. 


147 S ovom slikom tiranina možemo uporediti onu koju daje Platon 
na kraju osme i na početku devete knjige Države. 

148 Ortagora je bio tiranin u Sikionu, rođen oko 680/70. vladao iz- 
među 630—620. Ortagoru je nasledio njegov sin Miron koji je posle sed- 
mogodišnje vladavine pao kao žrtva svoga brata Isodema. Međutim i 
Isodemova vladavina je bila kratka veka jer ga je likvidirao treći brat 
Kleisten koji je vladao trideset godina (600—570). 


149 Kipsel je bio korintski tiranin (oko 655—625. god. pre n. €). 
Njemu je proročište proreklo sudbinu i on.je izbegao da ga Bakhijadi 
ne ubiju, na taj način što je kao beba bio sakriven u kovčegu. Kada je 
odrastao Kipsel je, opet uz podršku Delfa, zbacio Bakhijade i postao ti- 
ranin. Herodot ga naziva krvožednim ali kasniji pisci suprotstavljaju nje- 
govu blagu vladavinu vladavini njegovog sina Perijandra. Kipsel nije 
imao telesnu stražu i mase su ga podržavale. 


1% Pejsistratidi su Hipija i Hiparh, sinovi tiranina Pejsistrata. Hi- 
pija je bio atenski tiranin 527—510. god. pre n. e. Zajedno sa svojim 
bratom Hiparhom produžio je očevu politiku. Ali posle Hiparhove smrti 
514. god. (vidi napomenu 115 uz ovu knjigu) njegova vladavina postala 
je stroža dok ga persijska osvajanja u Trakiji nisu lišila osnove njegove 
tiranide, prihoda iz pangajskih rudnika. Napadnut od Spartanaca Hipija 
ih je najpre porazio, ali kad je kralj Kleomen okupirao Atenu on se 
povukao u Sigej i Lampsak, a otuda na Darijev dvor. On je sa persij- 
skim snagama bio na Maratonu. Hiparh, njegov mlađi brat, brinuo se za 
literaturu i umetnost; Anakreont i Simonid došli su u Atenu na njegov 
poziv. Njegovi lični poroci doveli su do njegova ubistva od strane Har- 
modija i Aristogejtona. 

151 Vidi napomenu 134 uz ovu knjigu. 

152 Vidi napomenu 31 uz treću knjigu. 

153 Ovaj navod čv črrirptroc rutuy neures gvčvyelć švo &puovlag raegtyerat 
je iz Platonove Države (546C) i predstavlja, što je poznato, najteže ra- 
zumljivo mesto kod Platona. 'Teškoća se sastoji u tome da se najpre 
odredi taj broj koji predstavlja početak promene a zatim da se ispita 
šta taj broj znači. Aristotel međutim nije naveo Platonovu misao do 
kraja već ju je interpretirao svojim rečima éywv šrav tov čroU ta yoxuua=0u 
åpttuoz rovrou yćvrjrat arepeog. J. Adam u svome izdanju Platonove Države 
smatra da čriretrog nuŠuTnv reunešt gucuyete znači »brojevi 3 i 4 pomnoženi 
peta, a brojevi 3, 4, 5 su elementi pitagorovskog trougla koji, dig- 
nut na kub b Tod čiavpauuarou &prHudt Tovrou Yćvret oreproč daju broj 
216 (378 +4 +55 =216) a to je broj poznat pitagorovcima kao 
WuyoyoVtxoc xBBoc zato što izražava starost deteta u sedmom mesecu 
izraženu u danima. Osobine ovog trougla pitagorovci su upotrebljavali 
da objasne i obrazlože svoje embriološke teorije. 

14 Vidi Platonovu Državu 547DE, 548A. 

155 Kod Platona tiranida proizlazi iz ekstremne demokratije, Država, 
564A. : 


158 O Mironu vidi napomenu 148 uz ovu knjigu. 
182. O tome Antileontu nije nam ništa poznato, spominje ga samo 
Aristotel na ovom mestu. 


158 Ovo mesto je sasvim suprotno od onoga što je već rečeno u 
drugoj knjizi, osmoj glavi 1, i što će Aristotel reći u idućem odeljku; 
možda bi trebalo da stoji Halkedon umesto Karhedon jer su u grčkom 
ta dva imena, kako nam je poznato, često zamenjivana. 


15% Vidi napomenu 110 uz ovu knjigu. 

1% Kleandar je bio tiranin u Geli. Prema Herodotu (VII, 154) vla- 
dao je sedam godina a nasledio ga je njegov brat Hipokrat oko 498. 
god. pre n. e. 

i Anaksilaj je bio tiranin u Regiju (494—-476). Pokušao je da 
uzme Zankle od Hipokrata, tiranina u Geli, nudeći je samljanskim izbe- 
glicama (Herodot, Vi, 23) ali su se Samljani sporazumeli sa Hipokratom. 
Kasnije je uspeo da ih izbaci | da naseli druge Helene, naročito Mese- 
njane (oko 490). Godine 480. zbog antagonizma prema Gelonu (vidi 
napomenu 134) bio je na kartaginskoj strani. Kasnije je postao zavisan 
od Sirakuse. 

i& Vidi napomenu 158 uz ovu knjigu. 

18 Platon, Država, 551D. 


NAPOMENE I OBJAŠNJENJA UZ ŠESTU KNJIGU 


1 Vidi početak druge i pete knjige. 

2 Ono što se odnosi na ove tri državne vlasti raspravljeno je na 
kraju IV kmjige. 

3 Vidi knjigu petu, passim. 

4 Vidi knjigu četvrtu, četvrtu glavu gde se govori o vrstama de- 
mokratije. 

5 Vidi četvrtu knjigu, drugu glavu, 1. 

* Vidi početak pete knjige. 

7 Vidi četvrtu knjigu, dvanaestu glavu, 8. 

5 Vidi četvrtu knjigu, četvrtu glavu, 5. 

* Poznato je da je u Ateni predsedništvo Veća pet stotina bilo oba- 
vezno da se hrani u pritaneju o državnom trošku tokom mesec dana 
koliko je trajala njihova funkcija. 

10 Vidi treću knjigu, šestu glavu, 1. 

11 Vidi četvrtu knjigu, četvrtu glavu, 2. 

22 U ovakvoj organizaciji republike Mantineje može se nazreti 
jedno gotovo savršeno uređenje. Ovo je možda jedini trag ove vrste 
u antici. Poznato je da je Mantineju razorio Agesilaj oko 387. god. pre 
n. e. i da je ona kasnije ponovo podignuta. Pretpostavlja se da je ovo 
uređenje bilo na snazi u Mantineji i pre njenog razorenja posle obnove. 

3 Uporedi petu knjigu, šestu glavu, 6. 

“ Vidi drugu knjigu, šestu glavu, 10. 

18 Oksil je osnivač grada Elide i kraj države Elide koju je prema 
tradiciji dobio u dvoboju sa njenim tadašnjim vladarem Elejem. Dao je 
zakone Elidi. O njemu govori Pausanija, V, 4. 


16 Afitida je trački primorski grad na Halkidici, na istočnoj strani 
poluostrva Palene. Bila je član Delsko-atičkog saveza. Sačuvano nam je 
nekoliko fragmenata Herakleida sa Ponta koji, na kraju svog malog dela 
o državama, govori o Afitidi i veoma hvali pravednost i poštenje njenih 
stanovnika. 

17. O zemljoradnicima vidi početak ove glave. 

18 Nije retko mišljenje da Aristotel ovde aludira na atensku demo- 
kratiju koja je često optuživana da je dala Heladi primer za razne kraj- 
nosti i prevrate. Međutim Atena je jedina država u Heladi u kojoj nije 
bilo svirepih borbi između bogataša i siromaha, kao na primer u Megari, 

na Samu, u Sirakusi itd. Svojina je u Ateni bila tako podeljena da se 
na kraju V veka računalo da ima više od 10.000 građana posednika ne- 
pokretnih dobara prema 5000 koji to nisu bili (Dionisije Halikarnašanin. 
De Lysia, 32). Pošto su ekonomske prilike u Ateni bile nešto bolje nego 
u drugim državama u njoj je i nereda bilo manje nego drugde. Naravno, 
i u Ateni su siromasi vodili borbu protiv bogataša ali je to bilo bez 
velikih nereda, Ta se borba ograničavala više na sistem dažbina koji 
siromaši bogataše i na sistem pravosuđa ali nikada se nije išlo do 
ponovnog deljenja zemlje. 

19 Uporedi četvrtu knjigu, četvrtu glavu, 4. 

% Vidi Herakleid sa Ponta frg. 510 Herodot, IV, 152 s. 

*I Vidi napomenu 6 uz treću knjigu. 

= O tome je Aristotel raspravljao u petoj knjizi. 

2 Vidi drugu knjigu, osmu glavu, 1. 

“ O Tarantu vidi i petu knjigu, drugu glavu, 8. 

s Vidi četvrtu knijgu, treću glavu, 11. 

% Vidi u ovoj glavi, 1. 

£7 Vidi treću knjigu, treću glavu, 4. 

s Vidi petu knjigu, petu glavu, 2. 

3 Vidi četvrtu knjigu, dvanaestu glavu, 10. 

% Vidi četvrtu knjigu, dvanaestu glavu, 6. 

s! Atensko Veće je kockom biralo Jedanaestoricu (po jednog iz 
svake file, a jedanaesti im je bio sekretar) čija je dužnost bila da čuvaju 
zatvorenike i da kažnjavaju smrtnom kaznom kradljivce i razbojnike 
zatečene na delu, ukoliko ovi to priznaju. Ako sud potvrdi krivicu, Jeda- 
naestorica izvršavaju smrtnu kaznu. Sem ovoga njihova je dužnost da 
iznose pred sud popis kuća i zemljišta koje treba zapleniti, pa ono što 
od toga sud presudi u korist države daju na dalju nadležnost. Takođe 
moraju da iznose pred sud i prijave prokazivača. Te prijave (Evšetčic 
su se uglavnom odnosile na državne dužnike da se koriste pravima koja 
su zbog duga izgubili. 

s: Dionisijske igre spadale su u najpoznatije atenske svetkovine. 
One su dale Helenima i celom svetu tragediju. U Ateni je postojalo četiri 
vrste Dionisovih svetkovina: Male ili Seoske Dionisije koje su se proslav- 
ljale u mesecu Posejdeonu (decembru), Lenaje, u Gamelionu (januaru), 
Aniesterije u Antesterionu (februaru) i Velike ili Gradske Dionisije u 
Elafebolionu (martu) koje su zbog svog velikog značaja nazivane jedno- 
stavne 7z Atovbata. Proslava Velikih Dionisija započinjala je uoči 
toga dana, nastavljala se sutradan (8. Elafeboliona) velikom procesijom 
u čast Dionisovu a devetog Elafeboliona takmičili su se horovi i pevali 
Gitirambi. Glavni značaj Dionisovih svetkovina potiče od četiri sledeća 
dana: 10. Elafeboliona izvođene su komedije a od 11—13. tragedije. 


NAPOMENE I OBJAŠNJENJA UZ SEDMU KNJIGU 


1 Vidi napomenu 17 uz treću knjigu. 

* Ove i ostale vrline je i Platon analizirao toliko puta, vidi 
Država, 427E. 

3 Slične teorije o sreći i vrlini nalazimo kod Platona, Zakoni, 
660E i 734. 

P 4 Ovde lako prepoznajemo Sokratovo učenje da je vrlina merilo 
sreće. 7 
5 Ovu tešku misao Aristotel je opširnije izložio u Metafizici, 1072b. 

* To jest Etike, vidi Nikomahovu Etiku, 1101b. 

7 Aristotel se u Politici nije više nigde vratio na ovo mesto. 

8 Vidi drugu knjigu, šestu glavu, 22. 

* Herodot kaže (IV, 117) da se devojke kod Sarmata ne udaju dok 
ne ubiju nekog neprijatelja. Sarmati su skitski narod iranskog porekla; 
hdi su skitskim dijalektom. U Herodotovo vreme živeli su istočno od 

anaisa. 

10 Aristotel je već ranije uvrstio Kelte među najrauwbornije narode. 
Vidi drugu knjigu, šestu glavu, 6. : 

u S ovim treba uporediti ono što je Aristotel već rekao u prvoj 
knjizi, glava druga, 17. 

"2 Vidi u sledećoj glavi, 6. 

13 Aristotel je već objasnio ovu misao, vidi prvu knjigu, drugu 
glavu, 23. 

“u U prvoj knjizi, druga glava. 

15 Istu misao nalazimo u trećoj knjizi, osma glava, 1. 

18 Uporedi ovu knjigu, prva glava, 5. 

17 Vidi treću knjigu, petu glavu, 2ss. 

18 Aristotel ne konstruiše idealnu državu onako kako je to činio 
Platon; u kolikoj meri je on realista vidi se iz onoga što sledi. 

1° Hipokrat, čuveni helenski lekar (rodio se na ostrvu Kosu 460. 
god. pre n. €.) potiče iz lekarske porodice te ga je otac i uputio u medi- 
cinu. Pošto je bio dobar i na glasu lekar, putovao je mnogo. Umro je 
u Larisi, u Tesaliji, između 377. i 359. god. Pod njegovim imenom saču- 
vano je 43 spisa u 72 knjige, pisanih jonskim dijalektom ali veći deo 
nije autentičan. Galen, drugi čuveni helenski lekar iz II veka n. e, 
smatrao je autentičnim samo trinaest spisa. Najpoznatiji autentični Hipo- 

kratovi spisu su: Aforizmi, kratke rečenice u kojima je sadržana suština 
medicine, spis O vazduhu, vodi i mestima u kome se razlike između sta- 
novnika različitih krajeva objašnjavaju pomoću ta tri elementa, i spis 
O epidemijama. 

% U antici je bilo opšte mišljenje da se veoma naseljenom državom 
ne može dobro upravljati. Ovo mišljenje je zasnovano na političkom 
sistemu grčkih gradova-država u kojima svaki građanin sudeluje u 
upravljanju državom. 

%1 Vidi napomenu 2 uz drugu knjigu. 

= Stentor je ličnost iz Ilijade (V. 785), glasnik čiji je glas jak kao 
glas pedesetorice ljudi. 

3 Uporedi drugu knjigu, treću glavu, 5. 

4 U Ojkonomici. 

£5 Aristotel ovde, izgleda, polemiše s Platonom (vidi Zakoni, 704B), 
pošto ovaj smatra da je primorski položaj grada nepovoljan. Po njemu 
grad treba da bude udaljen od mora 80 stadija (oko 13,5 km). 

*% Takav položaj i vezu s gradom imala je luka Pirej. 

7 Herakleja se spominje još u petoj knjizi, četvrta glava, 2 i peta 
glava, 2. 

233 Kao što je poznato, Hipokrat je među prvima zapazio uticaj klime 
na osobine pojedinih naroda i na njihove državne ustanove (O vazduhu, 
vođi i mestima, vidi napomenu 19 uz ovu knjigu). Hipokrat je otišao još i 
dalje pa je pokornost i inertnost azijskih naroda pripisao kraljevskim ji 
despotskim vladavinama koje su ih pritiskivale. Platon se takođe poza- 
bavio ovim pitanjem na kraju pete knjige Zakona. 

22 Aristotel ovde misli na Platona; vidi Platon, Država, 375C. 

% Arhiloh, lirski i satirički pesnik sa ostrva Para iz VIII veka 
pren e. 

3 Ovaj stih uzet je iz nama nepoznatog Euripidovog komada. 

s Nepoznata tragedija. 

s Vidi i treću knjigu, glavu šestu, 13. 

% O različitim državnim uređenjima vidi treću knjigu, petu 
glavu, 2ss. 

s U ovoj knjizi, prva glava, 3. 

* Vidi drugu knjigu, šestu glavu, 2. 

3 O perijecima vidi drugu knjigu, šestu glavu, 3 i napomenu 53 uz 
istu knjigu. 

3 Tri vladara dvanaeste dinastije nosila su to ime. Prvi i treći doveli 
su svojom energičnom vladavinom srednje carstvo do procvata. Zbog toga 
su ti kraljevi postali legendarne ličnosti. . 

2 Minoj, kretski kralj; tradicija je sačuvala bledu uspomenu na civi- 
lizaciju koja se danas zove minojska i Minoj može da bude dinastičko 
ime ili titula (o njegovoj talasokratiji vidi Tukidid, I, 4). Razume se da 
demonski karakter koji su mu dale atičke legende, ali ne i glavna struja 
grčke tragedije (Platon, Minoj, 318 DE), ima za sobom stvarnu borbu 
između preistorijske Atene i Krete. Vidi i napomenu 16 uz prvu knjigu. 

4 Vidi napomenu 18 i 71 uz drugu knjigu. 

“1 Nibur je mislio da je Aristotel ova obaveštenja o Italiji morao 
uzeti iz dela Antioha iz Sirakuse, istoričara koji je živeo oko sto godina 
pre Aristotela a koga pominju Dionisije Halikarnašanin i Strabon (VI, 
p. 245). 

42 Ojnotri, verovatno ilirsko pleme koje je pre grčke kolonizacije 
naseljavalo oblast koja se kasnije zvala Lukanija. Po tradiciji Ojnotri 
su došli zajedno sa Peuketima iz Helade oko 684. god. 

45 Prema Strabonu 160 stadija, dakle, nešto više od 30 km. 

“4 Skiletski zaliv nalazi se na krajnjem jugu Italije, na istočnoj obali, 
južno od Krotona a severno od Epizefirskih Lokra. I danas se tako zove. 
J.ametski zaliv se nalazi na suprotnoj, zapadnoj obali. Poluostrvo kome 
pripadaju ovi zalivi zvalo se Brutij. 

5 Vidi Herodot, II, 2. 

4 Vidi gore, prethodnu glavu, 5. 

4 Očigledno aludira na Platona. Vidi drugu knjigu, drugu glavu 4. 

4 Aristotel malo dalje (u ovoj knjizi, deseta glava, 8 i jedanaesta 
glava, 3) stvarno govori o zajedničkom obedovanju, ali nikako ne obraz- 
laže zašto se s tim slaže, kao što ovde obećava. 

+ Što se tiče ovakve podele imanja uporedi i knjigu drugu, treću 
glavu, 8, gde Aristotel kritikuje Platona. 

5% U Ojkonomici, 1344b. Ova Aristotelova misao pokazuje da on nije 
bio beskompromisni pristalica ropstva. To nam dokazuje i njegov testa- 
ment sačuvan u Diogena Laerćanina. 

51 U ovoj knjizi, peta glava, 2. 

s2 Vidi napomenu 45 uz drugu knjigu. 

& x 


5 gvorugtg je izgledala ovako: * * * 
k è 

54 Aristotel ovde aludira na Epaminondinu opsadu Lakedajmona 367. 
god. pre n. e. Vidi i drugu knjigu, šestu glavu, 7. 

5 Za opsađivača glavni problem predstavljao je zid: kako da prođe 
iznad ili ispod njega. U V veku, ili ranije, pribegavalo se potkopavanju, 
a bile su u upotrebi i bojne lestvice i pokretni toranj; ali i odbrana je 
imala primitivna ali dobra sredstva (Tukidid, II, 71—78, ILI, 20—24, 52). 
Pronalazak katapulta (verovatno oko 400. u Sirakusi) bio je veoma važan 
zato što je kamenje koje je on izbacivao moglo da očisti zid od branilaca 
dok je ovan probijao zid a pokretni toranj izbacivao dasku za prelaz — 
most. Prvi je Dionisije Stariji kod Motije koordinirao rad ovih mašina i 
pokazao da one mogu da osvoje i jaku ostrvsku tvrđavu (Diodor sa Sici- 
lije, XIV, 47—53). Nije nam poznato zašto su helenski vojskovođe tako 
sporo prihvatali te sprave. Filip Makedonski je prvi u Heladi imao 
»moderna« borna kola. 

% Nikomahova Etika, 1102a. 

57 Nikomahova Etika, 1105b. 

5 U ovoj knjizi, šesta glava, 2. 

5 Skilak, iz Karijande u Kariji, karski »kapetan broda« i geograf, 
poznat kao najstariji istraživač indijskog područja i obala Indijskog 
okeana i Crvenog mora. Od njega potiču prve helenske vesti o Indiji 
Inicijativa za njegova putovanja došla je od persijskih kraljeva koji su 
i finansirali njegova putovanja. Njegov život pada u doba Kira I, Kambi- 
sa, Darija I i Kserksa I. Kako se iz Aristotela i drugih kasnijih izvora 
može zaključiti napisao je spis o Indiji. 

% U ovoj knjizi, osma glava, 4. 

& Uporedi prvu knjigu, drugu glavu, 21 i treću knjigu, četvrtu 
glavu, 5s. 


% Vidi treću knjigu, drugu glavu, 5. 


Aristotel ovde ima u vidu Ksenofonta i Platona koji su bili pri- 
stalice lakedajmonskog uređenja. 


€ Vidi ovu knjigu, drugu glavu, 5 i naročito drugu knjigu, šestu 
glavu, 23. 

€ Aristotel je jedini od starih pisaca koji spominje Tibrona. Ne zna 
se tačno na kojeg se Tibrona ovde misli, ali pošto Aristotel kaže da je bio 
poznat, verovatno da je reč o lakedajmonskom vojskovođi u spartansko- 
-persijskom ratu koji je počeo 400. god. pre n. e. Pošto Tibron hval 
Likurga što je Spartance izvežbao za opasnosti i na taj način ih ospo- 
sobio da vladaju nad mnogima, morao je njegov spis biti napisan pre 
bitke kod Leuktre (371. god.). 

* Vidi drugu. knjigu, šestu glavu, 22. 

*7 O Pausaniji vidi napomenu 5 uz petu knjigu. 

# Ovo se odnosi na Lakedajmon; Aristotel je sličnu primedbu izneo 
u drugoj knjizi, šesta glava, 22. 

** U ovoj knjizi, dvanaesta glava, 6. 

=æ U ovoj knjizi, šesta glava, 2. 

n Vidi i Historia animalium, p. 581. 

7* Trojzen je grad u Argolidi blizu Epidaura i Hermione. 

3 Platon je u Državi (460E) odredio za sklapanje braka za žene doba 
od dvadesete do četrdesete godine a za muškarce od trideset pete do 
pedeset pete. 


j u Ime meseca januara (yauņàóyv = mesec svadbi) potvrđuje taj 
običaj. 

3 Da trudne žene treba da se kreću i da često idu u šetnju kaže i 
Platon u Zakonima T89E. 

mE Treba praviti razliku između izlaganja i napuštanja dece; izlaganje 
dece bilo je ostavljanje na takvim mestima gde bi ih neko mogao naći 
i možda usvojiti; napuštanje dece imalo je za cilj smrt deteta. Ovo po- 
siednje bio je običaj u celoj Heladi izuzev u Tebi gde je to bilo zakonom 
zabranjeno. U Sparti je napuštanje dece bilo zastupljeno u najvećoj meri. 
Svako novorođeno dete odmah je podvrgavano ispitivanju od strane odre- 
đenog organa koji je nad njime imao pravo života i smrti. 

7 Ovo je verovatno prvi pomen o ortopedskim spravama u antici. 

78 Teodor je bio čuveni glumac, savremenik Aristotelov. 


” Vidi ovu knjigu, četrnaesta glava, 11. 


NAPOMENE I OBJAŠNJENJA UZ OSMU KNJIGU 


1 Vidi u drugoj knjizi glavu šestu gde se govori o spartanskom 
uređenju. 

= Pod ovim se podrazumeva čitanje, pisanje i gramatika. 

è Prvi od tri navedena stiha ne pripada Homeru koga mi danas 
imamo; drugi stih je nešto izmenjeni 385. stih XVII pevanja Odiseje; 
treći stih je iz Odiseje, LX, 7. 

4 U ovoj knjizi šesta glava, 1. 

5 Ovo se odnosi na Tebance. 

€ Herodot spominje kao ljudoždere Androfage (IV, 18 i 106) narod 
koji živi severno od Skita, iza pustinje koja ta dva naroda razdvaja. 

7 Ovo Euripid kaže u Bakhama, stih 378—384. 

8 Vidi malo dalje u šestoj glavi. 

° Musaj, mitski pevač, usko vezan za Orfeja. Aristofan (Žabe 
1032-——3) kaže da je Orfej poučavao misterijama i uzdržavanju od mesa a 
Musaj lečenju od bolesti i prorokovanju. Platon govori o njemu zajedno 
sa Orfejem i obojicu naziva potomcima Selene i Musa (Država 364E). 

10 Olimp je bio Mišanin ili Frižanin kome se pripisuje pronalazak 
frule (avx6c)i koji je po tradiciji živeo nešto pre trojanskog rata. Plutarh 
kaže (De musica, 5, 22—24) da je Olimp doneo auletsku muziku Heladi. 
Iza ovoga se krije činjenica da su Frigija i Misija vrlo mnogo uticale na 
helensku muziku. 

un Polignot sa Tasa je prvi veliki helenski slikar. Oko 450. on je 
ukrasio slikama orok zotxtaqY (šareni trem) u Ateni. Mi ga poma- 
jemo iz antičkih opisa njegovih slika i sa slika na vazama. Pauson: je 
slikar, verovatno Atenjanin, o kome se ne zna tačno kada je živeo. 

15 I ovaj termin upućuje na uticaj koji je Lidija pored Frigije i 
Misije imala na helensku muziku. 

13 Ovo se verovatno odnosi na pitagorovce. 

u Arhita iz Taranta, filosof, pitagorovac. 

15 Napredak i novine u muzici padaju baš u Aristotelovo vreme; čini 
se da je njegova škola imala u tome dosta zasluga. 

te Vidi napomenu 10. 

17 Ekfantid, komički pesnik, živeo u petom veku. 

18 Sve su to žičani instrumenti. Barbit je sličan liri ili citri. Naročito 
rado su ga upotrebljavali lezbijski pevači. Sambika je instrument koji 
naliči na harfu, trouglastog oblika sa jasnim tonom; verovatno nije helen- 
skog porekla. 


1% Poznato nam je da je pitagorovska škola mnogo radila na teoriji 
muzike. 


2 Vidi O pesničkoj umetnosti, 1449b. 

231 Država, 399A. 

# Filoksen iz Kitere (435—380), poznati ditirambičar koji je napisao 
oko 24 ditiramba među kojima i Musol (Mišani) koji spominje Aristotel. 


U muzici je bio glavni pobornik »nove« muzike nasuprot muzici Pinda- 
rova vremena. 


23 Država, 398 DE. 


NAPOMENA PREVODIOCA 


Pri prevođenju Aristotelove Politike služila sam se grčkim 
tekstom koji je, na osnovu Suzemilova teksta, priredio O. Imiš 
(Aristotelis Politica post Fr. Susemihlum recognovit Otto Immisch. 
1909. Lipsiae in aedibus B. G. Teubneri). Pored toga imala sam pred 
sobom i tekst Bekerova berlinskog izdanja i Štarovo izdanje. Od 
prevoda, kojih nema tako mnogo kako bi se očekivalo prema 
značaju ovog Aristotelovog dela, bili su mi dostupni Sent-Ilerov 
(Politique d'Aristote traduite en français par J. Barthelemy Saint- 
Hilaire Paris, 1948), Štarov (Aristotelis Politicorum libri octo, 
Adolfus Stahr. Lipsiae, 1889), i Kirhmanov (Aristoteles Politik, 
übersetzt und erläutert von J. H. von Kirchmann, Leipzig, 1880). 

Pri prevođenju sam se trudila da dam što je moguće ade- 
kvatniji izraz u srpskom, da ne izneverim ni Aristotelovu misao ni 
duh dela koje, kao što je poznato i kao što se vidi po mestimičnim 
ponavljanjima, protivrečnostima i nepotpunostima, nije redigovao 
sam Aristotel, već su to beleške njegovih učenika. Stoga nisam 
pribegavala interpretaciji kao što su to činili neki prevodioci čije 
sam prevode imala u rukama (na primer Sent-Iler), već sam tamo 
gde mi se činilo da Aristotelova misao neće biti dovoljno jasna 


čitaocu, tu misao dopunila. Te dopune stoje uvek u uglastim za- 
gradama. 


Povodom ove malo neuobičajene transkripcije grčkih reči i 
imena u ovom prevodu, valja reći nekoliko reči: mnoge grčke reči 
i imena mi smo primili preko latinske njihove kopije ili preko 
zapadnoevropskog posrednika. Neopravdano je i nenaučno trans- 
kribovati i dalje grčke reči, pogotovo one koje se sada prvi put 
javljaju u našem jeziku, na ovakav neizvoran način. Zato je u ovoj 
knjizi učinjen pokušaj da se ova transkripcija izvrši u duhu našeg 
jezika i tradicije. 

Kao osnova za napomene i objašnjenja uz ovu knjigu, koje 
je napisao Ljubomir Crepajac, poslužio je komentar uz Sent-Ilerov 
prevod i ovi priručnici: Pauly-Wissowa, Redlencyclopaedie der 
klassischen Altertumswissenschaft; The Oxford Classical Dictionary; 
Lamer, Wörterbuch der Antike, zatim G. Glotz, La cité grecque;. 
Duruy, Povijest Grčke, Fistel de Kulanž, Antička država i grčki i 
latinski pisci. 

Ostaje još da se ovom prilikom zahvalim prof. M. Budimiru 
gd koga i potiče inicijativa za ovaj prevod i koji mi je mnogo 
pomogao. 


Registar 


Agoranom — 142, 166, 167, 189 
agronom — 166 
ajsimneti — 78, 79, 103 
analitički metod — 3, 11, 193 
andrije — 47 
apodekti — 167 
areopag — 52, 126 
arhonti — 124, 131, 158, 169 
aristokratija — 45, 50, 61, 64, 
74, 81, 82, 86, 89, 96, 98, 99, 
100, 101, 103, 111, 114, 135 
— izbor organa vlasti — 116 
— uzroci propasti — 120, 
131, 132, 133 
— razlika prema politeji — 
99, 132 
— mere za održanje — 135 
astinomi — 166, 167, 189 


barbit — 212 
basilej — 169 
basileja — 64, 77, 78, 81, 82, 84, 
85, 86, 89, 103, 147 
— doživotno vojno zapo- 
vedništvo — 78, 79, 80 


— basileja u varvara — 78, 
79 
— basileja u herojsko doba 

— 79 


— uzroci postanka — 140 


pojmova 


— uzroci propasti — 142, 
145, 146, 149 

blagajnici — 167 

bogataši — 29, 35, 65, 68, 73, 
74, 85, 91, 92, 94, 95, 98, 100, 
101, 102, 104, 105, 106, 107, 
108, 121, 123, 125, 126, 127, 
128, 129, 130, 136, 137, 138, 
147, 151, 154, 157, 158, 159, 
163, 183 

bogatstvo — merilo — za poli- 
tičku jednakost — 13, 50, 
100, 141, 158 


cenz, u oligarhiji i demokratiji 
— 35, 36, 61, 71, 95, 96, 97, 
101, 102, 108, 109, 111, 115, 
124, 128, 130, 131, 158, 159, 
160, 165 


crtanje, predmet obrazovanja — 
203, 205 


definicija — 91, 92 
— Platonovo mišljenje — 
89, 90, 91 


delanje — 71, 182 

demagog — 52, 95, 96, 127, 128, 
129, 135, 139, 141, 148, 152, 
162, 163 
demagogija — 128, 129, 130 
demokratija — 34, 45, 50, 51, 52, 
57, 60, 64, 65, 66, 76, 81, 82, 
88, 89, 90, 96, 97, 98, 99, 100, 
101, 102, 105, 109, 111, 112, 
114, 115, 119, 121, 126, 135, 
139, 140, 155, 156, 159, 160, 
161, 162, 164, 165 
— vrsta demokratije — 90, 
91, 95, 97, 105, 106, 107, 
111, 128, 156, 161 

— uzrok propasti — 120, 
123, 126, 127, 128, 134, 
138, 139, 145, 162 

— mera za održanje — 162, 
165 

dinasteja — 49, 96, 164 

ditiramb — 214 

domaćin — 13, 16, 71 

domaćinstvo — 3, 4, 6, 7, 19, 40 


država, definicija — 5, 24, 61, 
67, 105, 182, 191 
— protiv jedinstva — 24, 
25, 30 


— najbolje državno uređe- 
nje — 28, 106, 183 


državotvorno biće — 5, 62 


eforeja — 44, 45, 102 

efori — 34, 44, 47, 48 
— izbor efora — 44, 45, 48, 

*49 

— sudska nadležnost — 55 

epistati — 167 

Jiditije — 46, 47, 49 

filarsi, u Epidamnu — 120 

file — 26, 30, 56, 110, 115, 126, 
128, 137, 162 

fratrije — 26, 30, 68, 115, 137, 
162 

frula — 51, 60, 72, 211, 212, 214 

geronti — 34, 45, 56 
— izbor — 45, 49, 102 
— geronti na Kreti — 47, 48 
gerusija, u Lakedajmonu — 45, 
— na Kreti — 47 
gimnastika, predmet obrazo- 
vanja — 87, 203, 204, 206, 
207 
ginajkonom (nadzornik žena) — 
113 
— aristokratska ustanova 
115 
gospodar — 4, 6, 7, 8, 9, 10, 11, 
2i, 22 
građanin, definicija — 25, 54, 55 
gramatika, predmet obrazova- 
nja — 203, 204, 205 


harmonija, frigijska, dorska — 
58, 91 
— misolidska — 209 
—- dorska, frigijska — 210 
— frigijska — 58, 91, 210, 
214 
— dorska — 58, 91, 210, 214 
— indijska — 214 
heloti — 31, 42, 47, 49 
heptagon — 212 
hetajreja — .131 


hijeromnemoni — 167 
hilori — 166 
hipadi — 52 


hiparhija (zapoveđništvo u ko- 
njici) — 168 

hopliti — 34, 44, 109, 130, 165 

horezi — 113, 212 


imanje, sredstvo za život — 7, 
13 
— oruđe za upotrebu — 7 
izlaganje dece — 198 


Jedanaestorica — 167 


jednakost, imovinska — 36, 37, 
38, 139 
u vaspitanju — 37 

katarsa (prečišćavanje) — 213 


kitara — 7, 207, 211 
konjica — 165 
kozmi — 47, 48, 


kraljevi, lakonski — 46 
— u Karnedonu — 49 


lejturgija — 128, 137, 164, 165 
loh — 137 
lov — 11, 12, 13 


meteci — 54, 56, 61, 62, 177, 230 
mnemoni — 167 
monarhija — 34, 35, 49, 64, 65, 
78, 95, 96, 98, 101, 103, 111, 
122 
— uzroci propadanja i me- 
re za održanje — 140, 
141, 143, 144, 146, 150 
monopol — 19 
muzika, predmet obrazovanja — 
203, 204, 205, 206, 207, 208, 
209, 210, 211, 212, 213, 214 


narodna skupština, na Kreti — 
48 
— plata za učestvovanje — 
108, 158 


nauarh, u Lakedajmonu — 46 


nauarhija (zapovedništvo u 
mornarici) — 168 


nomofilak — 112 

novac — 14, 15, 16, 17, 18, 19, 
29, 37, 38, 44, 47, 50, 136, 
137, 141, 149, 163, 168 


ograničenje rađanja — 36 
oligarhija — 34, 35, 50, 52, 54, 
57, 64, 65, 76, 81, 89, 90, 99, 
100, 101, 102, 105, 106, 111, 
114, 119, 121, 126, 135, 137, 
139, 140, 164 
— definicija — 81, 92 
— promena u tiranidi — 81, 
135 
— vrste oligarhije — 91, 
96, 98, 107, 111, 123 
— način izbora vlasti — 
116 
— uzroci propadanja — 120, 
129, 130, 131, 132, 134, 145 
— mere za održanje — 135, 
136, 138, 139, 164, 185 
ostrakizam — 716, 77, 85, 122 


pajdonom (nadzornik dece) — 
115, 200 
— aristokratska ustanova — 
115 
panbasileja (apsolutno monar- 
hija) — 79, 82, 103 
Partenije — 132 
pektida — 212 
penesti — 31, 42 
pentakosiomeđimni — 52 
pentarsi — 50 
perijeci, na Kreti — 42, 47, 48, 
49, 123, 180, 184, 186 
persijski ratovi — 123, 126 
pljačka — 12, 13 
polemarh — 168 
politeja — 34, 50, 51, 52, 64, 85, 
89, 98, 99, 100, 101, 102, 103, 
109, 111, 112, 120, 124, 126, 
131, 164 
— izbor organa vlasti — 
115, 121 
— razlika prema aristokra- 
tiji — 132 
posed, zajednički — 28, 29 
potagogide — 147 
potčinjavanje — 8, 19, 20, 24, 
59, 60 


263 


pravednost, potreba države — 6, 
60, 68, 158, 190, 192 
— opšta vrlina —., 21, 74, 
170, 172, 195 
pritanej, u Miletu — 128 
pritani — 169 
probuli — 112, 114, 168, 169 


rad, najamni — 18, 59, 203 
ratnici, deo države — 39, 40, 
85, 93, 109, 183, 185 
ribolov — 12 
ritmovi — 210, 211, 212, 213 
rob, definicija — 4, 7 
— po prirodi — 4, 7, 8, 9, 
10, 22, 175 
— po zakonu — ô, 9, 11 
— nauka za robove — 11, 
20 
rudarstvo — 18 


sambika — 212 
savez, nasuprot državi — 24, 66 
selo — 4 
siromasi — 4, 35, 65, 66, 68, 73, 
85, 90, 91, 92, 94, 98, 101, 
104, 105, 106, 107, 108, 109, 
112, 121, 123, 136, 137, 138, 
140, 151, 154, 157, 158, 159, 
163, 164, 186 
sisitije — 30, 46, 49, 152 
— kod Platona — 32, 35, 53 
— u Lakedajmonu — 34, 46 
— na Kreti — 47, 48 
— u Karhedonu — 184 
sloboda — 100, 107 
— princip demokratije — 
100, 157 
— merilo za političku jed- 
nakost — 140, 148, 162 
srednja klasa — 104, 105, 106, 
107, 121, 126, 131, 136, 138, 
162 

stanovništvo, broj — 177 
— osobine — 187 

stočari — 12, 161, 185 

stratezi, u  Karhedonu — 50, 
113, 168 

stvaranje — 7 

sud, organ vlasti — 52 
— vrste sudova — 117, 118 
— u Karhedonu — 50 
— u demokratiji — 157 


— arbitražni — 40 x 
sveštenici — 169, 182, 184, 190 
svetski rat — 126 


taksiarhija (zapovedništvo u 
pešadiji) — 168 

teti — 52, 61, 93, i 

tiranida — 34, 57, 64, 65, 76, 
78, 79, 80, 81, 99, 102, 103, 
105, 123, 124, 128, 130, 141, 
144, 145, 146, 149, 151, 158 
— promena u demokratiji 


— 81 

— vrste tiranide — 103 

— srodnost sa oligarhijom i 
demokratijom — 140, 
141, 142, 148 

— mere za držanje — 146, 


147, 149, 150 
trampa — 12, 13 
trgovina — 14, 15, 17,. 67, 153, 
163, 179, 183 
— podela trgovine — 18, 93 


Tridesetorica — 129 

trigon — 212 

trijerarhija (zapovedništvo nad 
trijerima) — 168 


vaspitanje, (najvažnija mera za 
očuvanje državnog uređenja 
— 30, 86, 139, 192, 193, 201, 
202, 203 

Veće četiri stotine — 127, 129 


veće, organ vlasti — 71, 157, 
158, 168 
Veće stotine u Karhedonu — 49 


veština bogaćenja — 13, 14, 15, 
16, 17 
— vođenje domaćinstva — 
ł1, 12, 13, 15, 16, 17, 19, 
20, 63, 79, 204 
— veština vođenja države 


— 16, 17, 41 

— vojna — li, 16, 46, 59, 
194 

— gimnastička — 41, 63 

— lekarska — 15, 16, 17, 
41, 63, 70, 87 

— sticanja — 6, 7, 11, 12, 


13, 14, 16, 17, 18 
vladanje — 7, 8, 10, 19, 20, 21, 
24 
vlast, vremenski neograničena 
— 55, 168 
— vrhovna — 62, 64, 68, 69, 
71, 73, 74, 75, 82, 85, 95, 
112, 114, 155, 158, 165, 175 
— gospodarska — 3, 6, 11, 
19, 20, 59, 63, 84, 192 
— domaćinska — 3, 63 
— izvršna — 82, 110, 112 
— kraljevska — 3, 4, 6, 8, 
19, 84, 85, 120, 146 
— savetodavna — 56, 70, 
110, 112 


— sudska — 59, 70, 84, 117, 
155 
* — ustavna — 3, 6, 8, 11 
vrlina — 6, 9, 10, 20, 21 
— građanska — 58, 59, 60 
— merilo za vrhovnu vlast 
— 59 


zajednica žena — 23, 26, 53 
zakoni — 6, 8, 10, 36, 177 


— nosioci vlasti — 160, 163, 
167, 173 

— običajni — 83, 88, 161, 
162 


zanatlije — 21, 22, 27, 30, 31, 38, 
39, 61, 94, 161, 117, 183, 184, 
185, 189, 213 
— u Hipodamovoj državi 

— 39, 40, 156 

zelenaštvo — 17, 18, 154 

zemljoradnici, u Hipodamovoj 
državi — 39, 156 


— najbolja klasa — 159, 
183, 186 
zemljoradnja — 12, 13, 17, 18, 
163 
zeugiti — 52 


Registar imena 


Abid 
— promena državnog ure- 
đenja — 130, 131 
Adamant — 143 
Afitida — 161 
Afrodita — 43 


Agamemnon — "78, 84 
Agesilaj — 132 
Ahajci 
— neprijatelji Tesalaca — 
42 
— osnovali Sibarid sa Troj- 
zenjanima — 124, 206 
Ajgina — 94, 130 
Ajtiopija 
— način raspodele vlasti 
92 
Aleuadi — 131 
Alkaj — 78 


Amadok — 144 

Amasid — 20 

Ambrakija — 124, 126, 142 

Aminta, zet kralja Agesilaja — 
143 

Aminta Mali — 142 

Amjipolj — 130 

Amfipoljani — 124 

Anaksilaj, tiranin u Regiju — 
153 


Andrani 
— njihovi efori — 44 
Androdamant iz Regija — 53 

Anon — 132 
Antileonit, tiranin u Halkidi — 
153 


Antimenid — 78 
Antisten — "15 
Antišani — 124 


Apolodor Lemljanin — 18 
Apolonija na Jonskom moru — 
92 


Apolonija na Pontu — 124, 130 
Arabija. — 143 


Arej — 43 
Arg 
— ostrakizam u Argu — 
122, 
— primanje perijeka — 
123 


— pokušaj ukidanja demo- 
kratije — 126, 127 

Argivci — 42, 43 
Argo, lađa — 76 
Argonauti — 'T6 
Arhelaj — 142, 143 
Arhija — 131 
Arhita — 210 
Arholoh — 181 
Ariobarzar — 144 
Aristofan — 27 
Aristogejton — 142 
Arkađani — 24, 42, 43 
Artapan — 143 


Astijag — 144 


Atarnej —- 37 
Atena, boginja — 212 
Atena, grad — 38, 39, 56, 117, 
162, 212 
— atenski mornari — 94 
— ostrakizam — 122, 128, 
167 
Atenjani — 126, 134 
— njihov odnos prema Sam- 
ljanima, Hijanima i Lez- 
bljanima — 76, 125 
Ausoni — 185 
Autofradat — 37, 38 


Bakhijadi — 53 
Basilidi, oligarsi u Eritru — 129 
Bizantij — 94 


Dajdal — 1 

Dafnaj — 128 

Darije — 143 

Dekamnih — 143 

Delfi — 125 

Derda, 'njegova zavera protiv 
Aminte — 142 

Dijagora -— 131 


Dikaja — 26 
Diofrant — 38 
Diokle — 53 
Dion — 143 


Dionisije Mlađi — 143 

Dionisije Stariji — 19, 82, 128, 
130, 133, 141, 147 

Div — 68, 69, 77, 207 

Doksandar — 126 

Drakont — 53 


Država, Platonova — 23, 32, 93, 
98, 152, 214 


Efijalt — 52 
Egipat l 
— egipatski lekari — 80 


— piramide — 147 
— klase — 185 
— najstariji narod — 185 
Ekfantid — 212 
Elida 
— propast oligarhije — 130 
Epidamn — 38, 82, 120 
— promena državnog ure- 
đenja — 126 
Epimenid Krećanin — 4 
Eretrani — 90 
Eretrija — 131 
Eritra 
— promena državnog ure- 
denja — 129 
Etika Nikomahova — 24, 66, 
104, 190 
Euagora — 142 
Eubul — 37, 38 
Euetion — 131 
Eunomija, Tirtajeva pesma — 
132 
Eunuh 
— njegova zavera protiv 
Euagore — 142 
Euripid — 59, 140, 143, 207 
Eutikrat — 126, 


Falarid, tiranin u Akragantu — 
141 
Faleja, iz Halkedona — 35, 36, 
37, 38, 39, 53 
Farsal 
— oligarhija — 26, 130 
Fejdon, tiranin u Argu — 141 
Fejdon Korinćanin — 33 
Filoksen — 214 
Filolaj Korinčćanin — 53 
Fokida 
— sveti rat — 126 
Fokiliđd — 105 
Foks, tiranin u Halkidi — 126 
Freatij 
— sud — 117 


Frinih — 129 


267 


Jela — 153 
Felon — 123, 145, 152, 153 


Jorg — 152 
orgija — 21, 56 
Gozba, Platonova — 27 


Halkida — 124, 126, 153 

Halkiđani — 90 

Halkiđani, trački — 53 

Halkion — 53 

Haret Ajginjanin — 130 

Haret Paranin — 18 

Harilaj — 4T, 153 

Harikle — 129 

Harmodije — 142 

Haronda, iz Katane — 4, 52, 53 
— pripadnik srednje klase 


— 105, 108 
Hefajst 
— njegovi tronošci — 7 
Helanokrat Larišanin — 143 
Heleni — 4, 10, 41, 47, 78, 103, 
109, 211 z 
Heraja 
— promena državnog uređe- 
nja — 123 


Harakle — 76 
Herakleid — 143 
Herakleit — 151 
Herakleja 
— propast demokratije — 
127 
— propast oligarhije — 129, 
.130, 131 
Herakleodor — 124 
Hesiod — 4, 144 
Hestijaja — 125 
Hij — 18, 94, 124 
-— obaranje oligarhije — 
131 
Hijeron — 145, 147, 152 
Hiparin — 130 
Hipodam Milećanin — 39, 187 

Hipokrat — 177 

Hit — 124 

Homer — 4, 20, 62, 78, 95, 204 
Honjani — 185 


Iberci — 173 
Ifijad — 131 
Indija — 192 
Istar 


— propast oligarhije — 129 
Ital — 185 
Italci — 185 
Italija — 52, 185 


Japigi 

— napad na Tarant — 123 
Jason iz Fere — 59 
Kamik — 47 


Karhedon — 132, 173 
— aristokratsko uređenje — 
56, 99 
— demokratsko uređenje — 
153 
Karhedonci 
— njihovo uređenje — 49, 
50, 164 
— njihovo savezništvo sa 
Tirsenima — 66 
Kelti — 43, 173, 199 
Kima 
— zakoni — 41 
— propast demokratije — 
128 
Kinadon — 132 
Kipsel, tiranin u Korintu — 141, 
152 


Kipselidi — 147, 152 
Kir — 141, 144 
Kirena — 162 


Klazomena — 124 

Kleandar, tiranin u Geli — 153 

Kleisten, atenski zakonodavac 
— 56, 153, 162 


Kleisten, tiranin u Sikionu — 
152 
Kleomen — 123 
Kleotin — 130 
Knid 
— promena oligarhijskog 
uređenja — 129, 131 
Kodar — 141 
Kolofon — 92 
Korint — 67, 131, 141, 147, 152 
Kos 
— propast demokratije — 
127 
Kotije — 143 
Krataj 
— njegova zavera protiv 
Arhelaja — 142 
Kreta — 30, 47, 48, 52 
— odnos prema robovima 
— 30 
— državno uređenje — 42, 
43, 45, 47 
— kretsko uređenje u po- 
ređenju sa lakonskim — 
47 
— vaspitanje — 173 
— klase — 184, 185 
— sisitije — 47, 48 
Kserks — 143 


Lakedđajmon — 29, 30, 48, 50, 

— državno uređenje — 42, 
43, 99, 130, 132, 153, 194 

— lakedajmonska država 


kao mešavina državnih 
uređenja — 133, 134, 146 
— vaspitanje — 102, 173, 
196, 202 
Lametski zaliv — 185 
Larisa — 56, 129, 131 
Leontini — 153 
Leukida — 36 
Libija 
— zajednica žena kod ne- 
kih plemena — 26 


Ligdamid, tiranin na Naksu — 
129 
Likofron, sofista — 687 
Liktijci, lakonski kolonisti na 
Kreti — 47 
Likurg — 44 
— na Kreti — 47, 51 
— Taletov učenik — 52 
— pripadnik srednje klase 
— 105 
Lisandar — 120, 132 
Lokrani — 36 
Lokri Epizefirski — 52, 133 
Magnešani, na Meandru — 90 
Magnešani, neprijatelji Tesalaca 
— 42 
Makedonija — 173 
Malijejci — 109 
Mantineja 
— njena demokratija — 
126, 160 
Masalija 
— propast oligarhije — 129, 
165 
Međani — "76 
Megakle 
— njegova zavera protiv 
Pentilida — 143 
Megara — 67, 115, 128 
— propast demokratije — 
123, 127 
Mesenjani 
— neprijatelji Lakonaca — 
42, 43 
Mida — 15 
Minoj — 47, 185 
Miron, tiranin u Sikijonu — 153 
Mišani 
— Filoksenov  ditiramb — 
214 
Mitilena — 125, 143 


Mitiljenjani — 78 
Mitridat — 144 
Mnaseja — 126 


Molosi 
— njihovi kraljevi — 141, 
146 

Notijci — 125 


Odisej — 205 
Ojnofjit 

— bitka — 123 
Ojnotri — 185 
Ojnotrija — 185 


Oksil — 161 
Olimp — 209 
Onomakrit — 52 
Opunt — 82 
Orej 


— propast oligarhije — 124 
Ortagora, tiranin u Sikionu — 


151 

Osci — 185 

Pahet — 126 

Panajtije, tiranin u Leontinu — 
141, 153 

Pausanija, spartanski kralj — 
120, 132, 194 

Pausanija 
— njegova zavera protiv 

Filipa — 142 


Pauson — 209 
Pejsistrat, tiranin u Ateni — 
128, 141, 152 
Pejsistratidi 
— zavera protiy njih — 
142, 145, 152 
— izgradnja Olimpiona — 
147 
Pentil — 143 
Pentilidi — 143 
Peribojci 
— neprijatelji Tesalaca — 
42 
Perijandar, tiranin u Korintu 
— njegov savet Trasibulu 
76, 142, 147, 152 

Perikle — 52 
Persijanci — 147, 173 
Pirej — 38, 125 
Pitak — 53, 78 


Piton — 143 
Platon — 23, 30, 33, 34, 35, 46, 
53, 93, 98 


Polignot — 209 

Polikrat, tiranin na Samu — 
147 

Psametih, tiranin u Korintu — 
152 


Regij — 153 

Rod 
— propast demokratije — 
47, 123, 127 


Salamina — 126 
Samljani — 76, 124 
Sardanapal — 143 
Sesostris — 185 
Seut Tračanin — 144 
Sibarid 
— osnivanje — 124 
Sicilija — 19, 47, 52, 153 
Sikion — 151, 153 
Simon — 131 
Sira — 143 
Sirakuza 
— propast demokratije —— 
11, 19, 123, 125, 130, 141, 
153 
— uspostavljanje demokra- 
tije — 67, 126, 147, 148, 153 
Sirt — 185 
Skilak — 192 
Skiletski zaliv — 185 
Skiti — 173 
Smerd — 143 
Sokrat — 21, 23, 24, 25, 27, 30, 
31, 32, 33, 35, 93, 152, 153, 
154, 214 


Solon — 13, 36, 52, 70 
— pripadnik srednje klase 
— 105 
Spartanci 
— zakon o rađanju dece — 
44, 132 


Stentor — 178 


Talet Milećanin — 18, 19, 52 
Tarant — 94 
— demokratija zamenila 
politeju — 123 
— partenije — 132, 164 
Teagen, tiranin u Megari — 128 
Teba — 53 
— zakon o učestvovanju u 
vlasti — 61, 165 
— propast demokratije — 


123 
— obaranje oligarhije — 
131 
Tebanci 
— upad u Lakedajmonu — 
43, 52 
Telekle Milećanin — 110 
Tened — 94 


Teodekt — 10 
Teodor, tragički glumac — 201 


Tesalci — 42, 188 
Tibron — 194 
Timofan Mitiljenjanin — 126 
Timofan, tiranin u Korintu — 
131 
Tirseni 
— njihovo savezništvo sa 
Karhedoncima — 66 
Tirtaj — 132 
Tračani — 173 
Trasibul, iz Mitilene — 142 


Trasibul, iz Sirakuse — 76, 145, 


152 
Trasimah — 128 
Trasip — 212 
Trojzenjani 
— njihovo savezništvo 5a 
Karhedoncima — 66 


Turij — 124, 133 


Vavilon — 57 
Vavilonci — 76 


Zakoni, Platonovi — 32, 33, 34, 
35, 36, 46 

Zaleuk iz Lokra — 52 

Zanklajci — 124 

